
I. 

Indledning. 


D. 


'ette  Skrift  er  fremkaldt  ved  den  Omtale,  der 
blev  min  i  sidste  Foraar  udgivne  Brochure  „Forlig  eller 
Revolution"  til  Del,  og  som  er  kommen  til  Orde  dels  i 
Pressen*)  dels  i  en  Mængde   Skrivelser,  jeg   har  mod- 


*)  Nemlig  i  Recensioner  eller  Henvisninger  i  Blade,  udkomne 
1884  i  følgende  Orden:  „Flensborg  Avis"  Nr.  123,  „Kalluud- 
borg  Avis-'  122,  „Nestved  Tidende"  123,  „Den  Uafhængige" 
21 — 25,  „Ugeskrift  for  Danmarks  Høireforeninger"  20,  „Kan- 
ders Dagblad"  127,  „Kallundborg  Dagblad  127,  „Fredericia 
Avis"  129,  „Frederiksborg  Amtstidende"  135,  „Dagsavisen" 
1992,  „Social-Demokraten"  133—134,  „Kolding  Avis"  134, 
„Bornholms  Amtstidende"  100,  „Thisted  Amtstidende"  135, 
„Thisted  Amtsavis"  137,  „Berlingske  Tidende"  135,  „Den 
Konservative"  11,  14—17,  „Freden"  19,  „Nationaltidende"  2932, 
„Vort  Forsvar"  38,  93,  „Dagens  Nyheder"  189.  „Folkets 
Avis"  189  samt  Broch,  „Hverken  Forlig  eller  Revolution" 
af  nn.  Flere  Steder  i  Pressen  end  disse  har  jeg  ikke  set 
„Forl.  eller  Revol."  omtalt,  og  jeg  er  derfor  muligen  gaaet 
glip  af  adskillige  interessante  Bemærkninger.  For  min 
fremtidige  Forfattervirksomheds  Skyld  var  jeg  de  Herrer 
event.  Recensenter  af  det  her  foreliggende  Skrift  ret  for- 
bunden, om  de  vilde  sende  mig  et  Exemplar  af  deres  Organ. 
Adr.  Grl.  Kongevei  49,  1.     Kbhavn.  V. 

fra  Bekjendter  og  Ubekj endte.  Saavel  blandt  de  offen- 
lige  som  blandt  de  private  Betragtninger  stemme  flere 
med  mine  egne  i  „Forl.  eller  Revol." ;  dem  behøver  jeg 
altsaa  ikke  her  specielt  at  fremhæve.  Af  Indvendin- 
gerne ere  adskillige  ens,  dels  i  Ord  dels  i  Indhold,  og 
jeg  indbefatter  dem  derfor  i  det  Følgende  under  samme 
Replik,  hvad  enten  de  ere  fremkomne  offenlig  eller 
privat.  Af  Pressens  Udtalelser  ere  nogle  af  en  saa 
objektiv  Natur,  at  det  er  uvæsenligt  fra  hvem  de  skrive 
sig  og  derfor  overflødigt  at  meddele  det.  andre  af  en  saa 
subjektiv,  at  det  er  interessant  at  kjende  deres  Ophavs- 
mænd og  derfor  nyttigt  at  navngive  disse.  Paa  denne 
Maade  troer  jeg  lettest  at  kunne  naae  min  dobbelte  Hen- 
sigt, at  undgaae  Gjentagelser  og  at  fremhæve  enhver 
mig  bekjendt  Indvending  med  de  Betragtninger,  hvortil 
den  umiddelbart  eller  middelbart  giver  Anledning. 

Men  forinden  jeg  skrider  hertil,  tillader  jeg  mig 
at  imødegaae  et  Par  Bemærkninger  om  min  Person- 
lighed som  Forfatter,  der  stille  denne  og  derved  min 
Virksomhed  i  et  urigtigt  Lys.  Jeg  ser  mig  saaledes, 
for  det  Første,  baade  offenlig  og  privat  betegnet  som 
„en  politisk  Kierkegaard",  der  idealistisk  ser  Mere  paa 
det  strengt  Følgerigtige  end  paa  det  praktisk  Mulige. 
Jeg  kan  kun  svare,  at  mine  ærede  Recensenter  ved 
deres  Sammenligning  vise,  at  de  hverken  kjende  Kierke- 
gaard eller  mig.  med  mindre  den,  hvad  der  dog  efter 
Tonen  i  Udtalelserne  at  dømme  ikke  synes  at  være 
Meningen,  tilsigter  en  Satire  ved  at  nævne  mig  sam- 
men med  Aarhundredets  maaske  største  Tænker.  Ellers 
er  Sammenligningen  irrelevant,  fordi  Kierkegaard  paa 
sit  Omraade  var  og  maatte  være  Idealist,  thi  naar 
det  Religiøse  ikke  er  Idealet.   Maalet  for  en  Stræben, 


som  i  Timeligheden  aldrig  kan  fyldestgjøres.  saa  er 
det  aldeles  Intet,  kun  et  Mundsvejr.  Men  mod  det 
samme  Intetsigende  vilde  jeg  stile,  dersom  jeg  paa 
mit  Omraade.  det  Politiske,  var  Idealist.  Thi  hvem 
er  vel  mere  ørkesløs  end  en  idealistisk  Politiker,  som 
troer  paa  „Frihed,  Lighed  og  Broderskab",  eller  at 
„Ret  er  Magt",  eller  paa  en  Miniaturstats  „Selvstændig- 
hed" over  for  en  Stormagt?  Men  hvad  der  gaaer 
gjennem  min  Politik  eller  hvad  jeg  altid  direkt  eller 
indirekt  sigter  paa.  ved  hvilke  forskjellige  Midler  jeg 
end  fremstiller  vor  indre  og  ydre  Situation,  er  dette 
Ene:  vor  Afhængighed  af  Magten  mod  Syd.  Og 
naar  jeg  kritiserer  begge  vore  Partier,  saa  stiller  jeg 
mig  ikke.  som  man  engang  skrev  om  mig,  paa  „et 
olympisk  Stade" .  thi  for  at  kunne  bedømme  Partier 
som  vore  behøver  jeg  ikke  at  komme  saa  høit  tilveirs. 
Men  jeg  stiller  mig  in  medias  res  og  med  BHkket  mod 
Syd.  og  da  ser  jeg.  at  vor  indre  Strid,  den  dreie  sig 
om  Hvilketsomhelst.  vil  ende  som  et  usselt  Skjændsmaal 
sammen  med  Landet,  naar  vi  kun  ville  stirre  ind  ad  til 
eller  Fanden  i  Vold  ud  ad  til.  Men  dette  politiske 
Grundsyn  er  vel  ikke  et  „idealistisk"?  Det  er  vel 
tvertimod  et  realistisk,  saa  absolut,  saa  frastødende 
for  enhver  Idealist,  som  endnu  ingen  dansk  Forfatter 
har  fremstillet  det.  Gjennem  Alt,  hvad  jeg  politisk 
tænker,  gaaer  Realismen  som  min  eneste  trofaste 
Vejleder.  Den  forbyder  mig  helt  at  slutte  mig  til 
noget  af  vore  to  Partier,  at  være  saadan  i  Almindelig- 
hed Fremskridtsmand,  Konservativ  o.  s.  v.  Thi  den 
lærer  mig,  at  paa  intet  menneskeligt  Omraade,  er  Ud- 
viklingen harmonisk,  at  det  gjælder  om  Politiken,  som 
om  Forretningslivet.  Opdragelsen  og  alt  Andet,  at  man 

i  nogle  Retninger  har  staaet  stille,  hvor  man  skulde 
bevæge  sig,  i  andre  bevæget  sig.  hvor  man  foreløbig 
skulde  staae  stille,  i  nogle  er  gaaet  altfor  langsomt 
frem,  atter  i  andre  langt  for  hurtigt  —  at  derfor  den 
sande,  den  reale  Politik  er  altfor  sammensat  til  at 
kunne  udtrykkes  ved  en  eller  anden  Partiformel,  men 
at  den  maa  være :  moderat  i  nogle  Retninger^,  kon- 
servativ i  andre,  radikal  i  nogle,  reaktionair  i  andre. 
Den  samme  Betragtning  forbyder  mig  at  aner- 
kjende  nogensomhelst  Statsforms  absolute  Fortrin. 
Jeg  havde  i  „Forl.  eller  Revol."  paavist.  at  det  kon- 
stitutionelle System  er  et  ulogisk,  paa  indre  Modsigelse 
bygget,  i  Længden  uholdbart.  Uden  at  forsøge  paa  at 
gjendrive  denne  min  Opfattelse  spørger  man  mig,  om 
jeg  „da  finder  det  mere  logisk,  at  et  enkelt  Menneske 
alene  ved  Fødslen  bestemmes  til  enevældigt  at  herske 
over  et  Folk?"  Jeg  svarer:  Nei.  jeg  finder  begge, 
ja  alle  Systemer,  hvorunder  der  indtil  Dato  har  været 
regeret  i  Verden  formelt  logisk  uholdbare;  jeg  paa- 
staaer  endog,  at  der  ikke  engang  kan  tænkes  en 
Statsform,  som  ikke  er  bygget  paa  en  indre  Modsigelse. 
Enten  maa  det  være  en  Enhed,  en  arvelig,  en  livs- 
varig eller  en  midlertidig,  som  regerer,  eller  det  maa 
være  en  Flerhed,  eller  en  Enhed  ved  Siden  af 
en  Flerhed.  Andre  Kombinationer  kunne  ikke  op- 
stilles. I  det  første  Tilfælde  have  vi  Enevælden,  i  det 
andet  Oligarkiet,  i  det  tredie  det  konstitutionelle  Sy- 
stem med  en  Konge  eller  med  en  Præsident.  Hvorfor 
ere  nu  alle  disse  Systemer  ulogiske,  eller  spurgt  paa 
en  anden  Maade,  hvorfor  kommer  Sandheden  ikke  eo 
ipso  til  sin  Ret  ved  noget  af  dem?  Fordi  den  konkrete 
Sandhed    ikke   kan   udtrykkes   gjennem   et    Tal,'  hvad 

enten  det  er  en  Enlied  eller  en  Flerhed,  fordi  Sandheden 
er  og  bliver  Sandheden,  ligegyldigt  om  den  hævdes  af 
En  eller  af  Flere.  Deri.  at  ethvert  Regimente  maa 
numerisk  udtrykkes  ved  En  eller  ved  Flere,  medens 
Sandheden  er  ligegyldig  for  Tallet,  ligger  altsaa  den 
indre  Modsigelse  ved  ethvert  politisk  System.  Enhver 
Statsform  har  altsaa  kun  en  relativ  Værdi,  bestemt  ved 
den  Personlighed,  som  har  Magten,  eller  ved  de  Per- 
sonligheder, som  dele  den,  og  ved  de  Tidsforhold.  hvor- 
under den  eller  de  virke.  Spørger  man  derfor  om  vor 
egen  Forfatnings  relative  Værdi,  da  beroer  denne  først 
og  fremmest  paa.  om  Forfatningen  kan  overvinde  den 
nuværende  Kontlikt.  Kan  den  det  ikke.  bør  den.  poli- 
tisk set.  grundigt  ændres,  jo  før  desto  hellere.  Min 
Afhandling  er  derfor  hverken  et  Forsvar  for  eller  et 
Angreb  paa  den  konstitutionelle  Kongemagt,  men  en 
Undersøgelse  af  de  Betingelser,  uden  hvilke  Konge- 
magten ikke  kan  opretholdes  i  sin  nuværende  Form  — 
Betingelser,  der  kunne  fremstilles  ens.  uanset  om  man 
er  en  Ven  eller  en  Modstander  af  denne  Form.  Dette 
Synspunkt  maa  jeg  bede  mine  ærede  Læsere 
at  fastholde,  hvis  de  ville  forstaae  det  foreliggende 
»Skrift,  og  fremfor  Alt  hvis  de  ville  recensere  det. 

Dette  angaaende  mit  politiske  Grundsyn.  Hvad 
dernæst  min  formelle  Behandling  af  vore  politiske  For- 
hold betræffer,  er  det  mig  en  sand  Tilfredsstillelse  at 
se,  at  der  blandt  de  talrige  Udtalelser  om  „Forl.  eller 
Bevol."  ikke  tindes  een,  som  gjentager  de  tidHgere 
obhgate  Bebreidelser  imod  mig  for  „Selvovervurdering". 
„Arrogance"  o.  L.  (NB.  hver  Gang  jeg  angreb  et 
Partis  egne  Synder).  Jeg  havde  ogsaa  i  bemeldte 
Skrift  udtalt,   at  jeg  ikke    skrev  Andet,    end   hvad   en- 


hver  jevnt  forstandig  Mand  kunde  skrive  ligesaa  godt, 
og  at  jeg  derfor  maatte  anmode  Enhver,  der  fremdeles 
vilde  sigte  mig  for  „Selvovervurdering"  o.  s.  v. ,  om 
godhedsfuldt  at  navngive  sig,  forat  jeg  „kunde  have  den 
Fornøielse  at  gjøre  Bekjendtskab  med  min  stupide 
Kritikus."'  Dette  hjalp;  der  har  Ingen  gjentaget  hin 
Sigtelse,  Ingen  har  havt  Lyst  til  at  melde  sig  selv 
som  stupid.  Derimod  læser  jeg  Bebreidelser  over  mine 
Angreb  som  „voldsomme",  „ubarmhjertige",  „uhygge- 
lige", „høist  ubehagelige  at  læse".  Men  det  er  mig 
umuligt  i  min  Polemik  at  følge  Reglen:  svaviter  in  modo. 
Thi  om  jeg  end  ikke  i  Befolkningen  staaer  ene  med 
mine  Anskuelser,  staaer  jeg  det  i  alt  Fald  endnu  i 
Pressen.  Jeg  har  afvexlende  at  gjøre  Front  til  for- 
skjellige  Sider,  og  jeg  kan  derfor  ikke  indlade  mig  paa 
en  drævende  og  overfladisk  Oauserie,  men  maa  give 
mine  Modstandere  Valget  mellem  en  saglig  Diskussion, 
alvorlig  og  objektiv  som  den  sømmer  sig  G-jenstandens 
Alvor,  eller  en  Polemik,  „voldsom"  o.  s.  v.,  til  Be- 
lysning af  deres  politiske  Personligheder.  Jeg  fore- 
trækker ubetinget  Diskussionen,  og  jeg  har  vist  det  ved 
aarevis  taalmodig  at  drøfte  enhver  saglig  Indvending. 
Men  dette  lader  sig  ikke  gjøre  ved  tossede  og  barn- 
agtige Indvendinger.  Hvorledes  skal  jeg,  for  at  tage 
et  Exempel  blandt  Flere,  kunne  diskutere  med  Hr. 
M.  Lazarus,  naar  han  i  den  nu  hensovede  „Uaf- 
hængige" besvarer  min  Udvikling  af,  at  Hensynet  til 
den  personlige  Løn  ikke  gjør  sig  saaledes  gjældende 
hos  en  Mand  i  Valget  af  en  Folkerepræsentant  som  i 
Valget  af  en  privat  Medarbeider,  og  at  deri  ligger 
Forklaringen  af  vor  nuværende  Repræsentations  Maade- 
lighed,    med:   at  naar   Vælgerne   ikke  kunne  faae   „en 


personlig  Løn"  for  deres  Deltagelse  i  Valghand- 
lingen, „saa  afholde  de  sig  vel  fra  en  saadan  Del- 
tagelse"? Eller  naar  den  samme  Lazarus  til  min 
udførlige  Paavisning  af  den  Fare.  vore  Partiførere 
for  Tiden  bringe  over  Folket,  kun  kan  svare,  at 
„da  Tiden  som  bekjendt  skifter  med  hvert  Sekund, 
har  den  hele  lange  og  ubehagelige  Udvikling  i  Grun- 
den ikke  saa  Meget  paa  sig,  som  man  muhgvis  under 
Læsningen  forledes  til  at  troe"?  Hvad  Andet  skal  jeg 
hertil  bemærke  end  det  rent  Personlige,  at  det  ikke 
er  enhver  Lazarus,  der  fortjener  at  opvækkes  fra  de 
Døde,  ligesom  det  ikke  er  enhver  Bogtrykker,  der 
bliver  en  Franklin? 

„Man  udretter  Intet  ved  saaledes  vedholdende  at 
stille  sig  udenfor  Partierne",  siger  man  mig.  Muligt. 
Men  lad  mig  i  det  Mindste  være  fri  for  den  Slags 
Indvendinger  fra  Folk,  der  have  arbeidet  snart  en  halv 
Menneskealder  i  et  bestemt  Partis  Tjeneste  og  saa 
„vedholdende",  at  naar  jeg  skriver  1  Linie,  skrive  de 
i  deres  Blade  mindst  10,  og  desuagtet  ikke  have  „ud- 
rettet" til  Konfliktens  Løsning  saa  Meget,  som  kan  ligge 
paa  en  Negl.  Intet  har  Partikampen  klarere  og  mere 
uigjendriveligt  godtgjort  end  det  for  Folket  E,uinerende 
i  et  ensidigt  Partistandpunkt,  Intet  er  endt  med  et 
mere  fuldstændigt  Fiasco  end  ethvert  af  vore  Partiers 
Forsøg  paa  forknyt  at  skjule  sine  egne  Feil  og  hade- 
fuldt at  angribe  Modpartens.  En  Fortsættelse  af  denne 
Kampmaade  vil  kun  gjøre  Folket  blindere  og  blindere, 
dummere  og  dummere.  Kun  paa  een  tænkelig  Maade 
kan  den  oii'enlige  Diskussion  med  Nytte  føres,  nemlig 
med  det  Formaal  at  aabne  Folkets  Øie  for  Situationen, 
saaledes  som  begge  Partier  have  skabt  den,   for  den 


Fare  for  Friheden  og  Landet,  som  netop  det  ensi- 
dig e  Partistandpunkt  medfører.  Et  saadant  Forsøg  er 
maaske  nu  for  sent.  Men  til  Et  fører  min  Methode 
i  alt  Fald  ikke :  til  noget  for  Konfliktens  Løsning 
baade  saa  Ørkesløst  og  saa  Fordærveligt  som  vore 
Partiers  Polemik. 


II. 

Oppositionen. 


a.     Den  ,, socialdemokratiske"  Agitation. 

AT 

i-^  aar  man  vil  skildre  vor  nuværende  Misere,  er 
der  ingen  større  Feil  end  i  fornem  Taushed  af  forbi- 
gaae  Modstandere,  alene  fordi  de  ere  enten  enfoldige 
eller  uærlige  eller  begge  Dele.  Thi  vor  politiske  Situa- 
tions Maadelighed  bestemmes  netop  ved  de  maadelige 
Personer,  som  den  afføder  i  Pressen  og  i  Rigsdagen. 
Dem  maa  man  altsaa  kjende.  jo  mere  de  producere 
sig  som  Førere  det  ene  eller  det  andet  Sted.  Derfor 
har  det  altid  været  en  Opgave  for  mig  at  tvinge  dem 
frem  paa  Brædderne  i  deres  aandehge  Habitus,  for 
at  jeg  med  Berettigelse  kan  sige  til  vore  Partier:  Der 
se  I.  hvad  det  er  for  Folk.  I  følge  gjennem  Tykt  og 
Tyndt.  I  saa  Henseende  har  jeg  hidtil  været  ual- 
mindelig heldig,  og  særlig  mit  sidste  Skrift  har  i  den 
Grad  irriteret  dem,  at  de,  tilsidesættende  alle  For- 
sigtighedsregler, ere  styrtede  frem  paa  Arenaen,  hidsige, 
røde  i  Kammen  og  med  den  kalkunske  Hanes  kluk- 
kende Røst.  Tanken  om  et  Statscoup  med  tilhørende 
Indskrænkning   af  Presse-   og  Forsamlingsfriheden   har 

saaledes  paavirket  dem,  at  de  i  Anmeldelserne  efter 
bedste  Evne  hidse  deres  Publikum  snart  paa  mig  snart 
paa  Høire.  De  gaae  aabenbart  ud  fra  en  af  to  Forud- 
sætninger, enten  at  jeg  ikke  læser  deres  Udgydelser, 
eller  at  jeg  foragter  dem  i  den  Grad,  at  jeg  ikke  vil 
uleilige  mig  med  et  Tilsvar.  Deraf  slutte  de,  at  de 
ustraffet  kunne  fremstille  min  Forfattervirksomhed  efter 
deres  eget  Behag.  Men  de  skufife  sig.  Jeg  læser  Alt, 
hvad  jeg  kan  opdrive  af  Anmeldelser  af  mine  Skrifter, 
og  skulde  jeg  lade  min  personlige  Agtelse  for  vore 
Journalister  betinge  mine  Gjensvar.  maatte  jeg  paa 
yderst  faa  Undtagelser  nær  være  henvist  til  Taushed. 

Dette  gj ælder  fortrinsvis  om  „Socialdemokraten". 
Som  et  kort  Indbegreb  af  dens  Agitation  skal  jeg  med 
faa  Ord  karakterisere  Bladets  Anmeldelse  af  „Forlig 
eller  Revolution".  Dets  Redaktion  skriver,  at  jeg 
„giver  Høire  Raad  (til  et  Statscoup),  som  man  aldrig 
tør  følge"  —  og  at  „for  Hr.  O.  stiller  en  Revolution 
fra  Oven  sig  som  haabløs."  Var  dette  rigtigt,  havde 
jeg  unægtelig  gjort  mig  skyldig  i,  hvad  Bladet  kalder 
en  høi  Grad  af  „Vrøvlagtighed".  Men  paa  den  ene 
Side  har  jeg  hverken  „raadet"  Høire  til  et  Statscoup 
eller  benægtet,  at  det  „tør"  gjøre  det.  Paa  den  anden 
Side  har  jeg  aldrig  betegnet  en  Revolution  fra  Oven 
som  „haabløs";  derimod  har  jeg  udførlig  paavist,  at 
dersom  man  ved  administrative  Misgreb  lader  De- 
moralisationen i  Hæren  fremdeles  brede  sig,  saa  kan 
en  Revolution  fra  Oven  blive  haabløs..  Naar  en  For- 
fatter siger:  forudsætter  jeg  Præmissen  A,  kommer 
jeg  til  Konklusionen  B,  men  forudsætter  jeg  Præmissen 
C,  kommer  jeg  til  Konklusionen  D,  kan  man  grumme 
let   fremstille    ham    som    „vrøvlagtig"    saaledes:    Forf. 

forudsætter  Præmissen  A  og  kommer  til  Konklusionen 
D,  eller  han  forudsætter  Præmissen  C  og  kommer  til 
Konklusionen  B.  Men  dette  er  et  gammelt  og  be- 
kjendt  Fif  hos  journalistiske  Falsknere,  og  „Social- 
demokratens" Anmelder  har  saaledes  ikke  heri  præste- 
ret nogetsomhelst  Originalt.  Dette  gjør  han  derimod, 
naar  han  for  ramme  Alvor  forsøger  sig  som  Logiker, 
ved  rigtigt  at  gjengive  mine  andre  Udtalelser  og  ved 
at  ville  paavise  „Selvmodsigelse-  deri.  Det  er  ham 
saaledes  plat  uforstaaeligt ,  at  jeg  kan  betegne  en 
Andens  (Grev  Holsteins)  Angreb  paa  Administra- 
tionen som  overtiadisk,  naar  jeg  selv  finder  denne 
fuld  af  Feil;  at  jeg  kan  fremstille  Hr.  Hørup  _som 
„tykhoved"  i  hans  Færd  som  Minister  aspirant, 
naar  jeg  erkj ender,  at  han  har  været  snu  nok  til  at 
blive  Statsrevisor;  at  en  Mand  kan  baade  agtes  for 
sin  Ærlighed  og  ringeagtes  for  sin  Mangel  paa  Stats- 
kløgt;  at  det  konstitutionelle  Kongedømme  baade  til 
en  given  Tid  kan  være  det  mest  tidssvarende  System 
af  alle,  og  at  det  i  Længden  kan,  ligesom  enhver  an- 
den Statsform,  ødelægges  ved  Agitationen;  og  at  jeg 
baade  kan  ønske  Dannelsen  af  et  Mellemparti,  og  be- 
kæmpe det,  som  kalder  eller  kaldte  sig  saaledes.  Den 
Slags  Mangel  paa  Fatteevne,  som  „Socialdemokratens" 
Redaktion  Sætning  for  Sætning  her  lægger  for  Dagen, 
har  sin  Forklaring  i  det  fælles  Kriterium  for  maadelige 
Hoveder:  det  er  dem  umuligt  at  skjælne  mellem  Mod- 
sigelser og  Modsætninger  og  at  forstaae,  hvornaar 
alene  et  Enten  —  Eller,  hvornaar  alene  et  Baade  —  Og 
er  berettiget. 

Vender  jeg  mig    nu  til    en    Karakteristik    af   den 
socialdemokratiske   Agitation   eller    af   „Socialdemokra- 

tens"  Holdning  til  dens  Publikum,  saa  have  vi  jo  alt 
foreløbig  lært  at  kjende  dens  Redaktion  som  en  sam- 
tidig Repræsentant  ikke  for  to  „modsigende",  men  for 
to  modsatte  Retninger  i  vor  Presse:  det  Uærlige  og 
det  Enfoldige,  Hvoraf  kommer  det  overhovedet,  at 
naar  man  læser  dens  Anmeldelser  af  forskjellige  For- 
fattere eller  dens  Fremstillinger  af  forskjellige  Fakta, 
man  mere  end  ved  noget  andet  Blad  afvexlende  maa 
udbryde:  hvilken  Kryster,  at  den  ikke  tør  referere 
korrekt  —  hvilken  Dosmer,  at  den  ikke  kan  raisonnere 
rigtigt?  Det  kommer  simpelt  deraf,  at  „Socialdemo- 
kraten" ikke  blot  arbeider  med  en  anonym  Redaktion, 
men  endog  med  en.  som  kryber  i  Skjul  bag  en  leiet 
„Ansvarshavende".  Thi  naar  hverken  den  borgerlige 
Foragt  eller  den  juridiske  Straf  kan  ramme  Redak- 
tionens Personer,  fordi  de  personlig  ikke  tør  komme 
frem,  saa  brister  nødvendigvis  ethvert  Baand,  som 
skulde  knytte  dem  til  agtværdige  Medborgere,  og  saa 
bortfalder  enhver  Skranke  for  Redaktionens  intellek- 
tuelle og  moralske  Fald.  Derfor  bliver  Bladet  ikke  blot 
en  Tumleplads  for  raae  og  uvidende  Subjekter,  men  der 
er  endog  Intet  til  Hinder  for,  at  det  rekruterer  sine 
Medarbeidere  blandt  Tyve ,  Vexelfalsknere  og  andre 
straffede  Forbrydere.  At  et  saa  demoraliserende  „An- 
svarligheds". Forhold  kan  trives  her  i  Landet,  dømmer 
tilstrækkelig  den  miserable  Presselov,  hvorunder  vi  leve ; 
at  der  hverken  fra  vore  Regeringers  eller  fra  vore 
Repræsentationers  Side  er  stillet  noget  Forslag  til  en 
Ændring  heraf,  viser  ligesaa  tilstrækkelig  det  sløve  og 
taagede  Blik,  hvormed  de  betragte  Folkets  moralske 
Tilstand.  Og  naar  det  nævnte  Blad  forsikkrer,  at 
„Socialdemokraterne    have    staaet    for  værre  Stød  end 

dem,  Hr.  O.  langer  ud",  saa  er  dette  det  fornuftigste 
Ord.  det  nogensinde  har  sagt.  Thi  Partiet,  staaer 
daghg  for  det  værste  Stød  af  alle:  fra  dets  egne  Fø- 
rere, dækkede  af  en  Straamand.  som  staaer  med  det 
ene  Ben  i  „Socialdemokraten" ,  med  det  andet  —  i 
„Ravnen". 

Om  Socialdemokratiet  herhjemme  materielt  med 
Tiden  vil  rumme  en  Fare  for  det  Bestaaeude,  er  mig 
paa  dette  Sted  uvedkommende.  Her  interesserer  det 
mig  kun  at  betragte  Kvaliteten  af  dets  nuværende 
Ledelse,  som  præsteres  afvexlende  under  Firma:  „H.  B. 
Ludvig"  og:  „Fr.  A.  Hertz".  Pekuniairt  er  den  jo  i 
høi  Grad  blomstrende  for  ,,Soc-  Dem'.s"  Udgivere,  saa- 
som  Organet  efter  sin  egen  Opgivelse  tæller  ikke 
mindre  end  18000  Abonnenter.  Hvor  utroligt  dette 
Tal  end  lyder  for  Mange,  som  betænke,  at  langt  bedre 
og  anstændigere  Dagblade  baade  her  og  i  Nabolandene 
maae  nøies  med  et  langt  ringere  Abonnenttal.  forbau- 
ser  det  i  alt  Fald  ikke  mig.  Thi  hvad  Uhørt  er  der 
i.  at  et  Parti  bedre  Varer  kjøbes  af  nogle  faa  sag- 
kyndige Handelsmænd,  medens  en  Bunke  halvt  for- 
falskede eller  havarerede  Sager  afhændes  til  en  sammen- 
stimlet Mængde,  som  savner  ethvert  Begreb  om  Kvalitet? 
Ligesaa  paa  Journalistikens  Marked.  Det  er  ikke 
Abonnenttallet,  som  bestemmer  Redaktionens  literaire 
Kvalitet,  men  det  er  denne,  som  dømmer  Abonnen- 
ternes. Ellers  kom  man  til  de  latterligste  Resultater; 
man  maatte  saaledes  slutte,  at  Hr.  Hjort-Lorenzen  var 
en  af  vore  dygtigste  Redakteurer.  Og  dersom  man  alene 
af  Abonnenttallet  vilde  regne  sig  til,  hvad  Reelt  et 
Blad  formaaer  at  udvirke,  kom  man  til  ligesaa  uhold- 
bare Resultater.     Saaledes  har  intet  Organ  heri  Landet 

havt  en  saa  praktisk  Indflydelse,  heldig  eller  uheldig, 
paa  vor  Udvikling  som  „Fædrelandet",  og  dog  var  selv 
i  dets  Blomstringstid  Bladets  Abonnenttal  kun  ringe 
i  Sammenhgning  med  de  langt  betydningsløsere  „Berl. 
Tidende"s,  „Dagbladef's,  „Folkets  Avis"'s  og  Andres. 
Anvende  vi  disse  Betragtninger  paa  „Soc.  Dem.", 
da  forstaae  vi,  at  Bladet  som  et  Spektakelorgan  be- 
tragtet vistnok  kan  virke  til  Ophidselse  desto  mere,  jo 
flere  Abonnenter  det  har.  Men  vi  indse  ogsaa,  at  der- 
som vort  Arbeiderparti  skal  ved  Pressens  Hjælp  vinde 
en  bedre  økonomisk  Fremtid  end  den  nuværende,  be- 
høver dets  Organ  noget  Mere  end  „Abonnenter",  nemlig 
en  Hedaktion  med  saa  megen  borgerlig  og  literair 
Estime,  at  den  tør  sætte  sit  Navn  paa  Bladet.  Jeg 
benægter  ingenlunde  Nytten  af  et  Organ  specielt  for 
Arbeiderstanden,  thi  mere  end  noget  anden  behøver 
den  et  Saadant,  og  jeg  betragter  langtfra  alle  „Soc. 
Dem. "s  Fremstillinger  som  urigtige,  thi  for  et  Blad 
som  udkommer  sex  Gange  ugentlig,  er  det  umuligt 
ikke  af  og  til  at  tale  sandt.  Men  jeg  paastaaer,  at 
Bladet  er  en  Fordærvelse  for  den  Stand,  som  støtter 
det.  Thi  naar  man  i  andre  Blade  jevnhg  ser  „So- 
cialdemokraten" betegnet  som  et  „Løgneorgan"  og 
dets  Bedakteur,  NB.  den  anonyme,  som  den  „feige 
Usling"  o.  L.,  uden  at  Organet  kan  eller  tør  paa- 
tale  det,  og  altsaa  er  nødt  til  at  godkjende  det, 
saa  er  dermed  dets  Betydning  tilstrækkelig  stemplet. 
Hvad  er  vel  mere  komisk  og  derved  mere  ødelæggende 
for  en  Sag  end  en  anonym  „Usling"  som  Talsmand, 
der  „exekverer  den  off enlige  Menings  Dom"  og  som 
udsteder  „Advarsler"  til  navngivne  Modstandere? 
Derfor   taber   ethvert   Angreb   sagligt  sin   Braad,  naar 

det  udgaaer  fra  „Socialdemokraten",  thi  den  „offenlige 
Mening"  udenfor  dets  egen  Publikum  vænner  sig  til 
troe,  at  Fremstillingen  er  enten  dum  eller  løgnagtig. 
Og  derfor  svækkes  selv  det  mest  berettigede  Angreb 
paa  Personer  og  Institutioner,  som  udgaaer  fra  et  andet 
Blad.  saasnart  det  støttes  af  „Socialdemokraten -'s  ano- 
nyme Redaktion,  thi  hvad  er  vel  uheldigere  for  en 
Angriber  end  en  „feig"  Stymper  som  Medhjælper? 
Jeg  var  derfor  taknemlig,  om  Bladet  vil  forsøge  at 
afparere  de  „Stød",  jeg  her  „langer"  det,  thi  derved 
faaer  jeg  yderligere  Leilighed  til  at  holde  det  for  Lyset  — 
og  at  det  ikke  vil  gjentage  mit  Angreb  i  det  Følgende 
paa  Regeringen,  Embedsstanden,  Domstolene  o.  A., 
thi  derved  troer  Folk  maaske.  at  det  er  Løgn. 

Men  den  „offenlige  Menings"  Foragt,  som  den 
nuværende  Redaktion  har  paadraget  „Socialdemokraten", 
rammer  paa  det  Haardeste  Arbeiderstanden.  Thi  denne 
»taaer  med  en  Valglov  som  var  magtesløs  i  Repræsen- 
tationen, og  den  er  derfor  i  det  Mindste  foreløbig  hen- 
vist til  den  øvrige  Presses  Medhjælp.  Men  her  ere 
Udsigterne  kun  tarvelige.  Hvad  Venstrepressen  an- 
gaaer.  er  den  yderst  venlig  mod  Arbeiderpartiet,  hver 
Gang  der  skal  foretages  et  Valg  eller  arrangeres  en 
Demonstration,  fordi  den  indbilder  sig.  at  den  størst 
mulige  Larm  gjør  den  størst  mulige  Virkning,  og  i  saa 
Henseende  gjør  Arbeiderpartiet  upaaklagelig  Fyldest. 
Men  saasnart  Alt  er  vel  overstaaet,  vender  den  gamle 
lunkne  Stemning  ufravigelig  tilbage,  fordi  Venstres 
navngivne  Redaktioner  til  daglig  Brug  trykke  sig  ved 
en  Kollega  som  „Socialdemokraten".  Hvad  dernæst 
Høirepressen  betræffer,  bliver  dens  Holdning  til  Arbeider- 
partiet mere  og  mere  fjendsk.     Det  kommer  af,  at  den 


16 

irriteret  fæster  sig  ved  Organets  Opdigtelser  eller  Over- 
drivelser og  overser,  hvad  der  kan  være  sandt  eller 
begrundet.  Derved  ledes  den  ofte  til  ensidig  at  frem- 
stille Arbeiderstandens  Kaar  gunstigere,  end  de  virkelig 
ere.  Til  Trods  for  „Socialdemokratens"  mange  „Abon- 
nenter" staaer  saaledes  Partiet  uden  ethvert  Tilhold  i 
det  eneste  Medium,  som  for  Tiden  kan  gavne  det.  den 
øvrige  Presse.  Men  samtidig  have  Bladets  Udgivere 
aldrig  trivedes  bedre  end  nu.  Man  maa  derfor  nøie 
skjelne  mellem  vor  Arbejderstand  og  dens  Journalistik. 
Overfor  den  Første  er  jeg  stemt  for  radikale  Forholds- 
regler: at  tage  fra  de  Rige  og  give  til  de  Fattige,  saa 
det  følelig  mærkes  hos  de  Første  og  følelig  lindrer  for 
de  Sidste  —  ingenlunde  af  speciel  Kjærlighed  til 
Arbeiderstanden .  men  fordi  jeg  betragter  dens  Op- 
hjælpning som  et  nødvendigt  Led  i  Folkets  Udvikling. 
Men  mod  „Socialdemokraten"  er  jeg  stemt  for  saa  reak- 
tion air  e  Forholdsregler,  som  vor  Regering  og  Re- 
præsentation overhoved  kunne  vedtage,  thi  saa  længe  Ar- 
beiderstanden ledes  af  et  Organ  som  det  nuværende, 
er  det  umuligt  at  vække  Sympathi  for  en  virksom  Hjælp. 
Arbeiderspørgsmaalet  er  et  neutralt  Omraade,  det 
bør  selv  under  en  Partikamp  kunne  diskuteres  med 
Ro  saavel  af  Høire-  som  af  Venstremænd.  Og  der- 
som man  alvorlig  interesserer  sig  for  Sagen,  maa  man 
konsekvent  være  beredt  til  at  indlade  sig  med  Arbeider- 
standens Organ.  „Socialdemokraten",  at  anerkjende 
hvad  der  er  rigtigt,  at  imødegaae  hvad  der  er 
urigtigt  fremstillet,  ganske  som  ved  ethvert  andet  Organ. 
I  et  følgende  Skrift  eller  i  en  Bladartikel  skal  jeg 
maaske  tillade  mig  at  yde  mit  ringe  Bidrag  til  Diskus- 
sionen,  men  forinden  vil  jeg  i  denne  Afhandling  først 

foretage  et  lille  Scenearrangement  med  ^Socialdemo- 
kraten", just  fordi  jeg  vil  have  mit  Forhold  til  det 
som  til  ethvert  andet  Organ.  Jeg  vil  ikke  som  Høire- 
mændene  i  deres  Polemik  med  „Socialdemokraten" 
staae  som  den  navngivne  Mand  overfor  en  Anonym, 
der  dækker  sig  bag  „Fr.  A.  Hertz"  mod  mit  eventuelt 
personlige  Angreb.  Dette  er  ikke  partie  egale.  Altsaa 
tillader  jeg  mig  her,  som  en  Indledning  til  en  senere 
Diskussion,  at  sønderrive  ,.Socialdemokratens"  Anonymi- 
tet, at  trække  Den  frem.  som  er  Bladets  virkelige  Leder, 
der  i  Diskussionen  skal  have  Ansvaret  for  de  Artikler 
det  optager,  med  eller  uden  Mærke,  og  som  giver  Or- 
ganet dets  Tone.  Han  vil  ikke  kunde  beklage  sig  over 
mig,  thi  han  har  selv  gjentagen  gjort  det  Samme  med 
Andre,  sidste  Gang  fornylig  ved,  hvad  der  iøvrigt  viste 
sig  usandt,  at  betegne  Dr.  Paludan  som  Forfatter  til 
.  en  Artikel  i  „Dagens  Nyheder".  Jeg  kan  ikke  skaane 
ham  længere,  skjøndt  jeg  forstaaer.  hvor  ubehagehgt 
overraskende  det  maa  være,  naar  man  troer  sig  vel  for- 
puttet bag  den  „Ansvarhavendes"  Ryg.  udslyngende 
Fast,  Løst,  Ærefornærmende  mod  Andre,  men  selv 
uangribehg  —  da  pludselig  at  føle  sig  greben  i  Nakken, 
kastet  ud  paa  Scenen  og  præsenteret  for  Publikum  i 
Figurens  hele  Jammer.  —  Her  er  han  da.  „Hvem"? 
spørger  man.  E.  Wiinblad,  Redaktionssekretair  ved 
„Socialdemokraten". 

Har  jeg  maaske  grebet  feil?  Nu  vel.  han  kan  jo 
prøve  at  svare,  at  det  Hele  er  en  Feiltagelse  fra  min 
Side,  at  det  ikke  er  under  hans  Ledelse  af  Bladet,  at 
Hertz  straffes  for  Injurier,  han  ikke  selv  har  skrevet, 
eller  stundom  menneskekjærligt  slipper  for  Processer, 
fordi    han    ikke     direkt    er    Æreskænderen.       Dersom 

Hr.  Wiinblad  drister  sig  til  at  benægte  det,  til  at  er- 
klære, at  ikke  han  men  en  Anden  er  Bladets  virke- 
lige Redakteur,  og  jeg  ved  nærmere  Undersøgelse 
overtydes  om  min  Uret,  skal  jeg  skyndsomt  gjøre 
ham  min  oprigtige  Undskyldning,  fordi  jeg  har  navn- 
givet en  Uskyldig,  og  i  saa  Fald  behøver  jeg  ikke 
senere  at  undersøge  hans  literaire  o.  a.  Antecedentia. 
Men  benægter  han  det  ikke,  da  erkjender  han 
enten  explicit  ved  sin  Tilstaaelse  eller  implicit  ved  sin 
Taushed  som  følger:  „Jo,  jeg  E.  Wiinblad  er  den 
„feige  Usling",  som  Advokat  Hindenburg  for  nylig 
kaldte  den  anonyme  Redakteur  af  „Socialdemokraten", 
jeg  E.  Wiinblad  bærer  moralsk  Ansvaret  for,  hvad 
andre  Blade  ugenert  kalde  „Socialdemokratens"  „Løgne- 
artikler", jeg  E.  Wiinblad  er  den  literaire  Tremarks- 
mand,  som  for  1  Krone  daglig  leier  Fr.  A.  Hertz  til 
at  dække  min  Person." 

Se,  paa  alt  Dette  kan  Redakteuren,  NB.  den 
virkelige,  ikke  den  nominelle,  nu  fundere,  inden  han 
næste  Gang  indlader  sig  med  mig.  Og  jeg  skal 
derfor  give  ham  et  lille  Pensum  for.  For  det 
Første  kan  han  jo  forsøge  at  imødegaae  min  Kritik  af 
hans  „Recension"  over  „Forlig  eller  Revolution".  Faaer 
han  Tid  tilovers,  kan  han  dernæst  tænke  over  en  Sag, 
jeg  nu  maaske  kan  gjøre  ham  begribelig,  thi  naar  han 
skal  med  sit  Navn  ansvare,  om  end  kun  moralsk,  for 
hvad  han  skriver,  vil  han  neppe  gaae  og  gjælde  for  en 
notorisk  Dumrian.  Skal  nemlig  „Socialdemokraten" 
udrette  noget  Positivt  til  Gavn  for  Arbeiderstanden, 
maa  han  opstille  andre  Principer  end  de  Daarekiste- 
programer,  der  daglig  som  en  Ramme  omgive  dens  Titel, 
og  som  tilmed  ere  i  Strid  med  hans  egen  Praxis.     Jeg 

skal  som  Exempler  herpaa  nævne  et  Par  Stykker. 
Naar Redakteuren  saaledes  fordrer  „Udryddelsen  af 
alle  sociale  og  politiske  Uligheder,"  vil  han 
ved  lidt  Omtanke  forstaae,  at  dette  bliver  umuligt 
alene  derved,  at  de  individuelle  Uligheder  natur- 
nødvendigt afføde  de  sociale,  og  at  de  sidste  derfor 
ligesaa  lidt  kunne  „udryddes"  som  Ulighederne  mellem 
de  dygtige  og  de  udygtige,  mellem  de  heldige  og  de 
uheldige  Naturer,  ja,  han  opretholder  jo  selv  paa  det 
Allerbestemteste  den  „sociale  Ulighed"  mellem  velløn- 
nede Redakteurer  og  fattige  „Ansvarshavende"  paa  Vand 
og  .Brød.  Fremdeles.  Naar  Redakteuren  hylder  Max 
Nordaus  Lære  om  „Ægteskabsløgnen"  og  vedkjender  sig 
„Yalgslægtskabet"  efter  „de  høiere  Dyrs  Anvisning",*)  bør 
han  kunne  begribe,  at  „almindelig  lige  og  direkt 
Valgret  for  alle  Mænd  og  Kvinder  fra  22  Aars 
Alderen"  blev  „politisk"  betydningsløs,  fordi  Pige- 
børnene, naar  de  skulde  vælge  mellem  en  ung  Adonis 
og  en  gammel  Qvasimodo  til  Folkethingsmand,  ufeil- 
barlig  vilde  hævde  „Valgslægtskabet"  til  Fordel  for 
den  Første,  og  at  de  vilde  vedblive  dermed,  indtil  det 
var  lykkedes  Redakteuren  at  „udrydde"  ikke  blot  „alle 
sociale"  Uligheder,  men  ogsaa  Kjønsforskj ellen  mellem 
de  22aarige  „Dyr". 


*)  Se  „Soc.  Dem.'  fra  18.  Juli  og  følgende  f.  A. 


b.     Den  Bergske  Agitation. 


1.     Flertallet  af  Vælgerfolket. 

Xil  hvilket  af  vore  to  Partier  slutter  sig 
Flertallet  af  samtlige  Vælgere?  „Til  Venstre 
naturligvis",  hører  man  næsten  udelukkende.  Men 
dette  er  aldeles  falsk.  Ved  Valget  den  25.  Juni 
1884,  den  Dag  det  største  Antal  Stemmer  har  været 
afgivet  her  i  Landet,  var  Antallet  af  samtlige  Valg- 
berettigede  i  101  Valgkredse  (nemlig  uden  Færøerne) 
ca.  322,000.*)  1  66  Kredse,  hvor  der  skriftlig  stemmedes 
for  Oppositionen  og  for  Regeringen,  vare  de  afgivne 
Stemmer  tilsammen  133,000  eller  gjennemsnitlig  2,015 
for  hver  Kreds.  Antages  det  samme  Gjennemsnits- 
antal  for  de  øvrige  35  Kredse,  hvor  der  enten  stem- 
medes skriftlig  alene  mellem  forskjellige  Kandidater  af 
samme  Parti  **),  eller  hvor  en  Kandidat  valgtes  ved  Kaa- 
ring,  faaes  for  disse  35  X  2015  =  ca.  71,000.  Altsaa  have 
herefter  i  hele  Landet  liøist  133,000  +  71,000  =  204,000 
Vælgere    deltaget  i  Valget.      Men    dette    udgjør    af 

hele  Vælgertallet  kun         '         ==  63  pCt.    Ved  Spørgs- 

*)  Efter  fir.  Bureauchef  Grads  velvillige   Meddelelse   var    det 

nøiagtigt  322,741. 
**)  Dette  var  Tilfældet  for  8  Landkredse,  hvor  der  kun  afgaves 
11,379  Stemmer  alene  for  Venstre  og  ingen  for  Høire,  d.  v.  s. 
hvor  ingen  Høirekandidat  var  opstillet. 

maalet  om.  Hvormange  der  heraf,  skriftlig  eller  ved 
Kaaring.  vare  for  Oppositionen  og  Hvormange  for  Re- 
geringen, kan  man  af  Mangel  paa  direkte  Data  kun 
gaae  en  af  to  Veie.  Enten  kan  man  som  ovenfor 
slutte  fra  de  66  til  de  35  Kredse,  eller  man  kan.  til 
Gunst  for  Venstre,  i  Betragtning  af  at  Høires  Pro- 
centtal er  størst  i  Kjøbenhavn  og  Frederiksberg,  fra 
de  66  drage  de  8  Kredse  i  Kjøbenhavn  og  den  ene 
paa  Frederiksberg,  i  hvilke  der  stemmedes  skriftlig, 
og  hvis  afgivne  Stemmer  udgjorde  28.000  tilsammen. 
Altsaa  faae  vi  .57  Kredse,  hvori  der  er  stemt  skrifthg; 
i  disse  afgaves  høist  63.000  for  Oppositionen  og  41,000  for 
Regeringen  eller  henholdsvis  60  og  40  pCt.  Lægges 
dette  Procentforhold  til  Grund  for  hele  Landet,  faaer 
man  af  de  204.000,  som  skriftlig  og  kalkulatorisk  ved 
Kaaring  deltoge  i  det  sidste  Valg  204,000  X  0,60  = 
122,400  som  vare  for  Oppositionen  og  204,000  X  0,40 
=    81,600  for  Regeringen.       Altsaa    har    der    af  hele 

Antallet  Valgberettige  været  for  Oppositionen  -^^7v7^7^ 

81  600  322.000 

=  38  pCt.,  for  Regeringen  -^^  ^^^    =  25  pCt.,  og  ikke 

deltaget  i  Valget  v^oT^aa    =37  pCt.,  eller  ethvert  af 

de  to  Partier  er  langtfra  at  raade  over  Vælgerfolkets 
Flertal. 

Selv  om  man  blandt  dem,  som  ikke  stemmede  og  ikke 
kaarede,  vilde  regne  10  pCt.,  der  ved  Sygdom,  Fraværelse 
o.  A.  vare  absolut  forhindrede  fra  Deltagelse  i  Valget, 
og  man  vilde  fordele  deres  Stemmer  i  de  tre  Klas- 
ser efter  de  resp.  Procenttal,  vil  dog  intet  af  disse 
ændres  mere  end  med  IV2  pOt.    Faktum  er  altsaa. 

at  da  Hr.  Berg  d.  25.  Juni  raabte:  „Bort  med  Estrup", 
var  der  knap  40  pCt.  af  Vælgerne  som  svarede  Ja, 
men  over  60  pCt.  som  dels  svarede  Nei,  dels  fandt 
Raabet  saa  dumt  eller  saa  ligegyldigt,  at  de  ei  gad 
svare  derpaa.  Og  dog  har  intet  tidligere  Valg  været  i 
den  Grad  lidenskabeligt,  i  den  Grad  arbejdet  igjennem 
med  Kneb  og  Bedrag,  fuldt  saa  meget  fra  Venstres  som 
fra  Høires  Side.  Og  ved  intet  tidligere  Valg  have  Opposi- 
tionens Fraktioner  i  den  Grad  offret  deres  partielle  Parti- 
formaal  for  et  fælles  Stikord.  Men  med  alt  Dette  blev 
Resultatet  dog  det  for  Hr.  Berg  bedrøvelige,  at  han 
er  i  fuldstændig  Minoritet  overfor  Vælgerfolkets 
Flertal.  At  ogsaa  Estrup  er  det,  har  man  altid  vidst, 
men  han  har  heller  aldrig  paastaaet  Andet.  Og  har  En- 
hver ikke  vidst  det  før,  saa  veed  han  nu,  at  Hr.  Bergs 
Paaberaabelse  af  „Folkets  Flertal"  kun  er  et  slet  og 
ret  Mundsveir.  der  ikke  kan  imponere  nogensomhelst 
Regering. 

I  „Politiken"  for  25.  Okt.  f.  A.  findes  et  ordret 
Referat  af  et  Foredrag,  som  Hr.  V.  Hørup  Dagen 
forud  holdt  i  „Frederiksbergs  liberale  Vælgerforening" 
om  „den  politiske  Situation".  Det  viser,  hvilket  idiotisk 
Folk  vi  maae  være,  hvis  Hr.  Hørup  repræsenterer  vor 
„høieste  Oplysning".  Hans  Foredrag  er  nemlig  bygget 
paa  den  Sætning:  „De  fleste  Stemmer  betyde  Retten; 
om  de  fleste  Stemmer  ogsaa  betyde  Magten,  det  be- 
roer paa  mange  andre  Ting."  Men  "betyder  Majoriteten 
Retten,  betyder  jo  ogsaa  Minoriteten  Uretten.  Eller 
i  al  sin  Stræben  efter  at  komme  i  Majoriteten  begik 
Hr.  Hørup  en  flagrant  Uret,  thi  saalænge  han  var  i 
Minoriteten,  var  han  jo  i  Uretten.  Nu  er  han  omsider 
kommen    i    „Venstres"   Folkethingsmajoritet ,    altsaa    i 

„Retten",  men  som  „Europæer"  er  han  stadig  i  Mino- 
riteten, altsaa  i  Uretten.  Han  repræsenterer  saaledes, 
tilmed  efter  sin  egen  ^lening,  samtidig  baade  Retten 
og  Uretten.  Eller  den  „høieste  Oplysning"  repræsenterer 
det  høieste  Pjank,  Q.  e.  d.  Videre.  „Derom  dreier  det 
sig:  skal  den  offenlige  Mening  raade  her  i  Landet, 
eller  skal  den  det  ikke?"  Og  ved  den  „offenlige 
Mening"  forstaaer  han,  at  „alle  Mennesker  ere  enige 
om,  at  Ministeriet  skal  gaae".  Naturligvis  veed  han 
som  Rigsdagsmand  ligesaa  godt  som  jeg,  at  kun  en 
Minoritet  i  Folket  er  enig  derom ,  og  at  der  ikke  er 
Spor  af  Udsigt  til.  at  Majoriteten  end  sige  „alle  Men- 
nesker" bliver  det.  Men  jeg  skal  ikke  her  fæste  mig 
ved  hans  Usandfærdighed.  Derimod  vil  jeg  frem- 
hæve en  Ejendommelighed  ved  den  „offenlige  Mening", 
nemlig  at  denne  ikke  blot  manifesterer  sig  forskjelligt. 
eftersom  den  spørges,  men  at  den  ligesaa  lidt  respek- 
teres af  Majoriteten  som  af  Minoriteten.  Vi  have  jo  oven- 
for set.  at  naar  man  spørger  samtlige  Yalgberettigede, 
om  Ministeriet  skal  gaae,  svare  kun  40  pCt.  Ja,  60  pCt. 
IntetellerNej ;  spørger  man  derimod  samtligeDeltager  e 
i  Valget  d.  25  Juni,  svare  60  pCt.  Ja,  40  pCt.  Nei.  Altsaa 
maatte  den  „offenlige  Mening"  fordre,  at  det  sidste 
Procenttal  fandtes  i  det  nyvalgte  Folkething,  eller  at 
der  af  de  101  Kredse  vare  valgte  61  Oppositionsmænd 
og  40  Høiremænd,  medens  der  faktisk  valgtes  83  af  de 
Første  og  18  af  de  Sidste.  Den  „offenlige  Mening-*  er 
saaledes  grundigt  eluderet.  Det  ligger  naturligvis  i  det 
tilfældige  Omraade,  Valgloven  fastsætter  for  de  for- 
skjellige  Kredse.  Hver  Del  af  Landet  har  nemlig  sin 
egen  „offenhge  Mening",  uafhængig  af  Valgkredsen,  og 
indenfor  samme  Kreds   har   Landbefolkningen   en.   By- 

befolkningen  en  anden.  Saaledes  er  i  Kjøbenhavns 
Amts  4de  Kreds  Hr.  Hørup  utvivlsomt  en  Velsignelse 
for  den  „ofi'enlige  Mening"  i  Landdistriktet,  men  for 
Kjøge  By  er  han  sikkert  et  Huskors. 


2.     Flertallet  i  Rigsdagen. 

Jeg  er  ingen  Beundrer  af  vor  Grundlov,  jeg  er- 
kjender,  at  den  røber  baade  ringe  Menneskekundskab 
og  en  meget  ordinair  Tankestyrke  hos  Den  som  har 
konciperet  den,  og  hos  Dem  som  have  vedtaget  den, 
men  den  er  langtfra  saa  maadelig.  som  Adskillige  mene. 
Og  dersom  man  troer,  at  noget  andet  Tokammer-System 
kunde  have  forebygget  den  nuværende  Konflikt,  er 
dette  en  Misforstaaelse ,  med  mindre  man  tænker  sig 
en  Valglov,  som  nødvendigt  maatte  give  Majoritet  i 
begge  Kamre.  Men  da  fik  man  jo  faktisk  et  Etkammer- 
System  med  den  samme  Majoritet  i  to  Lokaler,  hvilket 
er  Nonsens.  Altsaa  maa  det  Samme  være  Tilfældet 
med  Venstres  Paastand,  at  efter  „Grundlovens  Aand" 
skal  Mindretallet  bøje  sig  for  Flertallet.  Allerede 
Junigrundlovens  Landsthing  gav  Mindretallet  Magt 
til  at  modsætte  sig  Flertallet,  et  plein  pouvoir,  mod 
hvis  Indskrænkning  der  ikke  fandtes  en  Tøddel  i  Loven. 
I  Fortvivlelsen  herover  have  Venstreførerne  søgt  et 
Bevis  for  Folkethingets  forfatningsmæssige  Overmagt  i 
den  Bestemmelse,  at  „Finansloven  først  skal  forelægges 
Folkethinget".  Men  som  sædvanlig  bevise  de  Herrer 
heller  ikke  her.    hvad    de  ville.     Naar   nemlig   Finans- 

loven  skal  forelægges  sidst  i  Landsthinget,  siger  Grund- 
loven som  saa:  Folkethinget  skal  have  Lov  til  først 
at  beskjæftige  sig  med  alle  de  Detailler  og  alt  det 
Pilleri,  som  følge  med  enhver  Finanslov,  men  de  store 
administrative  Principer  for  Styrelsen  paadømmer  Lands- 
thinget ligesaa  vel  som  Folkethinget,  og  just  fordi  det 
gjør  det  sidst,  er  det  berettiget  til  at  korrigere  eller 
til  at  forkaste,  hvad  Folkethinget  har  vedtaget  eller 
opstillet.  Om  de  Herrer  Venstreførere  saa  ville  staae 
paa  Hovedet  hele  deres  Liv  igjennem.  og  ikke  blot 
naar  de  politisere  i  Folkethinget,  vil  det  ikke  lykkes 
dem  at  paavise  saa  meget  som  et  eneste  Exempel 
paa,  fra  hvilketsomhelst  Omraade  i  Livet  de  maatte 
vælge,  at  den  Instans,  for  hvilken  en  Sag  sidst  fore- 
lægges, skal  bøie  sig  for  den.  for  hvilken  den  først 
forelægges.  En  af  to  maa  have  været  Grundlovens 
Mening  med  hin  Bestemmelse.  Enten  har  den  ment. 
at  Landsthingets  Opfattelse  havde  Sandsynligheden  for 
at  være  den  modneste  og  grundigste,  altsaa  mere  ga- 
ranterende end  Folkethingets.  Eller  den  har  blot 
villet  forhindre  enhver  Tvist  om  og  derved  enhver 
Forsinkelse  i  Forelæggelsen  af  en  Lov,  der  fremfor 
nogen  anden  hvert  Aar  er  nødvendig.  Men  at  Bestem- 
melsen om  Finanslovens  Forelæggelse  skulde,  efter 
Grundlovens  Mening,  tale  til  Gunst  for  Folke- 
thingets Overmagt,  vilde  kun  vidne  om  en  meningsløs 
Grundlov. 

Dersom  Venstreførerne  virkelig  troe,  at  et  Tokammer- 
system giver  Folkets  Flertal  Overvægten  over  dets  Min- 
dretal, at  m.  a.  O.  et  Tokammer-  og  et  Etkammer-System 
giver  den  samme  Magtfordeling,  nærmer  dette  sig  stærkt 

til  Stupiditetens  Grænse.  Men  ei  blot  Junigrundloven 
har  hævdet  Mindretallet  overfor  Flertallet,  ogsaa  den 
reviderede  Grundlov  har  det,  og  det  endnu  skar- 
pere. Den  sagde  saa  klart  og  tydelig,  at  den  En- 
foldigste i  Folket  burde  kunne  forstaae  det:  „Grund- 
loven af  5te  Juni  satte  ved  sit  Landsthing  en  Skranke 
mod  Flertallet,  men  siden  den  Tid  er  Meget  forandret, 
Reaktionens  Aand  og  Krigens  Rystelse  er  gaaet  hen 
over  Europa,  og  Junigrundlovens  Flertal  har  efter  mit 
Skjøn  vist  sig  uskikket  til  at  bære  Udviklingen  frem 
baade  indadtil  og  udadtil;  derfor  skal  nu  dette 
Flertal  yderligere  stækkes,  og  dette  gjør  jeg  ved 
at  skabe  et  nyt  Landsthing,  stærkt  nok  til  at  optage 
Kampen  med  Folkethinget,  om  den  saa  skal  vare  en 
Menneskealder  igjennem."  Om  den  reviderede  Grundlov 
havde  Ret  i  sin  Betragtning,  og  om  den  selv  har  været 
til  Gavn  for  Folket,  vedkommer  mig  ikke  her,  men 
saaledes  talede  den,  og  saaledes  var  dens  „Aand". 
Naar  derlor  Venstre  fortaber  sig  i,  „hvor  uretfærdigt, 
hvor  skammeligt  det  er.  at  et  Mindretal  skal  kunne 
trodse  Flertallet",  saa  er  det  jo  ikke  Mindretallet  som 
er  uretfærdigt,  thi  det  benytter  kun  sin  forfatnings- 
mæssige Styrke,  men  det  maa  være  Forfatningen,  som 
er  „skammelig  uretfærdig"  —  den  selvsamme  Forfat- 
ning, som  Venstre  vil  „værge".  Og  naar  Høire  bero- 
ligende og  svalende  siger  til  Venstre:  „Det  er  Grund- 
lovens Forudsætning,  at  de  to  Thing  skulle  enes",  da 
er  ogsaa  dette  en  Misforstaaelse,  thi  for  Statslivet  maa 
gjælde  det  Samme  som  i  det  private  Liv :  naar  man 
undlader  at  ordne  det  fremtidige  Forhold  mellem  To, 
kan  Grunden  være  den,  at  man  forudsætler,  at  de  ville 
enes;  men  i  det  Øieblik  man  juridisk  fastsætter  særegne 

Bestemmelser,  hvorefter  Enhver  af  dem  skul  rette  sic. 
forudsætter  man  jo  tværtimod,  at  de  kunne  tvistes.  I  )et 
er  Dette.  Tvisten,  som  Grundloven  har  forudset 
ved  at  anvise  Mindretallet  og  Flertallet  deres  specielle 
Kampmidler.  Man  kan  derfor  ikke  bebreide  den.  at 
den  har  bygget  paa  en  Illusion  om  en  enig  Samvirken. 
Men  man  kan  med  Rette  bebreide  den,  at  den  ikke 
har  anvist  en  bestemt  Yei,  ad  hvilken  en  Afslutning 
paa  Tvisten  kan  fremtvinges.  Derved  har  den  gjort 
det  muligt  for  et  Parti  aarevis  at  vildledes  af  politiske 
Ignoranter,  der  ere  uformuende  til  at  forstaae  den  uhyre 
Modstandsevne,  et  Tokammer-System  som  vort  giver 
en  Regering  —  og  som  for  ti  Aar  siden  troede,  at 
Ministeriet  Estrup  begyndte  paa  en  „Jagtrubber''. 

Misforstaaelsen  af  Flertallets  ved  vor  Forfatmng 
stærkt  reducerede  Styrke  har  været  et  Feilsyn.  som 
gaaer  gjennem  Venstres  hele  Magtstræv.  Den  har 
lokket  Hr.  Berg  til  ufortrøden  at  løbe  Panden  mod 
Høires  Mur  med  en  Voldsomhed,  som  viser,  hvilken 
Tykkelse  hans  Angrebsvaaben  maa  besidde,  efter- 
som det  endnu  holder  sammen.  For  Hr.  Berg  og 
Konsorter  er  „Tallet"  det  absolut  Afgjørende.  fordi 
de  opfatte  det  mathematisk.  in  abstracto.  De  forstaae 
ikke,  at  paa  alle  Konkretionens  Omraader.  er  Tallet 
som  Saadant  det  absolut  Ligegyldige.  Overalt 
spørges  fornuftigvis  om  Kvaliteten  ved  Siden  af 
Tallet,  hvad  enten  det  gjælder  Mennesker  eller  Dyr. 
Xaar  saaledes  en  Hær  behøver  Soldater,  nøies  den 
ikke  med  at  udskrive  det  størst  muhge  Antal  Mandfolk, 
men  den  holder  Session,  hvorved  den  vælger  de  bedste 
og  kasserer  Resten,  for  ikke  at  incommoderes  af  den; 
Hr.  Berg   derimod  holder  ikke  Session  over  sit  Mand- 

skab,  men  han  medtager  ukritisk  Alt,  hvad  der  frem- 
stiller sig,  politiske  Epileptikere,  Pukkelryggede  og 
Platfodede,  derfor  paraderer  hans  Hær  med  Soldater 
som  Ole  Christensen,  Hummeluhr,  Wederkinck-Madseu 
og  mange  Lignende.  Og  naar  en  Jæger  vil  have  sig 
en  Meute,  lægger  han  til  af  Yngelen,  men  kun  de 
bedste,  Resten  drukner  han ,  fordi  han  ikke  bryder  sig 
om  det  størst  mulige  Antal  Bjæffere.  Men  hver  Gang 
der  gaaer  en  „aandelig  Rørelse"  gjennem  Venstre, 
d.  V.  s.  hver  Gang  Venstre  kaster  Hvalpe,  lægger  Hr. 
Berg  dem  uden  videre  allesammen  til,  saa  at  de  i 
Folkethinget  nu  have  fylket  sig  op  til  nogle  og  firs. 
truende  med  at  æde  ham  ud  af  Huset. 

De  blive  hans  Ulykke,  hvis  han  fortsætter  som 
hidtil.  Ja,  de  bleve  det,  selv  om  de  alle  vare  ægte 
Pragtexemplarer  hver  af  sin  Art.  Thi  ligesaa  lidt 
som  man  kan  jage  et  Stykke  Vildt  med  en  Meute  af 
engelske  Støvere,  islandske  Faarehunde,  danske  Slagter- 
hunde og  spanske  Skjødehunde,  ligesaa  lidt  kan  Hr. 
Berg  jage  Ministeriet  med  et  Folketbings  „Flertal" 
som  det  nuværende,  om  det  end  bestod  af  Nationens 
Blomst.  Jeg  bebreider  intellektuelt  ikke  Hr.  Berg,  at 
han  har  anvendt  Agitationen  i  sin  Tjeneste.  Men  jeg 
bebreider  ham  den  kolossale  Dumhed,  hvormed  han 
har  drevet  Agitationen.  Thi  allerede  ved  den  nu- 
værende Regerings  Dannelse  havde  han  Majoriteten  i 
Folkethinget,  og  Ministeriet  var  saa  venligt  ved  Thingets 
Opløsning  Aaret  efter  at  skaffe  ham  en  endnu  større. 
I  1876  stod  han  paa  Spidsen  af  sin  Betydning,  siden 
den  Tid  er  det  Konglomerat,  som  kaldes  „Venstre", 
stadig  voxet,  men  i  samme  Grad  som  det  voxede,  redu- 
ceredes Hr.  Bergs  personlige  Chancer,  og  ved  det  sidste 

Folketbiiigsvalg.  hvorved  Venstre  opuaaede  et  „Flertal", 
som  det  aldrig  før  har  havt.  ere  hans  egne  Chancer 
komne  saa  nær  til  Nul.  som  de  aldrig  før  have  været. 
Det  ligger  selvforstaaeligt  deri,  at  jo  mere  et  parlamen- 
tarisk Flertal  voxer  ved.  at  Elementer,  uensartede  i 
Livssyn,  Dannelse  og  Interesser,  slutte  sig  sammen  om 
et  fælles  Stikord:  „Bort  med  Ministeriet",  men 
ellers  ikke  om  nogetsomhelst  Andet,  desto  mere 
uundgaaelig  er  det  udsat  for  periodiske  Sprængninger, 
naar  Ministeriet  netop  ikke  vil  lystre  hin  eneste  fælles 
Parole.  Men  desto  svagere  bliver  ogsaa  Føreren,  naar 
han  skal  iire  for  det  Kaos  af  Forskjelligheder.  som  et 
saadant  Flertal  rummer,  og  desto  enfoldigere  er  han. 
jo  mindre  han  kan  begribe  dette,  og  desto  mindre 
viger  Ministeriet,  jo  enfoldigere  han  er. 

Hr.  Bergs  Feilgreb  er  begrundet  i  en  politisk  Begrebs- 
forvexling:  han  opfatter  Agitationen  ikke  som  et  Middel 
men  som  et  Maal.  Derfor  forstaaer  han  ikke,  at 
han  i  1876  havde  Alt,  hvad  han  behøvede  forat  naae 
sit  Maal,  thi  han  havde  et  Flertal  af  dengang  ens- 
artede Bestanddele,  som  gjorde  ham  det  muligt  ikke 
blot  at  lamme  den  nuværende  Kegerings  lovgivende 
Virksomhed,  men  ogsaa  at  forhandle  med  Høire  om  en 
ny  Lovgivning  d.  e.  om  en  ny  Eegering  d.  e.  om  sin 
egen  Tabouret.  Han  forstod  ikke,  at  naar  man  har  et 
Flertal,  opnaaer  man  ikke  en  Døit  mere  ved  et  endnu 
større,  selv  om  det  er  ensartet,  thi  hvor  stort  det  end 
bliver,  bliver  det  dog  aldrig  Mere  end.  hvad  der  be- 
hoves, nemlig  et  Flertal.  Derfor  agiterede  han  videre 
og  videre,  ins  Blaue  hinein.  Og  jo  mere  han  selv 
agiterede,  desto  mere  agiterede  ogsaa  hans  Menige  i 
Folkethinget.  saa  at  de  tilsidst  svang  sig  op  til  Førere 

for  indbyrdes  stridige  Smaagrupper.  parate  til  naarsom- 
helst  at  rotte  sig  sammen  mod  hans  egen.  Dette  er 
Resultatet  af  Hr.  Bergs  agitatoriske  Virksomhed:  det 
størst  mulige  „Flertal"  rummer  nu  det  størst  mulige 
Antal  skjulte  Fjender.  Til  at  staae  stille  og  gjøe  ad 
Ministeriet,  kan  den  Bergske  Meute  være  god  nok.  Men 
saasnart  han  vil  bruge  den  til  at  tvinge  Ministeriet 
ind  i  en  „dansk"  Venstre-Retning  paa  den  reforma- 
toriske Lovgivnings  Omraade,  ja,  i  det  Øieblik  han 
blot  løfter  en  Finger  i  en  saadan  Hensigt,  vil  Menten 
falde  over  ham  og  ikke  levne  en  Stump  af  den  engang 
drabelige  Skikkelse,  Christen  Poulsen  Berg,  thi  Slagter- 
hundene ville  gribe  ham  i  Struben,  og  Skjødehundene 
i  Benene,  og  Faarehundene,  som  ere  vante  til  at  se 
forfra,  i  Danevirkebrystet,  og  Støverne,  som  er  vante 
til  at  se  bagfra,  i  den  „danske"  Podex. 

I  Mødet  d,  19,  Novbr.  f.  A.  vedtog  Folkethinget 
efter  Hr.  Boisens  Forslag  som  bekjendt  følgende 
Resolution:  „Idet  Folkethinget  efter  Valget  d.  25.  Juni 
med  forøget  Styrke  maa  fastholde,  at  en  Forhandling 
med  dette  Ministerium  er  ørkesløs,  gaaer  Thinget  over 
til  Dagsordenen."  Ja,  tilvisse  „er  enhver  Forhandling 
med  dette  Ministerium  ørkesløs" — just  fordi  Venstre 
ved  „Valget  d.  25.  Juni"  ikke  blev  et  Flertal,  thi  det 
var  det  i  Forveien,  men  vandt  en  saadan  Tilvæxt  i 
indre  Splidagtighed.  at  det  var  Thinget  positivt  umuligt  at 
„gaae  over"  til  Andet  end  den  næste  Sag  paa  „Dagsorde- 
nen". Og  da  Thinget  kom  dertil,  gik  det  med  den  samme 
„forøgede  Styrke"  i  Splidagtighed  over  til  den  næste 
Sag  o.  s.  f.  Hr.  Boisen  vilde  være  en  udmærket 
Ironiker,  hvis  han  ikke  var  saa  ubeskrivehg  —  naiv. 
Men  han    er   ikke   ene    om  denne  Egenskab.     Jeg  har 

aldrig  set  noget  mere  Latterligt,  et  stærkere  Exempel 
paa  øieblikkelig  Forfj  am  skethed.  end  Høires  Hold- 
ning umiddelbart  efter  Valget  d.  25.  Juni.  Skulde  jeg 
med  eet  Ord  betegne,  hvortil  Partiet  af  Naturen  sær- 
lig er  anlagt,  vilde  jeg  sige:  til  Forbauselse.  Altid 
forbauser  det  sig  over  de  mest  soleklare  Resultater, 
som  selv  et  Barn  kunde  regne  ud.  Da  Meza  maatte 
gaae  fra  Danevirke,  forbausede  det  sig  i  den  Grad, 
at  det  nær  havde  forvoldt  et  Oprør  i  Kjøbenhavn;  da 
§  5  blev  ophævet,  forbausede  det  sig  saaledes,  at  det 
ved  „Fædrelandets"  Angreb  paa  Preussen  nær  havde 
paadraget  os  en  alvorlig  Ydmygelse.  Og  da  Hr.  Berg 
d.  25.  Juni  om  Aftenen  præsenterede  hele  sit  brogede 
Lager  af  folkeligt  Grovkram  og  grundtvigiansk  Smø- 
relse, af  liberale  Faar  og  frederiksbergske  Duer.  af 
europæisk  Godtkjøb  over  Paris  og  Berlin  og  af  „social- 
demokratiske" Klude  fra  vore  hjemlige  Møddinger,  for- 
bausede det  sig  atter  —  over,  at  det  ikke  selv  eiede 
alle  disse  Rariteter.  Saa  forbausende  forekom  Valg- 
resultatet Partiet,  at  dette  i  første  Øieblik  stod  som 
apoplektisk  ramt,  kun  i  Stand  til  at  besvare  „Bort  med 
Estrup-'  med  „Sauve  qui  peut".  Det  forstod  ikke,  at 
Resultatet  var  paa  Forhaand  givet,  og  at  det  selv.  med 
Kampen  for  Øie.  umulig  kunde  tabe  ved  at  miste  nogle 
Stemmer  i  en  allerede  fuldstændig  betydningsløs  Folke- 
thingsminoritet.  men  at  det  nødvendigt  maatte  vinde 
ved,  at  Modparten  blev  endnu  mere  uensartet  end  tid- 
ligere, d.  V,  s.  endnu  mere  kraftesløs.  Først  senere  gik 
det  op  for  Høire,  at  Regeringen  aldrig  har  siddet 
fastere  i  Sadlen  end  efter  d.  25.  Juni.  og  denne  Over- 
bevisning vil  Partiet  bevare,  indtil  det  næste  Gang  — 
forbauser  sig. 

I  Mødet  Dagen  efter*)  udtalte  Konseilspræsidenten. 
,.at  der  maa  paahvile  det  danske  Folkethings  Oppo- 
sition den  samme  Forpligtelse,  som  ellers  i  alle  kon- 
stitutionelle Stater  paahviler  Oppositionen,  naar  den 
vil  fremkomme  med  Krav  paa  at  komme  til  Styrelsen, 
nemlig  at  have  et  positivt  Program,"  d.  v.  s.  et  for  hele 
Oppositionen  som  saadan  fælles  Program.  Paa  denne 
selvindlysende  Sandhed  svarede  Hr.  Boisen:  „Ingen  er 
ubekjendt  med,  at  denne  Opposition  har  et  positivt 
Program  og  har  havt  det  i  mange,  mange  Aar,  om- 
fattende den  hele  lange  Række  af  alle  de  forskjellige 
Samfundsopgaver,  vi  ville  komme  til  at  behandle."  Hr. 
Boisen  sigtede  dermed  til  det  forenede  Venstres 
Manifest  af  3  0.  Juni  18  70.  underskrevet  af  ham 
selv  og  43  Andre.  Lad  os  da  se.  hvad  Manifestet 
indeholder.  Det  opstiller  Fordringen  om  „Folkets  Selv- 
styre", udtrykt  ved:  ,.at  Regeringen  til  enhver  given 
Tid  repræsenterer  de  Anskuelser,  som  deles  af  Folke- 
thingets  Flertal".  Altsaa  maa  der  oplyses,  hvilke  disse 
„Anskuelser"  ere,  og  dette  sker  saaledes: 

„Af  Lovgivningsspørgsmaal  skulle  vi"  —  hedder 
det  S.  9 — 10  —  „i  Korthed  anføre  nogle. 

Statens  finansielle  Tilstand  kræver  med  Nød- 
vendighed en  saa  sparsommelig  Statshushold- 
ning,  som  paa  nogen  Maade  er  forenelig  med 
Landets  Tarv. 

Ved  hensigtsvarende  Reformer  i  vort  Skattevæ- 
sen bør  der  søges  opnaaet  en  ligeligere  Fordeling  af 
Skattebyrden  og  en  Løsning  af  uheldige  Baand 
paa  Omsætningen. 


*)  Se  Folketli.s  Forhandlinger,  Sp.  164  og  flgde. 

Fæstegodsvæsenet  ansee  vi  for  en  forældet,  for 
det  almindelige  Vel  fordærvelig  Indretning,  paa 
hvis  Ophør  der  maa  arbeides  med  Kraft  under 
stadigt  Hensyn  til  Vigtigheden  af.  at  Bondejorden 
forbliver  i  Bondens  Besiddelse. 

Lehns,  Stamhuses  og  Fideikommisgodsers  Over- 
gang til  fri  Eiendom,  under  betryggende  Betingel- 
ser for  Fæstebønderne,  bør  gjennemføres  ved  Lov. 
Rigsdagens  fulde  Lovgivningsmyndighed  ogsaa  i 
kirkelige  Sager  bør  ubetinget  opretholdes  i  samme 
Omfang  som  hidtil. 

Friheden  indenfor  Folkekirken  bør  ved  Lov  yder- 
ligere udvides  og  befæstes. 

Folkekirkens  Præster  sættes  paa  fast  Løn;  An- 
vendelsen af  de  til  deres  Lønning  hidtil  henlagte 
Midler  undergives  den  lovgivende  Magts  nærmere 
Bestemmelse. 

Det  offenlige  Undervisningsvæsen  omordnes  saa- 
ledes.    at   Grændserne   for  Statens   Tilsyn  nøiere 
fastsættes,    at    der    indføres    tidssvarende    Foran- 
dringer med  Hensyn  til  de   for  Statens  Regning 
bestaaende  Undervisningsanstalter,  og  overhovedet 
at    de    store    Midler,    som  til    dette  Øiemed    an- 
vendes,  komme  til  at  udøve   en  baade   for  sand 
Videnskabeligheds     og     for      Almenoplysningens 
Fremme  mere  frugtbringende  Indflydelse." 
Men  ingen   af  disse  otte  Poster   indeholde   noget 
Regeringsprogram   for   et  Venstre.     Thi  de  ere  alle  af 
en    saa    almindelig    Natur,    at    selv    det    mest   yderlig 
gaaende  Høire    kunde    underskrive    dem    uden    derved 
at  forbinde  sig  til  Nogetsomhelst.     Hvilken  Høiremand 
benægter  Nødvendigheden   af  en   „sparsommelig  Stats- 

husholdning"  eller  af  en  „Løsning  af  uheldige  Baand 
paa  Omsætningen"?  Striden  opstaaer  jo  først,  naar 
man  vil  definere,  hvad  der  skal  forstaaes  ved  „spar- 
sommelig" og  „uheldig".  Og  hvilken  Godseier  eller 
Majoratsbesidder  er  bange  for  at  afliænde  sit  Fæste- 
gods, naar  han  ikke  linder  de  for  Fæstebønderne  „betryg- 
gende Betingelser"  til  Prejudice  for  ham  selv?  Nei,  skal 
der  være  Tale  om  Noget,  som  ligner  et  Program, 
maa  ethvert  af  de  otte  „Lovgivningsspørgsmaal"  be- 
stemt præciseres  af  Venstre,  hver  Gang  en  Høire- 
regering  forelægger  et  Forslag  i  en  af  disse  Retninger, 
saaledes  at  Venstre  opstiller  et  andet  positivt  Forslag, 
med  hvilket  det  vil  staae  eller  falde.  Dette  er  den 
første  af  alle  Betingelser  for  et  parlamentarisk  System. 
Men  denne  Betingelse  fyldestgjøres  ikke  ved  Be- 
gravelsesudvalg  og  „Dagsordner".  Dersom  Hr.  Bojsen 
troer,  at  Venstremanifestets  „Lovgivningsspørgsmaal" 
ere  „Programer",  dømmer  han  sit  eget  Judicium  i 
Klasse  med  en  Roeds  og  Konsorters. 

Men  Hr.  Bojsen  bliver  om  muligt  endnu  tvivl- 
sommere, naar  han  fortsætter  som  følger:  „Dersom 
den  høitærede  Konseilspræsident  vil  drage  i  Tvivl,  at 
dette  Program  (Venstremanifestet  af  30.  Juni  1870), 
der  i  sin  Tid  blev  vedtaget  af  Oppositionen,  endnu  er 
denne  Oppositions,  saa  troer  jeg  dog,  at  den  Tvitl  kan 
han  spare  sig,  thi  samthge  Venstremænd,  som  senere 
ere  valgte,  ere  valgte  paa  det  samme  Program."  Nu 
nævner,  som  vi  have  set,  dette  „Program"  blandt  sine 
„Lovgivningsspørgsmaal"  ikke  med  en  Tøddel  den  Sag, 
hvis  Ordning  fremfor  enhver  andens  er  nødvendig  ikke 
blot  af  politiske  men  ogsaa  af  finansielle  Grunde, 
nemlig  Forsvar ssagen.     Thi  hvad  er  vel  enhver  an- 

den  Udgift  overfor  Hærens  og  Flaadens?  Hvad  interes- 
serer os  vel  i  den  Grad  at  vide,  som  hvorlænge  vi 
skulle  offre  Trediedelen  af  vore  Indtægter  paa  et  For- 
svar som  det  nuværende,  der  under  en  Krig  ikke  er 
to  Styver  værd.  og  hvis  Utilstrækkelighed  Flertallet 
saa  vel  i  Venstre  som  i  Høire  har  erkjendt?  Derfor 
har  Forsvarssagen  maattet  spille  en  fremragende  Rolle 
ved  alle  vore  Folkethingsvalg  i  de  sidste  12  Aar.  Der 
har  ikke  været  eet  Valg.  hvor  der  ikke  i  Landets  tieste 
Kredse  har  været  afæsket  Kandidaterne  Oplysning  om 
deres  Stilling  til  denne  Sag.  Ja,  hvad  mere  er,  Folke- 
thinget  har  gjentagen  været  opløst  paa  selve  For- 
svarssagen, og  netop  ved  en  Opløsning  vandt  Folke- 
thinget  den  største  Tilvæxt  af  Venstrerepræsentanter, 
som  det  nogensinde  har  vundet,  nemlig  d.  25.  April  1876 
paa  Hr.  Bojsens  eget  daværende  Program,  de  „flydende 
Forter"  m.  v.  Altsaa  er  det  en  haandgribelig  Usandhed, 
naar  Hr.  Bojsen  debiterer,  at  „samthge  de  Venstremænd, 
der  senere  ere  valgte,  ere  valgte  paa  det  samme  Program". 
Manifestet  af  30.  Juni  1S70  —  som  blandt  sine  Lov- 
givningsspørgsmaal  slet  ikke  omtaler  Forsvarssagen. 
Bliver  han  saaledes  ved  med  Forvanskning  af  Fakta, 
ender  han  tilsidst  som  en  Hørup. 

„Hvad  skulde  der  være  i  Veien  for"  —  siger  Hr. 
Hørup  i  sin  forannævnte  Tale  til  Kjøbenhavns  libe- 
rale Vælgere  —  „at  bygge  et  Ministerium,  paa  den  sam- 
lede Opposition?  Et  Ministerium,  hvis  Flertal  begyndte 
med  d'Hrr.  Monrad  og  Klein  og  som  endte  med  d'Hrr. 
Holm  og  Hørdum,  vilde  ikke  kunne  løse  alle  Spørgs- 
maal,  men  hvorfor  skulde  det  ikke  kunne  arbeide?-' 
Men,  spørger  jeg,  med  hvad  Ret  skal  Klein  —  thi 
lader   os  af  visse  Grunde  slaae   en  Streg  over  Monrad 

—  repræsentere  „et  Flertal"  i  et  saadant  Ministerium, 
naar  han  kun  repræsenterer  en  af  „den  hele  Opposi- 
tions" mindste  Minoriteter  i  Rigsdagen  —  ikke  at  tale 
om  de  to  enlige  Væsner,  Holm  og  Hørdum?  Hr. 
Hørup,  for  hvem  „de  fleste  Stemmer  betyde  Retten", 
slaaer  sig  jo  atter  her  saa  eftertrykkelig  paa  Munden, 
at  det  er  en  Fornøielse  at  se  paa.  Her  som  overalt, 
hvor  Hr.  Hørup  vil  diskutere,  kan  man  holde  20 
mod  1  paa,  at  han  ender  med  at  forvrøvle  sig.  Man 
vil  maaske  sige  mig.  at  jeg  i  mit  sidste  Skrift  holdt 
20  mod  1  paa  at  kunne  gribe  ham  i  Forvansk- 
ning af  Fakta,  hver  Gang  han  skriver  „ledende  Ar- 
tikler. Men  begge  hans  Eiendommehgheder  lade  sig 
ypperlig  forlige,  thi  hans  Forvanskninger  ere  i  den  Grad 
forvrøvlede,  at  de  øieblikkelig  opdages  og  derfor  stadig 
maae  gjøres  om.  Som  man  vil  mindes,  fortalte  han  i 
det  samme  Møde,  at  „alle  Mennesker  ere  enige  om,  at 
Ministeriet  skal  gaae".  skjøndt  han  godt  vidste,  at  selv 
ved  det  sidste  Folkethingsvalg  var  kun  en  Minoritet  af 
samtlige  Vælgere  enig  derom.  Og  fem  Minuter  efter 
denne  Forvanskning  af  Fakta  vil  han  have  Monrad- 
Klein  (og  „Holm-Hørdum")  til  Roret,  skjøndt  de  i 
Folkethinget  kun  raade  over  Mindretal,  som  ere  forsvin- 
dende mod  Ministeriets.  Naar  man  derfor  har  kaldt 
Hr.  Hørup  vor  Radikalismes  Apostel,  er  Intet  urig- 
tigere. Thi  saalangt  han  vil  mindes  tilbage,  har  han 
aldrig  formuleret  noget  radikalt  Program.  Hver  Gang 
han  forsøger  derpaa,  er  Hensigten  yderst  radikal, 
men  det  bliver  aldrig  til  Andet  end  saadan  ganske  i 
Almindelighed  „Bort  med  Estrup",  „Intet  over"  o.  s.  v. 
Dog  deraf  følger  ingenlunde,  at  han  er  virkningsløs, 
thi  under  Forhold   som  de   nuværende,    der  udmærke 

sig  ved  opløste  Begreber  og  udviskede  Karakterer,  ere 
de  almindelige  Talemaader  fortrinlig  egnede  til  at  ud- 
brede Konfusionen.  Men  Mere  evner  han  heller  ikke. 
Saaledes  forholder  det  sig  med  hans  „Radikalisme".  Og 
hvad  hans  Sandhedskjærlighed  angaaer,  er  den  af  den  Art, 
at  det  Eneste,  hvori  Hr.  Hjørup  ligner  en  „Apostel",  er, 
at  han  gaaer  glad  bort,  naar  han  er  hudflettet. 

Da  er  Grev  Holstein  en  anderledes  Biedermann. 
Han  vil  ikke  som  Hr.  Bojsen  heise  Yenstremanifestet 
af  1870  som  et  „Program",  og  han  bryder  sig  ikke 
som  Hr.  Hørup  om  alle  de  „Spørgsmaal",  som  „Monrad 
og  Klein",  „Holm  og  Hørdum"  skulle  „løse",  eller  om 
hvorledes  de  skulle  „arbeide"  sammen,  thi  han  lover 
ikke  saa  Meget,  som  der  kan  være  bag  paa  en  Haand. 
I  vort  Academicum  logicum.  „Kjøbenhavns  liberale 
Vælgerforenings"  Møde  d.  21.  Novb.  s.  A.  udtalte  han 
(se  „Politiken"  Nr.  53)  om  Ministeriets  Fordring  til 
Oppositionen  om  bestemte  Programer  for  dens  even- 
tuelle Eegeringsvirksomhed :  „Der  er  ikke  Tale  om 
„Programer.  Det  gjælder  nu  om  at  føre  Folkets  Rets- 
„bevidsthed  igjennem  til  Seir.  Saalænge  vi  ikke  kan 
„umuliggjøre  ethvert  Ministerium,  der  ikke  vil  aner- 
„kjende  Lovene  for  det  parlamentariske  Arbeide.  saa- 
„længe  tale  vi  ikke  om  Programer.  Regeringen  skal 
„ikke  spørge  os.  hvad  vi  ville  gjøre.  Det  har  været 
„Venstres  gamle  Skikkehgheds  Skyld,  at  det  Spørgs- 
„maal  har  kunnet  gjøres  uantastet  saa  tidt.  Det  er 
„0  8,  der  skulle  spørge  Regeringen:  Hvad  ville  I  gjøre? 
„Og  da  Regeringen  ikke  kan  give  noget  ordentligt 
„Svar,  saa  skal  den  væk."  (^„Hør",  tilføies  der  i  Refe- 
ratet; ja,  hør  og  hør.  hvor  det  dundred").  Men  det 
Fatale  for  Hr.  Greven  er  netop,  at  Regeringen  ikke 
„umuliggjøres",   naar  det  Eneste  han  kan.   er  at  raabe 


38 

„væk".  Nei,  den  gjør  s"gu  ikke.  Den  svarer  ham 
ganske  simpelt:  „Hør",  min  lille  Ven.  Tænk  Du  blot 
ikke  paa  at  ville  „føre  Folkets  Retsbevidsthed  igjennem 
til  Seir,"  thi  Du  kunde  det  ikke  engang  med  Din  egen 
„Retsbevidsthed",  dengang  Redakteur  Chr.  Nielsen  af 
Aarhus  retorkverede  Dine  grove  og  ærerørige  Beskyld- 
ninger mod  ham  i  Folkethinget  ved  offenlig  og  ustraf- 
fet at  kalde  Dig  en  „Løgner  og  Æreskjænder".  Og 
hvad  „det  parlamentariske  Arbeide"  angaaer,  da  har 
jeg  indtil  Dato  givet  „et  ordenlig  Svar"  paa  Spørgs- 
maalet  om,  hvad  jeg  vilde.  Thi  jeg  har  paa  alle 
Administrationens  Omraader  fremlagt  Lovforslag,  som 
Du  har  været  med  til  at  forkaste,  ja,  endog  til  at 
standse  med  „Dagsordner",  ikke  fordi  de  forekom  Dig 
uduelige,  men  fordi  Du  var  enten  for  doven  til  at  for- 
handle dem  eller  uformuende  til  at  sige,  hvad  Du 
vilde  i  mit  Sted.  Naar  Du  engang  kommer  til  Eng- 
land, vil  Du  i  dette  Parlamentarismens  Hjem  allerbedst 
kunne  lære  at  kjende  „Lovene  for  det  parlamentariske 
Arbeide."  Du  vil  da  erfare,  at  hver  Gang  Disraeli 
og  Gladstone  stredes  om  Magten,  var  det  paa  Grund- 
lag af  klare  og  bestemte  Programer  baade  i  den 
indre  og  i  den  ydre  Politik,  der  vare  Nationen  be- 
kjendte  i  alle  deres  Enkeltheder,  og  som  de  derfor  ikke 
behøvede  at  trække  op  af  Lommen  for  at  vise  hin- 
anden. Du  vil  deraf  forstaae.  at  Din  Fordring  til 
Kongen  om  at  komme  til  Magten  uden  Program  er 
ligesaa  meningsløs,  som  hvis  en  Fuldmægtig  vilde  sige 
til  sin  Principal:  Jeg  skal  nok  styre  Din  Bedrift,  men 
Du  skal  „ikke  spørge  om",  hvad  jeg  „vil  gjøre"  — ja. 
at  en  saadan  Fordring  af  en  politisk  Magtstræber  er 
saa    ukjendt    i   alle   andre   Lande,    saa    specifik  dansk. 


39 

at  den  har  Præsumptionen  for  at  være  bestialsk.  Nej. 
paa  den  Maade  bliver  Du  ikke  Minister.  Kan  det 
derimod  i  Henhold  til  -Hr.  Chr.  Hages  Opfattelse  af 
Din  egen  og  Folkethingets  sømmelige  og  „spagfærdige" 
Tone.  være  Dig  en  Fornøjelse  at  blive  „Etatsraad." 
saa  skal  dette  være  Dig  tilstaaet." 

Jeg  er  naturligvis  paa  det  Rene  med,  at  minPaa- 
visning  af  Venstres  Programløshed  ikke  indeholder  noget 
Nyt  for  Den,  som  har  fulgt  den  nuværende  Partikamp. 
Derimod  har  det  maaske  sin  Interesse,  at  der  af 
selve  Førernes  Udtalelser  klart  og  uigjendriveligt 
fremgaaer  hos  dem  Alle.  hvad  Grev  Holstein  ligefrem 
indrømmer,  at  „om  Programer  er  der  ikke  Tale'-. 
Men  heraf  fremgaaer  endvidere,  hvad  Hr.  Greven  over- 
ser, at  vor  Yenstreagitation  er  en  gjennemført  Fejl- 
tagelse, ved  Siden  af  sin  Fordærvelighed  for  Folket  et 
Slag  i  Luften  paa  den  positive  Politiks  Omraade.  En 
programløs  Agitation  er  en  Modsigelse,  og  den  har 
heller  intet  Tilsvarende  Jorden  over.  Derom  belærer 
os  vistnok  fyldigst  af  Alt  Englands  parlamentariske 
Historie,  men  vi  have  dog  et  Exempel  af  den  aller- 
nyeste Dato  vedHaanden.  nemlig  den  norske  Agita- 
tion under  Sverdrups  Ledelse.  Jeg  troer  ikke 
paa  Sverdrups  Politik,  den  vil  efter  min  Mening  med 
Tiden  føre  til  Unionens  Sprængning  og  senere  til 
Norges  Erobring.  Jeg  beundrer  heller  ikke  haus  po- 
litiske Moral,  thi  han  har  under  hele  sin  Optræden  vist 
sig  selvisk,  uærlig  og  tyrannisk.  Men  som  Agitator 
er  Sverdrup  en  ualmindelig  fremragende  Mand.  en 
Lassalle  og  en  Gambetta  jevnbyrdig.  For  Sverdrup 
kan  enhver  Agitator  tage  Hatten  af,  for  Berg  kan 
ingen  det,  ikke  engang  naar  han  hilser  først. 

Deri  adskiller  Sverdrups  Agitation  sig  fra  den 
Bergske.  at  han  ikke  bildte  sig  ind,  at  Stikord  ere 
Programer.  Paa  hans  Fane  stod  ikke  „Bort  med 
Selmer"  eller  „Storthingsparlamentarisme"  eller  „Intet 
over,  Intet  ved  Siden  af  Storthinget".  Han  forstod, 
at  saadanne  Talemaader  vel  kunde  virke  ophidsende  og 
skaffe  ham  Tilslutning,  jo  mere  almindelige  de  ere. 
Men  han  forstod  ogsaa,  at  de  ikke  vilde  føre  ham  et 
Skridt  nærmere  til  Maalet,  fordi  de  Tilhængere,  som 
alene  kunde  samles  om  saadanne  Fraser,  vilde  lade 
ham  i  Stikken,  saasnart  han  skulde  bestemt  formulere, 
hvad  han  vilde.  Derfor  spurgte  han  ikke  om  det 
størst  mulige  Antal  Skraalhalse,  men  blot  om  saamange 
pa  al  idelige  Tilhængere,  at  han  stod  sikkert  med 
Majoriteten  i  Storthinget.  Og  derfor  formulerede  han 
lige  fra  Begyndelsen  sine  klare  og  bestemte  Pro- 
gram er:  om  Afskaffelsen  af  det  kongehge  Veto  i 
Grundlovsspørgsmaal,  om  Statsraadernes  Deltagelse  i 
Storthingsforhandlingerne,  om  Befolkningens  Deltagelse 
i  Valget  af  Underøvrigheden,  om  Riffelsamlagene  o.  A. 
Derved  lærte  enhver  norsk  Demokrat  paa  Forhaand  at 
forstaae,  om  og  hvorvidt  han  vilde  slutte  sig  til  disse 
Programer  og  derigjennem  til  Sverdrups  Politik,  og 
derfor  stode  Sverdrups  Mænd  som  en  sluttet  Mur  i 
Afgjørelsens  Stund.  Hvor  forskjelligt  fra  vort  Venstres 
Agitation?  Ved  sin  Programløshed  er  den  bleven  saa  om- 
fattende, at  den  har  tabt  Spændkraften  til  at  afryste 
alt  det  upaalidelige  Paahæng,  som  klamrer  sig  fast  til 
Partiets  Kjærne,  Bondestanden.  De  Herrer  Berg, 
Boisen  og  Holstein,  Førerne  for  den  største  af  Venstres 
Minoriteter,  tør  ikke  proklamere,  hvad  de  vilde,  hvis 
de  kom  til  Magten,    de    have    indtil  Dato   heller  ikke 

turdet  forkaste  Finansloven;,  eller  sætte  Ministeriet  under 
Anklage,  eller  prædike  ligefrem  Oprør.  De  tre  Herrer 
ere  derfor  ikke  som  Sverdrup  karakter-  og  villiestærke 
Mænd.  men  de  ere  ligesom  visse  Ynglinge  i  Pubertets- 
alderen, der  have  en  ubestemt  Fornemmelse  af:  at 
Noget  bør  der  gjøres.  Men  hvad  dette  Noget  skal 
være,  om  det  skal  skaffe  sig  Udslag  som  Selvmord, 
som  Ildpaasættelse  eller  som  Uterlighed,  derom  kunne 
deres  forpinte  Sind  ikke  blive  enige  —  men  „Noget 
bør  der  gjøres." 

c.  De  store  og  de  smaa  Bønder. 
Hermed  staaer  jeg  overfor  en  Indvending,  som  jeg 
læser  i  et  Par  Høireblade,  og  hvis  Indhold  er  dette: 
Det  er  i  sin  Almindelighed  sandt,  hvad  der  udvikles  i 
„Forl.  eller  Revol.",  at  Betingelsen  for  et  Forlig  mellem 
de  to  Partier  er  en  Koalition,  men  denne  Tanke 
faar  kun  praktisk  Betydning,  naar  der  kan  angives  af 
hvilke  Elementer  denne  Koalition  skal  bestaae;  ellers 
bliver  den  blot  et  Tankeexperiment,  og  Kontiiktens 
Udgang  bliver  da  ikke  et  Forlig,  men  Forfatningens 
Sprængning.  Jeg  er  de  Herrer  Anmeldere  forbunden 
for,  at  de  have  forstaaet  og  refereret  mig  rigtigt:  at 
jeg  ikke  opfatter  Koalitionen  som  Noget,  der  ubetinget 
lader  sig  realisere,  men  som  Beting  els  en  for  et  Forlig. 
De  Elementer,  hvoraf  denne  Koalition  skulde  bestaae, 
havde  jeg  angivet  som  indbefattede  i  Landsthingets  og 
i  Folkethingets  Flertal.  Dette  forekommer  ikke  mine 
Recensenter  tilstrækkelig  præciseret.  Altsaa  maae  de 
mene:  hvilket  Flertal?  Jeg  svarer:  Der  gives  for 
hvert  af  vore  Thing  kun  eet  Flertal,  som  sammen  med 
det  andet  kunde  tænkes  istand  til  at  bære  Udviklingen 

frem  i  et  Land  med  Danmarks  forfatningsmæssige  og 
økonomiske  Forhold,  derfor  kun  een  Koalition,  som 
baade  kan  omfatte  fælles  Interesser,  og  være  stærk  nok 
til  at  modstaae  alle  andre,  og  denne  er  Koali- 
tionen mellem  de  store  og  de  smaa  Bøn- 
der; nøjagtigere  mellem  deres  Repræsentanter  i  de 
to  Thing.  Vi  have  som  bekjendt  havt  den  tidligere, 
ved  „Oktoberforeningen"  1865.  Den  viste  den  Gang 
sin  Styrke  ved  at  fremtvinge  den  største  af  alle  politiske 
Begivenheder  paa  vort  indre  Omraade  efter  1849. 
nemlig  Grundlovens  Revision.  Den  vil  fremtidig  maaske 
kunne  vise  den  samme  Styrke  ved  at  værne  om  den 
reviderede  Grundlov.  Som  alle  Partidannelser  vil  den 
naturligvis  gjøre  det  ensidigt  og  begaae  Feil  paa  Feil. 
Men  ingen  anden  Koalition  kan  nævnes,  der  omfatter 
saa  store  materielle  Samfundsinteresser  i  et  Land  som 
vort,  og  derfor  heller  ingen,  der  har  den  samme  Mulig- 
hed, men  naturligvis  ikke  absolut  Sikkerhed,  for  at 
kunne  bestaae.  Den  vil,  naar  den  først  er  dannet, 
ikke  som  sin  Forgænger  kuldkastes  ved  national- 
liberale Indvirkninger,  thi  disse  have  tabt  deres  Magt. 
Men  der  ere  andre  Forhold,  som  kunne  true  baade 
dens  Mulighed  og  dens  Bevarelse.  Disse  skal  jeg  i 
Korthed  betragte. 

Efter  næsten  alt  Fæstegodsets  Overgang  til  Selv- 
ejendom og  efter  den  almindelige  Værnephgts  Ind- 
førelse, er  der  materielt  ingen  Forskjel  mellem  Herre- 
mandens og  Gaardmandens,  den  store  og  den  hlle 
Bondes,  Interesser.  Materielt  byder  Fordelen  Begge 
at  slutte  sig  sammen  om  Lovgivningens  Udvikhng  først 
og  fremmest  til  Landbostandens  Tarv.     Og  alene   med 

det  materielle  Synspunkt  for  Øje  er  der  intet  til  Hinder 
for  den  Dag  i  Dag  at  skafte  et  Flertal  af  store  og 
smaa  Bønder  i  begge  vore  Thing  tilsammen,  stærkt  nok 
til  at  beseire  ethvert  andet  Parti.  Men  hvor  betydnings- 
fulde end  de  materielle  Interesser  kunne  være,  de  ere 
dog  ikke  de  eneste  Motorer.  Ellers  vilde  Verden  se 
anderledes  ud,  end  den  gjør.  Mange  vilde  være  rige 
og  velstaaende,  som  nu  ere  fattige  og  Mange  vilde  døe 
af  Sult.  som  nu  Barmhjertigheden  redder,  og  den  nu- 
værende Konflikt,  som  er  til  begge  Bønderklassers 
materielle  Tab,  var  da  aldrig  opstaaet.  Der  ere 
andre  Faktorer  end  de  materielle.  Der  er  for  det 
Første  de  sociale.  De  have  deres  Rod  i  den  for- 
skjellige  Fødsel  og  den  forskjellige  Dannelse.  De  have 
staaet  saalænge  som  Verden,  og  de  ville  staae  saalænge 
som  den  selv,  fordi  Verden  netop  ligger  i  disse  For- 
skjelligheder.  Kald  dem  en  „Indbildning" .  nu  vel. 
hvad  Usandt  paa  Jorden  er  da  vanskeligere  at  over- 
vinde end  netop  en  social  Indbildning?  Kald  dem 
„fine  Fornemmelser",  nu  vel,  saa  behag  først  at  kon- 
struere andre  aandelige  Lugteorganer,  end  dem  Verden 
har  skabt.  Altid  vil  hin  „Indbildning"  tindes  i  Verden, 
og  altid  vil  der  „lugte  borgerligt"  i  Verden.  Og  de 
selvsamme  „fine  Fornemmelser"  ville  kjendes  under  en 
Koalition  mellem  vore  store  og  vore  smaa  Bønder.  De 
ville  a  priori  udgaae  fra  de  Første  og  ikke  fra  de  Sidste, 
og  de  ville  stjTkes  ved  det  sociale  Sammenhæng  mellem 
de  store  Bønder  og  de  dannede  Klasser.  I  deres 
sociale  Liv  ville  vore  Herremænd  ikke  færdes  med  vore 
Gaardmænd.  og  det  blev  ogsaa  et  løierligt  Sammen- 
surium. Ville  de  det  da  i  deres  politiske  Liv?  Ville 
de  sidde  sammen  med  dem  eller  deres  Repræsentanter 

i  Kongens  Raad,  behandle  dem  som  Ligemænd,  dele 
TabouMtterne  og  forhandle  kordialt  med  dem?  Maaske. 
Men  ogsaa  fra  de  smaa  Bønder  vil  der  udgaae  en 
imod  Koalitionen  med  de  store  virkende  Kraft.  Den 
sigter  direkt  ikke  paa  sociale  men  paa  aandelige 
Forskjelhgheder  af  en  højst  sammensat  Natur.  Den  er 
oprindelig  en  ren  grundtvigiansk  Bevægelse,  og  deri 
have  vi  Sammensætningen  imellem  det  Religiøse,  det 
Almene,  det  alle  Folkeslag  og  alle  Samfundsklasser 
ligelig  Omfattende  —  og  det  Folkelige,  det  Selviske, 
det  for  vort  Folk  fra  ethvert  andet  og  for  en  enkelt 
Samfundsklasse  fra  alle  andre  særlig  splittende.  For 
at  fyldestgjøre  disse  to  modsatte  Formaal,  den  rehgiøse 
og  den  folkelige  Vækkelse,  har  Grundtvigianismen 
maattet  søge  den  Jordbund,  som  afgav  de  bedste  Be- 
tingelser for  Begge.  Den  fandtes  i  de  smaa  Bønders 
Stand,  fordi  denne  religiøst  havde  været  mindst  udsat 
for  æsthetiske  og  folkelig  for  internationale  Paavirk- 
ninger.  Saalænge  de  smaa  levede  i  Fred  med  de  store 
Bønder,  trivedes  den  dobbelte  grundtvigianske  Vækkelse 
fortræffelig.  Men  da  den  politiske  Splid  opstod  med 
Spørgsmaalet :  hvilken  Bondeklasse  skal  regere  over 
den  anden?  opstod  ogsaa  Spliden  i  Grundtvigianismen, 
eller  rettere,  da  blev  det  aabenhart,  at  Grundtvigianismen 
rummede  to  indbyrdes  splidagtige  Begreber,  det  Religiøse 
og  det  Folkelige.  Da  maatte  der  vælges,  der  hjalp 
ingen  Passiar.  Men  kun  Faa  af  Grundtvigianismens 
Tilhængere  valgte  det  Rehgiøse,  i  Forsonlighed  at  drage 
sig  ud  af  den  politiske  Agitation.  Den  langt  over- 
veiende  Del  valgte  fanatisk  at  slutte  sig  til  Agitationen 
i  den  folkehge  Bondestand.  Derved  er  den  politiske 
Grundtvigianisme  opstaaet.    Den  erklærer  ikke,  saaledes 

som  Atheismen.  Christendommen  for  en  gjennemgaaende 
Løgn,  nej,  den  gjør  en  bestemt  Distinction  mellem 
Søndagen  og  de  søgne  Dage.  Om  Søndagen  glæder 
den  sig  sekterisk  i  Brodersind.  men  om  Mandagen 
raser  den  politisk  i  Broderhad,  eller,  om  man  hellere 
vil,  om  Helligdagen  forkynder  den  ..Herrens  lille  Ord", 
men  de  søgne  Dage  allierer  den  sig  med  erklærede 
Oudsfornægtere .  NB.  saalænge  de  ere  folkelige.  Lad 
de  store  Bønders  Fortrin  være  en  social  Anmasselse, 
hvad  forslaaer  denne  mod  de  smaa  Bønders  religiøse? 
Thi  hvad  er  vel  al  anden  Samfundsløgn  mod  den  po- 
litiske Grundtvigianisme?  Spørgsmaalet  bliver  derfor, 
om  dette  kirkelig- atheistiske  Vrængbillede  af  Grundtvigs 
Lære  vil  fortone  sig.  eller  om  det  fremdeles  vil  søge 
at  drage  de  folkelige  Smaabønder  fra  de  ufolkelige 
Storbønder. 

Saaledes  har  jeg  da  i  al  Korthed  søgt  at  paavise 
de  Faktorer,  som  vilde  gjøre  sig  gjældende  ved  en 
Koalition  mellem  vore  to  Bønderklasser,  det  Sj)il  af 
Kræfter,  hvoraf  Koalitionen  vil  afhænge.  Paa 
den  ene  Side  have  vi  den  Samstemmighed  i  ma- 
terielle Interesser,  som  vil  drasre  de  store  og  de 
smaa  bønder  til  hinanden  —  paa  den  anden  Side 
det  sociale  Synspunkt,  som  vil  drage  de  store  fra  de 
smaa,  og  det  aandelige,  som  vil  drage  de  smaa  fra 
de  store.  Saalænge  de  to  frastødende  Kræfter  ere 
stærkere  end  den  ene  tiltrækkende,  bliver  Konflikten 
mellem  vore  Bønderklasser  staaende.  Saasnart  den  til- 
trækkende Kraft  kommer  i  Ligevægt  med  de  frastø- 
dende, ophører  Konflikten  mellem  de  to  Klasser,  men 
bhver  staaende  mellem  vore  andre  Samfundsklasser. 
Først  naar  Bønderklassernes  tiltrækkende  Kraft  bliver 

stærkere  end  de  frastødende,  ophører  Konflikten  Landet 
over.  Hvilke  af  disse  Kræfter  ere  nu  de  stærkeste, 
den  centripetale  eller  de  centrifugale?  Ja,  dette  skal 
først  vise  sig,  thi  det  er  endnu  ikke  forsøgt. 

I  „Forlig  eller  Revolution"  paaviste  jeg  udførlig, 
at  efter  min  Formening  de  to  Folkerepræsentanter  Berg 
og  Hørup,  ved  deres  Visnepolitik  med  velberaad 
Hu  tilsidesætte  Landets  Tarv  for  Chikane  mod  Re- 
geringen. Og  jeg  sluttede  min  Fremstilling  med:  „Der 
„maa  jo  være  Folk  nok,  som  kunne  ønske  at  gjen- 
„drive  mig,  og  derved  forsvare  deres  Tillid  til  de  to 
„Førere  og  deres  deri  begrundede  Deltagelse  i  Parti- 
,, kampen  ved  at  paavise,  om  jeg  i  noget  Punkt  har 
„gjort  mig  skyldig  i  en  usand  eller  overdreven  Frem- 
„ stilling  af  deres  Færd,  eller  om  jeg  har  fortiet  Noget. 
.,som  kunde  fremstille  dem  i  et  mildere  Lys.  Nu  vel, 
„saa  optag  den  Handske,  jeg  herved  tilkaster  disse 
„Tilhængere,  og  jeg  skal  da  tilstaae  de  Fejl,  de  paavise 
„mig".  Nu  er  „Forlig  eller  Revolution",  fortjent  eller 
ufortjent,  blevet  læst  mere  end  noget  andet  politisk 
Skrift  i  de  sidste  Par  Aar,  og  jeg  har  liggende  for 
mig  omtrent  et  halvthundrede  dels  offenlige  dels  pri- 
vate Udtalelser  fra  forskjellige  Personer  af  forskjellige 
Partier,  deriblandt  af  Hr.  Bergs  egne  Organer,  Udta- 
lelser, hvoraf  nogle  vidne  om  den  høieste  Forbittrelse 
og  Lyst  til  at  angribe  mig  —  men  ikke  Een  har  saa 
meget  som  prøvet  paa  at  mødegaae  min  Dom  om  de 
to  Herrer  eller  paa  at  afkræfte  dens  Præmisser.  Thi 
man  har  ikke  kunnet  det.  Man  har  kun  indskrænket 
sig  til  at  betegne  min  Dom  ikke  som  ubillig,  men  som 
„haard  og  skaanselløs"  og  som  „det  Værste  der  kunde 
udsiges  om  en  Politiker". 

De  to  første  Udtryk  bestrider  jeg  ikke.  Jeg  skal 
kun  fremhæve,  at  mine  Ord  maae  søge  deres  Forklaring 
i  det  hele  Blik.  hvormed  jeg  betragter  den  indre  og 
ydre  Situation,  den  dødelige  Fare,  hvormed  Partikampen 
i  Almindeligheden  og  Hr.  Bergs  Færd  i  Særdeleshed 
truer  ikke  blot  Friheden  men  ogsaa  Danmarks  Existens. 
Derimod  benægter  jeg,  at  min  Dom  udtaler  „det 
Værste,  der  kunde  udsiges  om  en  Politiker".  For 
enhver  politisk  Virksomhed,  for  enhver  Gjerning,  som 
direkt  eller  indirekt  paavirker  et  Folks  Fremtid, 
gjælder  Fouchés  Ord:  Der  er  Noget,  som  er  „plus 
q'un  crime  —  c'est  une  faute".  Det  er  udlagt:  At 
være  en  Forræder  mod  sit  Folk,  er  endnu  ikke  det 
Værste ;  det  er  langt  værre ,  naar  man  er  en  saadan 
Dumrian,  at  man  hverken  forstaaer  sit  Folks  eller 
sine  egne  Interesser,  og  det  er  allerværst,  naar  man 
baade  er  det  Ene  og  det  Andet.  Thi  den  moralske 
Skavank  kan  være  Følgen  af  en  forbigaaende  moralsk 
Vanartethed,  bestemt  til  at  ophøre,  naar  Samvittigheden 
vaagner.  Men  mod  den  medfødte  intellektuelle  Skavank 
er  der  Intet  at  stille  op;  saasnart  det  bliver  aabenbart, 
at  Hvad  en  Mands  Hoved  rummer,  ikke  er  Hjerne, 
men  Tørveaske  —  ja  saa  er  Alt  forbi. 

En  Løsning  af  Konflikten  gjennem  en  Koalition 
mellem  de  store  og  de  smaa  Bønder,  om  den  ellers  er 
mulig,  er  for  Tiden  utænkelig  uden  Hr.  Bergs  Med- 
virkning, og  alene  derved  er  den  tvivlsom.  Selv  om 
hans  Anger  vaktes  over  al  den  Ulykke,  han  har  bragt 
over  sit  Folk,  bliver  det  afgjørende,  om  hans  intellek- 
tuelle Evner  ere  saaledes,  at  Modpartiet,  de  store 
Bønder,  kan  forhandle  med  ham  om  Programet  for 
en  ny  Regerings  Dannelse  og  om  hans  egen  Optagelse 

i  en  Saadan,  Jeg  har  i  mit  sidste  Skrift  paavist  ad- 
skillige yderst  betænkelige  Fakta,  hvad  hans  Forstands- 
evner  angaaer,  særlig  to :  for  det  Første  hans  uhøflige 
og  udfordrende  Holdning  overfor  Kongen  —  thi  det 
er  jo  enfoldigt  at  lægge  sig  ud  med  Den.  hvis  person- 
lige Velvillie  mere  end  nogen  Andens  er  nødvendig, 
naar  man  vil  naae  sit  Maal:  dernæst  den  hæslige  Par- 
tiskhed, hvormed  han  ifjor  røgtede  sin  Formandsplads  i 
Folkethinget  —  thi  det  er  jo  enfoldigt  at  give  Mod- 
parten en  Avis  om,  hvorledes  man  vil  forurette  den. 
hvis  man  kommer  til  Magten.  Men  siden  den  Tid  ere 
der  komne  adskillige  Data  til,  som  heller  ikke  ere 
lovende.  Jeg  skal  heraf  kun  fremhæve  et,  nemlig  hans 
Paastand,  at  Forsvarsaddressen  tæller  mange  „falske" 
Ifnderskrifter  —  thi  det  er  jo  enfoldigt  at  udslynge 
saa  nærgaaende  Sigtelser,  naar  han  til  Trods  for  de 
Opfordringer,  som  fra  Komiteerne  snesevis  strømmede 
ind  paa  ham,  om  nærmere  at  forklare  sig.  ikke  var  i 
Stand  til  blot  at  nævne  eet  Falsum ,  enfoldigt  at  ud- 
sætte sig  for  den  en  Formand  i  en  lovgivende  For- 
samling højst  kompromitterende  Situation,  at  blive  sat 
i  Skammekrogen  for  uvederhæftig  og  fornærmelig  Passiar. 
Føjes  til  alt  Dette  den  Mangel  paa  Overlæg,  hvormed 
han  driver  sin  Agitation,  hans  Blindhed  for  det 
Ruinerende  ved  en  uensartet  og  programløs  Majoritet, 
og  kommer  hertil,  hvad  vi  i  et  følgende  Afsnit  af  dette 
Skrift  skulle  faae  at  se,  adskillige  Bétiser,  som  han  i 
den  nærmeste  Fremtid  sandsynligvis  i  alt  Fald  har  i 
Kikkerten  —  saa  har  Hr.  Berg  i  det  Mindste  Intet 
forsømt  for  at  nedbryde  Tilliden  til  sin  intellektuelle 
Kapacitet,  saa  er  det  forklarligt,  om  Mange  betragte 
hans  Evner  som  en  eneste  Bunke  af:  Tørveaske. 


49 

For  mit  eget  Vedkommende  drister  jeg  mig  dog 
ikke  til  en  absolut  afgjørende  Dom  i  saa  Henseende. 
Dels  har  Hr.  Berg  i  en  tidligere  Tid  af  sin  Rigsdags- 
virksomhed  ikke  vist  sig  som  en  aandelig  Undermaaler. 
skjøndt  han  ogsaa  dengang  stræbte  efter  Magten.  Det 
var  jo  derfor  tænkeligt,  at  hans  nuværende  Adfærd 
skyldes  den  periodiske  Fordummelse .  som  tilmed  de 
eminenteste  Hoveder  stundom  skulle  være  underkastede 
—  kun  med  den  Forskjel,  at  Hr.  Bergs  varer  noget 
længe  —  ja.  man  har  endog  Exempler  paa.  at  de  pe- 
riodisk have  været  paa  Galehuse.  Dels  mangler  jeg 
et  nødvendigt  Kriterium  til  en  udtømmende  Bedømmelse 
af  Hr.  Berg.  nemlig  det  rent  personlige  Bekjendtskab. 
Da  han  nemlig  ikke  er  en  Distanceblænder,  saasom 
han  ikke  bedaarer  paa  Distance,  gjælder  muligen  det 
Samme  om  ham  som  om  adskillige  andre  Mennesker, 
at  de  tage  sig  nederdrægtig  slet  ud  paa  Afstand, 
medens  de  gjøre  et  helt  andet  Indtryk,  naar  man  lærer 
dem  personhg  at  kjende.  Altsaa  var  det  muligt,  at 
jeg  ved  en  Samtale  med  Hr.  Berg  snart  vilde  opdage 
saa  geniale  Vuer,  som  han  hidtil  misundelig  havde 
skjult  for  Offenligheden,  at  jeg  glemte  hvad  der  er 
passé,  og  glad  maatte  udbryde:  Du  est  Manden.  Men 
det  var  ogsaa  muligt,  ja.  ikke  helt  usandsynligt, 
at  jeg  hurtigt  kom  paa  det  Rene  med,  at  det  Eneste, 
hvortil  Hr.  Berg  egner  sig,  er  at  blive  paa  vor  hjem- 
lige Komiks  Omraade,  hvad  Holger  Danske  er  paa 
vort  sagnhistoriske,  vor  nationale  Helt. 

Dog  hvorom  Alting  er,  vil  man  vist  ogsaa  her 
godkjende,  hvad  jeg  ved  en  tidligere  Lejlighed  frem- 
hævede: at  Betingelsen  for  enhver  sand  Polemik  er 
det  personlige  Angreb   med   det  Almene   for  Øie. 

Thi  hvad  nytter  det  at  tale  om  indre  politiske  Løsninger. 
Alliancer,  Koalitioner  o.  s.  v.,  naar  Personlighederne 
fattes?  Derfor:  frem  med  dem.  Af  den  Grund  har  jeg 
i  mine  Skrifter  personlig  angrebet  Hr.  Berg,  ikke 
af  Ondskab,  men  tvertimod  for  at  bidrage  Mit  til,  at 
han  rives  ud  af  den  Tilstand,  hvori  han  nu  tosser  om- 
kring som  et  forstyrret  Menneske,  at  gjøre  ham,  nu  i 
den  ellevte  Time.  begribeligt,  at  han  har  en  høiere 
Opgave  end  at  producere  sig  selv  som  den  største 
Ordgyder  i  syv  Kongeriger.  Lykkes  det  ikke,  saa  kunne 
vi  overfor  hans  Indflydelse  i  Rigsdagen  ligesaa  godt 
strax  opgive  enhver  Tanke  om  en  fredelig  Ende  paa 
Partikampen.  Lad  mig  da  forudsætte,  saalænge  jeg 
ikke  tør  fælde  en  apodiktisk  Uom  over  hans  Forstands- 
evner,  at  han  vaagner  op  af  sin  Sonnambulisme,  at  han 
ikke  blot  patriotisk  men  ogsaa  intellektuelt  fremtoner 
i  det  Mindste  som  den  gamle  Berg,  vi  engang  have  kjendt. 
Saa  forudsætter  jeg  i  alt  Fald  en  Mulighed  for  en 
Overenskomst  mellem  de  to  Samfundsklasser,  hvoraf  Si- 
tuationen afhænger.  Men  dermed  er  denne  endnu  ikke 
reddet.  Som  Forholdene  have  udviklet  sig,  kunne 
Vanskelighederne  være  saa  store,  at  hverken  Hr.  Berg 
eller  nogen  Anden  længere  kan  løse  dem. 

Jeg  prætenderer  ikke  at  kjende  Ministeriets  Planer, 
men  saa  Meget  tør  jeg  dog  udtale  uden  at  risikere 
Modsigelse,  at  den  nuværende  Konsejlspræsident  ikke 
anbefaler  Kongen  nogen  ny  Regering ,  med  mindre 
denne  har  et  bestemt  Program  i  Forsvarssagen. 
Jeg  finder  det  tvivlsomt,  om  Hr.  Berg  kan  skaffe  et 
Saadant,  selv  om  han  vil  det.  Der  er  smaa  Bønder 
nok  i  Folkethinget,  der  kunne  danne  et  Flertal  om  dette 
og    om    andre    Programer    sammen    med    de    store    i 

Landsthinget.  hvis  de  alene  lode  deres  materielle  In- 
teresser raade.  Men  jeg  har  ovenfor  vist,  at  der  ogsaa 
ere  andre  Interesser,  grundtvigianske  og  europæiske, 
de  sidste  repræsenterede  af  Gruppen  Hørup,  som  tæller 
adskillige  Repræsentanter  for  Landbostanden.  Nu  er 
det  vel  saa.  at  Hr.  Bergs  Fraktion  raader  over  det 
anselige  Tal  af  48,  og  man  skulde  derfor  synes,  at  det 
ikke  maatte  være  ham  vanskeligt  at  skaffe  en  Venstre- 
majoritet for  et  Forsvarsprogram.  Men  det  er  ogsaa  kun 
tilsyneladende  let.  Saalænge  det  kun  gjælder  om  at 
gjenvælge  Hr.  Berg  som  Formand,  eller  om  at  være 
„dansk"  saadan  i  sin  Almindelighed,  er  det  ikke  vanske- 
ligt at  faae  et  Flertal  til  at  gaae  sammen.  Men  saasnart 
der  skal  enes  om  bestemte  positive  Opgaver,  fortrinsvis 
om  Forsvarssagen ,  ville  adskillige  „Danske"  blive  Eu- 
ropæere. Det  Første  Hr.  Berg  vil  have  at  gjøre.  er  resolut 
at  udskille  Gruppen  Hørup.  Men  her  vil  den  Nemesis 
ramme  ham.  at  han  har  opfostret  Hr.  Hørup  ved  sin 
Barm,  at  han  aarevis  er  gaaet  sammen  med  ham  som 
Journalist,  og  aarevis  har  støttet  Hr.  Hørups  og  hans 
Tilhængeres  Valg  til  Folkethinget.  Det  Andet  Hr. 
Berg  maaske  vil  forsøge,  er  at  støtte  sig  til  de  „Libe- 
rale". Men  ogsaa  her  vil  Nemesis  gjøre  sig  gjældende: 
han  har  gjort  sit  Yderste  for  at  faae  dem  ind  i  Thinget 
uden  at  betænke,  at  de  ligesaa  lidt  sympathisere  med 
de  smaa  som  med  de  store  Bønder,  og  at  de  Fleste  af 
dem  ligesaa  lidt  som  de  gamle  Nationalliberale,  ville 
offre  deres  Tendenser  og  Interesser  for  Landets  Forsvar. 
Og  for  alt  Dette  kan  han  takke  sin  program-  og  tanke- 
løse Agitation. 

Kun  paa  een  Maade  kan  Hr.  Berg  bevare  sin  Be- 

tydning  og  redde  sine  personlige  Chancer,  nemlig  ved 
at  gjøre  Alt  om.  hvad  han  har  gjort  i  de  sidste  Aar: 
at  sprænge  den  Opposition,  som  han  selv  har  dannet, 
og  samtidig  drage  saamange  af  Folkethingets  Høire 
til  sig,  som  der  behøves  til  et  Flertal,  der  kan  arbeide 
sammen  med  Landsthingets  store  Bønder  og  disses  Til- 
hængere, og  som  kan  redde  ham  fra  at  rives  ihjel  af  Hørup- 
pere,  Liberale  o.  A,  Kun  derved  bliver  et  nyt  Ministerium 
fornuftigt,  og  han  selv  fornuftig  paa  en  Tabouret.  Saa- 
ledes  er  nu  engang  vor  Forfatning.  Enhver  anden 
Holdning  fra  Hr.  Bergs  Side  bliver  ensbetydende  med 
hans  politiske  og  med  hans  personlige  Ruin.  Men  om 
det  vil  lykkes  ham,  er  en  anden  Sag.  Maaske  er  det 
nu  for  sent  under  den  Partilidenskabens  Spænding,  han 
selv  mere  end  nogen  Anden  har  arbejdet  op;  maaske  ere 
de  store  Bønder  ikke  patriotiske  nok  til  at  ville  et  Forlig. 
Maaske  have  de  tabt  Tilliden  til  den  Mands  Evner,  som 
i  de  sidste  Aar  kun  har  begaaet  Dumhed  paa  Dumhed. 
Ja,  vidste  jeg  Nogen  i  den  hele  Opposition,  som  havde 
større  Chancer  for  at  samle  et  arbeidsdygtigt  Flertal 
om  sig,  da  vilde  jeg  sige  om  Hr.  Berg:  Kast  ham  strax 
i  Søen,  lad  ham  drukne  med  adskillige  af  de  Hvalpe 
han  har  lagt  til.  Thi  jeg  erkj ender,  at  han  intellek- 
tuelt er  i  høi  Grad  dubiøs.  Men  jeg  veed  ingen 
Saadan.  Dette  er  en  Grund  mere,  hvorfor  den  eneste 
Betingelse  for  et  Forlig,  KoaHtionen  mellem  de  store 
og  de  smaa  Bønder,  forekommer  mig  usikker,  eller 
hvorfor  jeg  betragter  Forfatningens  Bevarelse  som 
tvivlsom.  —  Jeg  veed  godt,  at  Mange  med  Glæde 
ville  læse  denne  Afhandhng,  forsaavidt  den  bekræfter 
Venstres  Svaghed  og  Splidagtighed.  Men  for  mig  selv 
er  den  i  Sandhed  ikke  en  Glæde,   thi  jeg  ønsker  ikke 

et  i  Splidagtighed  afmægtigt  Venstre,  usselt  ledet  som 
hidtil.  Men  jeg  ønsker  et  Venstre,  enigt  nok  til  at 
samles  om  en  positiv  Opgave,  og  stærkt  nok  til 
sammen  med  Høire  at  danne  et  nyt  Parti  og  en  ny 
Regering.  Kan  Hr.  Berg  bidrage  hertil,  er  han  paa 
den  sikreste  Vei  til  sine  Ønskers  Maal  —  og  til  det 
Skjønneste  af  Alt:  sit  Fædrelands  Vel. 


III. 

Regeringen. 


a.     Embedsstanden. 


S. 


^Jkulde  jeg  nævne  Ministeriet  Estrups  svage  Side^ 
saa  er  den  dets  Holdning  til  Embedsstanden. 
Saa  langt  jeg  kan  mindes  tilbage,  veed  jeg  ingen  i 
denne  Henseende  mere  sløi  og  holdningsløs  Regering 
end  den  nuværende.  Jeg  skal  billigvis  tage  i  Betragt- 
ning, at  den  lange  Forfatningskamp  naturlig  har 
maattet  sløve  Ministeriets  Energi,  og  at  enhver  anden 
Regering  vilde  under  lignende  Forhold  frembyde 
maaske  endnu  bedrøveligere  Resultater.  Men  Dette 
omstøder  ikke  min  Dom  om  det  for  Administrationen 
Farlige  ved  Regeringens  Stilling  baade  til  dens  politiske 
Modstandere  og  til  dens  politiske  Tilhængere  i  Embeds- 
standen. Blandt  de  Første  nævnte  jeg  i  mit  forrige 
Skrift  en  passant  en  Biskop  og  en  Præst  som  et  Par  fla- 
grante  Exempler  paa  den  politiske  Opsætsighed,  hvori 
den  „stærke"  Regering  finder  sig.  Jeg  kunde  have 
anført  mangfoldig  flere,  fornemmelig  i  den  Stand,  hvor 
Venstre  har  sine  ihærdigste  Agitatorer,  Skolelærer- 
standen.    Og  siden   den  Tid  har  Valget  den  25.  Juni 

yderligere  aabenbaret  den  embedsmandige  Demoralisa- 
tion, hvorunder  vi  laborere.  Det  er  her  tilstrækkeligt 
at  minde  om.  at  i  en  kjøbenhavnsk  Valgkreds  og  i 
Lyngbykredsen  stillede  sig  to  af  Ministeriet  lønnede 
Embedsmænd  som  Oppositionens  Kandidater,  og  at  i 
Frederiksbergkredsen  ikke  færre  end  fire  eller  fem  Uni- 
versitetslærere freidigt  fungerede  som  Oppositionskandi- 
datens  Stillere.  Man  mindes  uvilkaarlig  den  national- 
liberale Periode,  da  de  vellærde  Spidskjoler  vimsede 
frem  og  tilbage  mellem  Universitetet  og  Valglokalet, 
forbausende  Samtiden  med  deres  fuldstændige  Mangel 
paa  Menneskekundskab  og  poHtisk  Sands.  Det  er  saa- 
ledes  især  Hs.  Exe.  Kultusminister  Scavenius  med 
hvem  Oppositionen  i  Embedsstanden  holder  et  syndigt 
Hus.  Han  finder  sig  godmodig  i  denne  administrative 
Skandale,  fordi  han  ikke  forstaaer  Agitationens  Betyd- 
ning: han  begriber  ikke,  at  Embedsmænd,  der  ved  alle 
offenlige  Leiligheder  tør  optræde  imod  Regeringen, 
ogsaa  i  deres  Embedsgjerning  savne  E-espekt  for 
denne,  og  at  de  i  hele  deres  Færd  agitatorisk  paavirke 
den  Embedskreds,  som  de  tilhøre.  Ellers  havde  han 
forlængst  fulgt  det  Ørstedske  IVlinisteriums  Princip,  at 
stille  de  Herrer  Valget  mellem  Lydighed  og  Afsked, 
og  ligesom  dengang  havde  kun  Faa  valgt  det  Sidste. 
Naturligvis  havde  han  ikke  derved  dæmpet  Agitationen  i 
Venstre,  men  han  havde  modvirket  den  for  en  Styrelse 
fordærveligste  Agitation  af  alle.  den  som  udgaaerfra 
de  Undergivne.  Eller  Hs.  Exe.  forstaaer  maaske  alt  Dette 
meget  godt,  men  han  savner  Mod  til  at  røgte  sit  Kald? 
Der  er  en  politisk  Regel,  som  lyder:  aldrig  at 
vække  Forargelse,  naar  derved  ingen  Fordel  vindes 
paa  det  Almenes  Omraade,  thi  blandt  alle  Agitationens 

Kilder  er  Forargelsen  den  reneste,  men  derved  ogsaa 
den  farligste.  Ministeriet  Estrup  kj  ender  ikke  denne 
Regel.  Ligesaa  blindt  som  det  er  for  Virkningen  af 
den  Agitation,  der  ndgaaer  fra  dets  politiske  Mod- 
standere i  Embedsstanden,  ligesaa  uklart  er  det  overfor 
Virkningen  af  den,  som  drives  af  dets  politiske  Til- 
hængere i  Samme.  Det  virker  med  Rette  Forargelse 
at  se  Ministeriet  benytte  sig  f.  Ex.  af  juridiske  Uni- 
versitetslæreres Agitation  tilmed  i  en  saadan  Grad,  at 
det  øiensynligt  bliver  dem  umuligt  at  passe  og  bevare 
Interessen  for  den  Dont,  for  hvilken  de  lønnes  af 
Staten.  Og  det  gjør  et  stygt  Indtryk  at  se  Hærens 
Generalauditeur  færdes  paa  Kroer  og  Kneiper,  udsat 
for  Grin  og  Injurier.  Og  det  er  uforsvarligt  at  tillade 
en  Embedsmand  at  tage  Bolig  i  Kjøbenhavn,  og  lade 
Embedet  i  Provindsen  bestyre  af  en  Anden,  blot  fordi 
han  driver  Høirepolitik,  o.  m.  M.  Dersom  Ministeriets 
Politik  var  rig  paa  store  Reformer  kunde  man  forstaae, 
skjøndt  ikke  billige,  om  det  i  Rigsdagen  ønskede  at 
benytte  sig  af  sine  Embedsmænds  Sagkundskab,  om 
det  af  Hensyn  hertil  oversaa  de  Inkonsekvenser,  der 
ere  forbundne  med  Embedsmænd  som  Repræsentanter, 
og  derfor  tillod  dem  at  agitere  ved  Valgene.  Men  i 
den  nuværende  paa  Reformer  golde  Forfatningskamp 
udfordres  der  jo  fra  Høireagitationens  Side  intetsom- 
helst  Andet  end  at  repetere  og  propagere  de  Theses, 
hvori  Ministeriet  udtrykker  sin  Politik,  „Kongens  Ret" 
o.  s.  V.  og  „de  to  Things  Ligeberettigelse".  Og  hertil 
behøves  ikke  et  saa  fint  Agitationspersonale  som  Pro- 
fessorer, Borgmestre  og  Generalauditeurer;  en  rejiceret 
Student  eller  en  forhenværende  Raadstuetjener  eller  en 
afskediget  Trompeter  kan  jo   præstere  det  Selvsamme. 

Som  et  Par  Exempler.  blot  fra  den  aller  nyeste 
Tid.  paa  Regeringens  usømmelige  Begunstigelser  af  vore 
Partipolitikere  skal  jeg  nævne  1°  Professor  Goos's 
Udnævnelse  til  Fængselsdirekteur.  Jeg  veed  naturligvis., 
at  det  ikke  er  af  moralske  Grunde,  at  Professorens 
Forhold  til  „Den  nye  Socialist"  blev  angrebet  af 
Venstrepressen.  Men  selv  naar  jeg  anvender  den 
mildeste  Fortolkning  af  hans  Adfærd,  som  en  ubegribelig 
Enfoldighed  og  Ubehændighed,  kommer  jeg  dog  til  det 
samme  Resultat  som  Venstrepressen,  at  Hr.  Professoren 
er  i  politisk  Henseende  en  homme  fini,  og  jeg  for- 
staaer  ikke,  hvorledes  hans  Navn  bag  paa  et  politisk 
Blad  kan  trække  Abonnenter  til.  det  forekommer  mig 
snarere,  at  det  maatte  jage  dem  bort.  Altsaa  var  der 
al  Anledning  for  Regeringen  til  at  lade  Professoren 
drage  sig  tilbage  til  den  Gjerning,  hvortil  han  er  ud- 
dannet. Universitetslærerens,  og  som  han  i  de  sidste 
Aar  grundigt  har  forsømt,  og  saaledes  bidrage  Sit  til 
at  kaste  Glemselens  Slør  over  hans  uheldige  politiske 
Kampagne.  Men  at  denne  ovenikjøbet  skal  belønnes 
med  en  Post,  hvortil  han  savner  enhver  praktisk  For- 
udsætning, og  som  tilfulde  kan  optage  en  Mands  hele 
Virkekraft,  at  ligesom  Hr.  Professorens  Universitets- 
gjerning  tidligere  forsømtes  ved  hans  politiske  Virk- 
somhed, skal  den  fremtidig  forkludres  ved  hans  Direk- 
teurvirksomhed  og  denne  atter  ved  hin  —  Sligt  falder 
kun  en  Justitsminister  paa,  naar  han  vil  trodse  de 
elementære  administrative  Begreber.  Og  det  er  Synd 
af  Hs.  Excell.  at  ville  udsætte  Prof.  Goos  for  som 
Fængselsdirekteur  at  fornye  Bekjendtskabet  med  Hr.  V. 
Rasmussen  os  Baronesse  Lillienkrantz. 

2^  Gen  eral  Thomsens  Udnævnelse  til  Direkteur 
for  Landbohøiskolen  bar  paadraget  Regeringen  Venstre- 
pressens baarde  og  nærgaaende  Angreb.  Jeg  har  for- 
gæves ventet  paa  et  Forsvar  for  denne  Foranstaltning 
i  Regeringspressen,  og  jeg  nødes  derfor  til  i  alt  Væsen- 
ligt at  give  Venstre  Ret.  indtil  jeg  bliver  bedre  oplyst. 
Jeg  tilføier  kun,  at  dersom  Forholdene  ved  Landbo- 
høiskolen ere  saadanne,  at  man  ikke  der  kan  følge  det 
samme  Princip  som  ved  andre  videnskabelige  Instituter, 
at  vælge  Direkteuren  mellem  det  fungerende  Lærer- 
personale, havde  man  jo  den  ypperlige  Udvei,  at  af- 
skedige en  af  Skolens  ældre,  fortjente  Lærere  og  ved 
Siden  af  hans  Pension  som  Lærer  at  tildele  ham 
Direkteurgagen,  Derved  havde  man  sikkret  sig  en 
Person,  som  var  fortrolig  med  Skolens  Interieurer  og 
dens  Formaal.  Men  ved  at  tage  en  Mand,  en  pæn 
Mand,  fra  Gaden  opnaaer  man  kun  Et  af  To :  enten  at 
han  gaaer  paa  egen  Haand  og  ligesom  Fenger  begaaer 
det  ene  Feilgreb  efter  det  andet,  af  Mangel  paa  Sag- 
kundskab —  eller  at  han  reduceres  til  en  Expedient 
af  Undervisningsraadets  Indstillinger  til  Ministeriet, 
ogsaa  af  Mangel  paa  Sagkundskab.  General  Thomsens 
Udnævnelse  behøver  derfor  en  Forklaring  fra  Rege- 
ringens Presse.  Men  Indenrigsminister  Finsen  troer 
maaske,  at  Ministeriet  Estrups  administrative  Renommée 
er  saa  grundmuret,  at  ingensomhelst  administrativ  Betise 
kan  rokke  det.  Men  han  tager  feil.  Ret  mange  af 
den  Slags  Historier  som  Goos's  og  Thomsens  Udnæv- 
nelser taaler  Ministeriet  Estrup  ikke,  naar  man  ikke 
skal  tabe  Tilliden  til  dets  Omtanke  og  Samvittigheds- 
fuldhed, og  det  taaler  det  allermindst  af  en  politisk 
Parvenu,    som   endnu    ikke    har    en    eneste    ministeriel 


Fortjeneste  at  opvise.  Eller  Hs.  Excellence  indbilder 
sig  maaske.  at  Veterinair-  og  Landbrugsvidenskaben  her 
i  Landet  er  paa  samme  Standpunkt  som  paa  Island, 
hvor  hele  Landbruget  bestaaer  i  Faarehold,  og  hele 
Veterinairvidenskaben  i  at  kurere  Skab.  Under  saa 
primitive  Forhold  kunde  maaske  General  Thomsen 
gjøre  Fyldest.  Men  naar  jeg  ser  hen  til  vor  Viden- 
skabs fremragende  og  mangesidige  Udvikling,  naar 
jeg  betænker  dens  Betydning  for  vort  Lands  Stolthed 
og  største  Rigdomskilde.  Landbruget,  saa  fatter  jeg 
ikke,  hvorledes  en  solid  Mand  kunde  være  saa  gridsk 
efter  de  2000  Kr..  da  han  dog  maatte  sige  sig  selv.  at  han 
er  uden  Spor  af  Forstand  paa  og  derfor  uden  Interesse 
for,  hvad  han  skal  „dirigere-'.  Jeg  kunde  til  Nød  for- 
staae,  om  Hr.  Generalen  i  sin  Tid  havde  ladet  sig  for- 
flytte fra  Krigs-  til  Kultusministeriet,  fra  den  ikke 
stridende  Hær  til  den  stridende  Kirke,  som  en  Slags 
Overpræst,  thi  Hr.  Generalen  er  i  saa  Henseende  ikke 
uden  visse  Forudsætninger.  Men  at  han  skulde  søge 
Trøsten  for  sine  feilslagne  militaire  Forventninger 
netop  i  Veterinair-  og  Landbrugsvidenskaben  fremfor  i 
Theologien,  Hvo  havde  ventet  dette?  Thi  er  der 
Nogen,  som  i  Rigsdagen  souveraint  har  hævdet  Sag- 
kundskaben, at  det  er  efter  de  „Sagkyndige",  vi 
skulle  rette  os  o.  s.  v.,  da  er  det  General  Thomsen  — 
og  saa  vælger  han  at  ende  som  den  komplet  Usag- 
kyndige. 

3^  Regeringen  kan  overhovedet  ikke  se,  at  det 
komiske  Lys,  som  dens  Begunstigelser  kaste  paa  dens 
Protegés,  naturnødvendigt  reflekterer  sig  paa  den  selv. 
Ligesaalidt  som  den  forstaaer  Forargelsen,  forstaaer  den 
Komik  en  som  Agitationens  stærke  nedbrydende  Faktor. 

Det  er  den  ganske  ligegyldigt,  om  den  trods  Agitationen 
sætter  noget  Forstandigt  igjennem.  eller  om  denkun  vækker 
Forargelse  og  Latter  uden  det  mindste  Vederlag.  Jeg 
skal  som  et  nyt  Exempel  lierpaa  anføre  dens  Forhold 
til  Kammerherre  Bille.  Ministeriet  begyndte  her 
med  det  Feilsyn  at  opfatte  Hr.  Bille  som  en  politisk 
Kapacitet  og  som  en  Alvorsmand,  det  var  værdt  at 
knytte  til  Administrationen.  Men  dersom  Hs.  Excell. 
Udenrigsministeren  forinden  havde  gjort  sig  den  Ulei- 
lighed  at  sammenligne  Hr.  Billes  politiske  Præstationer 
med  Resultatet  af  vor  politiske  Udvikling,  vilde  han 
forstaaet,  at  hans  „Tyve  Aars  Journalistik"  var  Vidnes- 
byrdet om  tyve  Aars  Feilsyn  paa  vore  største  indre  og 
ydre  Omraader,  og  at  hans  Offenliggjørelse  af  dem  i 
en  moden  Alder  beviser,  at  han  dengang  var  akkurat 
ligesaa  klog  som  den  Dag  han  begyndte  efter  „Skil- 
lingsbladet".  Men  almindelig  Klogskab  er  vel  den 
første  Betingelse  for  en  Diplomat.  Det  maa  være 
ualmindelig  smigrende  for  Hs.  Exe,  hvis  han  staaer  i 
Spidsen  for  et  Diplomati,  som  er  i  den  Grad  maade- 
ligt  og  blottet  for  Erfaring,  at  det  trænger  til  Hr. 
Billes  savoir-faire,  og  det  maa  være  ligesaa  opbyggeligt 
for  ham  at  se  ham  opgive  sin  Post,  saa  snart  han 
havde  havt  Tid  til  at  sætte  sig  ind  i  sit  Embede,  og 
derefter  at  se  den  i  vore  Foredragslokaler,  paa  vore 
Redaktionskontorer.  ved  Festmaaltider  og  Begravelser 
uundgaaelige  „Kammerherre  Bille"  spadsere  omkring  i 
Kjøbenhavn.  parat  til.  hvadDag  det  skal  være.  attage  Afiaire 
imod  Regeringen.  De  Penge,  Hr.  Billes  diplomatiske  Ud- 
dannelse hidtil  har  kostet  os.  betale  sig  ligesaa  godt  som 
de  „Direkteur"-Poster,  Ministeriet  besætter  med  ukvali- 

ficerecle  Personer.  Havde  man  endda  i  sin  Tid,  i  Stedet 
for  at  sende  barn  til  Washington,  sendt  ham  som  General- 
konsul til  Norge,  da  var  der  Udsigt  til,  at  den  specielle 
Forkjærlighed,  han  engang  ved  en  vis  Leilighed  viste 
dette  Land,  havde  i  længere  Tid  bevaret  os  Frugten 
af  hans  diplomatiske  Lærepenge,  og  Ministeriet  havde 
da  aabenbaret  et  satirisk  Lune,  som  bedre  end  noget 
Andet  dækker  formildende  selv  over  de  mærkeligste 
Feilgreb.  Det  havde  da  maaske  ikke  begaaet  den 
Kurieusitet:  at  anbringe  Hr.  Bille  i  2den  Rangklasse. 
Jeg  maa  tilstaae,  at  jeg  ikke  forstaaer  den  nævnte 
Samtidige.  Vel  veed  jeg,  at  parlamentarisk  Virk- 
somhed i  vore  Tider  ofte  er  ensbetydende  med  par- 
lamentarisk Humbug,  og  at  man  ikke  just  skal  søge 
efter  Personligheder  i  den  danske  Rigsdag.  Men 
ufatteligt  er  det  mig,  hvorledes  selv  en  ordinair  Karak- 
ter har  kunnet  træde  op,  ogsaa  her  i  en  moden  Alder, 
og  træffende  persiflere  vor  Titelsyge,  specielt  Kammer- 
herresygen —  og  saa  falde  hjælpeløst  som  dens  Offer 
ved  den  første  den  bedste  Leilighed.  Langt  bedre 
forstaaer  jeg  Ministeriet.  Thi  den  Tanke:  først  be- 
tragtet af  Kongen  som  kongehg  Majestæts  Forbryder, 
saa  udnævnt  af  den  selvsamme  Konge  til  kongelig 
Majestæts  Kammerherre  —  denne  Tanke  er  i  den 
Grad  eiendommelig,  at  den  saa  at  sige  ligger  for  en 
kongelig  dansk  Regering.  Det  skal  derfor  slet  ikke 
undre  mig,  om  Hr.  Billes  fremtidige  Anbringelse  bliver 
Gjenstand  for  en  Regeringsbekymring,  ligesom  i  sin 
Tid  Fengers  Forsørgelse. 

Den  danske  Embedsstand  har  Ord  for  at  være 
overordenlig  „hæderhg-'.  Ja,  naar  man  derved  for- 
staaer,   at  den  ikke   som   den   russiske  tager  mod  Be- 

stikkelse  i  Form  af  kontante  Penge,  er  dens  langt 
overvejende  Flertal  vistnok  „hæderligt".  Spørger  man 
derimod:  om  den  hæderlig  opfylder  sin  ad  min i- 
strative  Bestemmelse,  bliver  Svaret  et  andet.  Thi 
lige  siden  1848  har  det  været  et  Princip  for  specifik  dansk 
„Statskunst",  at  jo  flere  Embedsmænd  der  ville  optræde 
som  Regeringens  politiske  Haandlangere,  desto  bedre; 
der  findes  neppe  et  Exempel  paa.  at  en  dansk  Rege- 
ring har  afslaaet  en  Embedsmands  politiske  Samvirken. 
Man  maa  vel  betænke,  at  kun  den  mindre  Del  heraf 
kommer  til  Almenhedens  Kundskab.  Saaledes  har 
f.  Ex.  den  nuværende  Regerings  Kamppolitik  støttet 
sig  ikke  blot  paa  de  fra  Rigsdagen  beJvjendte  Embeds- 
mænd, Gods,  Matzen,  Rump.  Gad,  P.  M.  Lund.  Jagd, 
Thomsen .  Carstensen ,  Jessen .  Oxenbøll ,  Scharling. 
Steffensen  o.  m.  A.,  men  foruden  af  disse  har  den  selv- 
følgelig havt  politisk  Medhjælp  af  en  Mængde  mere  eller 
mindre  ubekjendte  Embedsmænd  rundt  om  i  Landet.  Da 
det  samme  System  er  blevet  fulgt  under  alle  vore  tid- 
ligere konstitutionelle  Regeringer,  har  der  efterhaanden 
dannet  sig  et  Konsortium  af  aktive  Politikere  i  den 
danske  Embedsstand,  som  fortsætte  den  embedsmandige 
Politiks  Tradition  fra  den  ene  Regering  til  den  anden. 
Og  denne  Tradition  bestaaer  deri,  at  de  slappe  sty- 
rende Personligheder,  som  i  den  sidste  Menneskealder 
næsten  udelukkende  have  været  ved  Roret,  bleve  af- 
hængige af  de  Embedsmænd,  som  fik  Lov  til  at 
virke  udenfor  Tjenesten.  Dermed  begyndte  Demorali- 
sationen blandt  disse.  Thi  naar  de  samme  Embeds- 
mænd skulle  virke  i  Tjenesten,  bleve  de  i  Reglen  dovne 
og  ligegyldige,  fordi  de  savnede  Respekten  for  en  Re- 
gering, som  holdt  sig  ved  deres  politiske  Medvirkning. 

og  upaalidelige  i  Einbedsgjerniugen.  fordi  Partipolitiken 
opdrog  dem  til  at  fortie  og  stikke  under  Stolen,  hvad 
der  ikke  passede  med  Partiets  og  deres  egen  Interesse. 
Og  ligesaa  lidt  som  enhver  anden  Demorahsation 
hegrændser  sig  lokalt,  naar  man  giver  den  frie  Tøiler. 
men  forgrener  sig  over  hele  det  Omraade,  hvor  den 
finder  Betingelser  for  at  trives,  saaledes  ogsaa  med 
Demoralisationen  i  Embedsstanden :  de  politiske  Embeds- 
mænd smittede  de  ikke  politiske.  Thi  hvorfor  skulde 
man  arbeide  strængt  og  vedholdende,  naar  man  saa 
den  ene  administrative  Dagdriver  eller  Ubetydelighed 
efter  den  anden  forfremmes  eller  belønnes,  ikke  for 
hans  Embeds  —  men  for  hans  partipolitiske  Bedrift? 
Hvortil  kan  ikke  Professor  Goos's  Exempel  virke? 
Det  kan  give  vore  Universitetslærere  Smag  for  lange 
Ferier,  for  afkortede  Undervisningstimer,  for  evinde- 
lige Løfter  om  authograferede  Kollegier.  Hvortil 
kan  ikke  Borgmester  Rumps  Exempel  føre?  At 
største  Delen  af  vore  sjællandske  Underdommere  træf- 
fes omtrent  ligesaa  sikkert  paa  Østergade  som  i 
deres  Jurisdiktion,  og  at  Begrebet  „staaende  Orlov" 
for  de  Undergivne  noget  nær  bliver  Praxis  fra  de 
respektive  Amtmænds  Side.  I  alt  Saadant  staaer  en 
Regering  under  det  nuværende  System  magtesløs,  thi 
den  kan  ikke  ramme  de  ikke-politiske  Embedsmænds 
Forsømmelser,  uden  tillige  at  ramme  sine  egne  politiske 
Støtter.  Og  hver  Gang  der  opstaaer  en  administrativ 
Skandale  ved  Embedsmænds  Uredehghed  eller  Ufor- 
sigtighed, er  Regeringens  straffende  Virksomhed  lam- 
met ved,  at  Vedkommende  have  deres  Venner  eller 
Slægtninge  blandt  de  politiske  Embedsmænd,  med 
hvilke  Regeringen  ikke  kan  eller  tor  bryde.     Saaledes 

gaaer  det  til,  at  den  Tid  ikke  er  ijern,  da  vor  Embeds- 
stands administrative  Præstationer  blive  af  grumme 
ringe  Værdi.  Jeg  kj ender  kun  Lidet  til  den  euro- 
pæiske Administrations  Interieurer,  men  jeg  gad  nok 
vide,  hvorledes  en  Embedsstand  skulde  bære  sig  ad 
for  at  være  mindre  arbeidende  og  vanskeligere  at  træffe 
end  den  Befolkning,  som  daglig  færdes  i  Kancelli- 
bygningen.  Men  dette  er  ikke  „hæderligt".  For  nogen- 
lunde tænkende  Læsere  behøver  jeg  ikke  at  tilføie,  at 
jeg  her  kun  taler  om  Standen  i  dens  Helhed,  og  at 
den  selvfølgelig  tæller  adskillige  dygtige  og  samvittigheds- 
fulde Medlemmer.  Ei  heller  passe  mine  Ord  i  samme 
Grad  paa  alle  Bureauerne.  Der  er  saaledes  —  uden 
at  jeg  kan  forklare  mig  den  specielle  Grund  dertil  — 
særlig  et  Ministerium,  som  i  mange  Aar  har  hævdet 
sit  Ry  for  Otium  og  Omsvøb,  nemlig  Kultusministeriet, 
Fischers  Tid  fraregnet. 

Naar  man  vil  tale  om  Ministeriet  Estrups  admini- 
strative Mangler,  er  det  et  temmelig  overfladisk  Arbeide 
at  ville  paavise  dem  paa  alle  Administrationens  Om- 
raader,  thi  dertil  udfordres  en  Sagkundskab,  som  ingen 
enkelt  Mand  raader  over.  Men  man  maa  tage  sit  Ud- 
gangspunkt i  en  almindelig  Betragtning,  hvis 
Rigtighed  Enhver  kan  bedømme,  naar  man  vil  godt- 
gjøre,  at  vor  Administration  ikke  kan  være  god.  Dette 
har  jeg  ovenfor  i  Korthed  forsøgt  ved  at  paavise,  hvor- 
ledes vor  Embedsstand  i  Tidens  Løb  har  maattet 
udvikle  sig  gjennem  den  partipolitiske  Virksomhed. 
Derved  vil  man  vinde  en  Forestilling  om,  med  hvilken 
Embedstand  Ministeriet  Estrup  i  1875  overtog  sine 
Funktioner.  Og  hertil  kan  føies,  hvad  jeg  i  mit  sidste 
Skrift  fremhævede,    at  de    konstitutionelle   Styrere    al- 

mindelig  ikke  vælges  efter  deres  administrative  Erfaring, 
men  efter  politiske  Hensyn.  Derved  blive  de  afhængige 
af  deres  nærmeste  sagkyndige  Undergivne,  lier  De- 
partementsclieferne,  som  administrativt  i  alt  Fald  kunde 
regere  bedre  end  Ministrene,  hvis  de  havde  samme 
Myndighed  og  Ansvar  som  disse,  og  for  saa  vidt  de 
ikke  ere  ødelagte  gjennem  Partipolitiken.  Disse  Be- 
tragtninger maae  medtages,  naar  man  vil  forstaae 
vor  Administrations  Væsen,  og  man  vil  da  ogsaa  er- 
kjende,  at  Meget  taler  til  Undskyldning  for  Ministeriets 
Styrelse.  Men  paa  den  anden  Side  troer  jeg  ogsaa 
ved  Exempler.  til  hvis  Forstaaelse  ingen  speciel  Sag- 
kundskab behøves,  at  have  paavist  Misgreb  i  Rege- 
ringens Holdning  til  Embedsstanden,  hvilke  udeluk- 
kende falde  de  nuværende  Ministre  personlig  til 
Last,  fordi  de  hverken  kunne  undskyldes  med  Embeds- 
standens Kvalitet  eller  ved  noget  andet  Misgreb  fra 
tidligere  Regeringers  Side  eller  ved  noget  Grundlovsbud. 
Og  disse  Exempler  ere  selvfølgehg  ikke  enestaaende; 
de  ere  kun  et  Udslag  af  hele  Systemet.  Thi  ingen 
Regering  med  virkelig  Holdning  falder  paa  Begun- 
stigelser og  Overbærelser  som  de  nævnte.  Men  en 
af  de  vigtigste  Betingelser  for  en  nogenlunde  god 
Forretningsgang  er  netop  en  lydig  og  ufordærvet 
Embedsstand.  En  Statsmand  med  Bismarcks  Kraft  og 
Prestige  kan  maaske  bruge  Embedsmændene  i  Politi- 
kens Tjeneste  uden  at  ødelægge  Administrationen,  men 
enhver  Anden  kan  det  sikkert  ikke.  Og  hvad  ikke 
engang  en  Bismarck  ustraffet  vilde  kunne,  det  er  som 
Estrup  at  hnde  sig  i  deres  politiske  Opposition. 

Det  er  nødvendigt  at  forstaae  hele  dette  Forhold, 
naar    man    vil   tænke   sig   Chancerne   for  Udgangen    af 

den  nærværende  Konflikt.  Man  hører  nemlig  ofte  fra 
et  „moderat"'  Høirestandpunkt:  „Lad  kun  Venstre 
komme  til  Roret,  det  vil  ligesaa  lidt  administrativt  som 
politisk  kunne  gjøre  nogen  Skade,  thi  det  er  admini- 
strativt ukyndigt  og  ubehjælpsomt,  og  det  vil  derfor 
blive  tvunget  til  at  administrere  i  den  Gænge,  som 
Høiretra ditionen  har  etableret."  Men  bortset  fra,  at 
denne  traditionelle  Gænge  ikke  duer  synderlig,  vidner 
den  Mening,  at  en  Regerings  Administration  vil  være 
kyndig,  naar  Regeringen  selv  er  administrativ  ukyndig, 
om  et  Nonsens,  som  er  det  „moderate"  Standpunkt 
fuldstændig  værdigt.  Dernæst  beroer  det  paa  en  Mis- 
forstaaelse  af  de  faktiske  Forhold,  naar  man  tænker 
sig  den  nuværende  Embedsstand  som  en  sluttet  Høire- 
mur,  for  hvis  Modstand  et  Venstreministerium  maa 
bøie  sig.  Thi  Forholdet  er,  at  den  overvejende  Del 
af  den  yngre  kjøbenhavnske  Embedsstand  staaer  paa 
Springet  til  naarsomhelst  at  tage  Affaire  som  Venstre- 
mænd. Et  Venstreministerium  vil  træffe  tre  Kategorier 
af  Embedsmænd:  1)  oppositionelle  Høiremænd,  disse 
vil  det  øieblikkelig  og  ubarmhjertigt  afskedige.  2)  lydige 
Høiremænd,  dem  vil  det  maaske  beholde,  3)  tjenst- 
villige Venstremænd,  paa  dem  vil  det  støtte  sig  baade 
administrativt  og  politisk.  Disse  ere  udklækkede  ved 
Regeringens  utidige  Overbærenhed  mod  deres  politiske 
Kolleger  i  Embedsstanden,  og  de  ville  udmærke  sig 
ved  det  selvsamme  ikke  „hæderlige",  som  Høires  poli- 
tiske Embedsmænd  gjennem  Regeringens  Slaphed  aare- 
vis  have  lært  dem:  den  samme  Forsømmelighed  i 
Embedsgjerningen.  det  samme  Partihad  mod  Medbor- 
gere, den  samme  umættelige  Glubskhed  efter  Embeder 
og  Emolumenter.     Jo   mere   „administrativt  ubehjælp- 

som"  en  Venstreregering  vil  være.  en  desto  større 
Ulykke  for  Landet  ville  disse  Embedsmænd  blive,  |der- 
som  Venstre  i  dette  Øieblik  tiltrodsede  sig  Magten. 


b.    Dommerstanden. 

Der  er  særlig  en  Institution,  hvori  Ministeriets 
Anvendelse  af  Embedsmændene  i  Politikens  Tjeneste 
kan  blive  i  høi  Grad  ødelæggende  for  Folket.  Denne 
Institution  er  Domstolene,  sp ecielt  Høiesteret- 
Til  Udgangspunkt  for  denne  Betragtning  vil  jeg  tage 
en  bestemt  Personlighed.  Hr.  Høiesteretsassessor  Ny- 
holm. I  mit  sidste  Skrift  tillod  jeg  mig  at  vise,  at 
hans  Parti.  Mellempartiet,  nødvendigt  maatte  ende  som 
en  Venstrefraktion.  Da  jeg  nu  i  det  samme  Skrift 
havde  betegnet  nogle  af  Venstres  Førere  som  for- 
sætlig vildledende  Folket,  har  En  af  Hr.  Assessorens 
Tilhængere  deraf  taget  Forargelse  og  i  Hr.  Nyholms 
nu  indgaaede  Organ,  „den  Uafhængige",  bebreidet  mig, 
at  jeg  har  fremstillet  Hr.  Nyholm  og  hans  Menings- 
fællers Optræden  som  „dikteret  af  deres  Haab  om 
derved  at  kunne  høste  Fordel  for  dem  selv."  Men 
dette  var  ligesaa  lidt  min  Tanke  som  mine  Ord. 
Jeg  har  ikke  angrebet  deres  Selviskhed,  men  alene 
deres  maadelige  Forstand,  og  jeg  har  endnu  min- 
dre specielt  fremstillet  deres  Fører,  Hr.  Nyholm, 
som  „en  Ulv  i  Faareklæder".  jeg  har  tvertimod  frem- 
stillet ham  som  det  Omvendte.  Jeg  har  heller  ikke 
benægtet,   at  hans  Parti   „ligefra  Begyndelsen"    indtog 

et  „virkeligt  Mellemstandpunkt'-.  Thi  jeg  har  netop 
fremhævet,  at  medens  Venstre  siger:  Ministeriet  bør 
strax  gaae,  og  Høire:  Venstre  bør  strax  forhandle  med 
Ministeriet  om  dettes  Lovforslag,  sagde  Hr.  Nyholm 
blot  de  to  Ord:  Begge  Dele.  Derved  indtog  han 
unægtelig  et  „Mellemstandpunkt",  ligesaa  „virkeligt" 
som  det  et  vist  lille  Væsen  indtager  mellem  to  haarde 
Betingelser.  Men  jeg  paaviste  ogsaa,  at  et  saadant 
Standpunkt  i  Længden  er  uholdbart,  thi  hvor  det  gj æl- 
der Livet,  maa  der  tilsidst  vælges  mellem  Et  af  To. 
Saaledes  gik  det  ogsaa  Hr.  Nyholm  ved  hans  Holdning 
til  Ministeriet,  omsider  blev  Trykket  fra  begge  Sider. 
Høire  og  Venstre,  saa  ubarmhjertigt,  at  han  gispende 
endte  med  det  ene  Ord:  „Gaa".  Jeg  forstod  derfor 
ikke,  hvorfor  han  kaldte  sit  Organ  for  „den  Uafhængige"  ; 
havde  han  blot  kaldt  det  „den  Afhængige"  eller  „Følge- 
svenden" eller  „Venstretrompeten"  eller  hvilketsomhelst 
Andet,  skulde  jeg  aldrig  have  indvendt  et  Ord  imod 
ham.  Men  at  han  just  kaldte  det  „den  Uafhængige" 
—  besynderligt,  det  er  en  af  disse  Menneskehjertets 
uudgrundelige  Gaader,  hvorpaa  den  nyeste  Tid  er  saa 
rig,  det  er  en  af  de  Modsigelser,  der  forleder  selv  en 
Mand  som  Hr.  Hørup,  der  aldrig  har  vidst,  hvad 
Politik  er,  til  netop  at  kalde  sit  Organ  for  „Politiken" 
fremfor  „Visnepolitiken",  „D ovnepolitiken"  eller  ethvert 
Andet. 

Saavidt  kom  jeg  i  „Forlig  eller  Revolution"  med 
Hr.  Høiesteretsassessor  Nyholm.  Men  siden  den  Tid 
har  han  havt  yderligere  Leihghed  til  at  manifestere  sig 
som  en  af  de  snurrigste  Affødninger  af  den  nuværende 
Partikamp.  Vi  se  ham  saaledes  først  som  „Fest- 
komiteens Formand"  ved  Grundlovsfesten  paa  Frederiks- 

berg.  Her  havde  han.  den  „for  vort  kjære  Fædrelands 
Fremtid  Bekymrede".  ..Forsvarssagens  varme  Yen"," 
truffet  det  opsigtvækkende  Arrangement,  at  netop 
Europæeren  Hr.  Hørup,  for  hvem  Forsvarssagen  er  en 
„død  Torsk",  kom  til  at  holde  Talen  „for  Danmark" 
med  alle  dets  levende.  Dernæst  træffe  vi  ham  ved 
Valgmøderne  og  paa  Valgdagen  d.  2.5.  Juni,  hvor  han, 
Høiesteretsdommeren.  Manden,  hvis  Livsopgave  det  er 
at  distinguere  klart  og  skarpt  mellem  Modsætninger, 
præsenterer  sig  selv  som  Talsmanden  for  Samfundets 
stærkeste  Kontraster,  fra  Kongemagtens  Venner  til 
dens  svorne  Fjender,  fra  den  største  Kigdom  til  den 
største  Fattigdom,  fra  Universitetsdannelsen  til  den 
mest  uvidende  Mob,  Kjøbenhavn  kan  stille  paa  Benene. 
Og  endelig  se  vi  ham,  der  „nærer  en  høi  Grrad  af 
Agtelse  for  Ministeriet",  og  som  uafladelig  betegner 
sig  som  „RadikaKsmens  bestemte  Modstander" ,  ved 
Sverdrupfesten  beile  til  et  Blik  af  den  Mand.  der  under 
sin  Kærværelse  her  i  Landet  har  vist  vor  Regering  den 
størst  mulige  Forhaanelse,  og  som  praktisk  har  gjennem- 
ført  Radikalismen  i  en  hidtil  ukjendt  Grad.  Og  naar 
man  ser  alt  Dette,  spørger  man  forbauset.  hvorledes 
er  et  saa  konfust  Menneske  kommet  ind  i  Landets 
høieste  Domstol?  Jeg  skal  da  oplyse  om,  at  Justits- 
minister Nellemann  ansatte  ham  deri,  slet  ikke  paa 
Grund  af  hans  juridiske  Renommée,  der  heller  ikke  blandt 
hans  tidligere  Kolleger  i  Overretten  havde  været  sær- 
deles glimrende,  men  fordi  Ministeren  ventede  i  Hr. 
Nyholm  at  vinde  en  politisk  Støtte.  Der  er  jo  Or- 
ganer nok.  hvori  Ministeren  kan  faae  denne  min  For- 
klaring afvist.  Nu  vel,  lad  saa  Nogen  med  Navns 
Underskrift  paastaae,  at  det  var  Hr.  Nyholms  juridiske 

Kvalitet,  som  skaffede  ham  ind  i  Høiesteret  —  ellers 
veed  nu  Enhver,  at  Hs.  Excell.  ved  denne  Udnævnelse 
fulgte  det  samme  demoraliserende  Princip  som  ved 
Professor  Goos's:  han  besætter  Statens  Embeder  ikke 
efter  Tjenestens  Tarv,  men  for  at  belønne  eller  vinde 
politiske  Venner.  Men  dette  System  bliver  tillige  ko- 
misk, naar  den  Ven.  man  vil  belønne,  politisk  slet  ikke 
duer,  og  naar  den  man  vilde  vinde,  selv  om  han  havde 
duet,  politisk  slet  ikke  vandtes.  Og  tragisk  par  excel- 
lence bliver  det,  naar  Hs.  Excellenses  Experimenter 
strække  sig  ind  paa  det  Omraade.  hvor  al  Partipolitik 
absolut  burde  være  bandlyst,  Domstolenes. 

Dette  er  vel  umiddelbart  indlysende?  Det  træn- 
ger vel  ikke  til  en  vidtløftig  Forklaring,  at  Høiesterets- 
dommernes  politiske  Liv,  fortrinsvis  deres,  som  færdes 
paa  Valgmøder  for  at  vinde  Stemmer  til  Polkethinget, 
bringer  dem  i  Forhold  til  mangfoldige  Mennesker,  som 
direkt  eller  indirekt  paavirke  dem.  „Politisk"  —  vil 
man  maaske  korrigere  mig.  Ja.  dermed  begynder 
det,  men  det  ender  med  borgerligt.  Thi  en  Mands 
politiske  og  hans  borgerlige  Personlighed  er  ikke  en 
Legering,  der  som  Kobber  og  Zink  vilkaarlig  kan 
sammensættes  og  atter  skilles  uden  at  tabe  deres  op- 
rindelig hinanden  uvedkommende  Væsen.  Vistnok  kan 
en  Mand  i  sit  politiske  Liv  være  en  Bedrager  og  i 
sit  borgerlige  Liv  indtil  Dato  ulastelig.  Men  hans 
Karakter,  som  bestemmer  hele  hans  Individualitet, 
kan  ikke  politisk  være  uhæderlig,  borgerlig  grund- 
hæderlig, og  naar  den  ikke  er  dette,  er  den  overhove- 
det slet  ikke  hæderlig.  Og  har  den  først  svigtet  paa 
det  politiske  Omraade,  er  det  en  Daarskab  at  stole 
2)aa.   at  den  i  Fristelsens  Stund   skal   bevare   sig   ufor- 

clærvet  paa  det  borgerlige.  Derfor  er  det  ogsaa  taabe- 
ligt  at  troe.  at  Høiesteretsdoinmereii,  som  aarevis  fær- 
des i  den  politiske  Partiskheds  halve  Sandheder  og 
halve  Løgne,  kan  bevare  sin  U])artiskhed  i  den  Del  af 
sit  borgerlige  Liv,  som  omfatter  hans  Embedsgjerning, 
at  han  skal  være  utilgængelig  for  Velvillie,  naar  han 
dundres  op  ved  Festmaaltider.  eller  for  Uvillie.  naar 
han  gjennemhegles  i  Partipressen.  Som  enhver  anden 
Folkerepræsentant  bliver  hans  politiske  Existens  af- 
hængig af  Vælgernes  Bifald  og  Mishag,  altsaa  maa 
han  ogsaa  danne  og  bevare  sin  Opfattelse  overens- 
stemmende med  deres  Flertal,  saalænge  han  søger 
deres  Valg.  Naar  han  da  skal  dømme  f.  Ex.  som 
Medlem  af  Rigsretten,  maa  han  enten  dømme  i  Kraft 
af  den  pohtiske  Partiopfattelse,  han  som  Folkerepræsen- 
tant offenlig  selv  har  støttet,  men  en  saadan  Dømmen 
er  jo  Nonsens,  eller  han  maa  dømme  mod  den  Parti- 
opfattelse, han  Dagen  forud  offenlig  hævdede,  men 
saa  dømmer  han  jo  denne  som  Nonsens.  I  det  første 
Tilfælde  dømmer  han  sig  selv  som  en  ørkesløs  Dom- 
mer, i  det  sidste  som  en  ørkesløs  Politiker. 

Den.  som  ikke  har  studeret  Begrebet:  dansk 
Regimente,  skulde  ikke  troe,  at  en  Regering  kunde 
være  saa  blind  for  hin  Kollision,  saa  blottet  for  elemen- 
taire  dialektiske  Begreber,  at  den  kunde  trække  Folke- 
repræsentanter ind  i  Domstolene,  særlig  i  fløiesteret. 
Men  dette  har  dog,  saavidt  jeg  veed,  endog  uafbrudt 
været  Tilfælde  i  den  sidste  Menneskealder.  Altid  har 
Høiesteret  været  Partipolitikens  sikkreste  Borg,  fordi 
dens  Medlemmer,  i  Modsætning  til  andre  Partipolitikere, 
vare  uangribelige  for  enhver  Regering,  Specielt  ved 
det  sidste   Valg   havde   vi    den  Fornøielse   at  se   ikke 

mindre  end  Fjerdeparten  af  Høiesterets  Dommere  fare 
omkring  i  Valglokalerne,  bukkende  fortil,  skrabende  ud 
bagtil,  smilende  og  nikkende  til  den  vulgaire  Hob,  som 
de  burde  være  for  overlegne  til  at  søge,  for  stolte  til 
at  smigre.  Om  den  Ene  af  dem,  Hr.  Kleins,  juri- 
diske Skarpsindighed  har  jeg  aldrig  hørt  Tvivl.  Men 
desto  flere  om  hans  politiske  Vederhæftighed.  Jeg  vil 
gjerne  troe,  at  Høires  Angreb  paa  ham  have  været 
lidt  overdrevne  og  hadefulde,  men  Faktum  er  det,  at 
han  ikke  har  modbevist  den  Sigtelse  for  Illoyalitet  mod 
Regeringen,  som  Partiet  har  rettet  imod  ham,  og  han 
gjendriver  den  ikke  ved  at  fortælle  os.  at  han  kun 
skylder  Gud  Regnskab  for  sine  Handlinger,  tilmed  naar 
han  reiser  omkring  til  Viborgegnens  Kroer  og  aflæg- 
ger Regnskab  for  sine  Vælgere.  Den  Anden,  Hr. 
Rime  stad.  er  udnævnt  af  den  nuværende  Regering. 
Mod  hans  juridiske  Dygtighed  har  der.  saavidt  mig  be- 
kjendt,  aldrig  været  reist  Indvending,  og  hans  politiske 
Personlighed  minder  ikke  om  hans  politiske  Kollegers 
hæsblæsende  Ærgjerrighed.  Men  en  svoren  Partimand 
har  Hr.  Rimestad  været  i  den  Grad,  at  han  i  ni  Aar 
ikke  i  en  eneste  Sag  har  været  aandsfri  nok  til  at 
rette  et  Angreb  paa  Ministeriet  Estrup,  og  dette  kunde 
han  trøstig  have  gjort,  uden  at  Ministeriet  derfor  havde 
anset  ham  for  illoyal.  Jeg  troer,  at  hans  Fald  d.  25.  Juni 
vil  blive  til  langt  større  Gevinst  for  Høiesteret  end  til 
Tab  for  Partikampens  Løsning,  om  jeg  end  kunde  have 
ønsket  ham  en  mindre  ubetydelig  Afløser.  Og  denTredie, 
Hr.  Nyholm — ja,  hvad  Andet  skal  jeg  paa  dette  Sted 
sige  om  Hr.  Nyholm,  end  at  han  som  „Politiker"  nu 
staaer  i  Begreb  med  at  forskjertse  den  Sindets  Uskyldig- 
hed, som  hidtil  har  været  hans  bedste,  ja,  eneste  Smykke. 
Men  foruden  Partipolitiken  er  der  en  anden  Syg- 

dom.  som  hjemsøger  den  Del  af  vor  Embedsstand,  som 
beklæder  Domstolene,  og  i  denne  er  Regeringen  enten 
helt  eller  væsenlig  uden  Skyld.  Da  Høiesteretsassessor 
Ussing  i  sin  Tid  blev  Direkteur  i  Nationalbanken,  fra- 
traadte  han  sit  Embede  som  Dommer,  fordi  den  da- 
værende Regering .  vistnok  ogsaa  han  selv.  fandt  det 
stridende  mod  Sømmelighed  og  mod  sund  Fornuft,  at 
han  overtog  en  administrativ  Virksomhed,  som  eventuelt 
kunde  kollidere  med  hans  dømmende.  Siden  den  Tid 
er  det  i  saa  Henseende  gaaet  bedrøvelig  tilbage  med 
vore  Domstole.  Flere  af  de  Herrer  Dommere  ere  nu 
komne  til  den  Opfattelse,  at  de  i  Grunden  have  den 
selvsamme  Livsopgave  som  Advokaterne,  at  bringe  sig 
i  Rapport  til  det  størst  mulige  Antal  Mennesker.  Og 
de  have  ligesom  disse  forstaaet.  at  det  mest  praktiske 
Omraade  her  hverken  er  det  videnskabelige  eller  det 
kunstneriske  eller  det  filantropiske,  men  det  økonomiske. 
Her  meddeles  efter  Statskalenderen  for  1885,  hvormange 
der  af  de  nedenstaaende  Udenoms-Bestillinger  varetages 
af  vore  Dommere: 

De  28  offenlige  Hverv  ere  fordelte  paa  11  (af  30) 
Dommere  saaledes:  1  Dommer  bar  5.  2  hver  4,  2  hver  3, 
3  hver  2,  3  hver  1  Hverv.  Kriminal-  og  Politiretten  har 
indtil  Dato  holdt  sig  fri  for  dette  utilbørlige  Væsen. 
I  de  to  ovennævnte  Domstole  naaer,  som  man  seer, 
Akkumulationen  af  Bestillinger  sit  Maximum  hos  et 
Medlem,  der  foruden  sin  Dommervirksomhed  figurerer 
i  fem  forskjellige  Bestillinger,  en  Alsidighed,  som  knap 
Etatsraad  Tietgen  kan  stikke.  Af  samtlige  28  Bestil- 
linger ere  der  høist  8.  for  hvilke  intet  direkt  Vederlag 
oppebæres.  Men  selv  disse  maae  dog  kaste  en  eller 
anden  Fordel  af  sig,  saasom  man  uden  Nødvendighed 
paatager  sig  dem.  Jeg  mener  just  ikke  altid  en  Fordel  for 
Aktionairerne.  Vi  have  f.  Ex.  en  Høiesteretsdommer  som 
mangeaarig  Repræsentant  i  et  Inddæmningsforetagende, 
hvis  Aktier  repræsenteres  paa  Børsen  med  15  Procent,  for 
hvilke  han  „kun  skylder  Gud  Eegnskab",  medens  han 
skylder  Menneskene  Regnskab  for  de  85.  Men  det  er 
fornemmelig  i  de  egentlige  Pengeinstituter,  vore  Dom- 
mere søge  deres  Tumleplads,  og  da  disse  konkurrere 
med  hverandre  indtil  Lovens  yderste  Grændse,  komme 
ogsaa  Bestyrernes  d.  v.  s.  Assessorernes  juridiske 
Kundskaber  dem  svært  til  Nytte.  Vi  se  altsaa  vore 
Dommere  fungere  som  drevne  Forretningsmænd ,  over- 
legent smilende  ad  Hr.  Ussing.  der  var  saa  gammel- 
dags at  offre  sin  Dommergage  for  sit  Renommée.  Med 
de  Mange,  som  direkt  og  indirekt  afhænge  af  dem, 
ere  de  nu  saaledes  indrodede  i  vort  Forretningsvæsen, 
at  det  snart  bliver  tvivlsomt,  hvem  der  proportionsvis 
har  det  største  Klientel,  Advokaterne  eller  Dommerne. 
Men  det  skal  siges  til  Begges  Ros,  at  de  gjensidig  be- 
vare   den    samme    kordiale   Forstaaelse,    som    forbyder 


75 

Ravnene  at  hakke  Øinene  ud  paa  hverandre.  Thi 
Statskalenderen  oplyser  ogsaa,  at  Sagførere  og  Dom- 
mere færdes  mellem  hverandre  i  en  og  samme  For- 
retning, ja.  paa  et  og  samme  Kontor.  Dette  kan  jo 
give  Anledning  til  en  rig  Tankeudvexling.  som  med 
Tiden  kan  faae  en  praktisk  Betydning.  Bvorniange 
unyttige  Indlæg  kunne  ikke  spares  inden  den  egenlige 
Procedure,  hvormange  tossede  Formaliteter,  som  nu 
belemre  vor  Rettergang,  blive  ikke  overflødige,  naar 
Advokaterne  og  Dommerne  saaledes  itide  kunne  tales 
ved?  For  Den.  som  skal  have  Proces  for  vore  Dom- 
stole, maa  det  være  overmaade  rart,  naar  han  paa 
Forhaand  nogenlunde  veed,  hvorledes  han  staaer  sig 
ikke  blot  med  sin  Advokat  men  ogsaa  med  sin  Dommer. 
Men  det  maa  være  et  drøit  Arbeide  for  Justitiarii  i 
disse  Retter,  naar  de  skulle  manøvrere  saaledes  med 
deres  Dommere,  at  disse  kunne  faae  Tid  ogsaa  til  deres 
Udenomsforretninger,  især  naar  de  tillige  skulle  sidde 
8  Maaneder  aarlig  i  Rigsdagen. 

I  „Forl.  eller  Rev."  viste  jeg,  hvorledes  Demorali- 
sationen trænger  ind  i  vor  militaire  Embedsstand;  jeg 
har  ovenfor  vist,  hvorledes  den  baner  sig  Vei  i  den 
civile.  Tænke  vi  os  nu  Dommerstanden,  i  Modsætning 
til  hele  den  øvrige  Embedsstand,  den  militaire  og  den 
civile,  da  ligger  Demoralisationen  hos  Begge  deri,  at 
deres  resp.  Grundvold  forrykkes.  Denne  er  for  Dommer- 
standen den  absolute  Uafhængighed  udtrj^kt  ved  Uan- 
svarligheden, for  den  øvrige  Embedsstand  den  absolute 
Afliængighed,  udtrykt  ved  Disciplinen.  For  Begge 
vakler  Grrundvolden,  og  Grundbegreberne  ombyttes: 
Embedsstanden    bliver    mere    og    mere    udisciplineret. 

Dommer  standen  '  m  ere  og  mere  afhængig. 
Thi  som  Partipolitikere  gjøre  dens  Medlemmer  sig  an- 
svarlige overfor  Vælgerne,  som  Forretningsmænd 
overfor  Interessenterne.  Der  er  ingen  Stand  her  i 
Landet,  som  mere  eluderer  Grundlovens  Mening,  end 
den  Stand .  som  er  sat  til  at  vaage  over  Grundloven, 
Dommerstanden,  in  primis  fløiesteret.  Thi  Grund- 
loven gav  dennes  Medlemmer  det  eminente  Privilegium: 
Uafsætteligheden,  ikke  for  at  de  trygt  skulde  kom- 
promitere  sig  ved  Udenomsbeskjæftigelser,  men  for  at 
de  trygt  skulle  værne  om  Lov  og  Ret.  Og  vore  Re- 
geringer og  Repræsentationer  gave  dem  Lønninger, 
som  næst  Ministrenes  ere  blandt  de  høieste  her  i 
Landet,  for  at  de  udelukkende  skulle  offre  sig  for 
deres  ophøiede  Kald,  men  ikke  for  at  de  saaledes  som 
Distriktslæger  o.  A.  skulle  supplere  deres  Gager  med 
udenoms  Fortjeneste.  Men  vi  have  i  detForangaaende  set, 
hvorlidet  de  Herrer  forstaae  at  vurdere  disse  store  sociale 
Goder,  hvor  meget  de  tilsidesætte  det  Dekorum,  de 
skylde  sig  selv  og  deres  Stand ,  hvorledes  de  splitte 
deres  Interesse  og  Arbeidskraft  i  uvedkommende  Ret- 
ninger, og  hvorledes  Partiskhedens  Dør  staaer  paa 
Klem  til  Høiesteret. 

„Det  g] ælder  ikke  om  alle  dens  Medlemmer", 
hører  jeg  indvende,  „denne  Dom  om  Landets  øverste 
Ret  er  ligesaa  uretfærdig  som  nærgaaende".  Nej,  det 
gjælder  vel  ikke  om  dem  alle,  men  det  gjælder  blandt 
12  om  sex  af  Assessorerne,  der  tilsammen  fungere  i 
fjorten  Udenomsbestillinger.  Statskalenderen  beviser 
det.  Og  vel  er  jeg  her  som  overalt  „nærgaaende"  i 
mine  Angreb,  men  uretfærdig  er  jeg  tilvisse  ikke.  Ikke 
om   alle  Høiesterets  Medlemmer,    men  om   Høiesteret 

som  Institution  betragtet  gjælder  det.  at  Demora- 
lisationen er  i  Anmarch.  Medens  nemlig  i  den  øv- 
rige Embedsstand  de  enkelte  Medlemmer  ikke  staae  i 
en  saadan  Rapport  til  hverandre,  at  de  sideordnede 
Elementer  daglig  have  Leilighed  til  i  deres  Embeds- 
gjerning  direkt  at  paavirke  hverandre,  medens  f.  Ex. 
Landets  Regimentschefer  eller  Landets  Amtmænd  virke 
for  enestaaende  eller  for  fjernt  fra  hverandre  til .  at 
de  kunne  gjøres  moralsk  ansvarlige  for  en  resp.  Side- 
ordnets Holdningsløshed,  paahviler  netop  et  saa- 
dant  Ansvar  fløiesteret  overfor  dens  Med- 
lemmer. Thi  her  sidde  af  de  tolv  Dommere  de  ni 
daglig  i  Retten ,  tvungne  til  at  arbeide  sammen  og 
tvungne  under  hverandres  moralske  Paavirkning.  Derfor 
giver  her  de  enkelte  Medlemmers  Optræden  os  et  Bil- 
lede af  hele  Høiesterets  moralske  Kvalitet.  Og  denne 
have  vi  ovenfor  lært  at  kjende:  de  gode  Elementer  i 
Høiesteret  formaae  ikke  at  paatrykke  Domstolen  det 
Præg.  som  den  bør  have,  thi  de  formaae  ikke  moralsk 
at  tvinge  deres  Kolleger  bort  fra  Partipolitik  og  For- 
retningssjov.  Disse  Kolleger  er  det,  som  udad  til 
give  Høiesteret  dens  Præg.  og  dette  Præg  er  moralsk 
Slaphed.  Vil  man  extra  have  et  Bevis  paa  denne, 
behøver  man  blot  at  betragte  Høiesterets  Holdning  til 
et  enkelt  af  dens  Medlemmer.  Hr.  Njholm.  Saalænge 
han  sad  i  Overretten,  var  dennes  daværende  Justitiarius 
Mand  for  at  holde  ham  borte  fra  politiske  Rumlerier. 
Da  „opdagede"  Justitsminister  Nellemann  ham,  ikke 
som  Jurist,  men  som  „Politiker",  og  det  i  en  saa  for- 
trinlig Forstand,  at  dersom  Hs.  Excell.  har  mange  af 
den  Slags  Opdagelser  paa  sin  Samvittighed,  vil  hans 
Navn  længe  bevares  i  Administrationens  Annaler.    Saa- 

snart  Hr.  Nyholm  var  kommen  ind  i  Høiesteret,  be- 
gyndte han  for  Alvor  at  slaae  til  de  politiske  Skagler. 
Justitiarius  var  afmægtig  overfor  ham,  thi  han  maatte 
jo  finde  sig  i  de  Herrer  Kleins  og  Rimestads  politiske 
Virksomhed,  som  hans  Formand  havde  tolereret.  Og 
Flertallet  af  de  andre  Assessorer,  som  vel  have  komisk 
Sands  nok  til  at  opfatte  Hr.  Nyholm,  savner  moralsk 
Kraft  til  at  forhindre,  at  Høiesterets  Intelligens  og 
Værdighed  ude  i  Befolkningen  repræsenteres  af  en 
Mand,  for  hvem  enhver  politisk  Bétise  er  en  Fælde, 
og  om  hvem  Enhver,  der  ser  ham  offenlig  færdes,  uvil- 
kaarlig  maa  udbryde:  Ser  Guds  Billede  udtrykt  i  en 
Høiesteretsdommer  saaledes  ud?  —  Jeg  anser  mig 
derfor  berettiget  til  at  afslutte  hele  min  Betragtning 
med  den  Opfattelse :  at  vore  øverste  Domstole  ere 
stærkt  paa  Skraaplanet,  og  at  deres  Medlemmers 
Holdning  udenfor  Retten  svækker  vor  Tillid  til  dem  i 
Retten.  Konsekvensen  heraf  turde  være  en  af  to 
Grundlovsforandringer:  enten  at  al  Udenomssport  for- 
bydes de  Herrer  Dommere  —  eller  at  Uafsætteligheden 
afskaffes.  Thi  ellers  kommer  Partiskhedens  Dør  tilsidst 
paa  vid  Gab. 


c.     Kongemagten. 

Man  vil  nu  maaske  sige,  at  en  Regering  admini- 
strativt ikke  kan  være  meget  værd,  naar  den  gjentagen 
trækker  Partipolitikere  ind  i  Domstolene ,  naar  den 
lader  sig  knipse  paa  Næsen  af  oppositionelle  Embeds- 

mænd,  medens  den  gjør  sig  politisk  afhængig  af  andre. 
Og  man  vil  maaske  her  anvende  et  lignende  Raisonne- 
ment  som  det.  jeg  ovenfor  gjorde  gjældende  ved  Høie- 
steret:  at  Ministeriet  er  et  saa  snævert  Konsortium  af 
daglig  samarbeidende  og  daglig  hverandre  paavirkende 
Personligheder,  at  man  er  berettiget  til  at  !  etegne  dets 
aandelige  Fysiognomi  som  moralsk  Affældighed.  Men 
en  saadan  Slutning  vilde  ikke  være  korrekt,  fordi 
Regeringens  Administration  ikke  er  udtrykt  alene 
ved  dens  Holdning  til  Embedsstanden,  og  fordi  dens 
daglige  Samarbeide  i  Kongens  Raad  ikke,  saaledes 
som  Dommernes,  gaaer  i  een  men  i  mangfoldig  for- 
skjellige  Retninger.  Man  kommer  Sandheden  nær- 
mere ved  at  karakterisere  Ministeriet  Estrups  Ad- 
ministration som  en  tilfældig  Blanding  af  Svag- 
hed og  Kraft.  Ikke  blot  have  i  denne  Regering 
samtidig  siddet  de  største  Kontraster  mellem  Villie- 
styrke  og  Villieløsbed,  som  vort  lille  Land  formaaer  at 
opvise.  Jeg  behøver  saaledes  kun  at  minde  om  Mod- 
sætningerne Fischer  —  Haffner  og  Skeel  —  Ravn.  Men 
ogsaa  hos  de  samme  Medlemmer  af  Regeringen,  hvis 
Svagheder  jeg  ovenfor  har  paavist,  træffer  man  stundom 
Exempler  paa  en  respektabel  administrativ  Kraft.  Denne 
har  f.  Ex.  Kultusminister  Scavenius  gjentagen  vist  ved  sin 
Ordning  af  Skoleundervisningen,  ved  Oprettelsen  af  de 
kirkelige  Raad  o.  A.  Ligesaa  har  Justitsminister 
Nellemann  gjort  ypperlig  Virkning  ved  det  for  Opposi- 
tionens Bravour  tilintetgjørende  Slag,  han  tilføiede  den 
i  den  Neiendamske  Sag.  —  En  saadan  Administration 
har  baade  sin  Skyggeside  og  sin  Lysside,  Manglen 
paa  en  for  alle  Ministrene  fælles  administrativ  Holdning 
kan  medføre,  at  de  alle  tilsidst  blive  holdningsløse,  saa 

at  hele  Ministeriet  tilsidst  bliver  betydningsløst  i  sin 
Svaghed.  Hvilket  er  et  Onde.  Men  den  samme 
Mangel  kan  ogsaa  medføre,  at  Nationens  stærkeste 
Karakterer  efterhaanden  komme  ind  i  Ministeriet  Estrup, 
thi  der  er  jo  intet  fælles  administrativt  Princip,  som 
udelukker  dem,  saa  at  Ministeriet  tilsidst  bliver  frygte- 
ligt i  sin  Styrke.     Hvilket  er  et  Gode. 

De  ovenstaaende  Betragtninger  (i  II  og  III)  vise 
os  to  samvirkende  Faktorer,  af  hvilke  hver  enkelt  er 
stærk  nok  til  efterhaanden  at  underminere  Konge- 
magten. Den  ene  er  den  fra  Venstre  udgaaende 
Agitation.  Den  styrker  Partiets  Repræsentanter  til 
Aar  efter  Aar  at  lægge  ad  acta  og  reducere  til  Nul 
Alt.  hvad  Kongemagten  legislativt  vil  fremme  til  Lan- 
dets Udvikling  ad  de  store  Heformers  Vei,  saa  at  Re- 
geringen indskrænkes  til.  gjennem  Finanslovens  Be- 
vilguing  at  holde  de  løbende  Forretninger  i  Gang, 
Derved  kommer  Kongemagten  til  at  staae  for  Folkets 
Bevidsthed  som  en  paa  Lovgivningens  Omraade  af- 
mægtig Institution,  Men  derved  er  ogsaa  MuHg- 
heden  for  dens  moralske  Fald  given.  Den  anden  un- 
derminerende Faktor  er  den  af  Regeringen  taalte 
Agitation.  Den  virker  derved,  at  Regeringen  an- 
sætter politiske  Agitatorer  i  Embedsstanden  og  i  Dom- 
stolene og  finder  sig  i  Embedsmændenes  Agitation 
snart  for,  snart  imod  sig,  i  Stedet  for  at  benytte  sig 
af  sin  forfatningsmæssige  Ret,  at  give  Embedsmændene 
Valget  mellem  Agitationen  og  Embedet;  derved  ned- 
bryder den  Folkets  Agtelse  for  to  af  de  vigtigste 
Grundpiller  i  enhver  Statsforfatning,  Kongedømmet 
inclusive,  Administrationen  og  Domstolene.    Mod  dette 

M  cl  a  1 .    Kongemagtens    moralske    Fald,    ad    for- 
skjellige    Yeie,     styre    saaledes     de    to    Modstandere, 
Venstre    og   Regeringen,    enten   Begge   ubevidst,    eller 
det  Første  bevidst,  den  Sidste  ubevidst,  det  Første  po- 
litisk, det  Sidste  administrativt.      Forfølge    vi  Analysen 
videre.      Naar  Regeringen    er   død  paa  Lovgivningens 
d.  e.  paa  Forhandlingens  Omraade,   maa  den  rejse  sig 
i   en   ny.    hidtil   ukjendt   Skikkelse   paa   Administra- 
tionens Omraade.      Thi  dør  den  ogsaa  her.    existerer 
Magten  jo  slet  ikke.   hverken  reelt  eller  i  Folkets  Be- 
vidsthed.     Hvad   den   altsaa  ikke   kan   gjennemføre  til 
Udviklingens  Fremme  ad  Lovgivningens  Vei,    maa  den 
gjennemføre  ad  Administrationens.    Det  forslaaer  ikke. 
at    Ministeriet    kan    holde    Oppositionens    F^ørere    fra 
Magten.     Det   er  m.    a.   O.   ikke   Nok,   at  Regeringen 
iirokkelig    hævder    Principet    om    Kongens    Ret    til    at 
vælge  sine  Ministre  og  om  de  to  Things  Ligeberettigelse, 
thi  vil  Regeringen  ikke   gjøre   Andet,   reduceres   dette 
Princip    efterhaanden    til    en    triviel    Sandhed    ligesom 
den,    at  Jorden  er  rund.     Regeringen   beholder  nemlig 
ikke   blot   Venstre   imod   sig,    men   ved   sin  passive 
Politik  vil  den  tilsidst  ogsaa  fa  ae  Høire  imod 
sig.    Thi  hvad  Høire  fordrer  af  Regeringen,  er  Hand- 
ling.     Det    er   ikke,    fordi    det    væsentlig   interesserer 
Partiet,    om  Regeringen    gjenuemfører    eller    gjennem- 
tvinger  Reformer  just  saaledes .    som    den    anser  dem 
nødvendige    for    Landet.       Thi    saalænge    Partiet     har 
været  ved  Magten,   har  det  først  og  fremmest  set  paa 
sine  Partiinteresser   og   kun   havt  grumme  lidt  tilovers 
for  Landets.     Det   vilde   derfor  være  en  Kaivitet  uden 
Lige,  om  man  vilde  troe.  at  Høire  nu.  da  det  er  mere 
demoraliseret  end  nogensinde  tidligere  —   og  hvad  det 

ligesaa  vel  som  Venstre  efter  en  mangeaarig  fortærende 
Partikamp  maa  være  —  bekymrer  sig  stort,  om  Rets- 
reformen  gjennemføres  efter  Nellemanns.  Toldreformen 
efter  Estrups,  Forsvarsordningen  efter  Bahnsons  Ideer 
o.  s.  V.,  skjøndt  det  har  godkjendt  disse  som  de  ene 
rigtige.  Nei,  naar  Høire  fordrer  Handling  af  Mini- 
steriet, saa  har  dette  en  langt  dybere  liggende,  i  Parti- 
interessen begrundet  Forklaring,  den  nemlig:  at  Re- 
geringen er  Høires,  hvoraf  følger,  at  ved  Rege- 
ringens Passivitet  kommer  Høire  til  at  staae  for  enhver 
Tænkende  som  et  ikke  blot  paa  Lovgivningens  men 
ogsaa  paa  Administrationens  Omraade  afmægtigt 
Parti.  Og  dette  afhjælpes  ikke  ved,  at  ogsaa  Venstre 
her  er  magtesløst,  thi  Venstre  er  endnu  ikke  ved 
Magten. 

Men  naar  Høire  fordrer  Handling  af  Regeringen, 
overser  det,  at  Regeringens  Begreber  om  „Handling- 
umulig helt  kunne  kongruere  med  dets  egne,  fordi  denne 
overalt  staaer  med  sit  Ansvar,  hvad  Partiet  som  saa- 
dant  ikke  gjør.  Denne  Misforstaaelse  har  skabt  den 
store  Klasse  af  „Utaalmodige".  der  ikke  kunne  forstaae, 
hvor  stærkt  begrændset  en  Regering  er,  naar  den  vil 
holde  sig  indenfor  Lovlighedens  Grændser,  og  som 
derfor  ere  endte  som  Regeringens  mere  eller  mindre 
erklærede  Modstandere.  Mellem  disse  to  Grændser  — 
paa  den  ene  Side  den  Grad  af  Passivitet,  den  Blanding 
af  Svaghed  og  Kraft,  som  Ministeriet  hidtil  har  udvist, 
paa  den  anden  Side  det  uansvarlige  Høires  Fordring 
om  Handling  —  vil  Ministeriet  Estrup  fremtidig  have 
at  bevæge  sig,  hvis  det  baade  vil  bevare  sin  Støtte  hos 
Høire  og  forblive  paa  Forfatningens  Grund.  Om  dette 
dobbelte  Maal  vil  naaes,    beroer  paa,  hvorledes  en  Ud- 

tømmen  af  ForfatDingens  Midler,  saaledes  som  de  op- 
fattes af  Ministeriet,  vil  paavirke  Venstre.  Dette  kan 
paa  Forhaand  ikke  afgjøres. 

Hvilke  fatale  Skuffelser  overdrevne  Forventninger 
kunne  berede  Høire.  derpaa  skal  jeg  som  et  Exempel 
tage  den  provisoriske  Finanslov  af  1877.  Den 
hilsedes  med  Jubel  af  Høire  som  Indledningen  til  eu 
ny  Æra.  hvor  Vrøvlet  skulde  være  forbi,  og  „Hand- 
lingen" begynde.  Og  dog  har  ingen  Foranstaltning 
mere  skadet  Ministeriet  end  denne  Finanslov,  og  jeg 
kan  tilføie :  ingen  mere  uforskyldt.  Thi  den  hverken 
var  eller  kunde  være  Resultatet  af  en  hos  Ministeriet 
forud  modnet  Beslutning;  ikke  den  fjerneste  Antyd- 
ning findes  der  i  hele  den  forudgaaende  Finanslovs- 
behandling om,  at  Regeringen  tænkte  paa  et  saa  extra- 
ordinairt  Skridt,  ingen  Advarsel  til  Thinget  om,  at  dets 
Umedgjørlighed  kunde  medføre  abnorme  Tilstande. 
Den  provisoriske  Finanslov  skyldtes  ikke  Ministeriets 
Kraft  men  det  rent  tilfældige  Sammenstød  af  to 
Omstændigheder:  først,  at  de  to  Thing  vare  enige  om 
saamange  Poster  i  Forslaget  til  Loven,  at  Regeringen 
kunde  arbeide  med  denne  og  lade  Differenspunkterne 
ligge;  dernæst,  at  Folkethingets  Formand  nægtede 
Konseilspræsidenten  Ordet  i  det  sidste  Møde  og  der- 
ved afskar  ham  Leilighed  til  at  foreslaae  enten  For- 
handlingen fortsat  om  den  foreliggende  eller  en  For- 
længelse af  den  midlertidige  Finanslov.  At  en  Formand 
i  et  Thing  kunde  være  i  den  Grad  klodset,  havde  Hs. 
Excellence  umulig  kunnet  forudberegne,  og  jeg  er  der- 
for overbevist  om.  at  da  han  hin  31te  Marts  indfandt 
sig  i  Folkethinget ,  havde  han  ligesaa  hdt  som  jeg 
tænkt   paa  en  provisorisk  Finanslov.     Og  da  der  heller 

ikke  fra  Folkethingets  Side  fremkom  noget  Forslag  i 
en  af  de  nævnte  Retninger,  var  et  Provisorium  eo  ipso 
givet.  Høires  Glæde  over  Ministeriets  „Kraft"  var 
derfor  en  fuldstændig  Misforstaaelse.  Og  Partiets  Haab 
om  en  iremtidig  „kraftig"  ministeriel  Optræden  som 
Følge  af  den  provisoriske  Finanslov  blev  til  en  bitter 
Skuffelse,  fordi  Ministeriets  Forestillinger  om  Kraft  og 
om  Ansvar  ikke  faldt  sammen  med  Høires.  Men 
endnu  ulideligere  blev  Skuffelsen  for  Høire  ved  den 
Virkning,  som  den  provisoriske  Finanslov  udøvede  paa 
Venstre.  Først  blev  Partiet  som  lamslaaet  ved  devine 
Foranstaltning  af  Frygt  for,  at  nu  kom  der  Mere 
enten  i  Skikkelse  af  Ordonnanser  eller  af  provisoriske 
Love  paa  andre  Omraader.  Men  saasnart  Venstre  saa, 
at  der  Intetsomhelst  fulgte  paa  denne  uforudsete  Be- 
givenhed, afløstes  den  dødelige  Skræk  af  den  inder- - 
ligste  Livslyst  i  Form  af  en  hidtil  ukjendt  Kjæphøiethed 
og  Uvornhed.  Den  provisoriske  Finanslov  impone- 
rede derfor  Venstre,  aldeles  som  Bjælken  i  Fablen 
imponerede  Frøerne,  da  den  af  Vanvare  faldt  ned  i  en 
Sump:  først  flygtede  de  forskrækkede  over  Pladsket 
skyndsomt  mod  Land  i  Forventning  om.  „at  nu  kom- 
mer der  Mere",  men  aldrig  saa  saare  forstode  de.  at 
det  Hele  kun  var  en  ren  Tilfældighed  uden  nogensom- 
helst  videre  Følger,  inden  de  fornøiede  svømmede  til- 
bage og  kravlede  op  paa  Bjælken,  lystigt  bekvækkende 
og  begjørende  Uhyret. 

I  mit  sidste  Skrift  udtalte  jeg,  at  Kongen  ikke 
„staaer  over  Partierne",  men  at  han  gaaer  med  Høire. 
I  den  Anledning  skriver  en  Venstremand:  at  „i  en 
konstitutionel  Stat  maa  Kongen  vistnok  altid  gaae  med 
et  Parti,   men  at  Intet   i   den  Grad  svækker  hans  per- 

sonlige  Stilling  som,  naar  ban  „gaaer  mod  det  store 
menige  Folk".  Lad  os  nu  her  se  bort  fra  to  Ind- 
vendinger, som  ligge  umiddelbart  for  Haanden,  for  det 
Første,  at  det  beroer  jo  ganske  paa.  hvad  det  menige 
Folk  forlanger  af  ham,  dernæst  at  det  menige  Folk 
for  Tiden  aldeles-  ikke  fordrer,  at  han  skal  gaae  med 
Venstre,  saasom  Partiet,  efter  hvad  jeg  ovenfor  har 
vist,  med  alt  Udenoms-Skrabsammen  kun  udgjør  knap 
40  Procent  af  bemeldte  menige  Folk.  Lad  os  derefter 
formulere  Spørgsmaalet  saaledes:  naar  de  forskjellige 
sociale  Klasser  forfatningsmæssig  ere  lige  stærke  eller 
lige  svage,  saaledes  som  under  vort  Tokammersystem, 
staaer  derfor  Statsoverhovedet  under  en  indre 
Konflikt,  hvis  Karakter  er  Negationen,  personlig  lige 
sikkert  eller  lige  usikkert,  hvad  enten  han  slutter  sig. 
til  de  høiere  eller  til  de  lavere  Klasser?  Jeg  svarer: 
Nei,  han  staaer  mindst  usikkert,  naar  hans  Op- 
fattelse bringer  ham  til  at  bryde  med  Venstre  fremfor  med 
Høire.  Thi  et  Brud  med  Venstre  er  blot  et  politisk, 
men  et  Brud  med  Høire  er  baade  et  socialt  og  et 
politisk.  Det  stiller  ham  isoleret  til  de  høiere  Samfunds- 
klasser, med  hvilke  han  fra  Barndommen  er  vant  at 
færdes,  og  det  tvinger  ham  til  en  Mésallialice  med  de 
lavere ,  som  staae  ham  tjernt  i  Livsvilkaar  og  i  per- 
sonhg  Omgang,  og  der  som  alle  Mesalliancer  vanskelig 
tilgives.  Men  en  saadan  Stilling  er  i  Længden  høist 
besværhg.  Naar  derfor  Venstreførerne  venhgst  henvise  Hs. 
Maj.  den  nuværende  Konge  til  at  tageExempel  af  Frederik 
den  Syvende,  er  dette  Raad  ikke  værd  at  følge.  Thi 
ved  den  demokratiske  Junigrundlov  tilsidesatte  vistnok 
Frederik  den  Syvende  de  daværende  høiere  Klasser 
mere  end  de  skjøttede  om.    Men  hans  Regeringstid  var 

ikke  en  Konfliktens  paa  det  indre  Omraade;  den 
var  tvertimod  rig  paa  positive  Resultater,  hvad  enten 
de  duede  eller  ikke,  og  ved  en  treaarig  lykkelig  Krig 
samlede  den  patriotisk  alle  Samfundsklasser  om  hans 
Person,  tiltrods  for  hans  Begunstigelse  af  de  lavere. 
Datidens  „Folk"  var  saaledes  ikke  synonymt  med  Nu- 
tidens, ligesaa  lidt  som  Krigen  1 848—  50  var  det  med 
den  1864,  eller  som  Junigrundloven  var  det  med 
den  reviderede.  Derfor  er  Christian  den  Niendes 
Stilling  til  Folket  grundforskjellig  fra  Frederik  den 
Syvendes.  Han  har  ikke  Dennes  historiske  Baggrund 
overfor  Slesvig-Holsten,  og  de  høiere  sociale  Klasser, 
have  ved  Grundlovens  Revision,  under  Medvirkoing 
af  selve  Venstres  nuværende  Førere,  vundet  en  poli- 
tisk Betydning,  som  de  savnede  under  hans  Forgæn- 
ger. Saalænge  han  paa  den  positive  Politiks  Om- 
raade ikke  kan  udrette  væsenlig  Mere  ved  at  gaae  med 
Venstre  end  med  Høire,  kan  Kong  Christian  den 
Niendes  personlige  Stilling  ikke  grundigere  forkludres 
end  ved  det,  med  en  Forfatning  og  Samfundsklasser 
som  vore,  for  et  dansk  Statsoverhoved  farligste  Brud 
af  alle:  et  Brud  med  Høire. 

Paa  tre  Maader  kan  en  konstitutionel  Konge  falde 
for  en  Opposition.  Den  første  er,  naar  han  maa 
give  efter  for  Programer,  som  ere  uforenelige 
med  Kongemagten.  Et  Exempel  herpaa  har  man 
i  Udgangen  af  den  norske  Konflikt.  Thi  den  faktiske 
Gjennemførelse  af  Programet  om  det  kongelige  Vetos 
Afskaffelse  i  Grundlovspørgsmaal  medfører  konsekvent, 
at  Kongemagten  grundlovsmæssigt  intet  Veto  kan  ned- 
lægge mod  sin  egen  Afskaffelse.     Om  det  var  Kongen 

eller  Eepræsentationen,  som  forfatningsmæssig  havde 
Ret  i  Tvisten,  skal  jeg  vel  vogte  mig  for  at  komme 
ind  paa,  selv  om  mit  Kjendskab  til  den  norske  Stats- 
ret var  større  end  nogen  Andens,  fordi  der  i  Politiken 
ikke  gives  et  mere  barnagtigt  eller  ørkesløst  Diskus- 
sionsemne end  den  formelle  Ret  uden  Magt.  Og  at 
denne  fattedes  den  norske  Regering,  derom  kan  der 
ingen  Tvivl  være.  Konstitutionelt  magtede  Rege- 
ringen ikke  at  afhjælpe  Fortidens  Mangel  ved  at  op- 
rette et  Førstekammer;  konstitutionelt  kunde  den  ikke 
forhindre,  at  Dispositionen  i  Storthinget  Aar  for  Aar 
voxede  til  en  stærk  og  paalidelig  Majoritet,  og  kon- 
stitutionelt maatte  den  tinde  sig  i.  at  den  folkevalgte 
Del  af  Rigsretten  udgik  af  denne  Majoritet.  Og  mili- 
tairt  stod  Regeringen  afmægtig.  Den  norske  Hærs 
Stemning,  særlig  for  Underklassernes  Vedkommende, 
var  temmelig  tydelig  allerede  inden  Rigsretsaktionen,  og 
den  ble\  del  helt  efter  denne,  hvorom  Mandskabets 
Adresser  til  den  nuværende  Statsminister  tilstrækkelig 
vidne.  Alene  ved  et  Forfatningsbrud ,  længe  inden 
Agitationen  havde  sagt  sit  sidste  Ord,  kunde  Konge- 
magten være  reddet;  enhver  yderligere  Eftergivenhed, 
end  den  som  blev  udvist,  havde  fremskyndet  dens 
Fald.  ved  yderligere  at  styrke  Oppositionen.  Alter- 
nativet d.  25.  Juni  var  derfor  et  overmaade  simpelt: 
enten  havde  Kongen  godvillig  at  bøie  sig  under  Ven- 
stres Majoritet  —  eller  dettes  Fører  havde  selvsamme 
Dag  sat  Kongemagten  under  Afstemning  i 
Storthinget,  med  Rette  ringeagtende  det  lille  Høires 
desperate  Tanke  om  den  svenske  Hærs  Anvendelse 
mod  Nordmændene.  Kongen  valgte  derfor  godvillig 
eller,    om   man  hellere   vil,    tvungen   det   Eneste,    han 

kunde :    at   give    tabt.  —  Og    derfor   endte  denne  Kon- 
flikt   med    Johan   Everdrup    som    Herre    over    Oscar, 
Konge  af  Norge.     Kun   een  Balsam   havde  Skjæbnen  i 
sin  urandsagelige  Bestemmelse   tiltænkt  den  ydmygede 
Konge :    Kronprindsens   Appanage.      Denne   var  under 
Konflikten   stadig   bleven   nægtet,    og  Seirherren  kunde 
derfor   ikke  bedre   vise    sit    „forsonlige"    og   høimodige 
Sind   end   ved  at  tilstaae    80,000   Kroners   Gratiale   til 
Oscar,  Konge  af  Norge.     Men  hvorlænge   dette  og  an- 
dre   Slags    Agréments    ville    tilfalde   Hs.    Majestæt    og 
hans  Thronarving,    beroer    ganske    paa,    hvorlænge    og 
hvor    høit  Stortbinget  vil  lønne    livsvarige   Præsidenter 
for    den   norske   Republik.      Thi    med   Konfliktens  td- 
gang  er  den  norske  Kongemagt  for  lange  Tider  faktisk 
afsluttet.      Og     derfor    slutte    vi    denne    Betragtning    i 
den  dybeste  Medlidenhed  med  Oscar,  Konge  af  Norge. 
Den   anden  Maade    er,    naar   Kongemagten   giver 
efter  for  .Programer,  der  vel  ikke  i  og  for  sig  ere  ufor- 
enelige med  dens  Væsen,  men  som  seire,  alene  fordi 
de    tilhøre    en    tilfældig    skiftende    Majoritet. 
Dette  er  Tilfældet  i  England,  og  dette  er  Resultatet  af 
det  parlamentariske  System.     Hverken  Whiggernes  eller 
Toryernes  Programer  ere  i  og  for  sig  i  Strid  med  den 
konstitutionelle  Kongemagt,  hverken  i  de  indre  Spørgs- 
maal,  f.  Ex.    om  Kornbillen    eller  Ikke-Kornbillen,    om 
Valgreformen   eller  Ikke- Valgreformen  o.  s.  v.,    eller  i 
de  ydre,  f.  Ex.    om    den   engelske  Hær  skal   staae  Øst 
eller  Vest  for  Indus,  om  den  ægyptiske  Statsgjæld  skal 
likvideres    eller    ikke    o.  L.      Men    naar    det    gjennem- 
gaaende  bliver  Praxis,   at  Kongemagten  skal   adoptere 
saadanne   Program  er,    blot    fordi   de   ere   Majoritetens, 
saa   er   Kongemagten  faktisk  afskaffet.     Det   er   dette 

System,  som  Biskop  Monrad  anbefaler  i  sine  ..poli- 
tiske'' Breve.  Han  forstaaer  akkurat  saa  Meget,  at 
naar  en  B,egerings  Program  strander  paa  Majoritetens 
Modstand,  saa  er  Regeringen  i  dette  Spørgsmaal  „magtes- 
løs-', og  dette  forstaaer  han,  fordi  det  er  endog  tauto- 
logisk rigtigt.  Deraf  slutter  han  omvendt,  at  en 
Regering  er  „stærk" ,  naar  den  tøfler  bag  efter  en 
Majoritet,  som  ikke  den  selv  men  Førernes  Agitation 
har  skabt,  medens  det  jo  er  Majoriteten  som  er  stærk, 
derved  at  den  slæber  Regeringen  med  sig.  Eller  er 
det  Kongemagtens  Skyldighed  at  besætte  Regeringen 
med  Førerne,  saalænge  disse  have  Majoriteten,  men  at 
afskedige  dem.  saasnart  de  miste  den?  Men  saa  er 
det  jo  atter  Majoriteten  som  har  Styrken,  og  Konge- 
magten som  reduceres  til  et  tomt  Begreb.  En  dansk 
Konge,  som  vil  tinde  sig  i  det  Monradske  System,  kom- 
mer maaske  ikke  i  den  Situation  som  den  norske 
Konge,  at  man  fratager  ham  hans  Veto,  nei,  han  be- 
holder det  —  paa  den  Betingelse,  at  han  ikke  benytter 
det.  Han  beholder  ogsaa  sit  Slot,  sit  Dampskib,  sin 
Theaterloge,  sin  Hofredakteur  og  sin  Hofpoet,  men 
han  mister,  hvad  selv  et  Tyende  raader  over,  sin  per- 
sonlige Honneur.  fordi  hans  Liv  er  en  Modsigelse  som 
„Magten",  der  dækker  over  Afmagten,  og  han  selv  en 
broderet  Dukke  i  Partiernes  Panteleg:  „Skygge" 
raaber  forbittret  det  Parti,  som  maa  kaste  ham  — 
„Konge"  supplerer  triumferende  det.  som  griber  ham. 
Den  tre  die  Maade,  hvorpaa  en  konstitutionel 
Kongemagt  kan  falde,  er  ved  at  give  efter  for 
Oppositionens  Pro  gramløshed.  Jeg  læser  her 
den  Indvending  mod  „Forl.  eller  Revol.",  at  „naar 
Venstres     Agitation      maa     ødelægge     Kongemagten, 

kan  denne  kun  reddes  ved  at  give  efter  for 
Venstre  d.  e.  ved  at  tage  dettes  Førere  til  Mini- 
stre, selv  om  de  ere  programløse .  thi  saa  ophører  jo 
Agitationen  mod  Kongemagten."  Ja,  tilvisse  gjør  den 
det,  thi  ved  en  saadan  Given  efter  ophører  selve 
Kongemagten,  altsaa  ogsaa  Agitationen  imod  den. 
Programløsheden  siger  nemlig  til  Kongen:  ,. Stræk 
Gevær  paa  Naade  og  Unaade.  og  spørg  ikke  om,  hvad 
Oppositionen  vil."  Paa  samme  Maade  siger  Anarkiet 
til  det  Bestaaende :  ,.Forsvind  uden  at  bekymre  Dig  om. 
hvilket  Nyt  der  dukker  op."  Ogsaa  Anarkiet  er  ligesom 
vort  Venstre  programløst,  og  Programløsheden  er  Anar- 
kiet. Den  har  i  sit  Følge  Visnepolitiken.  Denne  kan, 
som  jeg  tidligere  har  fremhævet,  efterhaanden  under- 
grave Kongemagtens  Anseelse  og  derigjennem  selve 
Kongemagten,  derved  at  den  gjør  den  afmægtig  paa 
Lovgivningens  Omraade.  Men  selve  Programløs- 
heden. i  det  Øieblik  man  viger  for  den,  er  ensbety- 
dende med  Kongemagtens  Fald,  dens  bratte  forsmæde- 
lige Fald.  Imod  dette  „System"  har  Ministeriet  Estrup 
sat  sig  ind.  Lad  Regeringen  administrativt  have 
begaaet  nok  saa  mange  Fejl  —  og  jeg  gad  nok  vide, 
om  nogen  Venstremand  realiter  kunde  have  rettet  et 
stærkere  Angreb  imod  den  end  det.  jeg  ovenfor  har 
tilladt  mig.  Men  i  sin  politiske  Holdning:  at  det 
vægrer  sig  ved  at  anbefale  Kongen  programløse  Raad- 
givere  —  deri  har  Ministeriet  i  al  Evighed  Ret.  Jeg 
udtaler  dette  uden  Spor  af  Høiresympathier,  thi  jeg 
vilde  sige  det  Selvsamme,  hvis  det  var  et  programløst 
Høire,  som  stormede  frem  mod  en  A^enstreregering: 
Bryd  Dig  aldrig  om,  at  nogle  tossede  Høire- 
førere    buldre     og    tromme    paa    Kabinetsdøren,    saa- 

længe    de    ikke    sige.    hvad    de    ville    i    reformatorisk 
Retning. 

Deri  ligger  den  politiske  Forskjel  mellem  engelske 
Programer  paa  den  ene  Side  og  den  danske  Opposi- 
tions Programløshed  paa  den  anden,  at  medens  hine 
offre  Kongemagten  til  Fordel  for  Partiformaal,  hvis  Be- 
tydning for  Landet  stundom  kan  tænkes  at  opveie  Offe- 
rets Betydning,  tilstræber  Programløsheden  kun  den  rent 
personlige  Profit  for  de  Herrer  Embedsjægere,  fordi 
der  af  Mangel  paa  Program  faktisk  intet  Partie  er,  for 
hvis  Formaal  Kongemagten  skal  offres.  „Men  naar 
en  Venstreregering  først  er  dannet,  kommer 
Programerne  af  sig  selv",  siger  man  mig.  Natur- 
ligvis. Saavel  en  Venstre-  som  en  Høireregering  har 
selvfølgelig  sine  Programer.  Hvad  enten  den  kontra- 
signerer en  kongelig  Forordning,  eller  den  foreslaaer 
en  Finanslov,  eller  den  fremlægger  et  Lovforslag, 
handler  den  efter  et  eller  andet  Program  for  sin  Virk- 
somhed. Den  nuværende  Regering  har  en  Mængde  af 
Programer.  den  kan  kun  ikke  legislativt  gjennemføre  dem 
i  reformatorisk  Retning.  Og  dersom  Hr.  Berg  blev 
Minister,  fik  ogsaa  han  sine  Programer.  Men  han  kan 
ikke  gjennemføre  dem.  Hvoraf  jeg  veed  dette? 
Deraf,  at  han  endnu  iklve  engang  kan  faae  sine  Parti- 
fæller til  at  snakkes  ved  om,  hvad  de  tilsammen  ville, 
hvis  han  kom  til  Magten.  Naar  han  først  er  der,  ville 
vistnok  hans  „Programer  komme  af  sig  selv"  —  men 
saa  „komme",  ogsaa  „af  sig  selv",  de  gjæve  Brødre 
misundelige  og  forbittrede  over,  at  de  ikke  selv  naaede 
saa  vidt.  Og  til  dem  slutter  sig  hele  det  nuværende 
Høire,  saa  at  Oppositionen  imod  ham  bhver  endnu 
mere    uensartet    end    mod    Estrup,    Programløsheden 

endnu  mere  omfattende,  Visnepolitiken  om  muligt 
endnu  mere  akut.  Det  Eneste  der  vindes,  er  det  for 
Hr.  Berg  rent  Personlige,  at  han  som  Minister  er 
in  salvo.  at  han  ikke  længer  behøver  at  frygte  for  Det, 
han  nok  veed  („Støverne'''  o.  s.  v.),  saalænge  han  blot 
holder  sig  siddende.  Men  for  Landet  vindes  der 
ikke  en  Døit,  selv  om  han  var  en  ligesaa  solid  Per- 
sonlighed som  Estrup.  Derfor  skulle  Programerne  ikke 
først  „komme",  naar  en  Venstreregering  er  dannet, 
men  de  skulle  være  forinden,  thi  da  først  er  Liden- 
skaben saaledes  kølnet,  ogTaagetheden  saaledes  spredt,  at 
Oppositionen  ikke  længere  er  et  Konsortium  afSkjænde- 
gjæster.  At  Regeringen  feigt  skulde,  for  at  bruge  en  „li- 
beral Høiremands"  Ord  imod  mig.  „vige  for  det  moralske 
Tryk"  —  fra  en  programløs  Opposition  af  den  nu- 
værende moralske  Kvalitet  —  ikke  sandt,  Haanden 
paa  Hjertet,  kun  en  Dumrian  venter  Sligt? 


IV. 
Statscoup. 


1  mit  sidste  Skrift  viste  jeg.  at  Udgangen  af  den 
nuværende  Konflikt  maa  blive  en  af  to:  Forlig  mellem 
Høire  og  A^enstre  om  et  bestemt  Program  antageligt 
for  Kongen,  eller  Forfatningens  Ophævelse  —  hvis 
Kongemagten  skal  bevares.  En  ivrig  Høiremand  til- 
skriver mig  i  denne  Anledning:  at  jeg  vistnok  „med 
formel  logisk  Finesse"  har  opstillet  og  motiveret  dette 
Alternativ,  men  at  jeg  med  min  „Overbevisning  om 
Kongemagtens  Nødvendighed"  ikke  burde  have  ind- 
skrænket mig  alene  til  at  raade  til  Forlig,  men  at  jeg 
ogsaa  »direkt  burde  have  opfordret  til  Statscoup". 
saafremt  et  Forlig  viser  sig  umuligt:  kun  derved  — 
tilføier  han  —  faaer  mit  Alternativ  en  „praktisk  Be- 
tydning". Men  selv  om  jeg  forudsætter  „Kongemagtens 
Nødvendighed"  for  Statens  Bestaaen  som  absolut*) 
given,  er  Høiremandens  Mening  ikke  blot  logisk,  men 
ogsaa  praktisk  urigtig.  Just  fordi  ethvert  Statscouj) 
er  et  Brud  paa  en  Overenskomst,  kan  man  ikke  op- 
fordre en  Anden  til   at    begaae    det.     En  fungerende 


^)  Se  dog  herom  S.  4 — 5. 

Statsmand  vil  maaske  sige  :  Jeg  bryder  Forfatningen, 
fordi  jeg  derved  ser  den  eneste  Redning  for  Folket, 
Og  dette  Syn  kan  maaske  være  fuldstændig  rigtigt, 
han  vil  maaske  staae  i  Historien  som  sin  Samtids 
viseste  Hoved,  som  sit  Folks  uomtvistelige  Velgjører. 
Men  han  kan  ogsaa  sige,  og  dette  med  fuld  Beretti- 
gelse: Jeg  bryder  ikke  Forfatningen,  skjøndt  jeg  ser, 
at  den  indadtil  fører  til  et  Kaos,  udadtil  til  Landets 
Erobring  og  Folkets  Udslettelse.  —  „Sit  Fædreland 
skylder  man  Alt",  hedder  det.  Ja  tilvisse,  sit  Arbeide, 
sine  Penge  og  sit  Liv,  om  saa  fordres.  Men  Et  skyl- 
der man  det,  Gud  ske  Lov,  ikke,  Et,  hvorover  den 
Høieste  i  Landet  raader  som  den  Ringeste:  sin  ethiske 
Overbevisning.  „Man  skyldet  sin  Broder  Alt",  men 
ikke  at  redde  ham  fra  Ruin  ved  at  bryde  Loven  eller 
ved  at  bryde  sit  Ord  til  Trediemand.  Og  „man  skyl- 
der sin  Familie  Alt",  men  ikke  at  fri  den  fra  Sult  ved 
at  tage  fra  en  Anden.  Saaledes  ogsaa  med  Alternati- 
vet: Forlig  eller  Statscoup.  Til  et  Forlig  mellem 
Partierne,  til  en  fredelig  Overenskomst  paa  saadanne 
Vilkaar,  at  Landet  derved  kan  reddes  —  dertil  kan 
Enhver  opfordre;  til  et  Statscoup,  til  en  voldelig 
Kuldkastelse  af  Forfatningen,  hvor  nyttig,  ja  hvor 
uundgaaelig  for  Folkets  Existens  det  end  kan  være  — 
dertil  kan  Ingen  „opfordre".  Til  at  forstaae  dette 
behøves  der  ikke  „logisk  Finesse" ,  men  blot  plain 
common  sense. 

Den  ærede  Høiremand  kunde  have  sparet  sin  Lid- 
vending. Han  maatte  vel  kunne  begribe,  at  ingen  med 
moralsk  og  juridisk  Ansvar  betynget  Regering  bryder 
sig  en  Styver  om,  at  en  uansvarlig  Udenforstaaende 
„opfordrer"   den  til  et  saa  eminent  og  afgjørende  Skridt 

som  et  Statscoiip.  En  Regering  er  ikke  en  Hund  paa 
Gaden,  som  ma.n  pudser  paa  sin  Modstander,  medens 
man  selv  staaer  i  Vinduet.  Og  en  Opfordring  fra  mig 
specielt  til  den  nuværende  Regering  om  at  gjøre 
Statscoup  blev  alene  derved  meningsløs,  at  jeg  ud- 
trykkelig havde  udtalt  min  Tvivl  om,  hvorvidt  et 
saadant  Skridt,  om  det  skete,  blev  til  Gavn  for  Folket. 
Jeg  motiverede  den  med.  at  Høire  baade  i  sin  Repræ- 
sentation, sin  Presse  og  sin  Embedsstand  vilde  være 
en  aldeles  uduelig  Støtte  for  et  virkelig  frugtbart 
Statscoup,  at  Resultatet  af  en  saadan  Støtte  blev  et 
Tyrani  og  en  Demoralisation,  hvis  Lige  vi  endnu  ikke 
have  kjendt  o.  s.  v.,  saa  at  den  første  af  alle  Betingelser 
for  en  nyttig  Omvæltning  blev  den,  at  det  nuværende 
Høireministerium  brød  med  Høire,  med  hele  sit  agita- 
toriske Paahæng  i  og  udenfor  Embedsstanden.  Men 
om  Ministeriet  havde  Kraft  til  en  saadan  Beslutning, 
ogsaa  derom  tillod  jeg  mig  i  alt  Fald  at  tvivle.  Man 
kan  derfor  som  Udenforstaaende  ikke  komme  Sagen 
nærmere  end  ved  at  paavise  Faren  ved  en  Fortsæt- 
telse af  den  nuvæ-rende  Konflikt,  og  den  bliver  desto 
større,  jo  mere  en  Regering  derved  fristes  til  et  Stats- 
coup uden  at  egne  sig  dertil. 

Hvad  er  et  „Statscoup-?  Provisoriske  Finans- 
love ere  et  Saadant,  siger  Venstre  (naturligvis  saa- 
længe  det  ikke  selv  behøver  dem).  Jeg  har  tidligere 
vist,  at  deres  Berettigelse,  rent  formelt  set,  hverken 
lader  sig  hævde  eller  modbevise  ud  af  Grundloven, 
fordi  denne  her  er  i  Strid  med  sig  selv.  og  fordi  der 
hører  en  Monrads  Dialektik  til  at  binde  an  med  §  25  og 
§  49.  Hans  Høiærværdighed  har  fornylig  atter  produ- 
ceret sig  heri,  nemlig  i  ..Morgenbl."  for  28.  Jan.  d.  A. 

hvor  det  i  hans    „aabne  Brev'  til  Ghmd.  Classen  hed- 
der:   ,.  Grundlovens    Bestemmelser   kunne    ikke    være  i 
Strid    med    hverandre       Kan    derfor    en    Bestemmelse 
forklares   paa  to  Maader.   enten  saaledes,  at  den  kom- 
mer i  Strid  med  en  anden  Bestemmelse,  eller  saaledes, 
at    den    ikke   kommer   i    en   saadan  Strid,    saa    er   den 
sidste  Forklariug    den   rigtige."      Ja,    kunde   man  blot 
„forklare"  en  Bestemmelse  saaledes,  at  ,.den  ikke  kom- 
mer   i  Strid    med    en   anden",    blev    denne   Forklaring 
utvivlsom    „den  rigtige".     Men    „kan"   den   samme   Be- 
stemmelse „forklares"  at  være   i  Strid  med  den  anden, 
hvilken  af  „de  to  Maader"  er  saa  „den  rigtige"?     Man 
ser  saaledes,    hvor  umuligt  det  er  at   ville  forlige  §  25 
med  §  49.     Alene  Biskop  Monrad  kan  falde  paa  Shgt, 
fordi    hans    Dialektik    er    grundforskjellig    fra    andre 
Menneskers.     Medens  vi   Andre  ved  Dialektik   forstaae 
Evnen   at    mediere  Modsætninger,    ud    af  Modsæt- 
ninger at  udvikle  Begreber,  forsøger  derimod  den  Mon- 
radske   Dialektik    sig    i    at    mediere    Modsigelser, 
hvoraf  kun  et  Eneste  lader  sig  udvikle,  nemhg  Nonsens. 
Herefter   tillader  jeg   mig    at  fraraade  Enhver  at  vove 
sine  Tænder  paa  Hs.  Høiærværdigheds  dialektiske  Nød- 
der,    specielt    for    de    provisoriske    Finansloves    Ved- 
kommende. 

Provisoriske  Finanslove  ere  af  en  dobbelt  Art. 
Den  ene  har  man,  naar  en  Regering  saaledes  som  i 
1877  kun  anvender  de  Midler,  om  hvis  Bevilgniug  begge 
Thing  ere  enige.  Den  anden  faaer  man,  naar  Rege- 
ringen tager  Penge,  om  hvis  Bevilgning  de  to  Thing 
ere  uenige.  Der  er  Intet  i  Grundloven  som  udtaler, 
at  det  ene  Slags  Finanslove  er  mere  eller  mindre  lov- 
ligt eller  ulovhgt  end  det  andet.    Men  selv  hvis  Begge 

ere  Statscoup.  er  praktisk  Forskjellen  mellem  dem  af 
den  yderste  Betydning  for  det  konstitutionelle  Statsliv. 
Thi  det  første  vil  rimeligvis  ende  med  sig  selv.  hvad 
enten  det  paakjendes  af  en  Rigsret  eller  ikke.  og  Fi- 
nansbevilgningen  vende  tilbage  til  sine  normale  Former. 
fordi  Regeringen  bevarer  sin  Afhængighed  af  ethvert 
af  Thingene.  Men  det  andet  Slags  ender  rimeligvis  ikke 
med  sig  selv.  og  Finanslovene  blive  neppe  atter  nor- 
male, fordi  Regeringen  etablerer  sin  Uafhængighed 
enten  af  det  ene  eller  af  begge  Thing.  Dette  vil  vise  sig. 
naar  vi  gaae  ud  fra  følgende  dobbelte  Forudsætning: 
Venstrepressen  forsikkrer,  at  Partiet  til  Foraaret  vil 
tvinge  Regeringen  enten  til  at  gaae  af  eller  til  at  an- 
vende Penge,  om  hvis  Bevilgning  Thingene  ikke  ere 
enige  —  Regeringspressen  forsikkrer.  at  Ministeriet 
ikke  gaaer.  men  at  det  tager  en  provisorisk  Finanslov 
uden  at  bekymre  sig  om  Thingenes  Samstemmighed. 
Dersom  begge  Trusler  udfores .  staae  vi  i  det  Mindste 
ved  Indledningen  til  Forfatningens  varige  Fald.  Me- 
dens nemlig  Regeringen  i  1877  har  vist.  at  den.  med 
Rette  eller  Urette .  ikke  frygter  et  Erstatningsansvar 
for  Udgifter,  hvorom  begge  Tbiug  ere  enige,  at  den 
m.  a.  O.  ikke  ser  nogen  pekuniair  Risiko  ved 
at  tage  en  i  Virkeligheden  brugelig  Finanslov  provi- 
sorisk —  forstaaer  den  selvfølgelig,  at  den  risikerer 
et  Erstatningsansvar  for  Udgifter,  hvorom  Thingene 
ikke  ere  enige,  og  at  dette  kan  blive  desto  mere  per- 
sonlig ruinerende  for  dens  Medlemmer,  jo  større  disse 
Udgifter  ere.  Spørgsmaalet  er  altsaa,  om  den  vil  eller 
den  ikke  vil  vige  tilbage  for  en  saadan  Risiko. 

Dersom  den  gjør  det.  ja.  saa  er  Spillet  vundet  for 
Venstre.    Men  gjør  den  det  ikke.  „tvinger"  Venstre 

den  ved  at  „barbere"  Finansloven  ind  paa  en  provi- 
sorisk med  Poster,  hvorom  Tbingene  ikke  ere  enige, 
hvad  bliver  saa  Følgen  for  det  meget  ærede  Parti? 
At  den  ogsaa  til  næste  Aar  tager  en  saadan  provisorisk 
Finanslov,  ligesaa  til  det  følgende  o.  s.  f..  den  vedbliver 
dermed,  saalænge  den  Minister,  som  har  kontrasigneret 
den  første  af  disse  provisoriske  Finanslove,  forbliver  i 
Regeringen.  Hvorfor?  Fordi  den  Erstatning,  som  blot 
een  saadan  provisorisk  Finanslov  kunde  medføre  for 
vedkommende  Minister  og  hans  Arvinger,  gjør  det 
desto  mere  ligegyldigt,  om  den  ved  følgende  Provisorier 
fordobbles  eller  tredobbles,  netop  jo  større  Summen 
er,  d.  v.  s.  jo  mere  Provisoriet  afviger  fra  det  ene  eller 
fra  begge  Things  Bevilgninger.  Og  det  hvad  enten  man 
regner  med  hele  Budgettet,  eller  man  med  Ghmd. 
Madvig  distinguerer  mellem  de  „frie"  og  de  „bundne" 
Bevilgninger.  Risikoen  bliver  saa  uoverkommelig  stor, 
at  den  ophører  at  være  afskrækkende  — 
Handlefriheden  saa  overvættes  bekvem ,  at  den  bliver 
uimodstaaelig  fristende.  Faae  vi  derfor  til  Foraaret 
en  Finanslov  som  den  bebudede,  da  ledes  Regeringen 
ind  paa  en  „Politik  der  freien  Hånd",  der  siger  Spar 
To  til  Bismarcks,  og  de  Herrer  Venstreførere  kunne 
da  faae  deres  Lyst  til  at  dovne  tilfredsstillet  i  en  Grad, 
de  aldrig  have  tænkt  sig.  Thi  hvem  spørger  da  længere 
om  dem?  Enhver  Lov  spadserer  jo  efterhaanden  over 
paa  Finanslovene,  og  disse  ere  jo  „provisoriske".  Men 
dette  bliver  tilsidst  stabilt  d.  v.  s.  ensbetydende  med 
et  Statscoup. 

Naar  altsaa  den  pekuniaire  Risiko  ikke  vil  standse 
Regeringen,  kan  der  kun  tænkes  en  anden  Risiko,  som 
Venstre  kan  paaføre  den,   nemlig  at  indstævne  den  for 

en  Rigsret  med  samme  Paastand  som  det  norske  Yen- 
stres: at  vedkommende  Ministre  dømmes  fra  deres 
Embeder.  Men  medens  en  saadan  Aktion,  forudsat  at 
den  lykkedes,  utvivlsomt  vilde  medføre  Ministeriets  Af- 
gang efter  et  Provisorium  som  det  i  1877.  fordi  Rege- 
ringen just  derved  har  anerkjendt  sin  Afhængighed  af 
ethvert  af  Thingene  —  er  det  høist  usandsynligt,  at  en 
Rigsretsanklage  vilde  have  nogensomhelst  Betydning 
overfor  en  provisorisk  Finanslov  af  den  Slags,  vi  her 
have  for  Øie.  Hvad  Rimelighed  er  der  for,  at  en  Re- 
gering, som  har  besluttet  sig  til  et  saa  afgjørende 
Skridt  som  at  tage  enorme  Beløb  uden  at  bekymre  sig 
om  begge  Things  Samtykke,  overhovedet  vil  indstille 
sig  for  en  Rigsrets  Kjendelse?  Og  gjør  den 
det  ikke.  ja,  saa  er  Potten  ude  for  de  Herrer  Yenstre- 
førere.  De  ville  heraf  maaske  begribe,  at  Yisnepolitiken 
ikke  uden  videre  kan  anvendes  paa  Finansloven  saa- 
ledes  som  paa  den  øvrige  Lovgivning,  de  ville  heraf 
forstaae  det  Farlige  og  Skjæbnesvangre  ved  blot  een 
Gang  at  „tvinge"  en  Regering  til  et  Provisorium. 
Der  er  kun  een  Forudsætning,  jeg  i  det  Følgende  skal 
behandle ,  under  hvilken  et  saadant  Skridt  kan  føre  til 
Oppositionens  Sejr.  Men  forinden  skal  jeg  tillade  mig 
en  lille  Betragtning. 

Medens  provisoriske  Finanslove  i  det  Mindste  indi- 
rekt  kunne  lede  til  et  Statscoup,  er  der  en  anden  Yei, 
som  fører  direkt  dertil,  d.  v.  s.  som  selv  er  et 
Statscoup.  Det  er  den  af  Prof.  Matzen  ved  et 
Høirevælgermøde  i  afvigte  Januar  Maaned  foreslaaede: 
dersom  der  inden  1ste  April  ikke  forehgger  en  regel- 
mæssig Finanslov,  skal  Regeringen  med  kongelig 
Bemyndigelse    foreløbig    benytte    de    Midler,    som 

Statshusholdningen  udkræver;  samtidig  skal  Rigsdagen 
foreløbig  blive  siddende  for  at  forsøge  en  Overenskomst 
med  Regeringen.  Dette  er  efter  Prof.  Matzens  Paa- 
stand lovligt.  Men  dersom  det  ikke  er  et  Statscoup 
at  opkræve  Skatter,  hvad  enten  de  ere  direkte  eller 
indirekte,  og  at  afholde  Udgifter,  som  ikke  ere  hjemlede 
i  Finansloven  eller  i  en  Tillægslov,  uden  engang 
saameget  som  at  optage  dem  paa  en  provisorisk  Fi- 
nanslov, d.  V.  s.  at  slaae  en  tyk  Streg  over 
Begrebet  Finanslov  —  saa  bør  Ordet  Statscoup  stryges 
af  Sproget.  Som  Ikke-Jurist  indlader  jeg  mig  nødig 
paa  Grundlovsfortolkninger .  og  jeg  er  i  det  heldige 
Tilfælde  her  at  kunne  spare  dem,  thi  den  Matzenske 
Lære  er  et  saa  flagrant  Brud  paa  Lov  og  Ret.  at  jeg 
ikke  videre  behøver  at  spilde  en  Stavelse  paa  at 
imødegaae  ham.  Jeg  beklager  kun,  at  en  saadan  Lære 
kan  forkyndes  som  Ret  af  en  Professor  juris  universi- 
tatis,  en  extraordinair  Assessor  i  Høiesteret.  Men  det 
forbauser  mig  ikke.  at  en  Del  af  Høirepressen  har 
kunnet  støtte  og  forsvare  den,  saa  grundigt  har  Parti- 
lidenskaben konfunderet  al  Retsbevidsthed  og  Begrebs- 
klarhed.  Er  der  Nogen  i  Høire.  som  er  skabt  til  at 
opildne  Venstre  imod  IVIinisteriet ,  saa  er  det  til  liden 
Ære  for  Regeringen  dens  egen  Tjener,  Prof.  Matzen, 
baade  som  omrejsende  Agitator  og  som  „Jurist".  Og 
er  der  Noget,  som  er  skikket  til  at  vække  min  Betæn- 
kelighed ved  et  Statscoup.  udgaaet  fra  og  støttet  af 
Høire.  saa  er  det  Høirepressens  Holdning  i  denne  og 
lignende  Sager.  Thi  den  varsler  om,  med  hvilke  Rets- 
begreber Partiet  vil  gaae  frem  mod  anderledes 
Sindede,  naar  det  faaer  Magten  dertil. 

Vil  man  dernæst  vide,   hvorledes   Regeringen  bør 

stille  sig  til  Prof.  Matzen  som  Jurist  og  som  Veileder 
paa  tournée.  bliver  Svaret  temmelig  let.  Medens  det 
nu  er  efter  Hr.  Professorens  modne  politiske  Hoved,  at 
Regeringen  ved  en  simpel  kongelig  Bemyndigelse  uden 
videre  kan  tage  alle  de  Penge,  som  Rigsdagen  har 
nægtet  paa  Finansloven,  var  det  i  hans  politiske 
Barndom  efter  hans  Hoved,  at  Regeringen  skulde  tage 
Pengene  ved  provisoriske  Finanslove,  saaledes  „fortol- 
kede", at  en  hvilkensomhelst  Finansbevilgning  i  Gruuden 
er  en  stor  Latterligbed.  Xaar  det  ikke  kommer  an 
paa  Andet  end  saadan  ganske  i  Almindelighed  at  ,.tage 
Pengene",  kan  Regeringen  aldrig  ønske  sig  en  flottere 
Veileder  end  Prof.  Matzen.  Men  ellers  er  Værdien  af 
hans  Veiledning  kun  saa  lala.  Thi  dersom  en  Penge- 
anvendelse ved  provisoriske  Finanslove  skal  forsvares 
ved,  at  Grundloven  udtrykkelig  nævner  provisoriske 
„Love",  kan  den  samme  Anvendelse  ved  en  kongelig 
Bemyndigelse  jo  umulig  forsvares  ved.  at  Grundloven 
ikke  med  en  Tøddel  nævner  en  Saadan.  Hr.  Profes- 
sorens to  Hoveder  ere  derfor  gjensidig  ligesaa  ufor- 
staaehge  som  Johannes  Hunnyades's  to  Kranier,  der 
forevistes  i  et  „omreisende"  Museum,  det  ene  til- 
hørende ham  som  Voxen.  det  andet  som  et  lille  Barn. 
Spørger  Regeringen  altsaa  om,  hvilket  af  de  to  Ho- 
veder den  staaer  sig  bedst  ved  at  vælge,  svarer  jeg 
ubetinget:  vælg  det  barnlige.  Thi  Berettigelsen  af 
provisoriske  Finanslove  er  i  det  Høieste  tvivlsom,  men 
den  kongelige  Bemyndigelse  er  Grundlovsbrud  af  det 
reneste  Vand.  Spørger  derimod  Regeringen  om.  hvor- 
ledes den  bedst  skal  knække  Halsen,  svarer  jeg  ligesaa 
ubetinget:  vælg  det  modne.  Thi  medens  det  kan 
være  usikkert,    om   Folkethinget  vil   indanke   en  provi- 

sorisk  Finanslov  for  Rigsretten,  er  der  ikke  Spor  af 
Tvivl  om ,  at  det  vil  det  med  en  kongelig  Bemyn- 
digelse, naar  det  samtidig  med  denne  skal  blive  sid- 
dende og  derved  kunne  optræde  som  Regeringens 
Anklager.  Den  Trumf  er  altfor  tydelig,  til  at  Thinget 
skulde  overse  den,  og  altfor  gevaltig,  til  at  selv  den 
mest  Estrupske  Rigsret  kan  stikke  den.  Vil  derfor 
Ministeriet  regere  med  en  kongelig  Bemyndigelse, 
Kundgj øreise ,  Ordonnans  eller  hvad  man  vil  kalde 
det,  skal  det  gjøre  det  Modsatte  af,  hvad  Prof. 
Matzen  tilraader  det:  i  Stedet  for  at  holde  Rigsdagen 
samlet  og  derved  fremkalde  en  Rigsretsanklage,  skal' 
det  samtidig  med  Bemyndigelsen  opløse  og  hjemsende 
Rigsdagen  med  Tak  for  al  den  Tid,  hvori  det  har  nydt 
Æren  og  Nytten  af  dens  udmærkede  Bekjendtskab  og 
renoncere  paa  Gjensynet,  indtil  Omvæltningen  er  gjennem- 
ført  i  alle  sine  Enkeltheder.  Rent  praktisk  taget  kan 
Statscoupet  ad  denne  Vei  maaske  være  rigtigere  end 
ad  de  provisoriske  Finansloves.  Men  lad  os  for  Alt 
ikke  yderligere  forvirre  Folkets  Begreber  ved  at  kalde 
„Ret" ,  hvad  der  forfatningsmæssig  er  den  groveste 
Uret. 

I  ;,Forl.  eller  Revol."  betegnede  jeg  Hæren  som 
Statslivets  eneste  virkelige  Magt,  som  den  Faktor, 
uden  hvis  stiltiende  eller  aabenbare  Samtykke  ingen 
Foranstaltning  gjennemføres,  altsaa  heller  ikke  en  indre 
Omvæltning.  Denne  min  Opfattelse  har  vakt  en  heftig 
Forbittrelse,  fornemmelig  i  Venstrepressens  Kjælder- 
etage.  Det  maa  jo  ogsaa  være  høist  ubehageligt  for  et 
Organ,  der  indbilder  sig,  at  18000  „Abonnenter"  give 
en  tilsvarende  politisk  Styrke,  og  som  i  Kraft  af  denne 
Indbildning  skvadronerer  med  en  Fripostighed,  man 
under    ordinaire  Forhold    kun    træffer    hos  almindelige 

Markskrigere  —  naar  denne  Styrke  ikke  er  større 
end.  at  en  Korporals  Kommando  paa  een  Dag  kan 
rydde  samtlige  Kedaktionslokaler  og  E,edaktionsbuler  i 
hele  Kjøbenhavn.  Men  naar  man  fortæller  mig.  at  der 
ogsaa  gives  „andre"  Magter  end  Hæren,  er  dette  jo 
ørkesløst,  saalænge  man  ikke  engang  kan  nævne, 
hvilke  disse  „andre"  skulle  være.  For  at  slippe  ud  af 
denne  Yaande  henviser  man  mig  i  al  Korthed  til 
..Rusland".  Nu  vel,  saa  tag  Hæren  fra  Czaren  og  se. 
om  han  holder  sig  et  Døgn  i  Petersborg.  Og  for  yder- 
ligere at  trøste  sig  med,  at  det  ikke  er  i  „Bajonnetterne". 
at  Magten  har  sit  Sæde,  paaberaaber  man  sig.  uvidende 
som  man  er,  ..den  første  franske  Revolutions  Dage". 
Men  Faktum  er  jo  netop,  at  det  gamle  Regime  først 
faldt,  da  Hæren  svigtede  Kongen  og  sluttede  sig  til 
tiers  etat.  Naar  jeg  derfor  har  udtalt,  at  uden  den 
fysiske  Magts  Samtykke  kan  ingen  Revolution,  hverken 
fra  Oven  eller  Neden,  gjennemføres.  og  heller  ingen 
Forfatning  opretholdes,  saa  udtrykker  jeg  dermed  ikke 
min  j.Foragt  for  Folket",  ligesaa  lidt  som  jeg  foragter 
en  lovgivende  eller  en  dømmende  Institution,  fordi 
den  kun  kan  manifestere  sig,  naar  den  hævdes  ved  den 
materielle  Faktor,  Hæren. 

En  mindre  dum  Bemærkning  om  mine  Ord  til- 
skriver man  mig  saalydende:  „Dersom  vi  nærme  os 
den  Tid.  da  Kongemagten  ikke  længere  kan  stole  paa 
Hæren"  —  hvad  jeg  i  ..Forl.  eller  Revol."  havde  paa- 
vist  med  vor  hidtilværende  militau'e  Lovgivning  og  Ad- 
ministration for  Øie  —  „var  det  interessant  at  vide. 
hvornaar  dette  Tidspunkt  indtræffer,  thi  kun  derved 
blev  man  i  Stand  til  at  bedømme,  hvorlænge  en  Re- 
volution fra  Oven  er  mulig."  Jeg  kan  ikke  besvare 
Spørgsmaalet  „hvornaar"  og  „hvorlænge"  med  at  nævne 

en  bestemt  Datum  i  et  bestemt  Aar.  Derimod  kan 
jeg  vistnok  angive  Betingelsen  for.  at  det  Tidspunkt 
indtræffer,  da  Kongemagten  ikke  kan  stole  paa  Hæren. 
Jeg  reducerer  derfor  Spørgsmaalet  saaledes:  Kan  et 
Statscoup,  enten  som  en  Suspension  eller  som  en  Æn- 
dring af  Folkets  ved  Grundloven  hjemlede  Rettigheder. 
enten  ad  de  provisoriske  Finansloves  eller  ad  de  konge- 
lige Ordonnansers  Vej,  gjøres  uden  Fare  for  Folkets 
Modstand  under  de  nuværende  politiske  Forhold  — 
eller  kan  det  ikke?  Thi  hvorledes  Sagen  vilde  stille 
sig  under  fremtidige,  under  andre  indre  og  ydre 
Forhold,  er  jo  ligesaa  umuligt  at  besvare  som.  hvor- 
vidt et  Statscoup  i  Længden  blev  til  Gavn  eller  til 
Skade  for  Landet,  saalænge  man  ikke  veed  den  be- 
stemte Personlighed,  som  skal  udføre  det.  Formulerer 
jeg  da  Spørgsmaalet  som  ovenfor,  d.  e,  betragter  jeg 
foreløbig  Statscoupet  hverken  moralsk  eller  storpolitisk, 
men  blot  som  et  rent  aktuelt  Magtspørgsmaal.  ta- 
ger jeg  ikke  i  Betænkning  at  udtale,  hvad  jeg  nu  skal  søge 
at  motivere:  at  i  dette  Øieblik  kan  en  Regering  kuld- 
kaste hele  Forfatningen  uden  Fare  for  en  indre  Mod- 
stand og  begynde  med  en  tabula  rasa  ligesaa  blank 
som  i  1848. 

Jeg  begynder  med  at  spørge:  hvilken  Sym- 
pathi,  hvilken  Ligegyldighed,  hvilken  Anti- 
,  pathi  vilde  et  saadant  Skridt  vække  i  Folket? 
Til  Besvarelsen  heraf  niaa  man  skjelne  mellem  Befolk- 
ningen paa  den  ene  Side  og  dens  Ordførere  i  Pressen 
og  Repræsentationen  paa  den  anden.  I  Befolknin- 
gen vil  Statscoupet  hilses  med  Sympathi  om  end 
af  en  blandet  Art  Landet  over.  For  det  Første  hos 
den  store  Mængde,  som  kun  spørger  om  Et:   Foran- 

dring  efter  et  mangeaarigt  trivielt  og  ulideligt  Einerlei 
af  Vrøvl  og  Passiar;  den  vil  i  Statscoupets  Tilstand 
linde  en  hidtil  ukjendt  Velvære  af  Stilhed  og  Ro,  ind- 
til ogsaa  Dette  bliver  den  kedeligt,  og  den  længes 
efter  en  ny  —  Forandring.  Dernæst  hos  Alle,  som 
stemme  med  Høire,  enten  fordi  de  principmæssig  ikke 
ville  Forlig ,  eller  fordi  de  have  tabt  enhver  Tro 
paa,  at  et  Venstreregimente  formaaer  at  redde  os  ud 
af  det  nuværende  Uføre,  og  deres  Tal  er  ikke  hlle. 
Endelig  hos  den  store  Del  af  Forretningsstanden.  som 
længes  efter  Reformer  og  Lettelser  til  Fordel  for  sin 
Bedrift.  Den  har  hidtil  væsenlig  rekruteret  „de  Utaal- 
modiges  Leir" ;  den  tilhører  oprindelig  Høire.  men  den 
har  midlertidig  slaaet  sig  til  Oppositionen,  fordi  den 
betragter  Regeringen  som  en  Hindring  for  sine  mate- 
rielle Interesser,  medens  Hindringen  i  Virkeligheden 
er  Venstres  Visnepolitik.  og  den  vil  atter  vende  sig 
fra  Oppositionen,  naar  den  i  Statscoupet  ser  en  Fremme 
for  de  samme  materielle  Interesser.  Den  vil  ikke 
kritisk  spørge  om,  hvorledes  Statscoupet  i  Længden 
vil  virke  paa  Landets  Udvikling,  thi  den  lever  med 
sine  Interesser  kun  i  Nutiden.  Og  den  vil  knytte 
større  Forventninger  til  Statscoupet,  end  dette  kan  op- 
fylde, fordi  den  nuværende  Forretningsstilstand  er  be- 
grundet ikke  blot  i  hjemlige  politiske  men  ogsaa  i 
almindelige  økonomiske  Forhold,  hvorover  ingen  Stats- 
form raader.  Men  foreløbig  vil  den  ikke  spørge 
herom;  dens  Parole  er  kun  en  eneste:  Luftning  å 
tout  prix. 

Statscoupet  vil  modtages  med  Ligegyldighed 
for  det  Første  af  hele  den  Del  af  Vælgerbefolkningen. 
der  betragter  alle  politiske  Rettigheder  som  fuldstændig 

interesseløse.  Hertil  høre  alle  de,  som  ikke  den  skrap- 
peste Agitation  kan  drive  til  Valgurnen.  De  udgjorde, 
som  jeg  forhen  har  vist,  selv  ved  det  sidste  Valg, 
henimod  40  pCt.  af  samtlige  Vælgere.  Dernæst,  af 
en  saa  overveiende  Del  af  selve  Venstrebefolknin- 
gen,  at  Restens  Modstand  bortfalder  af  sig  selv. 
Thi  vistnok  vil  Statscoupet,  under  en  hvilkensom- 
helst  Form,  medføre  en  Tilsidesættelse  af  Valg- 
loven enten  derved ,  at  denne  formelt  suspenderes, 
eller  ved  at  der  simpelt  hen  regeres  uden  den,  og 
af  Skattebevilgningsretten.  fordi  Skatterne  ville  op- 
kræves uden  Repræsentationens  Samtykke.  Men  Intet 
heraf  vil  praktisk  berøre  Venstrebefolkningen  i  det 
Øieblik,  Statscoupet  indtræder.  Thi  Valglovens  Be- 
tydning er  Aar  efter  Aar  eluderet  derved,  at  De,  som 
Venstre  vælger,  aldeles  Intet  udrette.  De  ville  ikke 
fremme  Regeringens  Lovforslag,  og  selv  ville  de  ikke 
opstille  nogetsomhelst  positivt  Reformforslag  til  Venstre- 
befolkningens Tarv.  Situationen  er,  hvad  Udbyttet  be- 
træffer, for  Tiden  ganske,  som  var  der  slet  ingen  Valg- 
lov. Statscoupet  kan  derfor  ikke  fratage  Befolkningen 
Noget,  hvoraf  den  f.  T.  har  Nytte.  Og  Suspensionen 
af  Skattebevilgningsretten  vil  i  Øieblikket  ikke  peku- 
niairt  ramme  Befolkningen.  Saalænge  Statskassen  bug- 
ner af  Penge,  opsparede  i  Aarenes  Løb,  er  der  jo  ikke 
Tale  om  at  bevilge  nye  Skatter,  men  kun  om  at  betale 
gamle,  til  hvilke  Befolkningen  gjennem  Decennier  er 
vant.  Først  naar  den  Tid  kommer,  at  nye  Arter  af 
Skatter  skulle  udskrives,  faaer  Skattebevilgningsretten 
sin  praktiske  Betydning.  Hvornaar  dette  indtræder, 
beroer  jo  ganske  paa,  hvorledes  og  hvortil  den  ved- 
kommende Regering  vil  benytte  den  opsamlede  Formue. 

Saalænge  det  kun  gjælder  Ord  og  Talemaader.  kan 
man  prægtigt  trumfe  med  Valgloven  og  Skattebevilg- 
ningsretten.  men  naar  Statscoupet  indtræder  med  det 
Aktuelles  Haandgribelighed,  saa  ændres  Befolkningens 
Begreber,  saa  afsvales  dens  Lidenskab  i  Mangt  og  Meget, 
thi  da  spørger  den  først  og  fremmest  om  Et:  hvad 
tabe  vi  materielt  ved  den  nye  Tilstand,  hvad  vindes 
der  materielt  ved  at  fortsætte  den  gamle? 

Hermed  er  det  tredie  Spørgsmaal  besvaret:  Hos 
hvem  vil  et  Statscoup  vække  Antipathi?  Hos  Fler- 
tallet af  dem,  der  tabe  ved  den  nye  og  florere  ved  den 
gamle  Tilstand.  Disse  ere  Partiførerne  i  Pressen 
og  i  Repræsentationen.  Jeg  spurgte  engang  en  Venstre- 
journalist om.  hvorfor  han  saa  haardnakket  støttede 
Berg.  da  han  dog  maatte  vide,  at  denne  Fører  under  sin 
nuværende  Holdning  aldrig  kommer  til  Magten?  „Just 
derfor",  svarede  han,  „thi  Berg  kommer  ikke  til 
Magten  uden  ved  en  forandret  Holdning,  som  kan  føre 
til  et  Kompromis  med  Højre,  men  da  lægger  sig  Agi- 
tationen, og  Agitationen  er  mit  Levebrød".  Men  dette 
gjælder  om  mange  andre.  Intet  er  overhovedet  mindre 
end  en  Dagspresse  skikket  til  at  udvikle  dygtige  Per- 
sonligheder, fordi  Omraadet  er  saa  udstrakt,  Emnerne 
saa  mangfoldige  og  vexlende ,  at  kun  en  overfladisk 
Tænkning  formaaer  at  omspænde  dem.  Jeg  taler  selv- 
følgelig kun  om  Flertallet  af  vor  Tids  Journalister. 
Derfor  er  Dagspressen  et  Asyl  for  Folk.  som  have  en 
vis  Dannelse  og  en  vis  Skrivefærdighed,  men  savne 
Alvor  og  Stadighed  til  Forretningslivets  ensformige  og 
regulerede  Dont.  Den  er  det  selv  under  ordinaire 
Forhold,  og  den  bliver  det  desto  mere,  i  jo  højere 
Grad  Agitationen  frembringer   en  Syndflod   og   en  Ud- 

videlse  af  Blade ,  som  betinger  et  Personale ,  vort  lille 
JFolk  slet  ikke  kan  præstere,  hvis  der  skal  forlanges 
blot  nogenlunde  anstændige  Kræfter.  Heraf  følger,  at 
naar  et  Statscoup  vil  Folkets  moralske  Fjende,  Agita- 
tionen, tillivs  —  og  ellers  bliver  det  betydningsløst  for, 
hvad  der  er  Hovedsagen,  Folkets  Moral  —  ved  at  ind- 
skrænke den  nuværende  Pressefrihed,  maa  Bladenes  Antal 
aftage,  og  derved  en  Del  Mennesker  blive  brødløse,  som 
ikke  due  til  anden  Virksomhed,  allermest,  hvis  Journali- 
stiken  foreløbig  skrumpede  ind  til,  hvad  der  for  Flertallet 
af  dens  Kræfter  turde  være  et  qvantum  satis,  Redaktionen 
af  Telegramer  og  Avertissementer.  Et  lignende  Forhold 
vil  under  et  Statscoup  vise  sig  hos  Repræsentanterne  i 
Rigsdagen.  Mange  af  disse  troe,  at  deres  nuværende 
Virksomhed,  eller  rettere  sagt,  Mangel  paa  Virksomhed, 
vil  berede  dem  en  smuk  Fremtid.  Andre  vente  ikke 
Stort  af  denne ,  men  glæde  sig  desto  mere  ved  deres 
Diæter  og  kjøbenhavnske  Agréments.  Atter  Andre  ere 
saa  fuldstændig  gaaede  op  i  deres  Rigsdags-„Gjerning". 
d.  V.  s.  ere  blevne  lade  og  dovne  Individer,  at  det  \41 
falde  dem  haardt  at  begynde  paa  nogen  anden;  det  vil 
t.  Ex.  være  en  forbandet  Forskjel  for  Jens  Busk,  naar 
han  skal  være  hel  Bonde  i  Aas,  efter  at  han  i  mange 
Aar  har  været  „halv  Student"  i  Kjøbenhavn.  Saavel 
for  Førerne  i  Repræsentationen  som  for  dem  i  Pressen 
vil  Statscoupet  blive  en  .Skuffelse  og  derved  en  Gjen- 
stand  for  Antipathi.  Det  vil  det  desto  mere,  jo  mere 
korrekt  det  gjennemføres:  jo  mere  upartisk  det  rammer. 
Da  ville  ikke  blot  Venstres  Rigsdagsmænd  og  Jour- 
nalister, men  ogsaa  Mange  af  Højres  forbittrede  vende 
sig  fra  Regeringen.  Og  de  ville  suppleres  med  Alle 
udenfor  Rigsdagen  og  Pressen,  der  som  Embedsjægere 

vente  en  Profit  under  et  andet  Regimente  end  Stats- 
coupets.  Men  om  hele  denne  Skare  gjælder  det.  at  den 
kun  er  en  Haandfuld.  afmægtig  fordi  dens  Medium, 
Agitationen,  ophører. 

Under  den  nuværende  pohtiske  Situation  vil  et 
Statscoup  i  sin  Begyndelse  ingen  Modstand  møde.  som 
det  er  værd  at  tale  om.  Altsaa  spørger  jeg  videre: 
under  hvilke  andre  Forhold  end  de  nuværende  vil  da 
et  Statscoup  vække  en  farlig  Modstand  hos  Folket,  eller, 
spurgt  paa  en  anden  Maade.  under  hvilke  andre  Forhold 
bliver  der  Fare  for.  at  Hæren  skal  svigte  Konge- 
magten? Der  arbeider  sig  utvivlsomt  en  Upaalidelig- 
hedens  Aand  mere  og  mere  frem  i  Hæren  som  en 
Følge  af  den  uduelige  Behandling,  den  fra  Oven  aare- 
vis  har  været  underkastet.  Men  for  at  denne  Aand 
skal  give  sig  et  Udslag,  behøves  der  jo  en  Anled- 
ning eller  en  Grund.  En  saadan  maa  være  en  af 
to.  Enten  maa  Hæreu  direkt  fristes  ved  Fordele, 
som  Oppositionen  tilbyder  den.  men  som  Kongemagten 
nægter  den.  Men  disse  findes  f.  T.  ikke.  Ogsaa  her 
træffe  vi  den  samme  Forskjel  som  tidligere  mellem 
Sverdrups  og  Bergs  Agitation,  mellem  Talentet  og  Fu- 
skeren. Thi  det  norske  Venstre  havde  under  Konflikten 
indbragt  et  Forslag  om  en  Forbedring  af  Under  offi- 
cersklassens Yilkaar,  hvilket  Forslag  Regeringen 
modsatte  sig.  Derved  vandtes  denne  Klasse  for  Oppo- 
sitionen ,  og  derved  rystedes  Hærens  Sammenhold. 
Helt  anderledes  hos  os.  Ted  den  sidste,  kun  fem  Aar 
gamle  Hærlov,  har  Kongemagten  jo  stadfæstet,  hvad 
Rigsdagen  tilbød  Hæren  i  Lønninger  og  Driveri,  og 
Hr.  Berg  har  ikke  senere  tilbudt  Hæren  Kogetsomhelst 
hverken  i  Lønningsforhøielse  eller  i  Tjenestetidens  Ind- 

skrænkning  eller  i  Andet,  som  direkt  kunde  friste  den 
til  at  svigte  Kongemagten.  Eller  Opjoositionen  maatte 
tilbyde  Folket  eller  Dele  af  Folket  bestemte  positive 
Fordele,  som  vække  Hærens  eller  Dele  af  Hærens 
Sympathi,  enten  saaledes  at  den  i  sin  Helhed  slaaer  sig 
til  Oppositionen,  eller  at  den  splittes  efter  sine  Stands- 
interesser. Atter  her  træffe  vi  Forskj ellen  mellem  Sver- 
drup  og  Berg.  Thi  til  den  Førstes  Programer  hørte 
en  Udvidelse  af  Valgretten,  hvilken  Regeringen 
modsatte  sig.  Derved  vandt  Oppositionen  de  laveste 
Folkeklasser  og  derigjennem  den  Del  af  Hæren,  som 
tilhører  disse.  Men  Hr.  Berg  har  ikke  turdet  tilbyde 
Folket  en  Udvidelse  af  Valgretten,  thi  derved  havde 
han  stødt  Gaardmændene  fra  sig. 

Det  er  ikke  nok  at  love  Folket:  Intet  over.  Intet 
ved  Siden  af  Folkethinget.  Dette  Axiom  kan  ypperlig 
forvirre  Begreberne  hos  en  civil  Befolkning,  saalænge 
det  kun  gjælder  Ord  og  ikke  Handling.  Men  det 
bringer  ikke  et  Officerscorps  til  at  bryde  Eden  til 
Kongen,  og  Underklasserne  til  at  bryde  Lydigheden, 
selv  om  de  Første  vare  aldrig  saa  indbyrdes  splidagtige, 
de  Sidste  aldrig  saa  socialistisksindede.  Thi  dets  Ab- 
strakthed forleder  ligesaa  lidt  Befolkningen  som  Hæren 
til  Haandgribeligheder.  Saalænge  altsaa  Oppositionen 
i  Rigsdagen  ikke  har  nogetsomhelst  Positivt  at  til- 
byde enten  Hæren  eller  Folket,  vil  den  i  Statscoupets 
Øieblik  staae  uden  Støtte  saavel  hos  denne  som  hos 
hint.  Derfor  have  vi  her  det  klareste  Bevis  for  den 
Bergske  Agitations  fuldstændige  Uduelighed,  for  dens 
Karakter:  hen  i  Veiret.  Han  har.  med  Tilsidesættelse 
af  enhver  patriotisk  og  politisk  hæderlig  Følelse,  gjort 
sit  Yderste   for  at  ophidse  Folket  mod  Regeringen  — 

men  forsømt  at  sikkre  sig  Resultatet.  Thihan 
staaer  uden  en  eneste  Trumf  paa  Haanden  og  med  lutter 
Fausser.  Derfor  kan  Regeringen  i  dette  Øieblik,  om 
den  vil,  med  eet  Stød  kuldkaste  hele  den  Bergske  Byg- 
ning, uden  at  saameget  som  en  Nøglepistol  bliver  af- 
fyret i  Landet.  Og  Grundfeilen  er  den  selvsamme, 
som  gaaer  gjennem  hele  Venstres  Optræden:  Pro- 
gramløsheden.  Thi  den  er  det,  som  først  af  Alt, 
sans-phrase.  holder  Førerne  fra  Magten;  den  er  det, 
som  hidtil  har  splittet  dem  hver  Gang  de  endrægtig 
skulde  samles  til  en  positiv  Handling;  den  er  det.  som 
i  Statscoupets  Time  vil  jage  Befolkningen  fra  Førerne 
og  lade  Hæren  staae  som  den  tause  og  hgegyldige  Til- 
skuer. Fra  Først  til  Sidst  træffe  vi  nøjagtig  Et  og 
det  Samme:  Programløsheden  som  Dumhedens  og 
Uduelighedens  Program. 

Naar  et  Statscoup  ikke  i  sin  Begyndelse  stran- 
der paa  en  kraftig  Modstand,  bliver  denne  senere  næ- 
sten umulig,  saafremt  den  resp.  Regering  blot  raader 
over  den  ringeste  Snildhed.  Thi  med  Agitationens 
Ophør  skilles  Hæren  fra  Folket,  og  ved  særegne  Be- 
gunstigelser knyttes  den  med  Lethed  til  Regeringen. 
Hvis  derfor  Høire  faaer  Lov  til  at  gjøre  Statscoup,  eller 
hvis  et  Statscoupregimente  vil  støtte  sig  til  dette  Parti, 
bliver  Statscoupets  Gj  en  nemførelse  langtfra  umulig 
men  kun  forfejlet  overfor  Folkets  Tarv.  Og  Venstre 
vil  da  snart  faae  at  føle.  hvad  det  betyder,  naar  en  for- 
bittret,  ved  et  mangeaarigt  opsamlet  Had  hidset  Mod- 
stander kommer  tilvejrs,  men  da  er  det  for  sent. 
Jo  mere  derfor  Venstreførerne,  efter  deres  eget  Sigende, 
tiltroer  den  nuværende  Regering  grundlovstridige  Ten- 
denser, og  jo  mere  den,  efter   deres  Mening,   ikke  har 

Folkets  men  Høires  Yel  for  Øie.  desto  mere  bør  de 
vogte  sig  for  at  udæske  den.  Hvad  er  nemlig  de 
Herrers  Felttogsplan  for  den  nærmeste  Fremtid .  saa- 
ledes  som  den  uimodsagt  fremsættes  af  Partiets  Orga- 
ner? Det  første  Led  er  at  tvinge  Regeringen  til  et 
Statscoup.  Jeg  har  ovenfor  vist  den  utrolige  Dumhed 
i  dette  Projekt,  med  den  nuværende  politiske  Situation 
for  Øie.  Det  andet  Led  er  af  selvsamme  Kaliber: 
naar  Regeringen  er  bleven  tvungen  til  og  har  gjort 
Statscoupet,  trykkes  der  en  Monstreadresse  til  Kongen. 
og  arrangeres  der  et  Monstreoptog  til  Amalienborg  — 
det  samme  for  Hr,  Berg  usalige  Amalienborg ,  som 
rummer  alle  hans  Fantasis  Skatte  i  Form  af  Tabou- 
retter  og  Portefeuiller.  og  hvortil  Veien  er  saa  over- 
maade  nem  at  finde,  naar  man  blot  har  boet  en  Dag  i 
Kjøbenhavn,  men  hvor  der  til  Adgangen  savnes  et 
Eneste.  Trylleformlen:  Sesam,  luk  op.  Altsaa:  en 
Regering,  som  man  har  tvunget  til  at  gaae  uden  om 
Forfatningen,  den  skulde  ved  Adresser  og  Optog  tvin- 
ges til  at  vende  tilbage  til  Forfatningen?  Man  skulde 
i  Sandhed  troe,  at  de  Herrer  Venstreførere  ikke  ere 
voxne  Mennesker. 

Nej,  da  skal  jeg  skrive  de  Herrer  en  Felttogsplan, 
som  ti  Gange  sikkrere  end  deres  egen  vil  føre  til  en 
for  Venstre  heldig  Ende  paa  den  nuværende  Konflikt, 
saafremt  de  ikke  ville  Forlig:  1ste  Tempo:  Se  paa 
Forfatningen,  Undgaa  foreløbig  fremfor  Alt  Visne- 
politiken  paa  Finanslovens  Omraade.  Sky  som  Pesten 
ubrugelige  Finanslove,  og  bliv  ligesom  i  1877  inden 
1ste  April  enig  med  den  Faktor,  der  saalænge  Forfat- 
ningen staaer  ved  Magt,  er  Folkethinget  hgestillet,  nem- 
lig  Landsthinget .    om    saamange   løbende   Udgifter    og 

Indtægter  paa  Finansloven,  at  Ministeriet  efter  sin  egen 
Mening  kan  bruge  den  som  provisorisk.  Derved  vinde 
Yenstrel'ørerne  to  Fordele.  Den  ene  er  sikker:  at  de 
beholde  deres  Indflydelse  paa  den  øvrige  Lovgivning, 
selv  om  Rigsretten  godkjender  Provisoriet.  Den  anden 
er  sandsynlig:  at  der  vederfares  den  nye  provisoriske 
Finanslov  det  Samme  som  den  tidligere,  kun  med  den 
Forskjel.  at  Frøerne  denne  Gang  strax  kravle  op 
o.  s.  v. 

2det  Tempo:  Se  paa  Sverdrup.  Opstil  snarest 
muligt,  thi  der  kan  være  periculum  in  mora.  saadanne 
positive  Programer.  som  tiltale  enten  Hæren  eller 
Hæren  og  Folket.  „Vi  kunne  ikke  enes  om  noget- 
somhelst  Program",  ville  de  Herrer  sige  mig.  Jeg 
svarer:  Dette  gjælder  jo  blot  om  Programer,  som 
ere  bestemte  til  at  gjennemføres  under  Kongemagten. 
Altsaa.  gjør  som  Sverdrup:  opstil  saadanne  Progra- 
nier,  hvorom  der  paa  Forhaand  sikkert  kan  vides,  at 
Kongemagten  ikke  godvillig  accepterer  dem.  Derom 
maae  de  Herrer  jo  yderst  let  kunne  enes.  Og  der- 
med har  jeg  besvaret  det  Spørgsmaal.  man  stillede 
mig:  Betingelsen  for,  at  Hæren  svigter  Konge- 
magten, indtræder,  naar  Oppositionen  overtrumfer 
Kongemagten  med  reelle  og  positive  Forslag  til  Hærens 
eller  dens  Samfundsklassers  Fordel.  Først  da  er  det  paa 
Tiden  at  komme  med  „ubrugelige"  Finanslove  og 
„tvinge"  Regeringen  til  et  Forfatningsbrud. 

3die  Tempo:  Se  paa  hverandre.  Ja,  herstaae 
vi  unægtelig  overfor  et  personligt  ret  delikat  Punkt. 
Hæren  kan  nemlig  —  ganske  efter  det  Tidspunkt,  hvor 
den  paakaldes  —  paa  to  Maader  svigte  Kongemagten, 
enten   ved   at   dens  Stemning  saa  afgjort  vender  sig  til 

Oppositionen,  at  Kongemagten  fredelig  giver  tabt,  eller 
ved  at  nogle  af  dens  Afdelinger  slutte  sig  til  den  ene 
og  andre  til  den  anden  Part,  saa  at  Afgjørelsen  først 
fremtvinges  ved  en  Borgerkrig.  At  denne  under 
vore  Miniaturforhold  vilde  fra  et  europæisk  Standpunkt 
se  ud  som  en  Storm  i  et  Glas  Vand,  vedkommer  ikke 
Sagen.  Thi  ligesaa  vel  i  en  dansk  som  i  enhver  anden 
indre  Krig  vil  Befolkningen  uvilkaarlig  væbne  sig  i 
modsatte  Partier,  skjøndt  Afgjørelsen  i  Virkeligheden 
ligger  hos  Hæren  og  ikke  hos  Befolkningen.  Og  paa 
en  saadan  Væbning  begynder  Venstre  jo  allerede  nu 
at  forberede  sig  ved  sine  „Riffelraøder".  Men  da  staae 
vi  ogsaa  ved  det  delikate  Punkt.  Thi  dersom  den  ci- 
vile Befolkning  skal  deltage  i  en  Vaabenkamp,  ville  de 
Herrer  Venstreførere,  naar  de  se  rigtigt  paa  hverandre, 
erkjende,  at  Partiet  behøver  andre  Førere  end  dem 
selv,  hvis  ikke  Hæren  skal  i  den  Grad  rystes  af  Latter, 
at  den  paa  det  Nærmeste  bliver  ukampdygtig.  Man 
tænke  sig  blot  den  kjøbenhavnske  Arbeiderbefolkning 
marchere  op  under  Førere,  som  ikke  engang  tør  tage 
en  Fængselsstraf  i  „Ideens"  Tjeneste,  men  dertil  leie 
fattige  Djævler,  de  ville  jo  tage  sig  ud  i  et  Slag  som 
gamle  Kjællinger  i  en  Stormvind.  Heller  ikke  i  Ven- 
stres andre  Fraktioner  ser  man  med  sin  bedste  Villie 
Nogen,  som  i  sit  offenlige  Liv  har  vist  det  mindste 
Tegn  paa  en  mandig  Sjæl  eller  paa  en  Offerberedvillig- 
hed, der  kunde  tyde  paa,  at  han  vilde  vove  Liv  og 
Velfærd  til  Partiets  Bedste.  Jeg  ser  det  ikke  engang, 
naar  jeg  tænker  paa  Venstres  mest  forsorne  Gutter. 
Jeg  kan  tænke  mig  Grev  Holstein  paa  en  Stol  ved 
Hillerød,  men  ikke  paa  en  Barrikade  i  Kjøbenhavn;  i 
Fredstid  finder  han  det  maaske,  som  han  selv  siger, 
„fint"   at  være  Venstremand  (og  „Etatsraad"),    men    i 

Krigstid  foretrækker  han  sikkert  at  være  Neiendam  paa 
Ledreborg,  Og  hvad  Hr.  Hørup  betræffer,  har  hans 
Mod  altid  været  af  samme  Slags  som  Célestins  i  Ni- 
touche,  det  Mod,  der  bestaaer  i  at  lade,  som  om  man 
ikke  har  Mod.  —  Altsaa  3die  Tempo:  Under  en 
tilspidset  Konflikt  —  andre  Venstreførere. 

En  Recensent  af  „Eorl.  eller  Kevol."  siger  i  sit 
Blad,  at  „Statscoup  er  et  stygt  lille  Ord,  som  aldrig 
bør  nævnes".  Han  er  nu  maaske  bleven  tilbørlig  vænnet 
til  dette  „lille  Ord",  som  ikke  falder  sammen  med 
Vorherres  „lille  Ord",  saa  at  han  forstaaer.  at  ligesom 
der  gives  Programer,  der  kunne  medføre  Kongemag- 
tens Fald,  kan  Mangelen  af  Programer  føre  ikke 
blot  til  Kongemagtens,  men  ogsaa  til  Oppositio- 
nens. Og  jo  mere  man  ønsker  en  saadan  fredelig 
Udgang  af  den  nuværende  Konflikt,  at  Landet  dermed 
kan  være  tjent,  desto  nyttigere  er  det  at  tænke  paa 
„det  lille  stygge  Ord" ,  at  overveie  den  Fare,  hvormed 
Venstres  nuværende  Holdning  truer  Forfatningen  og 
det  selv.  Thi  hvad  skulde  vel  ret  beset,  i  Øieblikket 
afholde  en  Regering  —  jeg  sigter  ikke  specielt  paa  den 
nuværende  —  fra  at  kuldkaste  Forfatningen,  at  tage 
det  ene  af  A-^enstres  Alternativer,  et  Forfatningsbrud ? 
Det  kan  efter  det  Ovenstaaende  ikke  være  Tvivlen  om 
Statscoupets  aktuelle  Mulighed.  Altsaa  niaa  det  være 
det  moralske  Hensyn.  Dette  kan  enten  være  et 
privat  eller  et  ofienhgt.  Overfor  det  Første  kan  En- 
hver sige  om  sig  selv,  hvorledes  han  vilde  handle  som 
Magthaver,  men  dette  er  jo  ligegyldigt,  saalænge  han 
ikke  er  det.  Men  om  hvad  en  Anden  som  Magthaver 
vil,  veed  han  jo  Intet,  saalænge  denne  ikke  har  betroet 
ham,   hvad   han   efter    sit  Skjøn  anser  som  mest  umo- 

ralsk,  at  bryde  sit  Ord  og  dermed  nedbryde  For- 
fatningen, eller  at  holde  sit  Ord  og  dermed  ned- 
bryde Landet.  Hvilken  af  disse  private  Betragt- 
ninger tilsidst  vil  seire.  kan  ligesaa  lidt  nogen  Anden 
som  jeg  vide. 

Men  dersom  Statscouptanken  ikke  strander  paa 
privat-moralske  Betænkeligheder,  strander  den  i  alt  Fald 
neppe  paa  Betænkeligheder  overfor  den  off enlige 
Moral.  Thi  at  denne  netop  frister  til  et  Statscoup. 
viser  omtrent  hele  den  forudgaaende  Betragtning  saa- 
vel  i  delte  som  i  mit  sidste  Skrift.  Der  ere  vistnok 
Omraader,  hvor  den  nuværende  Demoralisation  kan 
standses  uden  Brud  paa  Forfatningen.  Dette  gjælder 
om  Embedsstanden .  Dommerne  fraregnet.  For  en 
blot  nogenlunde  kraftig  konstitutionel  Regering  behøves 
der  t.  Ex.  blot  et  Ord  for  at  sende  Hs.  Høiærværdig- 
hed  Biskop  Monrad  med  Posten  tilbage  til  Nykjøbing, 
med  mindre  han  skulde  foretrække  at  slaae  sig  til  Bo 
i  Middelfart,  og  til  at  give  Prof.  Matzen  Valget  mel- 
lem Universitetet  og  vore  Valgmøder,  og  til  overhovedet 
at  slaae  vor  Embedsstand  i  begge  Partier  saa  haardt, 
at  den  taber  baade  „politisk"  Sands  og  Mæle.  Men 
paa  andre  Frihedens  Omraader  standses  Demorahsa- 
tionen  kun  ved  en  Forandring  af  Forfatningen,  og  kan 
denne  ikke  hidføres  ved  en  Overenskomst  mellem  Re- 
gering og  Repræsentation,  er  Statscoupets  Vei  den 
eneste.  Dertil  hører  for  det  Første  Dom  mer  friheden. 
Som  Forfatningen  nu  er,  have  de  Herrer  Assessorer 
frit  Spil  saavel  i  Landsbykroerne  og  paa  kjøbenhavnske 
Forretningskontorer  som  i  deres  Retslokaler.  Hvad 
virker   da   paa   Offenligheden    mindst    umoralsk,    enten 

at  et  Statscoup  fratager  dem  denne  Frihed  eller  at 
Befolkningen  tilsidst  taber  Tilliden  til  vore  Domstole? 
Hvad  virker  mindst  umoralsk  enten  ved  et  Magtsprog 
at  indskrænke  den  nuværende  Pressefrihed,  eller  at 
Pressen  benyttes  som  et  Organ  for  det  ene  Partis 
giftigste  Udgydelser  imod  det  andet,  medens  det  selv 
er  blind  som  en  Muldvarp  for  sin  egen  Misere?  Hvad 
er  mindst  demoraliserende  for  Folket,  enten  at  en 
Regering  tiltvinger  sig  en  sømmelig  Behandling  i  Pres- 
sen, eller  at  den  staaer  som  den  latterligste  Modsigelse 
mellem  Magtens  Indehaver  og  den  fuldstændige  Magtes- 
løshed overfor  den  feigeste  Modstander  af  Alle,  den 
journalistiske  Plebs?  Virker  det  maaske  mere  umoralsk 
paa  Folket,  at  den  nuværende  Forsam  li  ngsfrihed  ind- 
skrænkes, end  at  man  uhindret  samles  inden  lukkede 
Døre  ophidsende  hverandre  mod  de  fraværende  Med- 
borgere, saa  at  enhver  Forsoning  bliver  umulig  —  eller 
at  man  mødes  i  det  Frie  med  knyttede  Næver  og 
vender  hjem  med  blodige  Pander?  Er  maaske 
ikke  enhver  af  Grundlovens  Goder  saaledes  misbrugt, 
at  vi  ved  en  fortsat  Frihed  staae  Fare  for  at 
ende  som  et  af  de  lovløseste  og  raaeste  Folk.  Gud 
har  skabt? 

Fra  den  offenlige  Morals  Standpunkt  er  der  i  de 
nævnte  Retninger  Intet,  som  for  Tiden  kan  gjøre  en 
upartisk  Indskrænkning  af  Friheden  mere  betænkelig, 
end  Frihedens  Benyttelse  er  det.  Lad  os  da  betragte 
den  Repræsentationen  ved  Grundloven  hjemlede 
Frihed.  Jeg  spørger  derfor:  Hvad  er  den  moralske 
Forskjel  mellem  Visnepolitik  og  Statscoup? 
Visnepolitikerne  sige:     „Vi  ville  lægge  Regeringen  alle 

mulige  Hindringer  i  Veien  for  at  fremme  Landets  Ud- 
vikling, thi  vi  ville  selv  til  Magten,  men  hvad  vi  der- 
paa  ville,  vide  vi  endnu  ikke."  Statscoupet  svarer:  ,.Ja. 
naar  I  ikke  ville  Andet,  dømme  I  jo  Eder  selv  baade 
som  uberettigede  til  Magten  og  som  uværdige  til  læn- 
gere at  repræsentere  Folket;  det  er  derfor  bedst,  at  I 
strax  pakke  sammen."  Visnepolitikerne :  „Vi  skylde 
ikke  Dig  Ansvar  for  vore  Handlinger,  thi  forfatnings- 
mæssig kan  Du  intet  Ansvar  gjøre  gjældende  imod 
os."  Statscoupet:  „I  lige  Maade;  jeg  skylder  foreløbig 
heller  ikke  Eder  Regnskab  for  mine  Handlinger,  thi 
naar  Forfatningen  er  kuldkastet,  kunne  I  ikke  „for- 
fatningsmæssig" reise  „Ansvar"  imod  mig,  og  om  I 
senere  kunne  det.  derom  ville  vi  først  nappes."  Visne- 
politikerne :  „Men  Dette  er  jo  et  Brud  paa  et  Ord,  et 
Spilfægteri  med  Folkets  helligste  Rettigheder."  Stats- 
coupet :  „Ordbrydere  og  Spilfægtere  kunne  I  selv  være, 
thi  ogsaa  I  have  som  Folkerepræsentanter  hellig  be- 
svoret Grundloven,  denne  have  I  svigtet  ved  ikke  at 
ville  arbeide  paa  dens  Gjennemf øreise  til  Folkets  Ud- 
vikhng,  og  I  have  det  dobbelt  ved  at  tage  Diæter  for 
Eders  Dovneri."  Visnepolitikerne :  „Men  Grundloven 
nævner  ingen  Straf  for  Dovenskab."  Statscoupet:  „Nei. 
men  Grundloven  nævner  heller  ingen  Straf  for  Stats- 
coup." 

Ere  disse  RepHker,  fra  begge  Sider,  maaske  ikke 
korrekte?  Nu  vel.  saa  imødegaa  mig.  men  ikke  som 
sædvanlig  med  halve  Citater  og  halve  Løgne,  thi  deraf 
faae  de  Herrer  Recensenter  ingen  Fornøielse.  Indtil 
videre  spørger  jeg  da:  Hvori  bestaaer  saa  den  moralske 
Forskjel    mellem  Visnepolitik   og  Statscoup?     Jeg  sva- 

rer:  Begge  ere  et  Brud  paa  et  Løfte,  og  Intet  af  dem 
kan  derfor  moralsk  forsvares.  Men  spørges  der  frem- 
deles: Fra  hvilken  af  dem  udgaaer  Forargelsen,  og 
hvilken  af  dem  rummer  Muligheden  til  den  for 
Folket  bedste  Udgang,  bliver  Fordelen  ubetinget  paa 
Statscoupets  Side.  Thi  det  er  ikke  fra  Statscoupet.  at 
Yisnepolitiken  udgaaer.  men  det  er  af  Visnepolitikeu. 
at  Statscoupet  affødes.  Og  Yisnepolitiken  viser  ingen 
Mulighed  for  Landets  Udvikling,  thi  den  er  Negationen 
af  al  Udvikling,  men  Statscoupet  gjør  det.  thi  det  er 
Kegationen  af  Yisnepolitiken.  Begge  ere  umoralske. 
og  Intet  af  dem  duer  derfor  moralsk  som  et  Exempel 
til  Efterfølgelse.  Men  spørges  der  atter:  Hvilket 
Exempel  er  mindst  demorahserende.  bliver  Fordelen 
atter  paa  Statscoupets  Side.  thi  Yisnepolitiken  erFeig- 
h  ed  ens  Brud  paa  et  Løfte,  men  Statscoupet  er 
Modets,  selv  hvor  det  ingen  Modstand  møder.  I 
hele  dette  Forhold  ligger  den  Fare.  som  truer  vor 
Forfatning:  deri.  at  Statscoupet  ikke  er  enDøit 
mere  umoralsk  end  den  nuværende  Tilstand; 
det  staaer  ikke  overfor  politisk  hæderlige  Modstandere, 
og  det  kan  derfor  ikke  moralsk  imponeres  af  dem:  det 
vil  som  enhver  resolut  Handling  overfor  forknytte  og  fam- 
lende Modstandere  altid  vinde  Sympathi  for  sig.  Og 
Fristelsen  stiger  ved.  at  medens  det  i  Øieblikket  ikke 
risikerer  nogen  fysisk  Modstand,  hvis  det  vil  anvende  den 
ringeste  Omtanke,  kan  Situationen  under  en  anden  Hold- 
ning af  Oppositionen  til  Programer  og  Hæren  let  og  hur- 
tigt ændre  sig.  og  at  det  derfor  kan  blive  for  sent.  Og 
Fristelsen  modvirkes  ikke  ubetinget  ved  Haabet  om 
fredelige   Tilstande.     At   Udsigten    dertil   ikke    er    lys, 


120 

ere  vel  Alle  enige  om.  Men  Schatteringen  er  jo 
subjektiv.  Jeg  for  mit  Vedkommende  har  endnu  ikke 
opgivet  Troen  paa  en  Overenskomst,  og  saalænge  jeg 
har  denne  Opfattelse,  formulerer  jeg  derefter  min 
Politik.  Men  kunde  jeg  tænke  mig  Statscoupet  sige: 
„Nei,  Situationen  staaer  ikke  til  at  redde ;  Partikampen 
har  vist  os  Demoralisationen  saa  omfattende,  og  dens 
Ledelse  har  vist  os  Partiførernes  Evner  saa  simple,  at 
selv  om  deres  Villie  vaktes,  vare  de  uformuende  til  at 
gjenopbygge,  hvad  de  have  nedbrudt,  og  den  har  vist 
os  Folket  saa  blindt  eller  saa  ligegyldigt  overfor  sit 
eget  Vel,  at  det  ikke  vil  vælge  sig  andre  Førere"  — 
ja,  da  kunde  jeg,  efter  hvad  som  hidtil  foreligger, 
ikke  modbevise  det. 

Hvem  er  det  saa,  der  „opfordrer"  til  Statscoup? 
Mig  kan  det  jo  ikke  være,  thi  jeg  opfordrer  netop  til 
Forlig,  altsaa  til  det  Modsatte;  jeg  gjør  det  ikke  i  al- 
mindelige og  svævende  Talemaader  om  Fordragelighed 
mellem  Høire  og  Venstre,  mellem  By  og  Land  o.  L., 
men  klart  og  positivt  søger  jeg  Forligets  Mulighed 
i  Koalitionen  mellem  de  store  og  de  smaa  Bønder 
med  Ministeriets  Afgang  som  Løsen,  med  et  for  Konge- 
magten antageligt  Program,  og  jeg  skal  i  det  Følgende 
paavise  et  saadant  —  ingenlunde  fordi  jeg  betragter 
denne  Koalition  som  en  i  alle  Retninger  tilfredsstillende 
Udgang,  men  fordi  der  ingen  anden  gives  under  vort 
Lands  økonomiske  og  politiske  Forhold.  Dersom  jeg 
ønskede  et  Statscoup,  vilde  jeg  sige  til  Venstreførerne: 
Stram  Knuden  endnu  stærkere,  „tving",  om  muligt  strax, 
Regeringen  til  et  Forfatningsbrud,  og  jeg  var  da  under 
de  nuværende  Partiforhold  m.  A.  noget  nær  sikker  paa 
Venstres   ynkelige  Nederlag.     Hvad   er  det,   som    „op- 

fordrer"  til  et  Statscoup?  Det  er  almindelig  den  Op- 
løsning, som  gaaer  gjennem  vore  offenlige  Forhold,  og 
af  alle  SpHdens  Elementer  er  det  specielt  Rigsdagens 
Visnepolitikere,  der  paa  det  Allerstærkeste  friste 
en  Regering,  som  sætter  Landets  Vel  over  Ethikens 
Lov,  til  at  kaste  den  misbrugte  Forfatning  overbord 
og  til  at  forsøge  et  nyt  og  frugtbart  Statsliv. 


V. 
Erobring. 


F, 


ølg  de  Sagkyndige",  lyder  det  overalt  fra 
BefæstDingssagens  Venner.  Hvad  vil  dette  egenlig  sige  ? 
Intet.  Et  tomt  og  aandløst  Raad.  Hvem  er  de  Sag- 
kyndige? „Hærens  og  Flaadens  Officerer".  Men  disse 
ere  jo  ikke  enige  i  Opfattelsen  af  Landets  Forsvar; 
saavel  heri  som  i  alt  Andet  ere  de  i  den  Grad  uenige, 
at  de  ikke  engang  kunne  trives  i  det  samme  Lokale. 
Altsaa:  „Følg  Hærens  Officerer,  disse  ere  de  rette 
Sagkyndige  paa  Befæstningssagens  Omraade."  Men 
heller  ikke  de  ere  enige.  Hvorfor?  Fordi  der  ligesaa 
vel  her  som  andetsteds  maa  være  en  Majoritet  og  en 
Minoritet.  Altsaa:  „Følg  Majoriteten  af  Hærens 
Officerer,  den  er  for  Kjøbenhavns  Befæstning".  Muligt. 
Følger  saa  deraf,  at  Befæstningen  er  rigtig?  „Ja,  thi 
de  fleste  Stemmer  betyde  Retten".  Au  —  det  er  jo 
Hr.  Hørups  Ord.  Man  ser  saaledes,  at  „Følg  de  Sag- 
kyndige" opløser  sig  i  det  mest  Usagkyndige  af  Alt,  at 
troe  paa  Flertallet,  blot  fordi  det  er  Flertallet.  Hvem 
skal  man  da  følge,  naar  man  vil  danne  sig  en  Mening 
om  Forsvarssagen?  Thi  prætenderer  man  ikke  derpaa, 
kan  man  ligesaa  godt  følge  Minoriteten  som  Majoriteten 

af  de  Sagkyndige,  i  og  for  sig  er  der  ikke  Spor  af  Change 
for,  at  Sandheden  ligger  mere  det  ene  end  det  andet 
Sted.  De  sidste  Erfaringer  vise.  at  Sandheden  den- 
gang laa  hos  Minoriteten.  ,. Befæst  ikke  Danevirke". 
lød  det  dengang  fra  ^lajor  Dinesen.  „Befæst  den". 
lød  det  fra  Flertallet  af  de  Sagkyndige.  „Optag  ikke 
engang  en  Feltstilling  ved  Danevirke".  lød  det  atter. 
„Optag  den"  svarede  man.  Hvem  fik  Ret?  „Angrib 
Preusen".  lød  det  1870  fra  de  fleste  Sagkyndige  i 
Frankrig.  „Angrib  det  ikke."  advarede  man.  Hvem 
fik  Ret?  Altsaa.  vil  man,  hvad  enten  man  er  Fagmand 
eller  ikke.  danne  sig  en  selvstændig  Opfattelse,  kan 
man  hverken  følge  Majoriteten  eller  Minoriteten  af  de 
Sagkyndige,  d.  v.  s.  man  kan  slet  ikke  følge  de 
Sagkyndige,  ellers  blev  Opfattelsen  jo  heller  ikke 
selvstændig.  Først  naar  den  er  dannet,  viser  den  sig 
som  tilhørende  Majoriteten  eller  Minoriteten  eller  dels 
den  ene  dels  den  anden. 

Hvad  der  gjælder  om  de  militaire  Sagkyndige,  maa 
gjælde  om  alle  andre :  Ingen  af  dem  har  i  Diskussionen 
Krav  paa  at  følges,  alene  fordi  han  opfylder  de  ydre 
Betingelser  for  at  henregnes  til  de  Sagkyndiges  Kreds. 
Om  han  tillige  opfylder  de  indre,  skal  hans  Argumen- 
tation vise.  men  saa  er  det  jo  ligegyldigt,  om  han  op- 
fylder de  ydre.  Jeg  foranlediges  til  hele  denne  Be- 
tragtning ved  „Vort  Forsvars"  Anmeldelse  af  „Forl. 
eller  Rev."  Jeg  havde  nemlig  betegnet  de  event.  Ud- 
gifter til  Forsvaret  som  en  for  vor  indre  Udvikling 
stor  og  trykkende  Byrde,  i  Modsætning  til  en  tidhgere 
Udtalelse  af  Prof,  Falbe-Hansen  („Vort  Fors."  Nr.  15): 
„Det  er  aldeles  meningsløst",  siger  han.  ,.at  det  danske 
Folk  ikke  kan  udrede  en  saadan  Sum"  —  dengang  stod 

det  paa  50  Millioner  —  „uden  at  blive  ruineret  eller 
uden  at  standse  Gjennemførelsen  af  andre  nødvendige 
og  nyttige  Reformer  og  Fremskridt".  Som  Enhver 
veed ,  var  min  Udtalelse  ikke  en  Indvending  mod 
Forsvaret,  men  mod  den  gængse  og  efter  min  Mening 
vildledende  Betragtning,  at  Udgiften  var  en  let  over- 
kommelig Byrde.  Hertil  bemærker  Red.  af  „V.  F.", 
at  .,med  al  Anerkjendelse  af  Hr.  O. 's  Skarpsindighed 
i  det  Hele  er  det  unægtelig  vor  Anskuelse,  at  vi  paa 
det  rent  saglige  økonomiske  Omraade  ulige  hellere  ville 
have  Hr.  F.  H.  til  Meningsfælle  og  Hr.  O.  til  Mod- 
stander end  omvendt."  Jeg  prætenderer  aldeles  ikke 
paa,  at  den  ærede  Red.  skal  foretrække  en  Sagkyndig 
fremfor  mig  til  Modstander,  men  jeg  troer,  at  den  bør 
skaife  sig  en  anden  „Meningsfælle'-'  end  Hr.  Falbe- 
Hansen.  For  det  Første  gad  jeg  nok  vide,  hvorledes 
han  vil  anvende  50  Mill.  paa  Forsvaret  „uden  at 
standse"  „andre  nyttige  Reformer",  som  aarevis  have 
staaet  paa  Dagsordenen,  og  hvorledes  hans  Flothed 
stemmer  med  den  „Sum  af  Lidelser",  som  vort  Over- 
skud i  Statskassen  repræsenterer,  efter  hans  egne  Ord. 
Medens  det  ellers  saavel  offenlig  som  privat  gjælder 
om  store  Summer:  Den  og  den  Udgift  anse  vi  for  mest 
presserende,  altsaa  vente  vi  foreløbig  med  de  andre  — 
vil  Hr.  Prof.  slet  ikke  vide  af  nogen  „Standsning". 
Dersom  han  kan  vise  sine  Tilhørere,  hvorledes  de  til 
enhver  Tid  kunne  skaffe  sig  Alt,  hvad  der  er  „nød- 
vendigt og  nyttigt",  uden  at  „standses"  af  Hensyn  til 
Fremtidens  „Lidelser",  ville  de  velsigne  ham  i  hans 
<jrav. 

Dernæst  skrev  Hr.  Professoren,  at  de  50  Mill.  kun 
udgjøre  „1  Procent"  af  vor  „Nationalformue",  som  han 

sætter  til  „en  Værdi  af  5000  Millioner  Kr.  Disse  5000 
Mill.  Kr.  repræsentere  Værdien  af  det.  som  skal  for- 
svares". Det  var  som  bare  Fanden.  Hr.  Prof.  troer 
altsaa.  at  hvis  Tydskland  erobrer  Danmark,  hjemfører 
det  Alt.  hvad  der  kan  transporteres.  Rub  og  Stub. 
Værdipapirer,  Guld  og  Sølv,  Materialier,  Varer,  Krea- 
turer o.  s.  V..  og  at  det  brænder  vore  Bysjninger  og 
sætter  vore  Marker  under  Vand?  Nei.  vistnok  er  Bis- 
marck  en  haard  Mand,  men  en  saadan  Attila  er  han  ikke. 
Der  maa  bestemt  være  foresvævet  Hr.  Prof.  Noget  om  de 
bekjendte  5  Milliarder.  Thi  det  er  vel  klart,  at  rent  tinan- 
sielt  betragtet  gjælder  vort  Forsvar  ikke  „Nationalfor- 
muen- men  kun  de  Værdier,  der  enten  ødelægges  ved 
Krigen  eller  maae  udbetales  som  Krigserstatning  til  Den. 
som  event,  beseirer  os.  Antages,  at  vi  ved  et  Udlæg  af 
50  Mill.  til  Forsvarsforanstaltninger  afværge  et  Tab 
ved  Krigen  af  50  Mill.,  have  vi  altsaa  betalt  ikke  „1" 
men  100  Procent  af  „Det.  som  skal  forsvares".  Jeg 
veed  ikke  om  den  ærede  Red.  af  ,,Vort  Forsvar"  frem- 
deles holder  paa  Prof.  Falbe-Hansen  som  „Menings- 
fælle" —  eller  om  den  nu  ikke  finder,  at  ogsaa  „de 
Sagkyndige"  ypperlig  kunne  konfundere  de  simpleste 
Begreber,  naar  de  kun  have  de  ydre  Betingelser  men 
ikke  de  indre  for  at  tale  med? 

Jeg  bebreidede  „Vort  Forsvar",  at  det  med  sin 
Opfattelse  af  Kjøbenhavns  Befæstning  som  vort  For- 
svars conditio  sine  qva  non  havde  støttet  Forsvarsad- 
dressen,  som  ikke  nævner  denne  Foranstaltning.  Herpaa 
svarer  den  ærede  Red.:  „Hvorfor  skulle  vi  ikke  støtte 
Bestræbelser,  som  kunne  være  til  Gavn  for  Landets 
Forsvar,  selv  om  disse  ikke  ligefrem  have  Kjøbenhavns 

permanente  Befæstning  til  Formaal.  Flaadens  Udvikling 
ligger  os  jo  i  lige  høj  Grad  paa  Hjerte,  og  derfor 
støtte  vi  efter  Evne  enhver  Bestræbelse  i  denne  Ret- 
ning; men  selv  overfor  helt  andre  Omraader  kan  „V.  F."^ 
indtage  en  velvillig  Holdning;  vi  skulle  exempelvis  blot 
nævne  Skyttebevægelsen,  Omsorgen  for  Soldatens  og 
Matrosens  Velbefindende  i  Krig  som  i  Fred,  det  er 
Altsammen  Omraader,  der  uden  at  staae  i  umiddelbar 
Forbindelse  med  Kjøbenhavns  permanente  Befæstning 
have  vor  fulde  Sympathi,  uden  at  vi  kunne  erkjende 
derved  at  fortjene  nogen  Bebreidelse."  Jeg  indrømmer, 
at  dette  Svar  er  formelt  rigtigt.  Men  det  forklarer 
ingenlunde  „V.  F."'s  Understøttelse  af  Addressen.  Thi 
ligesaa  lidt  som  Befæstningen  omtaler  denne  med  et  Ord 
„Flaadens  Udvikling".  „Skyttebevægelsen",  „Soldatens 
og  Matrosens  Velbefindende"  eller  nogetsomhelst  andet 
Omraade.  Den  gaaer  saa  forsigtigt  uden  om 
ethvert  positivt  Forsvarsprogram ,  at  Alle  og  Enhver 
med  Undtagelse  af  Afvæbningsmændene  kunne  under- 
skrive den.  Just  derved  bevirker  den  det  Modsatte  af, 
Hvad  den  tilsigter:  dens  Programløshed  viser  den 
dybe  Splid,  som  hersker  i  Befolkningen  om  For- 
svarssagens  Ordning.  Og  hvad  Andet  skulde  der  vel 
vise  sig,  naar  man  spørger  den  store  militairt  og  poli- 
tisk ukyndige  Mængde  om  dens  Mening? 

I  sin  Anmeldelse  af  „Forl.  eller  Revol."  har  Hr. 
Folkethingsmand  F.  Bajer  nu  omsider  indrømmet  det 
Selvmodsigende  hos  „Foreningen  til  Danmarks  Neutra- 
lisering" :  baade  at  ville  skaffe  Danmark  „en  af  Eu- 
„ropa  anerkjendt  vedvarende  Neutralitet  i  Lighed  med 
„Schweiz's  og  Belgiens",  altsaa  en  væbnet  Neutralitet 
med  en  væbnet  Garanti  —  og   at   arbejde  for  „Opret- 

teisen  af  en  international  Voldgiftsret  til  Paadømmelse 
af  alle  mellemrigske  Stridigheder"  til  Forebyggelse  af 
Krige.  Det  er  jo  ogsaa  indlysende,  at  theoretisk  vilde 
Voldgift  i  ..alle"  mellemrigske  Stridigheder  betyde 
Krigenes  Afskaffelse  og  derved  Protesten  mod  den 
Neutralitetens  krigeriske  Hævdelse,  som  „Foreningen" 
udtrykkelig  fordrer  —  og  at  praktisk  vilde  Danmarks 
Neutralisering  eluderes  alene  derved,  at  vi  ikke  kunde 
modsætte  os  dens  Krænkelse,  inden  denne  havde  været 
indanket  for  en  Voldgiftsret.  Men  for  at  undskylde 
hin  Modsigelse  i  Foreningens  Program  anvender  Hr. 
Bajer  en  Udflugt,  som  ikke  er  ualmindehg  hos  en  vis 
Klasse  af  Polemikere,  nemlig  at  sigte  Modstanderen 
for  at  „hænge  sig  i  et  Ord".  Han  paataler  saaledes 
det  .,aldeles  uberettigede",  at  jeg  lægger  et  stærkt 
Eftertryk  paa  Ordet  „alle",  „som  i  vort  Program  al- 
deles ikke  er  fremhævet".  Nej.  „alle"  er  vistnok  ikke 
trykt  med  fede  Typer  i  Programet,  og  vel  kan  i  en 
Diskussion  et  eller  andet  Ord  løbe  med,  som  det 
vilde  være  Ordkløveri  at  fæste  sig  ved.  Men  naar  man 
i  faa  Linier  vil  opstille  et  Program,  underskrevet  af 
29  Indbydere,  da  bør  ethvert  Ord  være  nøie  overveiet, 
om  Uklarhed  skal  undgaaes.  Jeg  kæmper  derfor  ikke 
som  han  siger,  mod  „VeirmøUer",  som  jeg  selv  op- 
stiller, thi  det  var  ikke  mig  men  ham,  som  opstillede 
Voldgift  i  „alle-'  mellemrigske  Stridigheder.  Og  jeg 
„kæmper"  ikke  mod  hans  Veirmøller,  thi  jeg  blæser 
dem  omkuld  med  samme  Lethed,  som  vare  de  Kaart- 
huse. 

Det  hjælper  ikke  Hr.  Bajer,  naar  han  skriver: 
„Hr.  O.  kunde  ligesaa  gjerne  have  sagt:  Ingen  maa 
„tage  sig  selv  til  Rette.     Altsaa  maa  heller  aldrig  Po- 

„litiet  bruge  Stavene.  Garantimagterne  ere  i  det  fore- 
„liggende  Tilfælde  det  internationale  Politi."  Men  For- 
holdet mellem  Borgeren  og  Politiet  er  helt  forskjelligt 
fra  det  mellem  den  neutraliserede  Smaastat  og  Graranti- 
magterne.  Thi  selv  i  det  eneste  Tilfælde,  hvori  Bor- 
geren maa  „tage  sig  selv  til  Rette",  nemlig  som  Nød- 
værge, skal  han  det  ikke,  thi  han  taber  ikke  sin  Ret 
ved  at  undlade  det;  og  Politiet  kan  drages  til  Ansvar 
ved  Domstolene  for,  hvorledes  det  har  brugt  Stavene 
til  Borgerens  eller  til  sin  egen  Beskyttelse.  Men  den 
neutraliserede  Smaastat  skal  uvægerlig  „tage  sig  selv 
til  Rette",  ved  med  Magt  at  modsætte  sig  enhver 
Krænkelse  af  sit  Territorium,  ellers  taber  den  øieblik- 
kelig  sin  Ret  som  neutral  Stat;  og  Garantimagterne, 
som  skulle  hjælpe  den  i  dens  Forsvar,  naar  det  for- 
langes, kunne  ikke  gjøres  ansvarlige  for,  hvorledes 
de  have  gjort  det.  thi  de  ere  som  Stormagter  selv  den 
høieste  Domstol.  Hr.  Bajers  Parallel  viser  derfor 
yderligere  hans  forvirrede  Opfattelse  af  de  internationale 
Stridigheders  Problem. 

Men  naar  der,  efter  hans  Indrømmelse,  ved  Vold- 
gift i  „alle"  mellemrigske  Konflikter  skal  forstaaes 
Voldgift  ikke  i  „alle",  særlig  ikke  i  Krænkelsen  af 
neutralt  Territorium,  saa  er  der,  som  han  siger,  for- 
melt tilvisse  „intet  Modsigende  i  at  virke  samtidig 
for  Neutralisering  og  for  Voldgift",  om  end  Smaa- 
statens  europæiske  Neutralisering  skal  opretholdes  ved 
Krigens  Medium,  Magten,  den  europæiske  Voldgift  i 
andre  internationale  Stridigheder  saavidt  muligt  ved 
Fredens  Medium,  Mæglingen.  Derimod  frembringer 
hans  nyeste  Projekt  om  „Voldgift  og  Neutrahsering" 
som  samtidige  nordiske  Fredsmidl er,  en  flagrant 

Modsigelse  mellem  ham  selv  og  lians  ..Forening-'.  Han 
vil  nemlig  have  „et  nordisk  Voldgiftsforbund  for- 
udsat som  det  første  og  et  vedvarende  nordisk  Neu- 
tralit etsforbund  som  det  andet  Mellempimkt  paa 
Veien  til  en  europæisk  garanteret  Neutrali- 
sering af  de  tre  nordiske  Riger  samtidig-'.  Men  sæt 
nu.  at  Magterne  efter  hans  ..Forenings"  Program, 
strax  vedtoge  Danmarks  „europæisk  garanterede  Neu- 
tralisering-', hvad  blev  der  saa  „samtidig"  af  hans 
eget  Program  om  de  ..samtidige  nordiske  Fredsmidler" 
som  det  „første-'  Stadium  o.  s.  v. ?  Nei.  det  er  kun 
Hr.  Bajers  egen  Konfusion,  som  er  og  forbliver  „sam- 
tidig-' i  Alt.  hvori  han  vil  gjøre  sig  gj ældende. 

Til  det  mest  Kuriøse,  Hr.  Bajer  nogensinde  har 
præsteret,  hører  hans  „folkeretlige-'  Besvarelse  af  det 
Spørgsmaal,  jeg  i  mit  sidste  Skrift  stillede  ham:  Hvor- 
ledes kan  ..Foreningens-'  og  hans  eget  Organ.  „Freden-', 
anbefale  Oprettelsen  af  et  neutralt  Bælte  af  Smaastater 
mellem  Frankrig  og  Tydskland.  thi  hvorledes  skal  da 
Frankrig,  naar  der  var  et  saadant  Bælte,  kunne 
komme  til  virksomt  at  gjøre  den  væbnede  Garanti 
gjældende  ved  at  angribe  Tyskland,  dersom  dette  kræn- 
kede vort  Territorium?"  Han  svarer:  ,.Yed  at  lade 
„Garantimagternes  Tropper  frit  marchere  gjennem  det 
,.neutrahserede  Omraade  i  et  Tilfælde  som  det  fore- 
„ liggende  vilde  den  neutrale  Stat  ligesaa  lidt  tage 
„Parti,  som  f.  Ex.  jeg  vilde  tage  Parti,  naar  jeg  paa 
„Gaden  gjorde  Plads  for  en  Politibetjent,  der  forfulgte 
„en  flygtende  Tyv."  Men  for  det  Første  er  Tydskland 
ikke  en  „flygtende  Tyv"  gjennem  Belgiens.  Schweiz's 
eller  gjennem  det  „neutraliserede"  elsassk-lothringske 
Territorium.     Hr.  Bajer  behøver  derfor  ikke  at  „gjøre 

Plads"  for  Frankrig.  Dernæst  er  „fri  Gjenuemmarch" 
for  Garantimagterne  gjennem  neutralt  Territorium, 
saavel  i  „det  foreliggende"  som  i  alle  andre  Tilfælde, 
aldeles  stridende  mod  Neutralitetsbegrebet.  Det  er 
tvertimod  en  neutral  Stats  Skyldighed  at  afvæbne  en- 
hver TroppeafdeUng.  som  betræder  dens  Omraade,  med 
mindre  denne  kommer  der  for  at  hjælpe  den  selv 
imod  en  anden  Magt.  som  besætter  dens  Territorium, 
men  i  saa  Fald  bliver  den  Førstes  „Gjennemmarch  jo 
ikke  „fri".  Hr.  Bajer  forestiller  sig  en  Armee  paa 
Gjennemmarch  som  en  „Politibetjent"  med  et  Haand- 
jern  i  den  ene  Haand  og  en  Kjæp  i  den  anden.  Derfor  be- 
griber han  ikke,  at  „Gjennemmarchen"  nødvendig  maatte 
nedkalde  Krigens  Forstyrrelser  og  Hjemsøgelser  over 
den  neutrale  Stat  og  derved  berøve  den  Fordelen  af 
dens  garanterede  Neutralitet.  Dersom  saaledes  Frankrig, 
for  at  hjælpe  Danmark  mod  en  territorial  Krænkelse 
fra  Tydsklands  Side,  skulde  have  Ret  til  at  marchere 
gjennem  et  neutralt  Bælte  mellem  de  to  Stormagter, 
maatte  det  jo  i  alt  Fald  foreløbigt  gjøre  Holdt  ved 
den  tydske  Grændse  og  derved  optage  Krigen  paa 
neutralt  Territorium.  Hr.  Bajers  „Folkeret"  vikler  ham 
saaledes  stadig  ind  i  uopløselige  Selvmodsigelser,  og 
han  selv  er  et  Vidnesbyrd  om.  hvor  dybt  vor  offenlige 
Diskussion  maa  være  sunken,  naar  en  Person  med 
hans  Kvalifikation  kan  fungere  som  Formand  i  en 
Forening,  der  blandt  sine  Støtter  tæller  25  Folke- 
repræsentanter.    Hr.  Berg  har  Ære  af  sit  Tillæg. 

Men  der  er  en  anden  Interesse  ved  Hr.  Bajers 
Personlighed.  Jeg  vil  nemlig  bede  ham  være  saa 
artig  at  oplyse  os,  om  han  er  en  Alvorsmand  eller  en 
Humbug.     Jeg  henledede  hans  Opmærksomhed  paa  to 

Forhold,  hvorom  det  er  hans  uafviselige  Skyldighed 
at  udtale  sig,  men  som  han  hidtil  er  gaaet  udenom. 
1)  Han  begrunder  vor  NeutraHserings  Mulighed  deri. 
at  de  event.  Garantimagter  „have  samme  Fordel  af  et 
neutraliseret  Danmark".  Altsaa  spørger  jeg  ham  atter: 
Er  det  under  en  Søkrig  mellem  Frankrig  og  Tydsk- 
land,  med  elier  uden  Allierede  paa  begge  Sider,  lige- 
saa  betydningsløst  for  Frankrig,  om  det  ved  vor 
Neutralisering  mister  Sjælland  som  Basis  for  et  An- 
greb paa  den  tydske  Kyst.  som  det  er  betydningsløst 
for  Tydskland.  om  det  ved  et  Angreb  paa  fransk  Kyst 
vil  basere  sig  paa  Sjælland  eller  paa  sine  tæt  ved  lig- 
gende Østersøprovindser?  Nei  eller  Ja.  Svarer  Hr. 
Bajer  Nei.  erkjender  han  jo.  at  Magterne  ikke  „have 
samme  Fordel  af  vor  Neutrahsering" .  og  at  denne 
derfor  er  haabløs,  hans  egen  Virksomhed  altsaa  ørkes- 
løs. Svarer  han  derimod  Ja.  saa  skylder  han  os  en 
Nydelse,  vi  endnu  ikke  have  havt.  nemlig  at  se  ham 
producere  sig  paa  det  strategiske  Omraade.  2)  Han 
har  gjentagen  erklæret,  at  vi  selv  af  yderste  Evne 
skulle  forsvare  vor  Neutralitet.  Han  er  altsaa  Forsvars- 
mand. Derfor  spørger  jeg  ham  atter:  Hvorledes 
kan  hau  da  arbeide  sammen  med  anden  Formand  for 
„Foreningen".  Hs.  Velærværdighed  Hr.  Pastor  A. 
Holck,  der  efter  sin  egen  Erklæring  er  en  „fuldstændig 
Afvæbningsmand"  ?  For  Besvarelsen  af  disse  to  Spørgs- 
maal  skal  Hr.  Bajer  ikke  slippe,  saalænge  han  vil 
imødegaae  mine  Angreb  paa  „Foreningen  til  Danmarks 
Betryggelse". 

Der  er  endnu  et  Punkt,  Hr.  Bajer  behager  at 
smutte  fra.  Han  havde  nemlig  fremsat  den  Paastand, 
at  en   Neutralisering  af  Danmark    maatte   medføre   en 

anden  (og  billigere)  Forsvarsplan  end  den,  som  vi  nu 
behøve.  Derfor  har  han  gjentagen  opfordret  de  Sagkyn- 
dige til  at  opstille  en  Forsvarsplan  for  et  neutraliseret 
Danmark.  I  denne  Anledning  har  Oberst  Schroll  i 
„Vort  Forsvar"'  Nr.  104  afgivet  følgende  træffende  og  efter 
min  Mening  uangribelige  Svar:  „Vil  der  ske  nogen  For- 
andring i  vor  militaire  Stilling,  dersom  Stormagterne  er- 
klærede os  neutrale,  istedetfor  at  vi  gjøre  det  selv,  saa  at 
det  bliver  nødvendigt  for  dette  Tilfælde  at  udarbeide  en 
ny  Forsvarsplan?  Dette  Spørgsmaal  maa  ubetinget 
besvares  benægtende;  thi  det  er  aldeles  umuligt  at 
nævne  nogen  eneste  Grund  til,  at  vi  behøve  en  anden 
Forsvarsplan  i  det  ene  Tilfælde  end  i  det  andet.  Der- 
som Stormagterne  neutralisere  Danmark,  det  vil  sige, 
dersom  de  imellem  sig  selv  indbyrdes  blive  enige  om,  at 
vi  skulle  holde  os  udenfor  enhver  kommende  Krig,  saa 
opnaae  vi  ganske  vist  derved  det  Samme  i  Tilfælde  af 
en  Krig,  som  om  vi  selv  havde  erklæret  os  neutrale, 
men  heller  ikke  en  Smule  mere.  Thi  saasnart  en 
eller  anden  af  de  stridende  Magter  finder  sin  Fordel 
ved  at  bryde  Enigheden  om  vor  Neutralitet  —  som 
næppe  altid  kan  bevares  imellem  Magter,  som  slaas 
indbyrdes  —  saa  vil  han  overfor  os  bære  sig  ad  ganske 
som  i  det  forrige  Tilfælde;  han  vil  først  forsøge  at 
vinde  os  med  det  Gode,  men  da  der  ikke  er  nogen- 
somhelst  Udsigt  til,  at  dette  kan  lykkes,  fordi  vi  ere 
forpligtede  af  samtlige  Stormagter  til  at  holde  os 
udenfor  Striden,  saa  vil  han  ikke  spilde  sin  Tid  med 
ørkesløse  Underhandlinger  i  den  Anledning,  men  han 
vil  strax  belave  sig  paa  at  anvende  Vold  imod  os. 
Men  hvilke  Midler  har  han  da  til  sin  Raadighed?  Ja, 
der    er    vel    ikke    andre   Midler    dertil,    end    enten    at 

sende  os  en  Flaade  eller  en  Hær  eller  begge  Dele  paa 
Halsen  akkurat  ligesom  i  forrige  Tilfælde,  og  han  kan 
vel  heller  ikke  bære  sig  anderledes  ad  med  at  bom- 
bardere Kjøbenhavn  eller  med  at  landsætte  Tropper, 
naar  Stormagterne  have  sagt.  at  vi  ikke  maa  deltage 
i  Krigen,  end  naar  vi  selv  sige.  at  vi  ikke  ville. 
Om  det  er  Stormagterne,  der  sende  et  Stykke  Papir 
til  os,  hvori  vi  erklæres  neutrale,  eller  det  er  os.  der 
sende  et  Stykke  Papir  til  Stormagterne,  hvori  denne 
Erklæring  staaer,  kan  vel  ikke  øve  nogen  Indflydelse 
paa  Udfaldet  af  en  Kamp  om  Landgang  et  eller  andet 
Sted  paa  Sjælland  eller  forandre  Virkning  af  Bomberne 
i  Kjøbenhavn.  Vi  maa  vel  altsaa  i  det  ene  som  i  det 
andet  Tilfælde  sende  vor  Flaade  og  Hær  imod  Fjenden 
for  at  se  at  stoppe  ham,  og  lykkes  det  ikke.  maa  vi 
vel  fortsætte  Kampen  yderligere  og  tilsidst  søge  at 
forsvare  selve  Hovedstaden,  det  vil  sige,  vi  maae  følge 
den  af  Regeringen  allerede  for  længe  siden  angivne 
Forsvarsplan,  som  jo  netop  er  affattet  med  det  Maal 
for  Øie,  som  da  foreligger,  at  værge  vor  Neutralitet. 
Det  er  ligefrem  en  Umulighed  at  gjøre  noget  Andet, 
naar  vi  kæmpe  for  vor  Neutralisering,  end  for  vor  Neu- 
tralitet, og  det  er  derfor  en  Urimelighed  at  forlange  en 
ny  Forsvarsplan  af  de  Sagkyndige  for  et  neutraliseret 
Danmark."  Dette  har  Hr.  Bajer  endnu  ikke  forsøgt  at 
imødegaae.  Altsaa  spørger  jeg:  Vil  Hr.  Bajer  offenlig 
erkjende  Rigtigheden  af,  eller  offenlig  imødegaae  Ober- 
stens Svar,  saaledes  som  det  sømmer  sig  en  Alvors- 
mand, der  arbeider  for  „Danmark  Betryggelse"  ?  Eller 
vil  han  fremdeles  i  Taushed  forbigaae  dette  Svar, 
som  han  selv  har  forlangt,  og  rumle  videre  mod  Be- 
fæstningssagen  —  som    det  sømmer  sig  en  Humbug? 

Jeg  vender  mig  nu  mod  saadanne  Udtalelser  i 
Høirepressen  om  „Forl.  eller  RevoL",  der  ligesom 
Hr.  Lazarus'  og  Hr.  Bajers  i  Venstrepressen  af  visse 
Grrunde  mindre  bidrage  til  Diskussionen  end  til  Be- 
lysning af  Partistandpunktet.  —  I  „Ugeblad  for  Dan- 
marks Høirevælgerforeninger"  vil  Hr.  cand.  juris 
Olsen  haabe,  at  „Fremtiden  maa  blive  lysere,  end 
„Forfatterens  (min)  mismodige  Fantasi  synes  at  ville 
„spaae."  Men  saasom  Hr.  Olsen  ikke  med  en  Stavelse 
oplyser  om.  hvori  min  „Fantasi"  bestaaer,  og  endnu 
mindre  om,  hvorfor  den  er  „mismodig",  saa  er  det  jo 
aldeles  ligegyldigt  for  hans  Læsere ,  hvad  han  selv 
„haaber''  eller  ikke  haaber.  Og  det  er  utilbørligt 
imod  en  Forfatter,  som  i  et  større  Skrift  har  søgt  at 
dokumentere  den  Fare,  der  truer  vort  Folk,  at 
bruge  saadanne  Udtryk  uden  Skygge  af  Bevis.  Det 
kommer  af,  at  det  ikke  i  mindste  Maade  er  mine  Be- 
tragtninger over  Folkets  Fremtid,  som  interessere 
Partimanden,  Hr.  Olsen.  Dette  er  derimod  i  høi  Grad 
Tilfældet  med  mine  Angreb  paa  Høire.  Medens 
min  Kritik  af  Venstrefraserne  selvfølgelig  forekommer 
ham  „træffende"  og  værdig  til  at  citeres,  protesterer 
ban  imod  min  Opfattelse  af  Høire.  „Vi  afvise  som  en 
„ubeføiet  Anklage,  at  det  Parti,  der  kæmper  for  at 
„opretholde  og  styrke  det  Bestaaende  gjennem  en  jevn 
„og  rolig  Udvikling,  skulde  „paa  sin  Vis  have  bragt 
„Ulykke  og  Skam  over  Landet"."  Virkehg?  Hvilket 
Parti  var  det  da,  som  i  sin  Omtale  af  Medborgere 
aarevis  gjorde  i  „Træskoe"  og  „Tørvemoser"  og  slog 
sig  op  ved  de  Coninckske  Rigsdagsportraiter?  Var  det 
Høire  eller  Venstre  som  tik  vor  Hær  placeret  i  Dane- 
virkestilUngen   og  havde   forsømt  at  befæste  Dybbøl  og 

tilsidst  satte  Hæren  overstyr  cl.  18.  April?  Det  var 
maaske  Venstre,  der  ikke  blot  lod  Monrad  slippe  bort 
fra  denne  Affaire,  for  hvilken  han  offenlig  har  ved- 
kjendt  sig  Skylden,  men  som  ogsaa  ved  hans  Tilbage- 
komst fra  Nyzeeland  høirøstet  forlangte  denne  „Stor- 
hed" forsørget  i  Statstj enesten?  Skal  jeg  gaae  videre, 
eller  skal  jeg  for  denne  Gang  standse  ved  disse  Exem- 
pler  paa  den  „Ulykke  og  Skam",  som  Høire  i  sin  Vel- 
magtstid  har  præsteret? 

Allerede  under  Diskussionen  af  „Strategi  og  Poli- 
tik" tillod  jeg  mig,  foruden  adskilligt  Andet,  at  gjøre 
Hr.  Dr.  phil.  Manicus  opmærksom  paa,  at  mine  Skrif- 
ter ikke  egne  sig  til  at  recenseres  i  „Berlingske  Tidende", 
fordi  de  stille  Problemer  undet  Debat,  som  ikke  uden 
Taktløshed  kunne  drøftes  i  Regeringens  officielle  Or- 
gan.*) Denne  Avis  har  Hr.  Doktoren  været  saa  be- 
tænksom i  et  Par  Aar  at  mindes,  og  jeg  takker  ham 
hjertelig  derfor,  thi  han  har  derved  sparet  mig  for  en 
Mangfoldighed  af  Berigtigelser.  Men  da  han  havde 
læst  min  sidste  Bog,  „Forl.  eller  Revol.",  er  dog  hans 
Natur  gaaet  over  Optugtelsen.  I  ,,B.  T."  for  13.  Juni 
har  han  nemlig  skrevet  en  rosende  Anmeldelse  af 
Brochuren:  „Forsvarssagens  Behandling  i  Folkethinget, 
kritisk  belyst  til  Oplysning  for  Lægmand  af  1  -|-  2." 
Han  slutter  den  med  nogle  Bemærkninger  fra  sin  egen 
Haand,  som  skulle  vise,  at  „Angrebene  paa  de  Sag- 
„kyndige  kunne  være  saa  puerile  og  latterlige,  at  en 
„Imødegaaelse  ikke  godt  kan  finde  Sted".  Og  som  et 
Exempel  herpaa  anfører  han,  at  „endnu  for  ganske 
„nylig  har  en   bekjendt  Forfatter   (min   Ringhed),   der 


*)  Jeg  havde  dengang  ikke  læst  Artiklerne  af  Hr.  Z. 

„har  gjort  den  Opdagelse,  at  Forstærkningsmændene 
„ikke  kunne  passe  det  Tøi,  der  passer  det  yngre  Mand- 
„skab,  af  den  simple  Grund,  at  de  have  lagt  sig  ud, 
„ment  at  burde  bringe  denne  Opdagelse  tiltorvs  med 
„den  kuriøse  Tilføielse,  at  herpaa  have  de  Sagkyndige 
„eller  Administrationen,  hvad  der  nu  staaer,  selvfølge- 
„lig  ikke  tænkt.  Skulde  der  svares  paa  den  Slags  An- 
„greb,  hører,  som  man  siger,  Alt  op,  og  de  Sagkyn- 
„dige  maatte  da  ligge  i  evigt  Kjævleri. "  Men  for  det 
Første  „staaer  der"  i  min  Bog  ikke  „de  Sagkyndige", 
thi  af  dem  ere  der  Hundreder,  som  have  „tænkt"  det 
Selvsamme  som  jeg.  Men  der  staaer  „Krigsbesty- 
r  el  s  en",  som  under  Forhandlingen  med  Repræsenta- 
tionen aldrig  har  offret  denne  Tanke  et  Ord.  Dernæst 
træffer  det  sig  til  Uheld  for  Hr.  Doctoren,  der  saa 
rask  betegner  alvorlige  og  sandhedssøgende  Betragtninger 
som  „puerile  og  latterlige",  at  mine  Udtalelser  om  For- 
stærkningens Mundering  støtter  sig  paa  en  Autoritet, 
hvis  Sagkundskab  i  dette  Spørgsmaal  er  ligesaa  utvivl- 
som som  uangribelig. 

I  „Vort  Forsvar"  for  6te  Mai  1883  findes  nemlig 
en  ledende  Artikel  af  Kapitain  ved  23de  Batt.  F.  V. 
Krag  „Om  Forstærkningens  Anvendelse  i  Krigen". 
Den  er  optagen  uden  Reservation  af  Redaktionen,  som 
efter  sin  Skik  derved  antyder,  at  den  i  Alt  godkjender 
Artiklen,  og  denne  er  heller  ikke  fra  anden  Haand  no- 
gensinde bleven  anfægtet.  Min  Autoritet  er  altsaa  god 
nok.  Kapt.  Krag  skriver  nu:  „Hvis  man  fik  Bemyn- 
„digelse  til  at  opfylde  Hærlovens  §  28,  hvor  der  staaer, 
„at  Forstærkningens  yngste  Aargange  hvert  andet  Aar 
„kunne  indkaldes  til  større  Øvelser,  maatte  man  dog 
„sende  Munderinger  til  Jj-lland  og  Fyen,  alene  af  den 

„Grund,  at  de  brave  Forstærkningsmænd  sik- 
„kert  have  lagt  sig  endel  ud  og  ikke  kunne 
„passe  Tøi  med  vore  Rekruter".*)  Hermed  „hø- 
rer, som  man  siger.  Alt  op "  —  forDr.  Manicus.med  mindre 
han  kan  faae  blot  Een  af  vore  Forstærkningsofticerer 
eller  Een  af  vore  Depotkommandeurer  til  offenhg  at 
dementere  Kapt.  Krags  og  min  Udtalelse,  at  vi  ere 
ude  af  Stand  til  blot  tilnærmelsesvis  at  forsyne  vor 
Forstærkning  med  brugelige  Klæder.  Men  kan  han 
det  ikke.  hvad  skal  man  da  domme  om  et  stort  offi- 
cielt Organ ,  hvis  Redakteur  indlader  sig  paa  militaire 
Recensioner,  men  er  uvidende  om  et  Forhold,  hvorom 
enhver  Officer  i  Hæren,  ligefra  den  yngste  Lieutenant. 
kunde  have  oplyst  ham?  Hr.  Doctoren  bør  helst  ind- 
skrænke sig  til  sit  egenlige  Fag,  det  Underdanige,  og 
overlade  det  Kritiske  til  mere  kompetente  Medarbeidere. 
Eller  er  maaske  et  Blad  med  saa  store  pekuniaire  Res- 
sourcer som  „Berl.  Tid."s  i  den  Grad  renonce  paa 
aandelige,  at  hele  Forfatterskabet  er  blevet  et  Benefi- 
cium for  Familien  Manicus? 

I  „Xat.-Tid".for  2.  JuH  har  Hr.  Redakteur  Hjort- 
Lorenzen  leveret  en  Anmeldelse  af  en  Artikel  i 
j.JVlilit.  Tidsskrift":  „Uddrag  af Krigsberedskabsordrer 
for  den  nederlandske  Hær",  ved  Premierlieutenant  H. 
V.  Harbou.  I  denne  Anmeldelse  staaer  nu  Følgende: 
„Havde  vor  nye  Mobiliseringsordre  allerede  foreligget, 
„vilde  Hr.  Godsejer  Oldenburg  i  sin  sidste  Pjece. 
„„Forhg  eller  Revolution",  neppe  have  gjort  sig  skyldig 
„i  en  hel  Del  Urigtigheder  vedrørende  vor  Mobihse- 
„ring.    Mandskabets    Forsyning    med   Klæder    og  Vaa- 


*)  Udhævet  af  mig. 

ben".  Punktum.  Skjøndt  jeg  ikke  havde  den  Ære 
personlig  at  kjende  Premierlieutn.  Harbou,  forekom  det 
mig  dog  strax  højst  usandsynligt,  at  en  Officer  i  Gene- 
ralstabens Tjeneste  kunde  være  i  den  Grad  tankeløs, 
at  han,  støttende  sig  paa  en  Mobiliseringsordre ,  som 
endnu  ikke  „foreligger" ,  vilde  bebrejde  mig  „Urigtig- 
heder" ved  min  Omtale  af  vor  nuværende  Forsvars- 
evne.  Jeg  eftersaa  da  den  nævnte  Artikel  i  „Milit. 
Tidsskrift",  og  fik  derved  bekræftet,  hvad  jeg  havde 
formodet,  at  Hr.  Premierlieutenanten  ikke  engang  havde 
nævnt  mit  Navn  i  Sammenhæng  med  den  „nederlandske 
Hær",  endsige  fremført  nogensomhelst  Bebreidelse  imod 
mig.  Denne  skriver  sig  derfor  alene  fra  Hr.  Hjort- 
Lorenzen,  der  saaledes  praktiserer  det  Fif,  at  indskyde 
sine  egne  Bemærkninger  i  en  Andens  Ord,  uden  at 
oplyse  sine  Læsere  derom.  Men  Betingelsen  herfor  er, 
at  man  ikke  i  den  Grad  som  Hr.  Hjort-Lorenzen  er 
bekjendt  for  sin  Uformuenhed  til  at  udtrykke  sig  i  et 
menneskehgt  Sprog,  thi  da  er  man  øieblikkelig  røbet. 
Ogsaa  in  casu  mener  han  nemhg  som  sædvanlig  det 
Modsatte  af,  hvad  han  skriver.  Hans  Mening  er,  at 
jeg  har  begaaet  Feiltagelser ,  ikke  overfor  fremtidige, 
men  overfor  nuværende  Forhold.  Og  efter  at  jeg 
saaledes  har  placeret  ham  paa  det  rette  Standpunkt, 
spørger  jeg  ham:  hvori  bestaaer  den  „hel  Del  Urigtig- 
heder", jeg  har  gjort  mig  „skyldig  i"  ?  Jeg  har  udviklet, 
at  hele  vort  Hærsystem  falder  med  Forstærkningen,  og 
at  denne  i  sin  nuværende  Tilstand  savner  baade  Ram- 
mer, Vaaben,  Klæder  og  Øvelse,  samt  at  selve  Rege- 
geringen  savner  Øvelse  i  at  indkalde  den,  og  alt  dette 
afhjælper  ingensomhelt  „Mobiliseringsordre".  Dersom 
Hr.  Hjort-Lorenzen  havde  Sands  for  noget  Højere  end 

at  kompilere  Adelsaarbøger  o.  L..  havde  han  ikke  ind- 
skrænket sig  til  at  betegne  min  Fremstilling  som  en 
„hel  Del  Urigtigheder"  —  uden  i  det  Mindste  at  for- 
søge at  paavise  blot  een  —  men  han  havde  søgt  at 
gjendrive  mine  Tanker  om  Forstærkningen,  som,  hvis 
de  ere  rigtige,  dømme  absolut  tilintetgjørende  vor  mili- 
taire  Udvikling  og  vore  militaire  Budgetter.  Men  jeg 
tvivler  paa,  at  han  kan  det.  Man  har  nok  sagt  mig, 
at  Hr.  Hjort-Lorenzen  er  Kjøbenhavns  første  Korrek- 
turlæser, men  jeg  har  aldrig  hørt,  at  han  evner  at 
korrigere  saavel  Tanker  som  Typer. 

Enten  behage  de  Herrer  Recensenter  at  disku- 
tere og  om  muligt  gjendrive  mig,  eller  at  referere  hvad 
jeg  skriver  —  eller  at  tie.  Hvad  jeg  behandler,  er 
altfor  betydningsfulde  og  alvorlige  Gjenstande,  til  at  de 
skulle  affærdiges  med  Pjat  og  Udflugter.  Dette  gjælder 
om  Intet  mere  end  om  Forstærkningen.  Ligesom  man 
t.  Ex.  ikke  behøver  at  kritisere  alle  vore  Dagblade  af 
begge  Partier  for  at  vise  Værdien  af  vor  Presselov, 
men  denne  tilstrækkelig  dømmes  ved  det  ene  Faktum, 
Muligheden  af  et  Ansvarlighedsforhold  som  „Social- 
Demokraten"s  —  og  ligesom  man  ikke  trænger  til  vidt- 
løftige Detailler  for  at  karakterisere  Regeringens  Hold- 
ning til  Embedsstanden,  fordi  alene  nogle  faa  Navne 
som  Monrad,  Goos,  Thomsen,  Rump  tilstrækkelig  be- 
lyse Systemet,  saaledes  gives  der  intet  Brøstfældigheden 
baade  i  vor  Lovgivning  og  i  vor  Administration 
mere  sammenfattende  Billede  end  de  militaire  Love 
og  den  militaire  Administration.  Og  vil  man  have  et 
endnu  mere  koncentreret  Billede,  behøver  man  blot  at 
nævne  Ordet:  „Forstærkningen*'.  Thi  derved 
mindes  vi   det  Absurde  ved  et  militairt  System,    der 

er  bygget  paa  Uddannelsen  af  enorme  Masser,  som 
med  den  nuværende  Udrustning  m.  V.  blive  værdiløse  den 
Dag  de  gaae  over  fra  Linien  til  Forstærkningen,  og  det 
Spildte  ved  de  enorme  Summer,  som  fra  Aar  til  Aar 
ødsles  paa  dette  System.  Og  vil  man  have  et  klart  og 
uimodsigeligt  Bevis  for.  at  vore  Regeringer  selv  betragter 
dette  vore  Kræfter  og  Midler  opslugende  Forstærknings- 
princip  som  en  latterlig  Humbug,  behøve  vi  blot  at  se, 
hvordan  de  i  Fredstid  anvende  denne  „Forstærkning". 
Naar  nemlig  en  Officer  er  falden  for  Aldersgrænd sen 
i  Linien,  skal  han  saavidt  muligt  anbringes  i  Forstærk- 
ningen. Han  beholder  derved  væsenlig,  hvad  han  havde 
i  Grage,  men  hans  Karriere  er  ødelagt  og  hans  For- 
ventninger paa  det  Haardeste  skuffede,  uden  ringeste 
Fojanledning  fra  hans  egen  Side.  Man  skulde  nu  troe, 
at  man  som  et  Vederlag  herfor  i  det  Mindste  lod  ham 
staae  i  Forstærkningen,  indtil  han  falder  ogsaa  for 
dennes  Aldersgrændse.  Blot  den  jevneste  Retfærdig- 
hedsfølelse maatte  jo  paabyde  Sligt.  Men  vore  Krigs- 
ministerier raisonnere  som  saa:  „Naar  en  Officer  i Lini  en 
naaer  Aldersgrændsen,  anses  han  for  uskikket  til  aktiv 
Kommando,  altsaa  afskedige  vi  ham  —  men  staaer  han  i 
Forstærkningen,  afskedige  vi  ham  inden  han  naaer 
dennes  Aldersgrændse,  skjøndt  vi  erkjende,  at  han  slet  ikke 
er  uskikket  til  at  kommandere  af  den  simple  Grund,  at 
der  faktisk  Intet  er  at  kommandere,  og  han  derfor 
kunde  gjøre  ypperlig  Tjeneste,  selv  om  han  blev  saa 
affældig,  at  han  maatte  kjøres  omkring  i  en  Trillevogn ; 
men  desuagtet  afskedige  vi  ham  i  Utide:  han  skal 
gjøre  Plads  for  Andre".  Vore  Ministerier  benytte 
m,  a.  O.  Forstærkningens  Rammer  som  en  aldeles 
ukontrolleret    Forsørgelsesanstalt ,     hvorfra    man   jager 

Folk  ud,  uden  at  spørge,  om  de  døe  af  Sult.  og  sætter 
Andre  ind,  indtil  ogsaa  disse  expederes,  længe  inden 
de  naae  den  resp.  Aldersgrændse,  o.  s.  f.  Dette  skulde 
samvittighedsfuldt  være  „i  Tjenestens  Tarv"  ?  Men  det 
bliver  ikke  dermed.  Jeg  vil  ikke  fæste  mig  ved  saa- 
danne  Bagateller,  som  at  forlængst  afskedigede  Officerer, 
der  have  faaet  borgerligt  Erhverv,  ved  Protektioner 
komme  ind  i  Forstærkningen  og  derved  stoppe  for  dem, 
der  ved  Aldersgrændsen  falde  i  Linien.  Jeg  vil  kun 
som  et  sidste  Exempel  paa.  hvilke  Løier  vore  Krigs- 
ministerier bevidst  drive  med  dette  Forstærknings- 
princip,  Uddannelsen  af  Masserne,  „Folket  i  Vaa- 
ben",  anføre  det  betegnende  og  afgjørende  Faktum, 
at  man  begunstiger  Officerer  af  Artilleriet  og  Rytteriet 
—  med  Pladser  i  Fodfolkets  Forstærkning.  Saa- 
ledes  honoreres  den  saa  meget  omtalte  ..Sagkund- 
skab"' her  i  Landet. 

Men  vore  Regeringers  krigsministerielle  Admini- 
stration har  ogsaa  sin  Nemesis.  Jeg  sigter  ikke  der- 
ved til  det  alene  ved  Forstærkningens  Ubrugelighed 
faktisk  Illusoriske  ved  et  dansk  Forsvar,  (se  „Forl.  eller 
Revol."  S.  163 — 170.)  Sagen  har  ogsaa  en  anden  Side. 
Skal  jeg  fortælle  vore  Regeringer,  hvem  der  er  Skylden 
i,  at  Forsvarssagen  støder  paa  en  haardnakket  Mod- 
stand i  Pressen  og  Repræsentationen?  Det  er  dem 
selv.  Man  vil  maaske  sige:  Det  er  Visnepolitikens 
Skyld.  Jeg  svarer:  om  end  Visnepohtiken  ophører,  vil 
Regeringen  staae  overfor  en  Fjende,  hvis  Tilværelse  og 
Betydning  den  ej  engang  aner,  skjøndt  den  selv  har 
skabt  ham.  Denne  Fjende  er  Flertallet  af  de 
Officerer,    som    ere    faldne    for   en  uretfærdig 

Lov  ved  Lilli  ens  Alclersgrændse  og  for  en 
uretfærdig  Administration  inden  Forstærk- 
ningens Aldersgrændse.  Regeringen  troer.  at 
naar  de  ere  endelig  afskedigede,  kunne  de  betragtes 
som  Luft.  Men  den  skuffer  sig.  Nu  først  begynder 
Spillet.  Disse  Officerer  have  indset  deres  Livs  store 
Feilgreb,  at  offre  sig  til  dansk  Krigstjeneste  for  at  lide 
Nød  paa  deres  gamle  Dage,  de  forbande  Alt.  hvad  der 
hedder  dansk  Militairvæsen  —  og  de  beholde  ikke 
Forbittrelsen  hos  sig  selv.  De  færdes  daglig  med  deres 
civile  Medborgere,  omgaaes  vore  Repræsentanter  og 
høre  hjemme  paa  Oppositionspressens  Kontorer.  De 
ere  ikke  som  Lægmænd,  hvis  Kritik  Tilhørerne  lade 
gaae  ind  ad  det  ene  og  ud  af  det  andet  Øre,  men  de 
tale  med  den  Autoritet  og  Virkning,  som  Sagkund- 
skaben og  Erfaringen  give.  Og  Refrainet  er  altid  et 
og  det  samme:  Forsvarets  Latterlighed.  Dem  er  det, 
som  mere  end  noget  Andet  skabe  Stemningen  mod 
Forsvarssagen. 

Vistnok  virker  Afskedigelsen  i  Reglen  Misfornøjelse 
hos  selve  den  Faagj ældende.  Men  det  skader  ikke 
Administrationen,  naar  hans  Kammerater  maae  sige,  at 
den  var  retfærdig.  Men  naar  de  enstemmig  maae 
istemme:  „Det  er  uretfærdigt,  at  de  og  de  Officerer 
skulde  falde  for  Aldersgrændsen.  det  er  uretfærdigt, 
at  de  og  de  Officerer  skulle  kjøres  ud  af  Forstærk- 
ningen" —  naar  slige  Yttringer  ikke  blot  jevnlig  gj  en- 
tage  sig,  men  naar  Uretten  tilmed  rammer  fortjente 
Officerer,  som  ere  vanskelige  at  erstatte  (vi  have  for- 
nylig havt  et  Exempel  i  Artilleriet)  —  saa  mister  Sty- 
relsen en  af  de  vigtigste  Støtter  i  ethvert  Land,  for- 
standige Folks  Agtelse.     Men  jo  mere  man  vil  paatale 

rretfærdiglieden  i  vore  krigsministerielle  Forhold,  jo 
mere  man  deri  vil  se  en  af  Hovedaarsagerne  til  Disci- 
plinens Forfald  og  til  Forsvarssagens  Miskredit,  desto 
mere  bør  man  selv  vogte  sig  for  Uretfærdighed  og  for 
at  lægge  et  personligt  Ansvar  paa  urette  Sted.  Jeg 
foranlediges  til  denne  Bemærkning  ved  en  Anmeldelse 
af  „Forl.  eller  Revol."  i  „Dagsavisen"  for  9.  Juni  f.  A,. 
underskrevet  af  en  „Veteran ''.  Han  deler  ganske  min 
Opfattelse  af  vort  Hærsystems  Uduelighed,  men  han 
føier  hertil  et  Par  Betragtninger,  som  jeg  ønsker  dels 
at  supplere  dels  at  berigtige,  for  ret  at  fremhæve  den 
alvorlige  Fare  ved  den  nuværende  Administration. 

Naar  det  saaledes  hedder  om  Aldersgrændsen: 
,.At  Hæradministrationen  dengang  (1880)  ikke  søgte  at 
faae  Aldersgrændsen  afskaffet,  hvad  den  meget  let 
vilde  kunne  have  opnaaet.  viser  paa  en  eklatant 
Maade  dens  sørgelige  Mangel  paa  Indsigt  i  og  Fov- 
staaelse  af  Tjenestens  Tarv"  —  da  maa  jeg  tilstaae. 
at  jeg  ikke  før  har  hørt.  at  Sligt  havde  været  muligt 
at  opnaae.  og  jeg  tør  heller  ikke  absolut  benægte  det. 
skjøndt  der  var  Stridspunkter  nok  at  enes  om.  inden 
det  lykkedes  at  faae  det  usalige  Boisen-Thomsenske 
Misfoster  bragt  til  Verden.  Derimod  forekommer  det 
mig  i  høi  Grad  tvivlsomt,  om  det  daværende  Krigsmi- 
nisterium vilde  have  Aldersgrændsen  afskaffet,  og  hvor 
besynderligt  det  end  i  første  Øieblik  kan  synes,  drister 
jeg  mig  ikke  til  at  opfatte  en  saadan  Uvillie  som  en 
„Mangel  paa  Indsigt  i  og  Forstaaelse  af  Tjenestens 
Tarv'-.  At  Aldersgrændsen  er  en  Ulykke  for  Hæren, 
derom  kunne  vi  let  blive  enige.  Men  en  endnu 
større  Ulykke  er  det,  at  vor  Administration  er  saa 
maadelig,   at   den  ikke   kan   tages   bort   uden  at 

forvolde  uberegnelige  Forstyrrelser.  Hvorledes 
er  nemlig  denne  Aldersgrændse  opstaaet?  Derved,  at 
vort  militaire  Forfald  efter  den  første  slesvigske  Krig 
blandt  andre  Herligbeder  ogsaa  medførte  den,  at  vore 
Finansministre  indblandede  sig  i  Hærens  Anliggender 
og  af  Hensyn  til  Pensionsbyrden  modsatte  sig  de  Af- 
skedigelser, som  Hærbestyrelsen  forlangte.  Da  Hæren 
samtidig  mistede  de  Anbringelser  i  Told-  og  Postvæ- 
senet, som  den  tidligere  havde  havt,  opstod  der  en 
haardnakket  og  med  Tjenestens  Tarv  aldeles  uforenelig 
Stagnation  i  Officerskorpsets  Forfremmelser.  Altsaa 
frigjøres  maatte  Hæren  for  den  ukyndige  og  uduelige 
civile  Indblanding.  Luft  maatte  der  skaffes,  om  ikke 
al  Tjenesteiver  skulde  kvæles.  Saa  opfandt  man  Al- 
dersgrændsen  som  et  Kompromis  mellem  Finans-  og 
Krigsbestyrelsen. 

Jeg  forstaaer  derfor  godt,  om  Krigsminister  Kauff- 
mann  i  1880  netop  af  Hensyn  til  Tjenestens  Tarv 
ikke  dristede  sig  til  at  forlange  Aldersgrændsen  af- 
skaffet. Han  havde  maaske  ingen  Betænkeligheder 
overfor  den  nuværende  Finansminister,  men  dette  var 
jo  en  personhg  Tillid,  hvorpaa  der  ikke  fremtidig  kunde 
bygges.  Jeg  formoder,  at  Minderne  fra  Perioden  før 
1867  vakte  hans  Skræk  for  Fengerske  Aflæggere  som 
Finansministre  og  hans  Aversion  for  at  ende  som  en 
Thestrupsk.  Dette  er  den  ene  Grund,  hvorfor  Hæren 
bør  betænke  sig  paa  Aldersgrændsens  Afskaffelse.  Men 
den  anden  er  ikke  mindre  talende.  Sæt,  at  Forfrem- 
melserne i  Officerskorpset  fremtidig  skulde  betroes 
alene  til  vore  Krigsministres  Indsigt  og  Retfærdigheds- 
følelse, vilde  da  Hæren  være  tjent  med  at  miste  Alders- 
grændsen?    Hvad  Indsigt  i  Personellet  skulde  man  vel 

kunne  paaregne  hos  Ministre,  som  skifte  hvert  andet 
•eller  tre  die  Aar,  tilmed  naar  de  tages  ikke  fra  Hæren 
men  fra  Flaaden?  Og  hvilken  Retfærdighed  ved  For- 
fremmelsen i  Linien  kan  man  vente  hos  Krigsministre, 
der  drive  deres  Spil  med  Forstærkningens  Rammer, 
som  var  der  hverken  Lov  eller  Ret  her  i  Landet? 
Under  administrative  Forhold  som  de  nuværende  vilde 
en  ubegrændset  krigsministeriel  Frihed  i  Forfremmelserne 
medføre  en  utaalelig  Nepotisme  og  en  brutal  Ubillighed, 
endnu  værre  end  for  Tiden.  I  og  for  sig  er  Alders- 
grændsen  fordærvelig  for  Hæren,  men  den  er  ligesom 
visse  Gevæxter,  der  tære  paa  det  menneskehge  Legeme; 
det  nytter  ikke  at  skære  den  bort,  thi  enten  kommer 
der  en  ny  frem,  eller  Experimentet  ender  med  Døden, 
med  Styrelsens  fuldstændige  Opløsning,  fordi  den  har 
sin  Rod  i  den  usunde  Organisme,  som  indbefattes 
under  Fællesbegrebet  kongehg  dansk  Administration. 

Der  ligger  altsaa  Skylden  for  Aldersgrændsen, 
specielt  i  denne  Administrations  latterlige  og  uduelige 
Udslag,  det  Fenger-Thestrupske  Regimente.  Og  lige- 
som det  forekommer  mig,  at  en  „Veteran"  med  Urette 
bebreider  Krigsministeriet  i  1880  dets  Holdning  til 
denne  Sag,  synes  det  mig  ogsaa,  at  han  lægger  An- 
svaret paa  det  urigtige  Sted,  naar  han  mener,  at  jeg  i  min 
Omtale  af  vor  Krigsbestyrelse  ikke  blot  burde  have 
angrebet  Krigsminister  Ravn,  men  ogsaa  „Ringen", 
Indbegrebet  af  Krigsministeriets  høiere  Embedsmænd,  for 
„alle  de  forkerte  Forholdsregler"  og  for  den  Demora- 
lisation, som  i  de  sidste  Aar  er  udgaaet  fra  Krigsmi- 
nisteriet. Men  jeg  er  efter  hele  min  Opfattelse  af  Po- 
lemikens Væsen  principmæssig  imod  alle  kollektive  An- 
greb,   de   ere  uretfærdige,    og   de  føre   til    Intet,   fordi 

de  Skyldige  smutte  bag  ved  de  Uskyldige;  derfor 
søger  jeg  altid  at  linde  den  eller  de  bestemte 
Personligheder,  som  bør  have  Ansvaret,  dem  an- 
griber jeg,  og  dem  betegner  jeg  enten  ligefrem  ved 
Navn  eller  saa  tydeligt,  at  Enhver  med  Lethed  kan  se, 
hvem  jeg  mener.  Ligesaa  med  det  kollektive  Begreb: 
„Ringen".  Den  kan  med  Raison  slet  ikke  angribes. 
Thi  selv  om  jeg,  naturligvis  uden  Grund,  forudsatte, 
at  Krigsminister  Ravn  var  et  aldeles  utilregneligt  Men- 
neske, en  Dukke  i  „Ringens"  Haand,  hvem  af  dennes 
Medlemmer  skulde  jeg  saa  angribe  for  den  eller  den 
„forkerte  Forholdsregel"?  Hvad  veed  jeg,  eller  enhver 
anden  Udenforstaaende ,  om  Krigsministeren  er  gaaet 
efter  den  Enes  eller  den  Andens  Raad,  eller  noget 
efter  den  Enes  noget  efter  den  Andens,  eller  om  han 
har  havt  hele  Ringen  med  sig  paa  Een  nær  eller  om- 
vendt? Men  naar  jeg  ikke  veed  dette,  blev  jo  mit 
Angreb  paa  „Ringen"  ligesaa  enfoldigt  som  ubilligt. 

„Dette  Personale  (Ringen),  og  særlig  den  i  Spidsen 
staaende  Direkteur  (nuværende  Krigsminister  Bahnson), 
er  aldeles  blottet  for  praktisk  Sands  og  Kundskab  til 
Tjenesten",  skriver  en  „Veteran".  Jeg  maa  tilstaae, 
at  jeg  har  hørt  den  samme  Opfattelse  ogsaa  hos  Andre 
—  men  Sandheden  byder  mig  at  tilføie,  at  jeg  ogsaa 
har  hørt  en  stik  modsat  af  ansete  og  forstandige  Of- 
ficerer, der  ingenlunde  ere  Krigsminister  Bahnsons  per- 
sonlige Venner.  Efter  deres  Mening  var  Ringen,  og 
særlig  den  daværende  Direkteur,  det  Eneste  som  holdt 
Stumperne  sammen  paa  den  opløste  Administration. 
Selv  tør  jeg  ikke  fælde  en  saa  omfattende  Dom  om  et 
Spørgsmaal,  til  hvis  Besvarelse  der  udfordres  etKjendskab 
til    alle   Administrationens   Detailler,    hvilket   jeg    ikke 

har.  Men  hvad  enten  man  vil  besvare  det  paa  den 
ene  eller  paa  den  anden  Maade,  er  og  forbliver  den 
fungerende  Minister,  in  casu  Ravn,  mit  eneste  Objekt 
i  Krigsministeriet.  Han  er  det  saa  meget  mere,  som 
de  to  administrative  ISIisgreb ,  jeg  bebreidede  ham, 
skyldtes  alene  hans  egen  Holdningsløshed  i  Rigsdagen. 
Hvad  Ansvar  har  vel  Ringen  og  den  daværende  Di- 
rekteur  for,  at  Hr.  Ravn  i  Landsthinget  efter  syv  Med- 
lemmers Opfordring  kasserede  den  Plan  til  en  Helge- 
næs-Befæstning,  som  Generalstaben  efter  hans  Ordre 
havde  udarbeidet.  og  befalede  den  Samme  at 
lave  en  ny?  Eller  at  han  i  Folkethinget  omstemtes  af 
Jens  Busk  og  et  Par  Andre  til  at  tilbagetage,  hvad 
han  selv  havde  faaet  udvirket.  Kongens  Resolution  om 
de  militaire  Straffekompagnier?  Man  ser  saaledes,  til 
hvilke  Misforstaaelser  man  kan  komme,  hvis  man  vil 
give  Ringen  Skylden  for  ,.alle  de  forkerte  Forholds- 
regler", Der  er  tilvisse  nok  af  dem.  Skulde  jeg  under 
Krigsminister  Bahnsons  Styrelse  finde  nogle,  som  jeg 
tiltroer  mig  at  kunne  bedømme,  vil  jeg  ogsaa  udtale 
mig  mod  ham  som  mod  enhver  Anden ,  og  mod  ham 
alene.  Og  jeg  tænker,  at  han  da  vil  være  uhildet  nok 
til  ikke  at  opfatte  mine  Ord  som  begrundede  i  per- 
sonlig Chikane,  men  i  den  samme  Følelse,  der  vistnok 
besjæler  ham  selv.  Kjærlighed  til  Hæren. 

At  paavise  et  Onde  er  den  ene  Side  af  Sagen, 
men  den  anden  er  fuldt  saa  vigtig:  at  vise,  hvor  An- 
svaret skal  lægges.  Først  derved  forstaaer  man  dets 
sande  Natur  og  ser,  om  og  hvorvidt  det  kan  fjærnes, 
eller  om  man  faaer  finde  sig  deri,  for  at  undgaae  et 
endnu  større.  Aldersgrændsen  var  et  instruktivt  Ex- 
empel  i  saa  Henseende.    „Ringen"  er  et  andet.    Enhver 

administrativ  Ring  aabenbarer  et  Onde,  selv  om  den 
bestaaer  af  lutter  Kapaciteter  fra  Forstandens  og  Ka- 
rakterens Side,  thi  dens  Tilværelse  beviser,  at  det  ved- 
kommende Ministeriums  Hoved  ikke  er  sin  Post  voxen. 
Men  hvorledes  vil  man  slippe  for  Ringen,  naar  man 
hyppigt  skifter  med  Ministre  og  ovenikjøbet  dertil 
vælger  ukvalificerede  Personer?  Spørgsmaalet  er  altsaa: 
hvor  ligger  Ansvaret  for  dette  Onde,  in  casu  for  det 
Ravnske  Regimente  og  den  Ravnske  Ring?  Den  ligger 
kun  paa  et  eneste  Sted  og  hos  en  eneste  Personlighed, 
nemlig  Hs.  Exe.  Konseilspræsident  Estrup.  Ham  er 
det,  som  har  ansat  Hr.  Ravn,  skjøndt  han  dog  maatte 
vide,  at  denne  Politikers  Karakter  gjorde  ham  uskikket 
til  en  styrende  Virksomhed,  og  at  naar  dertil  kom  hans 
Mangel  paa  faglig  Indsigt  i  Hærens  Anliggender,  maatte 
der  nødvendigt  affødes  en  Ring.  Man  vil  maaske  ind- 
vende, at  nu  er  jo  Hr.  Ravn  fjernet  fra  Hæren,  hvorfor 
da  tale  videre  om  den  Sag?  Jo,  for  det  Første  fun- 
gerer han  endnu  som  Marineminister;  deraf  se  vi, 
ligesaa  tydelig  som  før,  hvilke  Karakterens  Fordringer 
Konseilspræsidenten  stiller  til  Den,  som  skal  staae  i 
Spidsen  for  en  militair  Administration.  Dernæst  blev 
han  ikke  fjernet  saaledes,  som  han  burde  være  det,  og 
deri  ligger  hele  Pointet.  Den  Dag  Hr.  Ravn  kund- 
gjorde, at  den  kongelige  Resolution  var  „sat  i  Bero", 
burde  han  havt  sin  Afsked.  At  han  fik  Lov  til  halv- 
andet Aar  længere  at  blive  i  Spidsen  for  Hæren  og 
derpaa  trække  sig  tilbage  til  Marineministeriet,  kaster 
et  betænkeligt  Lys  paa  Ministeriet  Estrups  Regimente. 
Adskilligt  hos  dette  er  mig  uklart,  men  Intet  er  mig 
i  den  Grad  ubegribeligt,  som  hvad  Fornuftigt  den  høje 
Regering  egenlig  tænker  sig  ved  en  Hær.  Skjøndt 
vor  Hær   og  Flaade  aarlig   sluger  Trediedelen    af  vore 

Indtægter,  er  der  besynderligt  nok  ingen  Del  af  vor 
Administration,  som  mindre  ligger  Ministeriet  Estrup 
paa  Sinde.  Det  vil  her  ikke  engang  uleilige  sig  med 
at  tænke  over  de  mest  primitive  administrative  For- 
udsætninger. Det  kunde  vist  aldrig  falde  den  nu- 
værende Regering  ind  at  slaae  Kultus-  og  Justits-  eller 
Udenrigs-  og  Indenrigsministeriet  sammen  for  senere 
at  skille  dem  ad  og  derpaa  atter  at  slaae  dem  sammen 
o.  s.  f.  Skulde  det  da  være  ligegyldigt  for  Tjenestens  Tarv, 
om  de  to  militaire  Ministerier  hvert  andet  eller  tredie 
Aarafvexlende  skilles  og  samles  under  een  Styrelse?  og  for 
de  to  Yaabens  Udvikling,  om  Begges  Betydning  skiftevis 
det  ene  Aar  paralleliseres,  det  andet  Aar  holdes  ud  fra 
hinanden?  Men  — Hæren  byder  man  Sligt.  Og  i  den  civile 
Administration  findes  ikke  eet  Exempel  paa,  at  en  Mini- 
ster har  tilraadet  Kongen  at  underskrive  en  Forord- 
ning, og  at  han  Dagen  derpaa  har  vovet  at  annullere 
den.  efter  Opfordring  fra  Per  og  Povl.  Men  i  den  mi- 
litaire Styrelse  kan  Sligt  ustraffet  passere.  Alene  disse 
to  Kriterier  synes  mig  at  vise,  at  Ministeriet  Estrup 
ved  Hæren  og  Flaaden  kun  tænker  sig  et  Svælg,  hvori 
man  efter  gammel  Tradition  aarlig  kaster  saa  og  saa 
mange  Millioner  ned.  Det  overser,  at  naar  Konse- 
kvens og  Disciplin  savnes  hos  selve  Regeringen, 
ville  de  heller  ikke  findes  hos  den  lavere  militaire  Ad- 
ministration, og  at  Hæren  derved  udvikles  til  en  ligesaa 
upaalidelig  Ven  indad  til  som  et  udueligt  Værn  udad 
til.  Vil  jeg  derfor  selv  være  konsekvent,  kan  jeg  ikke 
frikjende  Konseilspræsident  Estrup  for,  at  det  er  ham, 
der  for  Tiden  mere  end  nogen  Anden  nedbryder  vor 
militære  Styrelse,  ved  sin  vaklende  Holdning  til  de  to 
militaire  Ministeriers  Besættelse  og  ved  at  beholde 
som  Kollega  en  Mand,  der  er  en  levende  Protest  mod 

al  militair  Aand.  Hvilke  andre  Misgreb,  som  Offen- 
ligheden  aldrig  faaer  at  vide,  kunne  ikke  gaae  i  Svang 
under  et  saadant  Regimente? 

Jeg  motiverede  i  mit  sidste  Skrift,  at  vor  Belig- 
genheds strategiske  Betydning  vil  før  eller  senere 
tvinge  Tydskland  til  Et  af  To:  enten  at  alliere  sig 
med  os,  eller  at  erobre  os,  at  derfor  Alliancen  er 
lige  fast,  bge  uopsigelig,  hvad  enten  den  stipuleres  trak- 
tatmæssig eller  ikke,  og  Erobringen  lige  sikker,  lige 
uundgaaelig,  hvad  enten  Alliancen  udebliver  af  en  eller 
af  en  anden  Grund.  Blandt  de  mange  Udtalelser  i 
Pressen  som  ere  komne  mig  ihænde,  findes  ingen  Ind- 
vending mod  dette  mit  politiske  Grundsyn*).  Altsaa 
har   heller   Ingen    benægtet    min    Konklusion,    at    det 


*)  Dog,  jo,  jeg  havde  nær  glemt  een.  I  et  lille  Skrift,  „Hverken 
Forlig  eller  Revolution",  gjør  Hr.  nn,  der  betegner  sig  selv 
som  moderat  Høiremand,  en  fra  min  helt  afvigende  Opfat- 
telse gjældende  baade  i  den  indre  og  i  den  ydre  Politik. 
Han  vil  ikke  som  jeg  et  Forlig  mellem  Partierne,  men  for- 
langer, at  Høire  uden  videre  giver  tabt,  og  at  Ministeriet 
nolens  volens  behager  at  afmarchere.  Dette  for  en  „Mo- 
derat" høist  eiendommelige  Synspunkt  forsvares  med  en  saa 
freidig  og  elskværdig  Konfusion,  at  man  efter  tidligere  of- 
fenlige  Præstationer  at  dømme,  virkelig  skulde  troe  at  For- 
fatteren var  Hr.  Grosserer  Lachmann.  Ogsaa  i  vor  ydre 
Politik  ere  vi  saare  forskjellige.  For  ham  er  Tydskland 
ingen  Fare,  saasom  de  andre  Magter  „ikke  ville  give  det  et 
Mandat"  til  at  optræde  imod  os.  Kun  finder  han  det 
„mildest  talt  uforsvarligt  af  en  dansk  Mand",  saaledes  som 
jeg  har  gjort,  at  belære  Tydskland  om  vor  indre  Splid- 
agtighed. Jeg  troer  dog,  at  denne  er  godt  kjendt  over  hele 
Europa,  og  specielt  Fyrst  Bismarck  har  maaske  langt  bedre 
Rede  paa  Danmarks  Affairer,  end  Grosserer  Lach  —  eller, 
hvad  jeg  vilde  sige,  Hr.  nn  har  paa  sine  egne. 

mindste  af  disse  Onder  kun  er  tænkeligt,  dersom  vi 
frivillig  ordne  vort  Forsvar  saaledes,  at  Alliancen 
bliver  værdifuld  for  vor  Nabo.  Spørges  derimod  om, 
hvorledes  et  saadant  Forsvar  skal  ordnes,  er  Sam- 
stemmigheden med  mig  maaske  ikke  saa  stor.  Som  man 
vil  vide,  bestaaer  mit  Forsvarssystem  i  Forsvarets  Kon- 
centration paa  Sjælland,  fordi  Jylland -Fyn  forsvares 
tilstrækkelig  ved  sin  Beliggenhed  til  Tydskland,  og  paa 
Sjælland  i  Kjøbenhavns  permanente  Befæstning  mod 
Landet  saavel  som  mod  Søen  med  en  dertil  svarende 
Hærordning.  Offenlig  har  jeg  ingen  Indvending  set 
imod  min  Motivering  af  dette  System,  og  for  saa  vidt 
kunde  jeg  lade  det  staae  uanfægtet.  Men  i  Diskus- 
sionens Interesse  finder  jeg  det  tjenligst  at  anføre,  at 
der  privat  er  tilstillet  mig  længere  Udtalelser  fra  to 
militaire  Sagkyndige,  som  skjøndt  uenige  ind- 
b}Tdes  ere  enige  om,  at  mit  Forsvarssystem  ikke  er 
det  rette.  De  samstemme  vistnok  med  mig  deri,  at 
vor  nuværende  Hærordning  er  en  aldeles  ubrugelig 
Institution,  værdiløs  for  enhver  Allieret.  Men  medens 
den  Ene  af  dem  slet  ikke  vil  have  Kjøbenhavn  be- 
fæstet, vil  den  Anden  kun  have  det  befæstet  mod 
Søen. 

Den  Første  af  de  ærede  Kritikere,  som  jeg  vil 
kalde  Hr.  A.,  har  fuldkommen  rigtigt  opfattet  mig: 
Som  Basis  for  en  dansk  Selv^stændighedspolitik  be- 
tragter jeg  Kjøbenhavns  Befæstning  som  den  enfol- 
digste og  uforsvarligste  Foranstaltning  et  Menneske 
kan  undfange ;  som  Betingelsen  for  en  tydsk  Alliance 
betragter  jeg  Befæstningen  som  en  aldeles  uundgaaelig 
Foranstaltning,  hvor  Meget  vi  end  ville  offre  paa  hele 
vor  øvrige  militaire  Udvikling.     Angaaende   den  udfør- 

lige  Motivering  af  dette  mit  almindelisre  Synspunkt,  maa 
jeg  henvise  til  mine  tidligere  Afhandlinger.  Her  skal 
jeg  kun  fremhæve  de  specielle  Indvendinger,  som  jeg 
læser  hos  Hr.  A.  Han  forlanger  ligesom  jeg  en 
gjennemgaaende  Ændring  af  vort  Hærsystem,  saavidt 
jeg  kan  se,  en  længere  Uddannelsestid  for  Mandskabet, 
fastere  og  langt  fyldigere  Rammer  m.  v.  Men  Mere 
forlanger  han  ikke.  Han  mener,  at  jeg  tillægger  det 
en  for  stor  Betydning  for  Tydskland,  om  vi  forhindre, 
at  Sjælland  med  Kjøbenhavn  falder  i  en  Fjendes 
Haand.  Thi,  skriver  han,  der  er  kun  een  Eventualitet, 
under  hvilken  Sjælland  kunde  afgive  et  Støttepunkt 
for  en  antitydsk  Aktion,  nemlig  i  en  Krig  mellem 
Frankrig  og  Tydskland.  Om  en  Krig  mellem  Tydsk- 
land og  England  kan  der,  mener  han,  ikke  være  Tale, 
saasom  England  „jo  aldrig  vil  kunne  virkelig  angribe 
Tydskland  fra  Søsiden."  Til  en  Vurdering  af  denne 
Opfattelse  skal  jeg  først  tillade  mig  en  kort  krigspolitisk 
Betragtning. 

Hvad  der  gj ælder  om  Krigen,  kan  væsenlig  ikke 
være  Andet  end  hvad  der  gjælder  om  alle  andre  Fæno- 
mener. For  at  kjende  dens  Chancer,  behøver  man 
dels  en  Række  af  Data,  hentede  fra  Erfaringen  og  ud- 
visende, hvor  hyppigt  den  hidtil  har  gjentaget  sig; 
dels  en  Bedømmelse  af,  hvorvidt  Fremtidens  Forud- 
sætninger ere  forskjellige  fra  Fortidens,  Derved  op- 
staaer  Begrebet  Sandsynlighed.  Og  Ligesom  der 
er  en  b er  egnelig  Sandsynlighed  for  Søskade,  Ilds- 
vaade.  Legemsbeskadigelse ,  Dødsfald  o.  A. ,  udtrykt 
i  Assurancepræmierne,  saaledes  maa  ogsaa  den  kri- 
gerske Sandsynlighed  kunne  blive  Gjenstand  for  en. 
exakt   Betragtning.     Forskjellen    er    kun    den,    at    den 

frembyder  færre  Data  fra  Fortiden  og  mere  konkrete 
Elementer  for  Fremtiden.  En  saadan  Betragtning  er 
anstillet  af  den  bekjendte  norske  Mathematiker,  Dr. 
A.  S.  Guldberg.  „Om  Skandinaviens  Sandsyn- 
lighed for  Krig"  (se  hans  ..populaire  naturviden- 
skabelige Afhandlinger"  1882).  Heraf  skal  jeg  tillade 
mig  at  gjengive  Følgende.  Han  begynder  med  at 
undersøge  Sandsynligheden  for  at  trække  en  sort  og 
en  hvid  Kugle  af  en  Urne.  som  indeholder  begge  Slags. 
Derefter  gaaer  han  over  til  Sandsynligheden  for  Krig 
og  Fred,  og  sammenligner  Krigsaarene  med  de  sorte, 
Fredsaarene  med  de  hvide  Kugler.  Hvert  nyt  Aar, 
som  oprinder,  er  en  Kugle ,  der  trækkes  af  Tidens 
store  Urne.  som  rummer  utalHg  mange,  dels  sorte 
dels  hvide  Kugler.  Dog  Sandsynligheden  er  ligesaa 
lidt  her  en  uforanderhg  Størrelse,  som  Sandsynligheden 
for  at  døe  er  den  samme  nu  som  for  hundrede  Aar 
tilbage.  Den  forandrer  sig  med  Tiden,  eller,  for  at 
fastholde  Billedet,  de  sorte  og  de  hvide  Kugler  ere 
ikke  blandede  i  samme  Forhold,  men  maa  tænkes  for- 
delte i  Lag,  hvoraf  hvert  enkelt  indeholder  dem  i  et 
indbyrdes  forskjelligt  Forhold. 

Ligesom  en  Bygnings  Brandfare  væsenlig  afhænger 
af  dens  Behggenhed  til  Nabobygningerne,  saaledes  maa 
ogsaa  et  Lands  Krigsfare  væsenlig  beroe  paa  dens 
Beliggenhed  til  Nabolandene.  Ethvert  Land  eller  et- 
hvert militairt  Forbund  har  saaledes  sin  egen  Krigs- 
sandsynlighed,  udtrykt  ved  en  Brøk,  hvor  Tælleren 
angiver  det  Antal  Krigsaar,  som  falder  i  det  Tidsrum, 
hvis  Antal  Aar  Nævneren  angiver.  For  Sverig-Norge 
kommer  Dr.  Guldberg  —  ved  paa  den  ene  Side  at 
regne  Antallet  af  de  sidste  Aarhundreders  Krige,  som 

have  hjemsøgt  Skandinavien,  og  ved  paa  den  anden 
Side  at  betragte  Nutidens  politiske  Forhold,  deriblandt 
særlig  den  Krigsfaren  i  høi  Grad  forringende  Union 
mellem  de  to  Nabolande  —  til  den  Opfattelse,  at 
Krigssandsynligheden  falder  mellem  V20  ^S  V30  ^^^^^ 
mellem  5  Krigsaar  i  100  Aar  og  3  i  90.  For  dernæst 
at  vise,  hvorledes  Sandsynligheden  for  Krig  voxer 
med  Aarene,  meddeler  han  en  Tabel,  beregnet  efter 
Krigssandsynligheden  Vsc  Deraf  ses,  at  medens  Sand- 
S}Tiligheden  for  Krig  allerede  om  10  Aar  er  som  4 :  10, 
er  den  om  20  A.  som  97  :  100,  altsaa  Sandsynligheden 
for  Krig  og  for  Fred  omtrent  ligestor.  om  25  A.  som 
133  :  100,  om  30  A.  som  177  :  100  o.  s.  v.  Men  endnu 
mere  foruroligende  blive  Chancerne  selvfølgelig,  naar 
man  gaaer  ud  fra  Krigssandsynligheden  720*  Spørges 
saaledes:  hvilken  Chance  var  der  i  1882  (da  Skriftet 
udkom)  for  en  skandinavisk  Krig  inden  Aarhundredets 
Udgang,  bliver  Svaret,  at  man  kan  holde  152  mod 
100  paa,  at  Sverig-Norge  vil  faae  i  det  Mindste  1 
Krigsaar  inden  Aar  1900.  „Gaaer  man  derimod  tilbage 
til  Aaret  1814,  da  den  lange  Fredsperiode  iudtraadte, 
og  spørger,  om  hvor  stor  Sandsynligheden  er,  forat 
Freden  skal  vedvare  til  Aarhundredets  Ende,  saa  fin- 
der man,  at  der  er  mere  end  80  Gange  større 
Sandsynlighed  for  Krig,  hvis  Krigssandsynlig- 
heden er  720)  og  mere  end  17  Gange,  hvis  den  er 
^so-  Der  er  saaledes  i  begge  Tilfælde  langt  overveiende 
Sandsynlighed,  for  at  Skandinavien  vil  faae  en  Krig 
inden  Aarhundredets  Udgang  end  Fred.  Dette  er  jo 
ogsaa  noget,  som  den  sunde  Fornuft  kan  sige  os;  thi 
en  Fredsperiode  paa  86  Aar  er  noget  næsten  uhørt  i 
Historien." 

Saavidt  den  norske  Forfatter.  Hans  Betragtnin- 
ger*) sigte  vistnok  direkt  kun  paa  Sverig-Xorges  For- 
hold, men  de  have  ogsaa  deres  Interesse  for  Danmarks. 
De  vise,  at  Krigen  ikke  er  et  Fænomen,  der  dumper 
ned  som  en  Tilfældighed,  men  at  dens  Sandsynlighed 
kan  beregnes  som  andre  sociale  Fænomeners.  Og  de 
ere  særlig  skikkede  til  at  vække  os  af  den  dybe  Freds- 
søvn,  hvorom  vort  Folks  indre  SpUdagtighed  vidner. 
Thi  de  minde  os  om.  at  vor  exponerede  Beliggenhed 
gjør  vor  Krigssandsynlighed  endnu  større  end  Sverie- 
Norges,  og  at  med  hvert  Aar  der  gaaer  i  Fred,  svin- 
der Sandsynligheden  for  den  hvide  Kugle  mellem 
de  sorte. 

Hvad  enten  et  Lands  Krigssandsynlighed  er  den 
ene  eller  den  anden,  bestemmes  de  Eventualiteter, 
hvorunder  Krigene  kunne  indtræffe,  af  det  Antal 
Magter,  hvormed  Landet  kan  komme  i  krigerisk  Berø- 
ring. For  at  vende  tilbage  til  Hr.  A.,  mente  han, 
som  man  vil  mindes,  at  kun  under  een  Eventualitet 
kan  Danmark,  nærmere  bestemt  Sjælland,  inddrages  i 
en  Krig  for  Tydsklands  Skyld,  nemlig  som  Basis  for 
en  fransk  Aktion  i  Østersøen  imod  Nordtydskland, 
medens  en  lignende  Aktion  vilde  være  utænkelig  for 
Englands  Vedkommende.  Men  Problemet  er  langt 
mere  kombineret.  Hvilke  ere  de  politiske  Even- 
tualiteter, som  true  Tydskland  fra  dets  fire  Naboer 


*)  De  ovennævntg  Talstørrelser  ere  fundne  ved  elementaire 
Midler,  nemlig  ved  Udviklingen  af  den  Newtonske  Binoraial- 
formel,  men  til  en  finere  Analyse  af  Problemet  behøves  der, 
som  han  ogsaa  selv  bemærker,  høiere  mathematiske  Raisonne- 
ments. 

tillands  og  tilsøs.  Betegne  vi  Rusland,  Østrig,  Frank- 
rig og  England  ved  R,  0,  F  og  E,  ere  følgende  Kom- 
binationer mulige.  Tydskland  kan  faa  Krig  mod  en 
enkelt  Magt:  1.  R.  2.  0,  3.  F,  4.  E,  mod  en  Alliance 
af  to:  5.  R-0,  6.  R-F,  7.  R-E.  8.  Ø-F,  9.  Ø-E,  10.  F-E, 
mod  en  Alliance  af  tre  :  11.  R-Ø-F,  12.  R-Ø-E.  13.  R-F-E, 
14.  0-F-E,  og  mod  en  Alliance  af  alle  fire:  15.R-0-F-E. 
Af  disse  15  Eventualiteter  er  der  til  enhver  given 
Tid  maaske  kun  to  eller  tre,  ja  maaske  kun  een,  som 
er  rimelig,  men  alle  kunne  de  hver  til  sin  Tid  blive 
rimelige.  Thi  vis  mig  en  Grund ,  hvorfor  de  ikke 
kunne  det?  Det  er  jo  kun,  hvad  Historien  uafladelig 
har  bekræftet,  at  enhver  Fastlandsmagt  har  maattet 
føre  Krig  med  enhver  af  sine  Naboer  snart  mod  en 
enkelt,  snart  mod  flere,  snart  mod  dem  alle,  og  snart 
stod  den  alene,  snart  i  Alliance. 

Det  er  ikke  Eventualiteternes  Antal,  som  vanske- 
liggjør  Problemet.  Der  gives  andre  Staternes  Existens 
vedkommende  Eventualiteter,  der  ere  talrigere  end  de 
politiske,  men  som  dog  ere  langt  simplere.  Dette 
gjælder  f.  Ex.  om  de  strategiske.  Man  troer  alminde- 
lig, at  de  ere  færre  end  hine.  men  dette  er  en  Feil- 
tagelse.  Til  enhver  af  de  politiske  Eventualiteter,  der 
true  en  Magt,  beregnede  som  ovenfor  ved  Tydskland 
efter  Antallet  af  dets  Naboer  og  kombinerede  i  Klas- 
ser paa  1,  2.  3  o.  s.  v.,  maa  der  svare  mindst  een 
strategisk.  Lad  os  reducere  de  strategiske  Eventuali- 
teter under  enhver  politisk  til  de  færrest  muhge.  De 
kunne  da  aldrig  være  flere  end  3.«  For  Angrebet: 
enten  maa  dette  rettes  mod  Fjendens  Centrum  eller 
mod  hans  høire  eller  mod  hans  venstre  Flanke,  for 
Retraiten:    enten   maa   denne   ske  bagud  eller  til  høire 

eller  til  Venstre.  Flere  Muligheder  gives  der  ikke. 
Og  heraf  vil  i  Reglen  1.  stundom  2  vise  sig  uhold- 
bare. Men  selv  med  denne  Reduktion  kunne  vi  faae 
indtil  dobbelt  saa  mange  strategiske  som  politiske 
Eventualiteter  for  et  Lands  Krigsførelse  i  Tidens  Løb. 
Desuagtet  ere  de  første  meget  lettere  at  bestemme. 
Kunsten  ligger  langt  mindre  i  at  vælge  den  eller  de 
til  en  politisk  Eventualitet  svarende  strategiske  end 
i  at  udføre  samtlige  Operationer  overensstemmende 
med  Valget  —  og  i  taktisk  at  løse  Problemet  paa 
Valpladsen.  Det  er  begrundet  i,  at  Forskjellen  mellem 
dem  er  kvalitativ  forskjellig.  Thi  den  politiske  Even- 
tualitet er  et  rent  Tidsspørgsmaal,  ubestemmeligt,  fordi 
den  afhænger  af,  hvornaar  de  og  de  Motiver,  Bereg- 
ninger, Lidenskaber  eller  Daarskaber  gjøre  sig  gjæl- 
dende  hos  Magterne.  Men  den  eller  de  til  enhver 
politisk  Eventualitet  svarende  strategiske  er  altid  den 
samme,  saalænge  Magterne  ere  de  samme ;  den  er  kun 
et  Tidsspørgsmaal,  forsaavidt  den  som  alt  Andet  fuld- 
byrdes i  Tiden,  men  den  er  bunden  og  bestemt  ved 
Afstandene  og  ved  Landenes  territoriale  og  geografiske 
Forhold.  Jeg  har  i  et  tidligere  Skrift  udtrykt  For- 
skjellen ved,  at  Politiken  har  sit  Medium  i  Tiden, 
Strategien  sit  Medium  i  Tid  og  i  Rum.  Derfor  ere  Strate- 
giens Eventualiteter  ligesaa  klare  og  paaviselige,  som 
Politikens  ere  dunkle  og  indviklede. 

Nu  skal  jeg  gjerne  indrømme  Hr.  A.,  at  i  dette  Øie- 
blik,  Foraaret  1885,  er  der  liden  Rimelighed  for  en  Krig 
mellem  Tydskland  og  England.  Men  dette  siger  jo  Intet. 
Thi  ogsaa  Tydskland  har  sin  Krigssandsynlighed,  der 
neppe  er  ringere  end  1  :  20,  d.  v.  s.  1  Krigsaar  mod  19 
Fredsaar.     Og  er   det  overhovedet  umuligt  at  beregne, 

hvorledes  en  Magts  Politik  vil  stille  sig  mod  en  andens  i 
Løbet  af  ^4?  V2  ^ll®^  1  Menneskealder,  gjælder  dette 
fortrinsvis  om  Englands.  Jeg  betvivler  ikke,  at  Histo- 
rien har  adskillige  Exempler  paa,  at  en  enevældig 
Fyrstes  Minister  har  plaget  sit  eget  og  andre  Folk, 
men  den  har  neppe  et  Sidestykke  til  Dronning  Victorias 
Udenrigsministre  med  deres  meningsløse  Krige,  ligefra 
Sebastopol  til  Khartum.  Specielt  Gladstones  Exempel 
viser  den  koldblodige  Samvittighedsløshed,  hvormed 
Englands  Blod  og  Penge  ofires  til  et  for  Landets 
Interesse  saa  intetsigende  Formaal  som  at  vinde  et 
Punkt  Hundreder  af  Mile  nede  i  Ørkenen  —  blot  for 
at  forhale  det  Tidspunkt,  da  Mr.  Gladstone  maa  vige 
for  Lord  Salisbury.  Men  dette  lærer  os  tilHge,  at  der 
gives  ingen  national  Skjændsel,  for  hvilken  en  „parla- 
mentarisk Kapacitet"  ikke  kan  faae  Absolution  af  sit 
Parti,  Der  er  intet  for  Landet  Ulykkeligt,  han  be- 
høver at  vige  tilbage  for,  naar  han  besidder  den  til- 
børlige Fripostighed,  og  der  er  derfor  Intet,  som  særlig 
en  engelsk  Politik  ikke  kan  falde  paa. 

Men  selv  hvor  den  ingen  Fordel  bringer  England, 
kan  den  blive  farlig  nok  for  de  andre  Magter.  Skulde 
jeg  nævne,  hvilken  Stat  i  Verden  jeg  mihtairt  anser 
for  den  mægtigste,  ikke  paa  Grund  af  men  til  Trods  for 
dens  slette  Regering,  vilde  jeg  sige:  England.  Den  kan 
vel  ikke  som  en  Fastlandsmagt  hurtigt  fremtvinge  store 
Resultater,  men  ved  sin  egen  Uangribelighed,  sin  væl- 
dige Flaade  og  sine  uudtømmehge  Ressourcer  kan  den 
opretholde  en  krigerisk  Situation  i  ubestemmelig  Tid 
og  derved  nedtrykke  Modpartens  Stemning.  Naar  der- 
for Julius  V.  Wickede  under  den  russisk-tyrkiske  Krig 
sammenlignede  Rusland   med    en  Elefant   og   England 

med  en  Hval,  var  dette  et  saare  uheldigt  Billede.  Thi 
medens  England  var  uangribeligt  for  Rusland,  beviste 
Traktaten  i  Stefano,  at  det  Omvendte  ingenlunde  var 
Tilfældet.  Heller  ikke  for  Tydskland,  om  end  i  mindre 
Grad  end  for  Rusland,  er  England  en  Fjende,  som 
det  paa  nogen  Maade  lønner  sig  at  foragte.  En  isoleret 
engelsk  Blokade  i  Østersøen  tvinger  neppe  Tydskland, 
men  den  kan  baade  materielt  og  moralsk  blive  i  høi 
Grad  generende.  Endnu  uheldigere  stiller  Sagen  sig, 
naar  England  optræder  i  Alliance  med  en  Fastlands- 
magt.  Vi  have  ovenfor  set,  at  blandt  de  15  Eventuali- 
teter, som  true  Tydskland,  vil  dette  være  Tilfældet 
under  de  7,  og  deraf  ere  ikke  mindre  end  6,  hvorunder 
England  virker  sammen  med  Frankrig  eller  med  Rus- 
land eller  med  Begge,  d.  v.  s.  hvor  Krigsskue- 
pladsen er  Østersøen.  Skulde  det  da  virkelig  være 
Tydskland  ligegyldigt,  om  Sjælland  med  Kjøbenhavn, 
svømmer  forsvarsløst  omkring,  om  Porten  til  Østersøen 
staaer  aaben? 

Hr.  A.  tænker  sig  kun  eet  Danmark  vedkommende 
Tilfælde,  en  fransk- tydsk  Krig.  Derom  skriver  han: 
at  det  Høieste  en  fransk  Flaade  kunde  medføre  af  et 
Landgangskorps,  baseret  paa  Sjælland  og  bestemt  mod 
Østersøkysten,  er  50 — 60000  Md.,  og  at  denne  Styrke 
Intet  kunde  udrette  mod  to  tydske  Reservekorps,  det 
ene  opstillet  ved  Schwerin,  det  andet  ved  Danzig,  med 
en  udviklet  Jernbaneforbindelse  mellem  begge.  Ja, 
naar  man  atter  her  tænker  sig  det  Dobbelte:  en  Krig 
alene  mellem  Frankrig  og  Tydskland,  og  en  Krig  i 
dette  Øieblik.  Men  da  vilde  jeg  gaae  endnu  videre: 
I  dette  Øieblik  vilde  Frankrig  ikke  engang  forsøge 
den   nævnte  Aktion,    fordi    dets   Hærs  Kvahtet  endnu 

er  en  saadan,  at  det  vil  behøve  hele  sin  Styrke  paa 
den  franske  Grænse  alene  for  at  afslaae  en  tydsk  In- 
vasion. Men  denne  Eventualitet  er  ligesaa  lidt  som 
nogen  anden  konstant.  Naar  England  allierer  sig  med 
Frankrig,  kan  den  forenede  Flaade  landsætte  en  langt 
større  Styrke  paa  Nordtydsklands  Kyst  fra  et  saa  nær- 
liggende Punkt  som  Sjælland.  Men  selv  de  50 — 60000 
Md.  kunne  blive  en  alvorlig  Trusel,  naar  Tydskland 
kommer  i  Krig  ikke  blot  med  Frankrig  men  ogsaa 
med  en  anden  Landmagt.  Sæt  en  fransk-russisk 
Alliance  mod  Tydskland.  Er  denne  maaske  usandsyn- 
lig, NB.  ikke  idag,  men  senere?  Er  ikke  den  indre 
Tilstand  hos  begge  Allierede  af  den  Natur,  at  de  be- 
høve Luft  udadtil  for  at  kunne  aande  indadtil?  Sæt, 
at  Østrig  svigter  Tydskland  og  holder  sig  neutralt. 
Hvorfor  skulde  det  ikke?  Tydskland  har  ikke  altid  en 
Bismarck,  der  spiller  Skak  med  Europas  Kabinetter, 
som  vare  de  villieløse  Brikker,  og  Østrig  ikke  altid 
Statsmænd,  der  troe,  at  Rigets  Tyngdepunkt  ligger  i 
Bosnien  og  Herzegowina,  og  som  lade  Bøhmen  og  Wien 
ligge  aabne.  At  Tydskland  kan  komme  til  at  staae  ene 
mod  sine  to  Naboer,  er  en  Eventualitet,  hvorpaa  det  nød- 
vendigt maa  være  forberedt.  Men  da  vil  det  ogsaa  be- 
høve al  sin  Kraft  mod  den  numerisk  dobbelt  overlegne 
Fjende.  Ved  sit  solide  Hærsystem,  sin  gjennemtænkte 
Mobilisering  og  sit  udviklede  Jernbanesystem  vil  det 
maaske  seirrig  gaae  ud  af  Kampen.  Men  det  kan  umu- 
ligt være  ligegyldigt  om  det  samtidig  med  et  Stød  fra 
Vest  og  fra  Øst  tillige  skal  afparere  et  tredie  fra  Nord 
over  Sjælland. 

Ligesaa    lidt   miiitairt  som  politisk  kan  man  slutte 
fra  Tydsklands    nuværende  Situation    til    en    fremtidig. 

Den  tydske  Hærs  Kvalitet  er  ikke  en  Gang  for  alle 
fastslaaet.  Ogsaa  den  er  som  alt  Andet  udsat  for  Farer. 
De  ligge  neppe  der.  hvor  man  almindelig  tænker  sig  dem. 
Det  ene  Sted  er  Tvivlen  om  Tydsklands  Enhed. 
Man  forvexler  her  den  Stemning,  som  maaske  kan 
tænkes  —  skjøndt  der  endnu  ikke  foreligger  noget  be- 
kjendt  Exempel  derpaa  —  hos  de  tydske  Fyrster  for 
en  mere  uafhængig  Stilling  end  under  det  preussiske 
Hegemoni,  med  den  hos  de  tydske  Folkeslag  natur- 
lige Stemning.  For  dem  er  der  ingen  Grund  til  at 
ønske  sig  ud  af  et  stort  Statsforbund  med  fælles  Sprog 
og  fælles  Kultur,  med  alle  de  materielle  Goder  i  Han- 
dels- og  Kommunikationsforhold  o.  m.  A.,  som  alene 
en  Samstat  men  ikke  Enkeltstater  kunne  realisere.  De 
religiøse  Forskjelligheder?  De  betyde  Intet.  „Kultur- 
kampen" tilsigter  jo  ikke  en  Indskrænkning  i  Katholi- 
kernes  Religionsfrihed;  den  er  kun  et  rent  administra- 
tivt Spørgsmaal  om .  hvorvidt  Keiseren  skal  have  et 
Ord  med  eller  ikke  i  Besættelsen  af  Rigets  geistlige 
Embeder  og  lignende  Gudsdyrkelsen  uvedkommende 
Sager.  Med  en  Windthorsts  Virtuositet  kan  den  yp- 
perlig bruges  som  et  Agitationsemne,  men  den  sprænger 
ikke  den  tydske  Enighed,  den  fremkalder  ikke  en  tydsk 
Borgerkrig. 

Den  anden  Fare.  man  tænker  sig  for  den  tydske 
Hær,  er  Socialismen.  Jeg  skal  ikke  her  komme  ind 
paa  storpolitiske  Betragtninger  over,  hvorvidt  der  er 
Sandsynlighed  for.  at  dette  System  nogensinde  kommer 
til  Magten  i  Verden.  To  med  hinanden  uforligelige 
Opfattelser  gjøre  sig  her  gjældende :  den  ene  er,  at  Socia- 
lismen er  Konsekvensen  af  Nutidens  Udvikling,  at  lige- 
som   den    tredie  Stand    frigjordes,    vil  Touren    komme 

ogsaa  til  den  fjerde  —  den  anden  er.  at  dette  Rai- 
sonnement  er  uholdbart  alene  af  den  Grund,  at  den 
tredie  Stand  havde  Dannelsens  og  Rigdommens  Løfte- 
stænger, medens  den  fjerde  kun  har  Uvidenhed  og 
Fattigdom,  Mangler,  som  kunne  og  bør  modvirkes,  men 
som  aldrig  ville  blive  det  i  den  Grad.  at  Klassefor-, 
skjellen  mellem  Dannede  og  Udannede,  mellem  Rige 
og  Fattige  bortfalder.  Men  enten  man  hylder  den  ene 
eller  den  anden  Opfattelse,  er  Spørgsmaalet  uden  enhver 
aktuel  Betydning.  Thi  som  et  Fremtidens  System  be- 
tragtet, staae  Socialismens  Aktier  endnu  saa  usselt  som 
vel  muligt,  særlig  for  Tydsklands  Vedkommende,  naar 
man  slaaer  en  Streg  over  Skryderiet  ogj  Spektaklet.  Det 
sidste  Rigsdagsvalg  beviser  det:  til  Trods  for  en  Agi- 
tation, som  i  Heftighed  ikke  har  kjendt  sin  Lige,  lyk- 
kedes det  kun  at  faae  valgt  26  Socialister  af  ca.  400 
Rigsdagsmænd.  Partiet  maatte  ønske,  at  det  aldrig 
havde  stillet  sig  til  Valg,  thi  hvad  Rart  er  der  i  at 
faae  sin  Afmagt  paa  Lovgivningens  Omraade  uomstødelig 
godtgjort?  Grunden  er  naturligvis,  et  ligesaa  lidt  den 
tydske  som  den  danske  Valglov  giver  den  Stemmeret, 
Socialismen  behøver,  for  at  komme  i  Majoritet,  og  da 
der  hertil  endnu  mangler  170 — 180  Stemmer,  kan 
Tydskland  i  det  Mindste  for  vor  Levetid  ganske  se 
bort  fra  enhver  Chance  for  en  socialistisk  Politik.  En 
ganske  anden  praktisk  Betydning  vilde  denne  Bevægelse 
have,  hvis  det  kunde  lykkes  den  at  ryste  den  tydske  Hærs 
Disciplin,  sua  at  Hæren  blev  tvivlsom  overfor  den  indre  Or- 
den og  svækket  overfor  Udlandet.  I  en  slet  regeret  Smaa- 
stat.  som  ikke  staaer  i  nogen  militair  Rapport  til  en  anden 
Magt,  kan  Sligt  under  visse  Forudsætninger  meget  godt 
tænkes.    Men  i  en  Stat  som  Tydskland.  hvis  Magtfylde 

ikke  blot  ligger  i  dens  Kultur,  men  ogsaa  i  dens  mili- 
taire  Styrke,  og  som  har  vist.  at  Oplysning  og  Militair- 
isme  godt  kunne  forenes,  om  end  den  Sidste  kan  have 
sine  Inkonvenienser  for  det  civile  Omraade,  forekommer 
en  saadan  Virkning  af  Socialismen  mig  lidet  tænkelig. 
Langt  sandsynligere  tinder  jeg  det.  at  saasnart  Sociahs- 
men  kjendelig  begynder  at  rokke  ved  Magtens  Grund- 
vold. Hærens  Disciplin,  vil  den  øieblikkelig  blive  slaaet 
ned.  enten  med  eller  mod  Loven. 

Men  to  moralske  Farer  true  Tydsklauds 
Hære.  Den  ene  kan  komme  fra  den  tydske  Rigsdag. 
Nu  staaer  den  tydske  Armée  som  en  Stat  i  Staten 
alene  under  Keiseren.  med  sit  eget  Normalbudget  og 
uafhængig  af  Lovgivningsmagtens  Paavirkning .  og  kun 
derved  har  den  kunnet  udvikle  sig  til  den  mest  fuld- 
endte railitaire  Institution,  som  Historien  kj ender.  Men 
kommer  den  ind  under  Repræsentationen,  vil  den  tabe 
i  moralsk  Styrke.  Ikke  fordi  Rigsdagen  nødvendig  vil 
ønske  den  svækket,  men  fordi  dens  civile  Betragtninger 
ikke  ville  stemme  med  de  militaire  Fordringer,  og  fordi 
maaske  ikke  En  af  hundrede  Repræsentanter  vil  have 
den  til  en  Forstaaelse  af  Hærens  Væsen  og  Anliggender 
fornødne  Interesse  og  Leilighed.  Og  naar  de  savne 
dette,  ville  de  ligesaa  vel  heri  som  i  Andet  følge  Parti- 
førerne, der  i  deres  lovgivende  Virksomhed  vide  halv 
Besked  med  Noget  og  ingen  Besked  med  Resten.  Hæ- 
rens Organisation  og  Styrelse  blive  da.  hvad  de  mindst 
af  Alt  kunne  taale.  en  Boldt  for  skiftende  Majoriteter, 
ligesom  i  Frankrig,  Danmark  o.  a.  St.  —  Den  anden 
Fare.  for  hvilken  den  tydske  Hær  er  udsat,  er  Chau- 
vinismen. Den  har  været  mange  Hæres  Tndergang. 
den  var  den  franskes  efter  Solferino.  den  danskes  efter 

Isted.  Der  er  Intet .  som  mere  vidner  om  den  tydske 
Hærs  solide  militaire  Aand  og  overlegne  Regimente, 
end  at  den  hidtil  har  modstaaet  denne  Fare.  at  den 
ikke  blot  har  bevaret  sin  Koldblodighed  efter  1866  og 
1871,  men  at  den  endog  er  gaaet  frem  i  en  tidligere 
ukjendt  Grad.  Derfor  kan  den  takke  sin  ædruelige 
Opfattelse  af  den  franske  Forsvarsudvikling ;  den  har 
ikke  ladet  sig  forvirre  af,  at  det  franske  Forsvar  endnu 
kun  er  høist  mangelfuldt  i  Sammenligning  med  Tydsk- 
lands.  men  den  har  viselig  betænkt  de  to  Ting:  at  den 
franske  Hær  med  Tiden  kan  udvikle  sig  til  en  farhg 
Fjende,  og  at  Revanchekrigen  staaer  for  Døren.  Men 
Spørgsmaalet  er,  om  den  kan  fastholde  denne  Opfat- 
telse, om  ikke  Vanens  Magt  vil  sløve  Forstaaelsen. 
Da  vil  den  ogsaa  sløve  den  tydske  Hærs  moralske 
Styrke. 

Sammenfatter  jeg  da  i  et  kort  Overbhk.  hvad  jeg 
hidtil  har  udviklet,  ser  jeg  ikke  Andet,  end  at  hvad 
jeg  kan  begribe,  maa  ogsaa  den  tydske  Regering  kunne 
forstaae:  at  Tydskland  har  sin  Krigssandsynlighed  og 
sine  Krigseventuahteter,  som  jeg  har  fremstillet  dem, 
at  det  ikke  kan  paaregne .  at  dets  Udenrigspolitik 
altid  vil  ledes  med  den  tydske  Kanzlers  vidtskuende 
Blik,  og  at  det  maa  være  forberedt  paa ,  at  dets 
Hærs  Kvalitet  kan  tabe  sig  —  at  hvor  stærkt  det  end 
er,  har  det  ikke  noget  Brev  paa  en  uforstyrret  Magt- 
stilling. Men  saa  ser  jeg  ogsaa  det  Næste:  at  det  ikke 
kan  være  det  betydningsløst,  om  der  ligger  en  fjendlig 
Hær  og  en  fjendlig  Flaade  ved  Kjøbenhavn,  men  at 
vor  Hovedstad  er  indbefattet  i  det  store  strategiske 
Komplex  fra  Sjælland  til  Bøhmen,  fra  Polen  til  Loth- 
ringen,  som  maa  være  Maalet  for  Tydsklands  Udenrigs- 

politik,  hvis  det  vil  undgaae  truende  Flankestillinger 
og  indre  Linier.  Hvad  enten  vi  for  at  bevare  Jylland- 
Fyn  frivillig  overtage  vor  Post  i  dette  Komplex.  eller 
vi  tvinges  ind  deri,  kan  vor  Situation  ikke  forringes, 
hvad  Spørgsmaalet  mellem  Krig  og  Fred  betræfifer;  der 
er  snarere  Udsigt  til.  at  den  vil  forbedres.  Thi  vi  faae 
en  Krigseventualitet  mindre .  nemlig  fra  Syd ,  og  vor 
Krigssandsynlighed  maa  formindskes,  jo  mere  uangri- 
belig vor  Stilling  paa  Sjælland  gjøres.  Men  deri  vil 
niilitairt  den  væsenlige  Forskjel  mellem  Alliance  og 
Erobring  bestaae,  at  vi  under  den  Første  ville  forblive 
paa  vor  egen  Grund,  fordi  vor  Hær  ikke  kan  magte 
nogen  større  Opgave  end  det  lokale  Forsvar,  medens 
vi  under  den  Sidste  ville  faae  tysdk  Besætning  paa 
Sjælland  og  vor  egen  Hær  anvendt  paa  Mellemeuropas 
Yalpladse.  Hvorledes  end  Kampen  der  falder  ud,  vil 
vor  Stilling  til  Tydskland  ikke  ændres.  Selv  om  Tydsk- 
land  taber  Østpreussen  til  Rusland,  Schlesien  til  Østrig, 
Elsass-Lothringen  til  Frankrig,  selv  om  Sydtydskland 
udskilles,  vil  dog  vor  sydlige  Nabo  være  mod  os  som 
10  mod  1.  Saalænge  Jylland-Fyen  grændser  til  Tydsk- 
land, og  Afstanden  mellem  Sjælland  og  Preussen  kun 
er  nogle  faa  Timers,  saalænge  er  Danmarks  Skjæbne 
uadskillelig  knyttet  til  Tyskland. 

Jeg  har  endnu  kun  en  Bemærkning  til  min  ærede 
Kritiker.  Han  skriver  nemlig,  at  „Tydskland  i  Kjøben- 
havns Befæstning  kunde  se  en  imod  det  selv  fjendtHg 
Foranstaltning".  Ja,  saaledes  kunde  det  unægtelig  ved 
ved  første  Øiekast  se  ud,  naar  man  vil  dømme  efter 
jevnlige  Udtalelser  i  vor  Presse.  Men  hvor  krigeriske 
disse  end  kunne  lyde,  ville  de  i  Afgjørelsens  Øieblik 
forstumme.     Naar  Valget  stilles  os  mellem  en  tydsk  og 

enhver  anden  Alliance,  er  der  ikke  en  dansk  Regering, 
som  vil  vove  at  forkaste  den  første.  Det  vil  gaae  her  som 
med  et  Statscoup  iØieblikket:  naar  Haandgribeligheden 
indtræffer,  ændres  Begreberne  og  Lidenskaben  fordun- 
ster. Dette  indse  Alle  ikke  endnu,  og  derfor  vækker 
en  Del  af  vor  Presses  Holdning ,  med  dens  dumme 
Selvstændighedstanke,  med  Urette  Bekymring  hos 
Mange.  Saaledes  læse  vi  ofte  Udfald  mod  Voldsmæn- 
dene fra  Syd,  med  Nordslesvigs  Tilbageerobring  i  Per- 
spektiv. Og  vi  have  fornylig  set  „Nationaltidende"  op- 
fordre Regeringen  til  Repressalier  mod  tydske  Under- 
saatter  og  optage  Artikler  fra  l'Europe  diplomatique, 
hvorefter  der  eiserne  Kanzler  kan  vente  sig  „hudflettet 
af  den  ofi'enlige  Mening"  i  Skikkelse  af  Hr.  Jules  Han- 
sen (né:  Jens  Julius  Hansen)  og  Hr.  H.  R.  Hjort- 
Lorenzen  (né:  H.  R.  Lorenzen).  Dette  er  Danmarks 
„moralske"  Vaaben  mod  Tydskland.  Men  ogsaa  an- 
dre smedes  der  paa  Kraft.  Der  er  i  det  Hele  neppe 
Noget,  der  i  samme  Grad  som  Adskillige  blandt  For- 
svarssageus  Talsmænd  stiller  den  i  latterligt  Lys.  Og 
hertil  hører  fornemmelig  den  ubetalelige  Sammenblan- 
ding af  det  Religiøse  og  detMililaire  paa  Steder,  hvor 
man  skulde  troe,  at  den  var  utænkelig.  Vi  have  saa- 
ledes blandt  vore  ivrigste  Forsvarsvenner  en  fynsk 
Præst  og  en  kjøbenhavnsk  General,  der  Begge  have 
leveret  oprigtige  Indlæg  i  Sagen,  Begge  skrive  i  samme 
Stil,  Begge  ere  besjælede  af  den  selvsamme  Aand,  og 
Begge  mane  til  Kamp  for  vor  „Selvstændighed" ,  kun 
med  denForskjel,  at  Præsten  altid  ender  med  et:  Hug 
ind.  Generalen  med  et  Amen. 

Jeg  vender   mig  nu  mod  min  anden  ærede  Mod- 
stander, som  jeg  vil  kalde  Hr.  B.     Han  vil  have  Sjæl- 

lands  Forsvar  optaget  ikke  ved  Kjobenhavn,  men  i 
hele  det  Terrainafsnit,  som  begræudses  mod  Syd  af  en 
Linie  fra  Roskilde  til  Kjøgebugt,  mod  Vest  af  Isefjor- 
den .  mod  Øst  af  Øresund  og  videre  til  hin  Linies 
Endepunkt  ved  Kjøgebugt.  Han  fordrer  befæstede 
Punkter  paa  bemeldte  Linie,  Skandser  ved  Indløbet  til 
Isetj  orden.  Helsingør  befæstet  mod  Søen  og  mod  Land. 
Kjobenhavn  befæstet  mod  Søen  men  ikke  mod  Land. 
Det  er  m.  a.  O.  det  nordostlige  Sjællands  For- 
svar. Spørger  man  mig  ganske  i  Almindelighed,  om 
vi  bør  være  beredte  paa  at  optage  Kampen  i  dette 
Afsnit  fremfor  umiddelbart  ved  Kjøbenhavn.  svarer  jeg 
ubetinget  Ja,  thi  hvis  en  fjendtlig  Landgang  sker  i 
det  sydlige  Sjælland,  ville  vi  dog  blive  nødte  til  at 
møde  Fjenden  paa  Linien  E,oeskilde-Kjøgebugt.  men 
saa  staae  vi  jo  i  Afsnittet.  Og  sker  Landgangen  i  det 
nordlige  Sjælland,  staae  vi  ligeledes  i  Afsnittet.  En 
Befæstning  af  den  nævnte  Linie  forhindrer  ikke  en 
Landgang  Syd  for  den,  men  den  tilsteder,  at  vi  kunne 
afslaae  en  Landgang  Nord  for  den ,  uden  at  staae 
blottede  i  Ryggen  eller  i  Flanken  for  en  fjendtlig 
Styrke,  som  samtidig  gaaer  i  Land  Syd  for  den.  Med 
mindre  vi  ville  opgive  enhver  Chance  for  at  tilføie 
Fjenden  et  lederlag,  inden  han  staaer  foran  Kjøben- 
havn. d.  V.  s.  med  mindre  vi  ville  lukke  os  inde  i 
Byen,  maa  Kampen  nødvendig  optages  i  det  nordostlige 
Sjællands  Terrainafsnit.  Derved  vinde  vi,  at  vort  For- 
svarsterrain  indskrænkes  fra  hele  Sjælland  til  en  Fjerde- 
part deraf,  og  at  vi  paa  dette  lille  Terrain,  hvis  Brede 
mellem  Isefjord  og  Øresund  ei  overstiger  4  Mil.  ikke 
risikere  at  afskæres  fra  Hovedstaden. 

Men  skulle  vi  være  alvorhg  forberedte  paa  en  saa- 


168 

dan  Kamp,  hvilke  Forandringer  i  vor  Hærordning 
behøves  da?  Jeg  udtalte  i  ,.Forl.  eller  Revol.".  at 
Betingelsen  for  en  tydsk  Alliance,  d.  v.  s.  Betingelsen 
for  at  undgaae  en  Erobring,  er  ganske  simpelt  den.  at 
vi  som  Allierede  kunne  præstere  det  Selvsamme,  som 
Preussen  militairt  fordrer  af  sine  andre  Forbundsfæller, 
nemlig  det  Samme  som  Preussen  selv  maatte  præstere, 
hvis  det  skulde  forsvare  et  befæstet  Kjøbenhavn.  Lad 
os  da  i  korte  Træk  pointere  Forskj ellen  mellem  det 
preussiske  og  vort  eget  Hærsystem ;  det  vil  da  vise  sig. 
at  det  sidste  er  ubrugeligt  for  en  tydsk  Alliance.  I 
Preussen  bestaaer  Hærsystemet  —  jeg  holder  mig 
her  til  Landhæren  og  forbigaaer  de  betydningsfulde 
Afvigelser  mellem  de  to  Landes  maritime  Forhold  — 
af  Operationshæren.  Landeværnet  og  Landstormen. 
Op erationshæren  som  Saadan  har  Intet  med 
Fæstningernes  Forsvar  at  gjøre.  I  Fredstid 
garnisonerer  dens  staaende  Del  i  Fæstningerne  ligesom 
i  andre  Stæder,  men  naar  den  mobihseres,  tager  den 
Position  der,  hvor  den  behøves,  medens  Fæstningernes 
Forsvar  overtages  af  Landeværnet,  indtil  ogsaa  dette 
mobiliseres,  og  Fæstningsforsvaret  da  overtages  af 
Landstormen.  Fæstningstropperne  ere  altsaa  altid  ved 
Haanden  og  altid  tilstrækkelige,  Operationshæren  altid 
fri.  I  Danmark  er  aldeles  intet  Tilsvarende.  Vi  have 
en  kort  uddannet  og  uøvet  Liniehær,  men  intet  Lande- 
værn og  endnu  mindre  en  Landstorm.  Vi  have  en 
ubrugelig  Forstærkning,  men  selv  om  den  kunde  bru- 
ges svarer  den  slet  ikke  til  Preussens  Landeværn.  men 
—  som  ogsaa  dens  Navn  antyder  —  til  hvad  der  ind- 
befattes under  Begrebet  „Ersatztruppen",  bestemte  til 
at  forstærke  Operationshæren.    Heraf  følger,  at  naar 

V  i  vilde  mobilisere,  med  et  befæstet  Kjøbenhavn  os. 
med  det  nuværende  Hærsystem,  maatte  vi.  af  Mangel 
paa  et  Landeværn,  anvende  Operations  li  ær  en 
som  Fæstningstropper,  og  den  blev  aldrig  til 
Andet,  den  kom  aldrig  udenfor  Fæstningen.  Denne 
blev  altsaa  betydniugslos.  hvis  den  skal  opfylde  den 
for  alle  andre  Fæstninger  fælles  Opgave,  at  afgive 
Støttepunktet  for  en  Krig.  inden  Fjenden  staaer 
foran  Voldene. 

At  et  preussisk  Forsvar  af  et  befæstet  Kjøbenhavn 
ikke  defensivt  vil  indskrænke  sig  til  en  Kanonade  fra 
Forterne  og  Enceinten.  er  for  mig  uden  enhver  Tvivl. 
Men  da  kommer  jeg  ogsaa  til  mit  Resultat  i  „Forl. 
eller  Revol.",  at  vi  ville  tvinges  til  en  Omvælt- 
ning af  vore  nuværende  Hærforhold.  Dertil  behøves 
først  af  Alt  Distinktionen  mellem  en  Operationshær  og 
en  Besætningsstyrke.  Nu  vil  maaske  En  af  de  Herrer 
Sagkyndige,  som  tænke  sig  vort  Forsvar  fyldestgjort 
væs  enlig  .  alene  ved  Kjøbenhavns  Befæstning,  sporge 
mig:  hvorlænge  jeg  troer.  at  vor  Operationshær  kan 
holde  sig  i  det  nordosthge  Sjællands  Terrainafsnit.  inden 
den  er  kastet  tilbage  til  Fæstningen,  ja,  jaget  indenfor 
Forterne  og  Enceinten?  Jeg  svarer:  Dette  beroer  ju 
ganske  paa,  hvilken  Uddannelse  og  hvilken  Styrke  vi 
tildele  vor  Operationshær.  Skal  denne  bestaae,  f.  Ex. 
for  Fodfolkets  Vedkommende,  i  de  4  Regimenter  med 
6  Maaneders  Rekrutuddannelse,  som  høre  hjemme  paa 
Sjælland,  medens  vi  ofire  de  6  Regimenter  til  en  saa 
meningsløs  Anvendelse  som  et  Forsvar  af  Jylland-Fyen. 
da  er  selvfølgelig  Kampen  udenfor  Kjøbenhavn  snart 
afgjort.  Men  numerisk,  kvalitativt  og  pekuniairt  maae 
vi   jo  proportionsvis  kunne    opstille    den   samme    Hær- 

styrke  som  enhver  af  de  tydske  Stater.  Vi  raaae  under 
en  Krig  kunne  staae  i  det  nordostlige  Sjælland  med 
en  vel  udrustet  og  vel  uddannet  Operationshær  paa 
40,000  Md.,  og  desuagtet  have  Besætningstropper  nok 
til  sammen  med  Flaaden  at  sikkre  Kjøbenhavn  mod 
en  Overrumpling.  Men  med  en  saadan  Styrke  kan 
der  paa  det  lille  Porsvarsterrain  præsteres  en  over- 
ordenlig kraftig  offensiv  Modstand.  Hvorledes  vi  faae 
den  samlet?  Naar  Tydskland  kan  holde  en  Fredsstyrke 
paa  over  400,000  Md.,  maae  vi  jo  kunne  holde  en  paa 
20,000  Md.  fra  alle  Landsdele  og  garnisoneret  paa 
Sjælland.  Derved  have  vi  Halvdelen  af  vor  Operations- 
hær  ved  Haanden.  Af  den  anden  Halvdel  maa  i  Krigs- 
tilfælde  10—12,000  Md.  transporteres  fra  Jylland-Fyn 
til  Sjælland,  Resten  er  der  jo.  Naar  vort  Mobiliserings- 
system  er  ordnet  efter  tydske  Principer,  naar  vi  ere  i 
Alliance  med  Tydskland  og  kunne  støtte  os  paa  dettes 
diplomatiske  Efterretningsvæsen,  maae  vi  kunne  faae 
den  nævnte  Styrke  til  Sjælland,  inden  Storebelt  af- 
skæres af  en  fjendtlig  Flaade. 

Naar  jeg  har  sagt,  at  Preussen  ikke  vil  stille  rin- 
gere Fordringer  til  os  end  til  sine  andre  Allierede  og 
til  sig  selv,  saa  mener  jeg  dermed:  overfor  den  fore- 
liggende Opgave,  en  Kamp  i  det  nævnte  Terrainafsnit. 
Denne  vilde  i  nogle  Retninger  forholdsvis  medføre 
færre  Forberedelser  for  os,  end  t.  Ex.  en  Stormagts 
Invasion  mod  en  anden.  Saaledes  behøvede  vi  ikke 
at  forsyne  os  med  et  Beleiringstrain,  thi  der  blev  jo 
Intet  at  beleire.  Vi  behøvede  heller  ikke  proportionelt 
en  Invasionshærs  Brotrain,  thi  der  er  ingen  Floder  at 
passere.  Og  vi  behøvede  ikke  proportionelt  en  Udvik- 
ling af  det  kostbareste  Vaaben,  af  det  for  de  moderne 

Invasioner  egenlige  strategiske  Vaaben,  Invasionens 
Øie  og  Øre:  Rytteriet,  thi  hvor  strategisk  betydnings- 
fuldt end  det  nordsjællandske  Terrainafsnit  kan  være 
for  Herredømmet  over  Østersøen,  er  dets  Omfang  for 
ringe  til  strategiske  (Jperationer.  dets  Forsvar  blev  der- 
for et  rent  taktisk.  Men  i  andre  Retninger  bleve  For- 
dringerne til  vor  Armée  ingenlunde  ringere  end  til  en 
Invasionshær.  Skulde  jeg  med  eet  Ord  udtrykke  den 
Egenskab,  hvorefter  en  Operationshærs  hele  Kvalitet 
kan  bestemmes,  vilde  jeg  sige:  dens  Bevægelighed. 
Thi  deri  er  ikke  blot  indbefattet  Mandskabets  March- 
færdighed, men  ogsaa  Hærens  Evne  til  at  kunne  føre 
Alt  med  sig,  hurtigt  og  sikkert,  hvad  der  behøves  til 
en  Aktion.  Og  i  Bevægehgheden  er  Kommandoen  ud- 
trykt, Evnen  til  at  tvinge  Hæren  hen,  hvor  den  skal 
være,  og  Evnen  til  at  haandhæve  Disciplinen,  saa  at 
Hæren  hverken  bevæger  sig  for  langsomt,  naar  den 
skal  fremad  —  eller  for  hurtigt,  naar  den  skal  tilbage. 
Men  naar  saa  er,  skulde  der  da  behøves  en  mindre 
(irad  af  Bevægelighed  for  en  dansk  Operationshær  i 
Nordsjælland  end  for  et  tydsk  Arméekorps  i  Frankrig? 
Nei,  ikke  en  mindre  men  en  anden  Bevægelighed: 
Vi  faae  ikke  ugelange  Marcher  med  enkelte  Slagdage 
o.  s.  f..  men  snarere  det  Omvendte,  ugelange  Slag 
med  enkelte  Marchdage.  Men  de  Første  kunne 
være  i  den  Grad  anstrængende  og  udmattende, 
at  de  korte  og  hurtige  Marcher  fordre  den  samme 
Øvelse  som  Invasionens  længere  og  langsommere.  Og 
hvad  betinger  den  stærkeste  Disciplin  og  Kommando: 
den  Karap,  som  varer  i  sex  eller  den  som  afgjøres  paa 
een  Dag? 

Deri  er  jeg  altsaa  fuldt  enig  med  Hr.  B.,   at  vort 

nuværende  Hærsystem  ikke  tillader  nogensomhelst  virke- 
lig Krigsførelse,  fordi  almindelig  vor  Hær  skal  agere 
baade  som  Operations-  og  som  Fæstningstropper  d.  v.  s. 
reduceres  til  de  Sidste,  og  fordi  specielt  dens  taktiske 
Hovedvaaben.  vort  Fodfolk,  har  været  Grjenstand 
for  en  fortsat  Forkludring  fra  vore  Regeringers  og 
E-epræsentationers  Side.  Og  deri  samstemmer  han  med, 
hvad  jeg  udtalte  i  „Forl.  eller  Revol.":  at  vi  maae 
forberedes  til  ,.en  Krig  i  moderne  Forstand  med  alle 
de  taktiske  Fordringer,  som  ere  uadskillige  fra  en 
Kamp  i  aaben  Mark."  Kaar  han  derfor  bemærker 
imod  mig,  at  mit  Udtryk:  ,.Kampen  i  Forterrainet  om- 
kring Fæstningen  bliver  væsenlig  Hærens  eneste  Op- 
gave", ikke  er  korrekt,  fordi  der  ved  ..Forterrainet'- 
ogsaa  kan  forstaaes  det  mindst  mulige  Terrain,  nemlig 
under  en  eventuel  Beleiring  Rummet  mellem  den  fjendt- 
lige Fortrække  og  vor  egen .  medens  der  ved  For- 
terrainet bør  forstaaes  det  nordostlige  Sjællands  Terrain. 
saa  skal  jeg  ikke  undskylde  mig  med,  at  mine  Ord  om 
^Nødvendigheden  af  ,.en  Kamp  i  aaben  Mark"  vise,  at 
jeg  ikke  kan  have  tænkt  paa  ,. Forterrainet"  i  snævrest 
Forstand.  Men  jeg  skal  beredvillig  indrømme,  at  mit 
Udtryk  ikke  var  adæqvat.  Jeg  sigtede  dermed  til, 
hvad  jeg  ogsaa  udtalte,  at  vort  Forsvarsterrain  er  saa 
indskrænket,  at  vi  ikke  kunne  optage  nogen  Kamp  i 
„Jylland".  Men  jeg  sigtede  ogsaa  til  et  Andet, 
som  jeg  troer  tilstrækkelig  klart  at  have  præciseret. 
Og  hermed  staaer  jeg  overfor  det  Punkt,  hvorom  jeg 
er  ligesaa  fuldstændig  uenig  med  Hr.  B.,  som  jeg  er 
enig  med  ham  om  det  levende  Forsvars  Nødven- 
dighed, og  dette  Punkt  er  Kjøbenhavns  Land- 
befæstning. 

Selv  med  den  solideste  militaire  Udvikling  vilde  vi 
jo  ligesaa  lidt  som  ethvert  andet  Folk  være  sikkre  paa, 
at  Modstanden  i  aaben  Mark  ikke  tilsidst  kan  brydes. 
Altsaa  vil  det  Stadium  i  Krigsførelsen  kunne  indtræffe, 
at  Operationshæren  maa  retirere  til  en  befæstet  Stilling. 
hvis  den  ikke  vil  strække  Gevær  i  aaben  Mark.  Paa 
denne  Mulighed  maa  en  hvilkensomhelst  Operationsliær. 
ogsaa  en  tydsk.  være  belavet,  og  kun  derved  bevarer 
den  Muligheden  for  atter  at  kunne  blive  istand  til  at 
operere.  Xu  er  Hr.  E.  altfor  tænksom  en  Mand  til, 
at  han  skulde  overse  denne  Chance,  og  derfor  for- 
langer han  korrekt,  overensstemmende  med  det  tydske 
Forsvarssystem,  en  nordsjællandsk  Fæstning.  Men  Dif- 
ferensen imellem  os  er.  at  medens  han  vil.  at  vor  Hær, 
naar  den  ikke  længer  kan  holde  sig  i  aaben  Mark. 
skal  gaae  til  Helsingør,  vil  jeg.  at  den  skal  gaae  til 
Kjøbenhavn.  Derfor  forlanger  han.  at  Helsingør 
skal  befæstes  saavel  mod  Landet  som  mod  Søen.  men 
Kjøbenhavn  kun  mod  Søen.  medens  jeg  vil  have  Kjø- 
benhavn befæstet  saavel  mod  Landet  som  mod  Søen. 
men  Helsingør  slet  ikke  befæstet.  Han  omtaler  ikke^ 
om  han  ved  Helsingørs  Landbefæstning  mener  en  per- 
manent eller  feltfortirikatorisk.  Jeg  vil  antage,  at  han 
mener  den  første,  thi  ellers  opfylder  hans  Befæstning 
ikke  et  af  sine  Hovedøiemed,  at  tvinge  Fjenden  til 
den  Besværlighed,  at  medføre  en  Beleiringspark  af  det 
sværeste  Skyts  —  forudsat,  at  han  vil  tage  Pladsen. 
Men  selv  dermed  ser  jeg  ikke.  hvad  der  vindes  ved 
lians  Befæstning. 

Han  anfører  to  Fortrin  ved  den  fremfor  ved  et  be- 
fæstet Kjøbenhavn.  For  det  Første,  at  den  bliver 
mindre   omfangsrig    og    derfor  lettere   at    for- 

svare.  Men  dette  er  ikke  Tilfældet.  Skal  Operations- 
hæren  med  Besætningsstyrken  og  de  forskjellige  uiili- 
taire  Depoter  ikke  bombarderes  sønder  og  sammen, 
saa  at  Fæstningen  ender  som  et  Sedan,  raaa  den  have 
sine  Værker  saavel  mod  Landet  som  mod  Søen  lige- 
saa  langt  fremskudte  som  Kjøbenhavns.  Vil 
man  herimod  indvende,  at  Kjøbenhavn  kan  saaledes 
udvide  sig,  at  Fæstningsværkerne  med  Tiden  ikke 
kunne  beskytte  hele  Byen  mod  et  Bombardement, 
svarer  jeg,  at  det  militairt  er  aldeles  ligegyldigt,  om 
en  eller  anden  Forstad  skydes  ned.  Opgaven  er  at 
sikkre  Hæren.  Flaaden  og  dens  Depoter  mod  Øde- 
læggelse, og  at  forhindre,  at  Fæstningen  falder  i  Fjen- 
dens Haand.  Vil  man  gaae  udenfor  dette  Formaal 
og  sikkre  enhver  Tarm,  som  et  Byggekonsortium  finder 
paa  at  lade  løbe  ud  fra  Byen,  mod  at  nedskydes, 
kommer  man  til  et  absurdt  og  uholdbart  Befæstnings- 
system.  Militairt  bliver  Helsingør  saaledes  ikke  lettere 
at  forsvare  end  Kjøbenhavn.  Og  det  blev  umuligt 
at  forsvare  det  Første,  naar.  som  Hr.  B.  vil  det, 
ogsaa  Kjøbenhavn  skal  befæstes  mod  Søen.  Vi  tik 
da  to  Søbefæstninger.  Men  vi  faae  fuldt  op  at  gjøre 
alene  med  at  forsvare  den  ene  —  slet  ikke  at  tale  om 
det  uhyre  pekuniaire  Oifer,  saa  dyre  militaire  Anlæg 
som  Søbefæstninger.  naar  de  skulle  være  to,  vilde  paa- 
lægge Folket.  Det  blev  endnu  større,  naar  man  veed, 
hvad  Hr.  B.  forlanger  af  en  Søbefæstning.  Han  tilskriver 
mig  nemlig,  at  Regeringens  Forslag  til  Kjøbenhavns 
Søbefæstning  langtfra  er  fyldestgjørende ,  fordi  Søfor- 
terne  alene  forhindre  et  Bombardement,  men  ikke  en 
Landgang  fra  Søen.  Derved  mener  han,  at  en 
fjendtlig  Transportfiaade  kunde,   ved  at  raade   over   et 

tilstrækkeligt  Baademateriel .  om  Natten  sende  en  saa 
stor  Styrke  mod  Land,  at  selv  om  det  lykkedes  For- 
terne at  nedskyde  en  Del  af  JBaadene  med  deres  Be- 
sætning, kunde  dog  en  Landgang  af  Resten  bevirke  en 
særdeles  farlig  Forstyrrelse  i  vort  Forsvar,  tilmed  naar 
der  samtidig  aabnedes  et  fjendtlig  Angreb  fra  Land- 
siden. Derfor  forlanger  han  en  Enceinte  mod  Søen. 
Absolut  benægter  jeg  ikke  Muligheden  af  en  Reprise 
fra  Als.  skjøndt  den  forekommer  mig  at  ligge  lidt 
fjernt,  og  at  vi  i  ethvert  Fald  bør  være  forberedte  paa 
den.  Derfor  vil  ogsaa  jeg  have  en  saadan  Enceinte. 
Men  jeg  vil  ikke  have  den  i  Smaaskandser  paa  Land 
€g  i  Stakater  paa  Søen  —  men  i  Kanonbaade  og 
mindre  armerede  Dampfartøier.  Disse  maae  være  fuldt 
tilstrækkelige  til  at  forhindre  en  Baadelandgang  paa 
Kjøbenhavns  Fæstningsterrain.  Men  skal  tillige  Hel- 
singør befæstes  mod  Søen,  faae  vi  ogsaa  to  Søenceinter 
at  forsvare.  Derved  komme  vi.  saavel  militairt  som 
pekuniairt.  endnu  mere  ind  —  paa  det  Eventyrlige, 
at  ville  forsvare  begge  Pladser  mod  Søen. 

Den  anden  Grund,  hvorfor  Hr.  B.  foretrækker 
Helsingørs  for  Kjøbenhavns  Befæstning,  er  den.  at  han 
betragter  Helsingør  som  et  ..strategisk  Punkt": 
Helsingør  „afspærrer"  Noget,  nemlig  Passagen  gjennem 
Sundet  og  Forbindelsen  mellem  Sverig  og  Danmark, 
men  Kjøbenhavn  afspærrer  aldeles  Intet,  derfor  er  dette 
intet  strategisk  Punkt,  skriver  han.  Men  Dette  er 
virkelig  aldeles  urigtigt.  Om  saa  Helsingør  afsjiærrede 
al  Verden  fra  os.  blev  det  derfor  ikke  til  et  ,.stra- 
tegisk".  men  kun  til  et  rent  taktisk  Punkt,  nemlig 
som  ethvert  andet  Spærrefort.  Omvendt  bestemmes  et 
Punkts  strategiske  Betydning  slet  ikke  af  dets  Spærre- 

evne.  Antwerpen  „afspærrer-'  ikke  Frankrig  fra  Tydsk- 
land,  men  den  afgiver  en  Basis  for  Belgiens  Hær, 
som  paa  et  eller  andet  Sted  i  Landet  skal  modsætte 
sig  en  Invasion  fra  den  ene  Nabo  mod  den  anden. 
Og  den  største  Vaabenplads  i  Verden ,  Paris ,  „af- 
spærrer'' ikke  Nord-  fra  Sydfrankrig,  men  den  er 
Basis  for  et  hvilketsomhelst  fransk  Forsvar.  Ligesaa 
med  Kjøbenhavn.  Det  ..afspærrer"  ikke  Adgangen 
til  Østersøen,  thi  selv  om  det  laa,  hvor  Helsingør  lig- 
ger, kunde  Passagen  gaae  igjennem  Storebelt.  Ikke 
taktisk,  men  strategisk  er  Kjøbenhavn  Nøglen  til  Øster- 
søen, Thi  det  afgiver  den  eneste  Basis  for  Vestmag- 
terne under  en  Aktion  i  Østersøen,  hvad  enten  denne 
gjælder  en  Søkrig,  en  Blokade  eller  en  Landgang  mod 
Tydskland.  Dette  vil  strax  vise  sig,  naar  Situationen 
foreligger.  Lad  os  antage,  at  en  fransk  eller  en  engelsk 
Hær  har  tvunget  vor  egen  til  at  retirere  til  et  befæstet 
Helsingør.  Saa  maa  Fjenden  følge  efter,  vil  Hr.  B  sige. 
Ja,  naturligvis  —  men  ikke  for  at  tage  Pladsen,  men 
for  simpelthen  at  c  e  mere  den  med  en  Del  af  sin  Styrke. 
Med  Resten  af  den,  og  den  kan  være  høist  ubetydelig,  mar- 
cherer han  mod  det  fra  Landsiden  aabne  Kjøbenhavn, 
nedslaaer  med  et  Par  Feltbatterier  fra  Frederiks- 
berg Bakke  enhver  Modstand,  der  maatte  yttre  sig  i 
Byen,  tager  vore  Orlogsskibe,  vore  Transportfartøier, 
Flaadens  og  de  private,  vore  Skibsværfter,  vore  Maskin- 
værksteder, vore  Lazaretter,  vor  Proviant,  vore  Kul- 
oplag, kort  sagt  i\.lt,  hvad  der  behøves  til  en  Aktion  i 
Østersøen  —  Alt,  hvad  Kjøbenhavn  har,  men  som 
Helsingør  ikke  har.  Hvorfor  i  al  Verden  skulde 
han  da  anvende  Uger  eller  Maaneder  til  at  bombar- 
dere og  storme  Helsingør,    hvor  han  ingen  Ressourcer 

vil  finde,  naar  han  paa  1  eller  2  Dage  kan  faae  Alt  i 
Kjøbenhavn?  Heraf  følger,  at  naar  Fjenden  vil  gaae 
til  Kjøbenhavn.  maa  ogsaa  vor  Hær  gaae  til  Kjøben- 
havn og  ikke  til  Helsingør.  Men  dette  kan  den  jo  ikke, 
naar  Kjøbenhavn  er  forsvarsløst  mod  Land.  Dersom 
vi  vilde  følge  min  ærede  Kritikers  Raad ,  at  befæste 
Helsingør  mod  Land  og  lade  Kjøbenhavn  aaben,  kunde 
vi  aldrig  gjøre  Fjenden  en  større  Tjeneste,  thi  derved 
opnaaede  han  de  to  uvurderhge  Fordele:  at  han  tvang 
vor  Operationshær  bort  fra  hans  eget  Objekt,  og  at 
han  sparede  sig  al  llleilighed  med  at  transportere  et 
Beleiringsmateriel  over  Søen. 

„Men  det  danske  Folk  linder  sig  aldrig  i  Kjøben- 
havns Landbefæstning  og  i  en  staaende  Hær  paa  20,000 
Mand",  mener  man  maaske.  Ak,  jo.  Det  finder  sig  i 
meget  Mere.  Det  finder  sig  ogsaa  i  Militarismen  — 
jeg  mener  ikke,  hvad  Hr.  Hørup  forstaaer  ved  „Milita- 
risme", thi  dette  falder  nærmest  sammen  med  Begrebet 
Kjøge  Landeværn  —  men  i  den  tydske,  den  preus- 
siske Militarisme,  med  dansk  eller  med  tydsk  Kom- 
mando. Det  kommer  Altsammen,  saa  sikkert  som  Dagen 
efter  JS atten  eller,  om  man  hellere  vil,  som  Natten  efter 
Dagen.  Tage  vi  det  ikke  godvillig,  spørges  vi  ikke 
derom.  Et  Folk,  der  ikke  kan  forsvare  sin  Selvstæn- 
dighed, og  ikke  vil  gjøre  sig  mulig  som  en  Allieret, 
taber  jo  enhver  Ret  til  en  politisk  Existens ,  det  er 
kun  et  Erobringens  Emne .  kun  med  et  Skuldertræk 
vil  Samtiden  hilse  dets  Forsvinden.  Af  Antipathi 
mod  Tydskland  har  det  hidtil  ikke  villet  forstaae 
den  simple  Sandhed,  at  naar  To  have  en  fælles  En- 
trée  til  deres  resp.  Leiligheder,  har  den  Ene  ikke  Lov 
til    at    lade    Døren     staae     aaben.       Men     deraf    kan 

Følgen  omvendt  blive,  at  Tydskland  selv  lukker  Døren 
—  med  vor  fulde  Sympatbi.  Tbi  hvilken  er  den 
moralske  Fare  ved  en  Fortsættelse  af  Par  tikampen, 
naar  konstitutionelt  det  ene  Parti  ikke  kan  rokke  det 
andet  ud  af  Pletten,  og  naar  et  Statscoup  ikke  gjør 
Ende  paa  Spliden?  Den,  at  der  Aar  for  Aar  vil 
arbeide  sig  en  tydsk  Stemning  op  i  Folket. 
Allerede  nu.  dersom  man  gav  Høire  Valget  mellem 
Hørup  og  Bismarck,  og  Venstre  mellem  Matzen  og 
Bismarck,  vilde  Svaret  fra  Begge  enstemmig  lyde:  Bis- 
marck. Alt  hvad  der  kan  sløve  den  nationale  Følelse 
vil  kraftigt  gjøre  sig  gjældende.  jo  længere  Kon- 
flikten bolder  sig.  Religiøst  og  literairt  ville  store 
Lag  i  Befolkningen  foretrække  den  „kristelige"  Stat 
mod  Syd  med  dens  nationale  Kultur,  hvoraf  vor 
egen  er  udsprungen,  for  vor  hjemlige  Udvikling  af 
Atheismen  og  Kosmopolitismen.  Merkantilt  og  øko- 
nomisk er  Valget  for  vor  Handels-  og  Forretningsstand 
let  mellem  Tilslutningen  til  en  stor  Nabostats  Lovgiv- 
ning og  vor  egens  Stagnation  paa  det  materielle  Om- 
raade;  det  bliver  det  endnu  mere.  fordi  vi  trues  af  en 
Isolation,  vi  tidligere  ikke  have  kjendt:  ved  den  hol- 
stenske Kanal.  Socialt  ville  vore  højere  Klasser  finde 
tydske  Samfundstilstande  mere  fristende  end  det  Slags 
Demokrati,  som  breder  sig  her  i  Landet.  Militairt  ville 
Hærens  og  Flaadens  Befalingsmænd  langt  foretrække 
en  tjenstlig  fremragende  Stilling  i  en  stor  Militairstat 
for  en  halv  civil  og  forkludret  under  vore  egne  Forhold. 
Saaledes  vil  Stemningen  efterhaanden  vende  sig  til  Tydsk- 
land,  jo  mere  modbydelig  og  haabløs  vor  indre  Tilstand 
bliver,  og  jo  mere  Fordelen  vinker  udenfra,  og  —  da  vil 
Danmark  falde  som  en  moden  Frugt  i  Tydsklands  Skjød. 


YI. 
Forligets  Betingelse. 

Hensigten  med  mit  sidste  Skrift  var  at  reise  en 
Debat  om  vor  Situation,  ikke  efter  fortærskede  og  ør- 
kesløse Partistandpunkter,  men  efter  en  realistisk  Be- 
tragtning af  dens  fuldstændige  Uholdbarhed  indadtil  og 
udadtil.  Hensigten  med  den  foreliggende  Brochure 
var  en  dobbelt.  Dels  at  belyse  de  Udtalelser,  som  dens 
Forgænger  havde  fremkaldt,  dels  at  paavise  den  for- 
tvivlede Blindhed,  hvormed  Venstre,  ved  at  ville  „frem- 
tvinge" et  Provisorium  i  dette  Øieblik.  spiller  va-banque 
ikke  blot  med  Forfatniogen  men  ogsaa  med  sin  egen 
Existens  til  Fordel  for  et  Høire.  som  ikke  er  dette 
(Jft'er  værd.  og  den  haardnakkede  Sorgløshed,  hvor- 
med Folket  under  sin  nuværende  Forsvarsløshed  gaaer 
sin  Udslettelse  iniøde.  Men  foruden  den  kritiske  Op- 
gave har  denne  Afhandling  ogsaa  et  positivt  For- 
maal.  nemlig  at  angive  den  eneste  tænkehge  Udvej 
af  den  nuv^ærende  Konflikt  —  naar  jeg  betragter 
Tilstanden  uden  at  forvirres  af  den  Labyrinth  af 
Formaal.  som  staae  paa  Dagsordenen,  af  den  Mang- 
foldighed i  Xuancer,  hvori  vore  Partier  præsentere  sig, 
og  af  den  øredøvende  Larm,  som  hamrer  om  mine 
Øren.    Det  nytter  ikke  her  at  opstille  Statscoupet  som 

den  eneste  rette  Udgang.  Selv  om  man  havde  fuld 
Vished  om,  at  det  uigjenkaldelig  stod  for  Døren,  kan 
dets  Værdi  ikke  diskuteres,  saalænge  man  ikke  veed. 
hvorledes  det  i  sine  Hovedtræk  skal  udføres.  Man 
kan  kun  betragte  det  som  en  Eventualitet,  der  i  Øie- 
blikket  let  kan  realiseres,  og  som  nødvendigt  maa  haves 
in  mente,  dersom  man  vil  forstaae  Situationen,  som 
den  foreligger.  Dette  har  jeg  ovenfor  gjort.  Men  en 
videre  Diskussion  om  det,  som  en  Udvei.  der  positivt 
skal  præciseres,  er  umulig  for  den  Udenforstaaende. 
Denne  ligger  for  ham  kun  eet  Sted,  nemlig  hos  de 
med  hinanden  for  Tiden  kæmpende  Partier,  nøiere 
udtrykt:  hos  deres  Førere.  Lad  vor  Tillid  til  deres 
Villie  og  Evne  være  nok  saa  ringe  —  for  Enhver,  som 
ikke  selv  er  Magthaver  og  derved  istand  til  at  se 
bort  fra  enhver  Diskussion,  gives  der  kun  denne  ene 
Forudsætning  for  Betragtningen:  at  hin  Evne  og  Villie 
ikke  er  absolut  bortdød. 

Hvor  ligger  da  Udveien?  Jeg  paaviste  oven- 
for, at  den  ligger  i  Koalitionen  mellem  de  store  og  de 
smaa  Bønder,  med  Udskillelser  af  alle  andre  Frak- 
tioner. Men  om  hvilke  Opgaver?  Om  Saadanne,  som 
fremgaae  af  Begges  fælles  materielle  Interesser?  Nej, 
den  gjensidige  Forstaaelse  af  disse  Interesser  er  Be- 
tingelsen for  Koalitionen  og  derved  for  Konfliktens  Op- 
hør, men  dette  er  endnu  ikke  ensbetydende  med  Landets 
Existens.  For  dennes  Vedkommende  er  det  ganske  lige- 
gyldigt, hvorom  de  to  Bønderklasser  enes,  dersom  de  ikke 
enes  om  dette  Ene:  Forsvarssagen.  Thi  hvad  nytter 
det  os,  at  Partikampen  ophører,  naar  ikke  Alliancen 
med  den  indre  Selvstændighed,  men  Erobringen  uden 
denne    staaer    for    Døren?     Men  Forsvarssagen    er    et 

meget  sammensat  Problem.  Den  betinger  en  bestemt 
Ændring  af  vort  Hærsystem,  en  bestemt  Udviklings- 
retning for  vor  Flaade .  af  Kjøbenhavns  Land-  og 
af  dens  Søbefæstning.  Dersom  man  i  Øieblikket  vilde 
fordre  Enighed  mellem  vore  to  Bønderklasser  om 
alle  disse  Formaal  med  deres  mangfoldige  Detailler, 
som  Betingelsen  for  en  ny  Regerings  Dannelse,  kan 
man  ligesaa  godt  strax  opgive  enhver  Tanke  desan- 
gaaende.  Men  i  Øieblikket  behøves  det  heller  ikke. 
Det  er  foreløbig  nok.  at  de  enes  blot  om  eet  af  disse 
Led.  Thi  da  er  Isen  om  Partiernes  Hjerte  brudt,  da 
ere  de  inde  paa  den  Vei,  som  har  den  eneste  Mulighed 
for  sig.  og  da  er  Betingelsen  tilstede  for,  at  den  liden- 
skabsløse Betragtning  snart  vil  lære  dem,  hvordan 
vor  Situation  udadtil  virkelig  er,  men  da  have 
de  ogsaa  Betingelsen  for  at  begribe  Nødvendigheden 
af  Forsvarets  øvrige  Led. 

Men  hvilket  Led?  Det,  som  har  den  største 
Chance  for  at  samle  Stemmerne  om  sig.  Og  dette  er 
Kjøbenhavns  Søbefæstning.  Ikke  fordi  den  har  den 
mindste  Betydning,  naar  den  ikke  suppleres  med  en  Land- 
befæstning, ligesom  denne  er  værdiløs  uden  en  ny  Hærord- 
ning. Dette  fastholder  jeg  urokkelig.  Men  Søbe- 
fæstningen  skal  jo  udføres,  og  den  er  et  selvstændig  Led 
i  vort  Forsvar,  som  ikke  kolliderer  med  noget  andet. 
Hvorfor  da  ikke  ofre  al  vor  Kraft  paa  denne  For- 
anstaltning, som  er  stor  nok  til  at  lægge  Beslag  paa 
nogle  faa  Aars  anstrengt  Arbeide  —  fremfor  at  dele 
os  mellem  Noget  af  Søbefæstningen,  Noget  af  Land- 
forterne, Noget  af  Enceinten,  Noget  af  Hærordningen. 
Noget  af  Flaaden.  ikke  at  tale  om  det  skurrile  Projekt 
om  Helgenæs?    Disse  Foranstaltninger  ere  jo,  saalænge 

de  ikke  ere  fuldførte,  ikke  mere  værd  end  en 
fuldendt  Søbefæstning.  Hvorom  opaaaes  der  lettest 
Enighed:  om  14  Millioner  til  dette  ene  Foretagende  — 
end  om  40  Millioner  til  saamange  forskjellige  Foranstalt- 
ninger, at  det  i  dette  Ophidselsens  Øieblik  er  Partiførerne 
aldeles  umuligt  at  overse  og  nogenlunde  bedømme  dem? 
Er  Søbefæstningen  maaske  et  Program,  der  strider  mod 
Kongemagtens  Værdighed?  Altsaa,  vil  man  ud  af  den 
nuværende  Konflikt  paa  en  Maade,  som  rummer  Betin- 
gelsen baade  for  Landets  Bevarelse  og  for  Forfatningens 
Opretholdelse  og  for  en  ny  Kegerings  Dannelse,  saa  er 
dette  Veien:  Koalitionen  mellem  de  store  og 
de  smaa  Bønder  med  Kjøbenhavns  Søbefæst- 
ning som  Program.  Derved  er  Forligets  Problem 
reduceret  til  det  mindst  Muhge,  men  foreløbig  ogsaa  til 
det  fuldt  Tilstrækkelige. 


LEHMANN    &    STAGES    FORLAG. 

Fortællinger  og  Skildringer 

fra 

S  E  B ASTO  POL 

af 

Grev  Leo  Tolstdy. 

Oversat  fra  Originalsproget  af  W.  Gerstenberg.     Med  et  Forord  af 

Thor  Lange. 

Pris  2,75,    eleg.  indb.  4  Kr. 


»Sikkert  er  det,  at  uian  i  nærværende  Bog  tinder  aldeles  ud- 
mærkede Skildringer  af  Forholdene  i  det  belejrede  Sebastopol 
—  det  bemærkes  med  Eette.  at  de  have  særlig  Interesse  for 
os,  da  disse  Forhold  i  adskilligt  ligne  dem  ved  Dybbøl  i 
1864  —  og  at  Tolstoj  fornemlig  med  Mesterskab  fremstiller  en 
Eække  interessante  psychologiske  Træk  med  største  Finhed  og 
Kraft.«  (Nationaltidende.) 

» Ja,  hvad  der  gjør  disse  Skildringer  saa  tiltræk- 
kende, det  er,  at  man  føler,  at  Forfatteren  har  nedskrevet  sine 
Beretninger  midt  i  Kampens  Tummel.  Fortællingen  naaer 
Stemningsfuldhedens  Højde  ved  de  gribende  skjønne  Natur- 
skildringer.  I  det  Hele  taget  er  det  en  Bog,  som  enhver 

dansk  Mand  kan  have  godt  af  at  læse«  osv. 

(Vort  Forsvar.) 

^- Tolstoy   fortæller   den   Slags    Ting    glimrende,    han 

søger  ikke  at  besmykke  eller  pynte  paa  Heltesagaen,  men  giver  den 
i  al  dens  simple  storslaaede  Jævnhed,  og  han  søger  fremfor  Alt  at 
skildre  de  enkelte  Mennesker  og  vise,  hvorledes  de  midt  under  den 

morderiske  Kamp    bevare  deres   medfødte  Individualitet. Der 

kan  neppe  være  Tvivl  om,  at  Leo  Tolstoys  Sebastojiol  vil  finde 
den  Modtagelse,  som  den  med  Rette  kan  gjøre  Krav  paa.« 

(Dagbladet.) 

» Men  man  maa  læse  dette,    den   hele   Bos-,   for  at  danne 

sig  en  beundrende  Mening  om  Tolstoys  (Jeni.  Han  er 
Slagmaleren  blandt  Digterne.  —  —  Kaptejn  Gerstenbergs 
Oversættelse  er  fortrinlig«  osv.  {E.  B.  i  Politiken.) 

» Vi  opfordre  paa  det  Varmeste  vore  Læsere  til  at  gjøre 

sig  bekjendt  med  denne  mærkelige  Bog,  dette  Heltedigt  i 
Prosa,  dette  glimrende  Slagmaleri,  der  sikkert  er  uden 
Sidestykke  i  h.elc  den  moderne  europæiske  Literatur«  etc. 

(Dagens  Nyheder.) 

